
Prefaţă la ediţia întâi 
„Întru pomenire veşnică va fi dreptul” (Psalmul 111, 6). 


Unul dintre lucrurile cele mai impresionante din viaţa Bisericii ortodoxe din ultimii 
ani este reacţia extraordinară pe care au avut-o credincioşii ortodocşi din multe 
Biserici şi eparhii locale față de viaţa aleasă a răposatului ierarh al Bisericii 
ortodoxe ruse, arhiepiscopul loan Maximovici, care a slujit Bisericii ca episcop, 
mai întâi al oraşului Shanghai, în Orientul extrem, apoi al Europei apusene, iar în 
cele din urmă al Americii apusene şi al oraşului San Francisco. 


Acest drept al lui Dumnezeu, care chiar şi în secolul nostru rece şi laş era 
asemenea marilor ierarhi ortodocşi de demult, a trezit atâta dragoste şi venerație în 
rândul creştinilor ortodocşi, dintre care mulți nici nu l-au cunoscut în timpul vieții 
sale, încât se poate spune că în 1966, când a răposat, s-a deschis, de fapt, un nou 
capitol din „viaţa” sa: cel al cinstirii lui de către credincioşii ortodocşi. 


Volumul de faţă este o culegere preliminară de materiale scrise în limba engleză 
despre arhiepiscopul Ioan, de felul celor care au fost publicate în revista The 
Orthodox Word începând cu anul 1966. Materialele cuprind o scurtă biografie, cu 
doar câteva capitole mai detaliate despre viaţa sa; însă ele constau în primul rând 
într-o prezentare a cinstirii arhiepiscopului loan, care s-a răspândit în lumea 
întreagă în cursul ultimilor ani, ca şi a felului în care arhiepiscopul loan a răspuns 
acestei cinstiri: minunile şi arătările sale către cei care îl cheamă cu credinţă să se 
roage pentru ei şi ştiu că nu este nicidecum „mort”, ci viu întru Dumnezeu şi că 
poate răspunde rugăminţilor noastre fierbinţi, venite din adâncul inimii. 


Inspirat din Cronica Episcopului Sava de Edmonton, scrisă în limba rusă (Frăția 
Sfântul Gherman din Alaska, Platina, 1976), volumul conţine şi traduceri ale 
câtorva capitole ale cărții menționate, dar şi multe materiale care nu sunt incluse în 
ea (respectiv, noi mărturii şi minuni care s-au petrecut după anul 1976). 


În secolele de început ale creştinismului, erau multe cărţi care descriau faptele 
drepţilor lui Dumnezeu şi cinstirea lor de către credincioşi: Istoria lausiacă a lui 
Paladie, Limonariul lui loan Moshu, Dialogurile Sfântului Grigorie cel Mare, 
multele Patericuri şi vieţi ale Sfinților luaţi separat. 


In săracele noastre zile, drepții s-au împuţinat şi nu există multe cărţi despre ei. 
Fie ca această Cronică să-i inspire pe creştinii ortodocşi din vremurile noastre 
de pe urmă, ale căror străduinţe cucernice s-ar putea Să fi slăbit; fie ca ea să le 


arate că, în ciuda slăbiciunilor şi neajunsurilor noastre, lisus Hristos, ieri şi azi 
şi în veci, este acelaşi (Evrei 13, 8) şi că nu este lucru mai plăcut lui Dumnezeu 
şi mai roditor pentru mântuirea oamenilor decât viaţa dreaptă în lisus Hristos, al 
cărei exemplu strălucitor este arhiepiscopul loan Maximovici. 


Părintele Gherman, 

Mănăstirea Sfântul Gherman din Alaska, 
Platina, California, 

Naşterea Domnului, 1979 


Prefaţă la ediţia a treia, revăzută 


In cei douăzeci de ani de la trecerea la odihna cea veşnică a iubitului nostrum 
întemeietor, a celui care ne-a inspirat, fericitul loan Maximovici, Frăția noastră 
Sfântul Gherman s-a străduit să răspândească vestea cea bună a sfinţeniei sale. 


Credincioşii care îl cinstesc sunt acum mai numeroşi ca niciodată, ca şi minunile 
pe care nu încetează să le săvârşească pentru cei care îl roagă fierbinte să 
mijlocească pentru ei. De curând am publicat amintirile uneia dintre fiicele sale 
duhovniceşti (în The Orthodox Word, nr. 123-124), iar reacțiile minunate pe care 
le-am primit aveau un lucru în comun: cititorii spuneau că nu se puteau stăpâni să 
nu plângă când citeau despre viaţa fericitului loan. 


Și, într-adevăr, oare nu aşa reacționau oamenii la acest minunat rugător pe când 
încă era călător în lume? Când intra în închisori, criminali înrăiţi care nu-l văzuseră 
sau nu auziseră niciodată de el izbucneau în plâns, în chip inexplicabil. 


Din el ieşea o putere prin care îi atrăgea pe oameni cu mult mai mult decât prin 
nenumăratele minuni pe care le săvârşea. Aceasta era puterea dragostei creştin 
ortodoxe, acea taină înfricoşată pe care lumea nu o poate înţelege, dar căreia 
nici nu îi poate rezista. Nimic nu o poate birui, căci izvorul ei este chiar Cel ce a 
făcut toate.Fiindcă fericitul loan era cu Dumnezeu în comuniune mistică, 
această dragoste se revărsa din el. lar dragostea pe care a dăruit-o este încă 
împărtăşită, după douăzeci de ani, curgând îmbelşugat din inimile credincioşilor 
din toată lumea. 


Orice om, care admite chiar şi numai ideea de sfinţenie, nu poate nega faptul de 
neocolit că arhiepiscopul loan este un sfânt. EI a fost deja, într-un fel, „canonizat” 
de evlavia credincioşilor, care în Biserica ortodoxă este criteriul fundamental 
pentru sfinţenie. 

Unul dintre cei mai apropiați fii duhovniceşti ai săi, arhimandritul Mitrofan, a 
răspândit cu râvnă ideea proslăvirii fericitului loan ca sfânt adevărat al vremurilor 
recente. 


Înainte de trecerea sa la cele veşnice, în ianuarie 1986, părintele Mitrofan şi-a 
repetat rugămintea către Frăția noastră, cerându-ne să continuăm să răspândim 
cinstirea părintelui său duhovnicesc. Şi astfel, cu ajutorul neîndoielnic al lui 
Dumnezeu, am tipărit pentru a treia oară cartea noastră, „Fericitul loan: o 
prezentare preliminară a vieţii şi minunilor arhiepiscopului loan”. 


O oferim creştinilor din timpul nostru pentru a le întări credinţa pentru vremurile 
grele ce vor să vină. ŞI le suntem recunoscători tuturor sufletelor smerite, iubitoare 
de Dumnezeu, care sunt prea multe pentru a putea fi pomenite fiecare, dar fără 
sprijinul cărora nu am fi putut să facem această lucrare. 


In ultimul rând, îi rugăm pe toţi cei care citesc acest mic volum să-şi înalțe inimile 
în rugăciune pentru nevrednicii editori. 


Fie ca Dumnezeul nostru, Care este atât de proslăvit întru Sfinţii Lui, să ne 
binecuvânteze pe toţi şi pe fiecare în parte. 


Starețul Gherman, 
Frăția Sfântul Gherman, New Valaam 
Buna Vestire, 1986 


Viaţa Sfântului loan Maximovici 


Episcopul Sava - primul cronicar al vieţii şi minunilor fericitului loan 
Maximovici 


Viaţa ortodoxă, în parohii, în mănăstiri sau în pustie, îşi urmează cursul normal, 
liniştit, în cea mai mare parte discret, fiind alcătuită din lupta zilnică a păcătoşilor 
care nădăjduiesc totuşi în mântuirea lor. 


Însă, prin harul lui Dumnezeu, o parte din această viaţă tainică în lisus Hristos se 
revelează în exemplele extraordinare ale lucrării lui Dumnezeu printre oameni ŞI în 
faptele sfinte săvârşite în numele Său. Scopul acestor cronici, fie ele despre un 
singur Sfânt sau despre un întreg popor, este să zidească sufleteşte şi să inspire 
generaţia nouă de luptători creştini, care adesea slăbesc şi sunt ispitiți să se mai 
destindă în lupta pentru patria lor cerească. 


Ispita de a te destinde sau chiar de a renunţa cu totul la lupta pentru mântuire este 
mare îndeosebi în vremurile noastre de slabă credinţă şi pentru creştinii ortodocşi, 
secolul acesta pare uneori mai mult o istorie a înfrângerilor, subiect de vorbă 
deşartă mai degrabă decât ceva vrednic de aşternut pe hârtie. 


Unde sunt evenimentele din timpul nostru demne de un cronicar ca marele Sfânt 
Nestor din peşterile de la Kiev? /Cuviosul Nestor cronicarul (1050-1114), monah 
al Lavrei peșterilor de la Kiev, a consemnat condiţiile în care s-a întemeiat viaţa 
monahală în Rusia; în 1080 a scris o cronică despre pătimirea mucenicilor Boris 
şi Gleb, iar în 1113, celebra sa cronică privind istoria Rusiei între anii 550 şi 
1110]. 


Și totuşi şi secolul nostru lipsit de slavă dă locuitori ai Împărăției Cerurilor şi chiar 
eroi ai credinţei. Ei nu se arată în slavă şi în măreție exterioară şi trebuie să te uiţi 
cu mai multă atenție decât în secolele dinainte ca să-i găseşti; însă există cu 
adevărat şi îşi aşteaptă şi ei cronicarul. 


Un astfel de cronicar al vremurilor noastre a fost răposatul episcop Sava de 
Edmonton (adormit la 1973), care a fost atât de impresionat de viaţa 
arhiepiscopului loan Maximovici, încât şi-a petrecut ultimii ani adunând materiale 
pentru o carte închinată în întregime acestuia. Multe dintre ele au apărut în 
publicația bisericească periodic Orthodox Russia, însă la moartea sa multe au 
rămas nepublicate şi nu a avut posibilitatea să aşeze tot ceea ce avea în ordinea 
potrivită, după cum ar fi voit. 


Inainte de a muri, el a lăsat aceste materiale şi cartea neterminată Frăției Sfântul 
Gherman din Alaska. Aceasta şi-a asumat drept îndatorire sfântă să continue şi să 
sfârşească lucrarea domniei sale, folosindu-și toată priceperea. 


Cartea care a ieşit nu este o „Viaţă a Arhiepiscopului loan”, ci mai degrabă o 
cronică a cinstirii sale, a vieții sale sfinte şi a minunilor săvârşite faţă de creştinii 
ortodocşi din vremurile noastre. Primul volum al lucrării a fost publicat (în hmba 
rusă) cu ocazia celei de-a zecea sărbătoriri a trecerii arhiepiscopului loan la cele 
veşnice, cu titlul: „Cronica cinstirii arhiepiscopului loan Maximovici”. 


Cronica este de prețuit nu atât pentru materialul în sine pe care îl oferă, cât mai ales 
pentru evaluarea pe care o face arhiepiscopului loan. Se întâmplă adesea în 
vremurile noastre ca adevărații drepți să-şi sfârşească viaţa în asemenea smerenie 
şi lipsă de slavă lumească, încât amintirea lor trece cu repeziciune în uitare, iar 
folosul vieților sfinte ale acestora este în mare parte pierdut pentru cei care le 
urmează. 


De aceea, un cronicar vrednic ca episcopul Sava îi poate aduce un mare folos 
Bisericii prin chiar evaluarea făcută cum se cuvine arhiepiscopului loan. El nu îşi 
întemeiază această evaluare numai pe propriile păreri sau sentimente, ci şi pe 
mărturia multor oameni vrednici de cinste. 


Astfel, capitole întregi sau părți din capitole sunt închinate mărturiilor despre viaţa 
sfântă a lui Vlădica loan aduse de mitropolitul Filaret (cap. 20), mitropolitul 
Antonie Khrapoviţki (cap. 20-21), arhiepiscopul Averchie (cap. 1), arhiepiscopul 
Nikon (cap. 29), arhimandritul Constantin (cap. 7), episcopul Nicolae Velimirovici 
(cap. 13), protoiereul Valeriu Lukianov (cap. 22), cronicarul bisericesc Nicolae 
Talberg (cap. 23) şi (cea mai mare parte a cărții) de simpli credincioşi care i-au 
simţit dragostea şi minunile săvârşite prin rugăciunile sale. 


O altă parte foarte valoroasă a cărţii este închinată cuvintelor din Sfinţu Părinţi şi 
paralelismelor cu Vieţile Sfinţilor care arată limpede sfinţenia lui Vlădica loan. 


Însă cea mai înduioşătoare parte a Cronicii este însăşi mărturia lui Vlădica Sava. În 
fiecare cuvânt al său şi îndeosebi în predicile despre Vlădica Ioan (cap. 2, 3, 11) 

se simt dragostea şi veneraţia nemăsurate ale ierarhului mai tânăr pentru cel mai 
bătrân, râvna de a vesti valoarea acestuia credincioşilor, care nu-şi pot permite să 
piardă o asemenea comoară, dar şi mâhnirea că în vremurile noastre, când credinţa 
şi dragostea s-au răcit, nu vor fi mulți cei care îl vor înţelege sau care vor pricepe 
rostul unei asemenea râvne. 


În zelul lui pentru amintirea unui om care a fost un adevărat nebun pentru Iisus 
Hristos în mijlocul vieţii noastre din secolul al 20-lea - o viaţă a calculelor şi a 
logicii meschine (chiar şi viaţa bisericească) - Episcopul Sava a devenit şi el nebun 
pentru Hristos, nepăsându-i de părerile lumii acesteia atâta vreme cât putea spune 
adevărul despre cineva care trăise după regulile complet diferite ale vieţii 
duhovniceşti ortodoxe. 


1. Necrologul episcopului Sava de arhiepiscopul Atanasie de Argentina 


Am primit trista veste că pe 30 ianuarie 1973 episcopul Sava (Saracevici) a murit 
în oraşul Edmonton, în Canada. Slujind ca episcop de Edmonton din 1958, domnia 
sa se retrăsese din luna septembrie a anului 1971. 


Episcopul Sava s-a născut pe 22 februarie 1902, în oraşul Liutavici din lugoslavia 
(regiunea Belgradului), în 1923 a absolvit liceul din oraşul Ceaceak- Kragujevac, 
apoi a intrat la Facultatea de Drept din cadrul Universităţii din Belgrad, ocupând 
după terminarea acesteia funcțiile de avocat şi Judecător în oraşele Trelog, 
Ceaceak, Gnila şi Belgrad. 


În timpul liber dintre îndatoririle sale de judecător, a urmat Facultatea de Teologie 
din Universitatea belgrădeană, pe care a absolvit-o în 1943. 


Episcopul Sava era un om foarte învăţat şi drept. Nu se temea şi nu şovăia să acuze 
nedreptatea şi fățărnicia. 


Emigrând după al doilea război mondial, a venit în Buenos Aires la începutul 
anului 1948 şi a ajuns în curând la episcopul Leontie din Paraguai, la mănăstirea pe 
care acesta o întemeiase acolo. 


Episcopul Leontie l-a tuns în monahism şi l-a hirotonit diacon în acelaşi an, la 
sărbătoarea Bunei Vestiri. Din Paraguai s-a întors în Buenos Aires, unde 
arhiepiscopul Pantelimon de Argentina şi Buenos Aires l-a hirotonit preot pe 15 
august 1949 (calendar pe stil vechi), de Adormirea Maicii Domnului. A fost trimis 
la Catedrala Sfintei Învieri din Buenos Aires. 


În decembrie 1956, episcopul Atanasie de Argentina l-a rânduit preot al Bisericii 
Sfântului Acoperământ al Maicii Domnului din Temperley, unde a slujit până la 
plecarea sa la New York, în august 1958. 


Prin hotărârea Sinodului episcopal al Bisericii ruse din afara Rusiei, a fost rânduit 
Episcop de Edmonton, vicar al eparhiei Canadei. Slujba de hirotonire a avut loc în 
catedrala din New York, la data de 15/28 septembrie 1958. 


Răposatul episcop Sava îl venera pe arhiepiscopul loan Maximovici de San 
Francisco şi a scris câteva articole despre acesta în Orthodox Russia. EI era, printre 
ierarhii Bisericii ortodoxe ruse din afara Rusiei, un arhipăstor remarcabil prin 
învăţătură, elocvenţă şi prin râvna cu care a slujit Biserica. 


Cu două săptămâni înainte de a muri, episcopul Sava a scris o scrisoare unui 
prieten din Buenos Aires în care, printre altele, spunea: „Cât mă priveşte, slavă lui 
Dumnezeu, trăiesc liniştit. Nu aş vrea să-mi schimb rostul. Sfântul Grigorie 
Teologul a scris: «Căci cei care lasă tronuri nu Îl pierd pe Dumnezeu, ci vor avea 
un Scaun în cele de sus, mai înalt şi mai sigur decât aceste scaune de aici de jos». 
Veşnică pomenire răposatului ierarh. 


2. Episcopul Sava, sprijinitorul înflăcărat al renașterii duhovniceşti 


Cu aproximativ treizeci de ani în urmă, episcopul Sava, pe vremea aceea judecător 
în Iugoslavia, şi-a părăsit cariera lumească şi a luat calea slujirii Bisericii lui lisus 
Hristos, pe deplin conştient de ceea ce făcea. Găsindu-se în străinătate după al 
doilea război mondial, a intrat în Biserica ortodoxă rusă din afara Rusiei şi până în 
clipa morții a slujit acestei Biserici cu o rară dăruire şi râvnă, arătându-se a fi nu 
numai un păstor iubitor şi mult-iubit, ci şi un deşteptător al conştiinţei ortodoxe. 


O dată devenit episcop, grija lui s-a întins spre toată acea Rusie din afara graniţelor 
şi prin paginile publicației Orthodox Russia a încercat să deştepte ortodocşii ruşi la 
conştiinţa naturii apocaliptice a vremurilor şi la cea a chemării şi a responsabilităţii 
lor de a fi credincioşi ortodocşi conştienţi. 


În primii ani ai episcopatului său, a îndemnat la formarea unor „Frăţii ale renașterii 
duhovniceşti”, iar mai târziu a insistat în mod deosebit asupra nevoii de rugăciune 
sporită pentru Rusia pătimitoare. Chemările sale fierbinţi au trezit câteva reacții 
însă, până la urmă, rezultatul nu a fost prea însemnat, fără îndoială din cauza 
condiţiilor extrem de neprielnice pentru emigranții ruşi, copleşiți de grijile şi 
ispitele lumeşti. 


Grija episcopului Sava s-a extins şi la noii convertiți la ortodoxie şi în mod 
deosebit a intrat în legătură şi a însufleţit mulți convertiți vorbitori de limba 
engleză din America şi Canada. 


În ultimii ani ai vieţii sale, episcopul Sava a început o altă nevoinţă de dragoste şi 
râvnă şi foarte probabil pentru aceasta şi-l vor aminti cel mai mult oamenii. El a 
înțeles printre primii ce calități duhovniceşti înalte avea arhiepiscopul Ioan 
Maximovici şi a fost unul dintre ierarhii care s-au adunat în jurul său şi l-au 
recunoscut drept căpetenie duhovnicească; iar când a fost nevoie l-a apărat, 
socotind că datorită Proniei îşi poate folosi cunoştinţele de drept pentru a-l ajuta 
atunci când a fost dat în judecată pe nedrept în San Francisco. 


În primele luni după ce arhiepiscopul Ioan a trecut la cele veşnice, în 1966, au 
apărut în presa rusească din exil multe mărturii personale despre sfinţenia şi viaţa 
sa ascetică şi despre ceea ce însemna el pentru diferiți membri ai turmei sale. 
Curând însă acestea au început să nu mai apară atât de des şi era limpede că 
semnificația lor era lhmitată şi în mare parte individuală şi că numai ele nu ar fi 
putut să păstreze vie amintirea Sfântului ierarh şi după dispariția celor cărora le era 
deja cunoscut. 


În acel moment, episcopul Sava a început să-şi publice propriul studiu despre 
arhiepiscopul loan. El a apărut sub forma a cincisprezece articole în Orthodox 
Russia, în 1967 şi 1968 şi a devenit repede limpede că avea o dimensiune şi un 
scop aparte. În locul unor amintiri separate, limitate, episcopul oferea o colecţie de 
mărturii personale, alese şi verificate cu grijă, rânduite în aşa fel, încât să 
evidențieze diferite trăsături şi aspecte al vieţii şi sfinţeniei lui Vlădica Ioan. 


Mai mult, episcopul Sava, care avea mare dragoste pentru Sfinţii Părinți şi în 
cunoştea foarte bine (la moartea sa a lăsat o colecţie de texte patristice întocmită de 
el însuşi), a presărat, printre aceste mărturii, citate din viețile şi scrierile Sfinților 
Părinți, pentru a arăta lămurit întreaga tradiție ortodoxă de sfinţenie, în care 
Vlădica loan îşi avea locul său anume. 


În aceste articole, episcopul Sava analizează şi fixează în contextul patristic aspecte 
ale sfințenie lui Vlădica loan, ca vindecările şi exorcizările lui minunate; asceza sa 
aspră şi puţinătatea somnului; arătările sale în vise după moarte; înainte-vederea; 
întâmplări impresionante, ca cea cu focul care s-a făcut văzut odată, pe când slujea 
Sfânta Liturghie; prigoana aprigă pe care a suferit-o şi chiar şi acel lucru pe care 
încă foarte puţini i-l preţuiesc, poate fiindcă aproape niciodată până la el acest fel 
de sfinţenie nu a aparținut unui asemenea rang ierarhic: nebunia pentru Dumnezeu 
lisus Hristos. 


În articolele sale, episcopul Sava le-a oferit de fapt ortodocşilor un curs de educaţie 
patristică şi prin aceasta poate a semănat seminţe care până la urmă vor aduce 


roade mult mai bogate decât toate celelalte vrednice de laudă străduinţe ale sale 
pentru renaşterea duhovnicească. 


Comentariile episcopului Sava despre Vlădica loan sunt revelatoare şi 
semnificative. El consemnează într-unul dintre articole: „Scriu despre Vlădica 
Ioan şi cumva în Sufletul meu totul devine plăcut. Nu aş vrea să se piardă nici o 
informaţie însemnată despre el”. (Orthodox Russia, 1967, nr. 16). 


Era tot timpul uluit de minunea unei asemenea sfinţenii în lumea de astăzi: „Ce 
mare putere se arăta în acest trup mic, subțire! Ce râvnă şi duh arzător apostolice! 
Și, în general, ce minune a lumii contemporane era! ”. (Orthodox Russia, 1967, nr. 
6). 


Uneori mustră împietrirea simţurilor şi indiferența ortodocşilor: „O, ce mare drept 
şi rugător am avut şi nu am ştiut să-l prețuim! ”. (Orthodox Russia, 1967, nr. 7) 


Pentru el, Vlădica loan este mai viu şi mai accesibil după moarte decât înainte: „O 
minune ne mai văzută: Vlădica, chiar şi după moarte, îşi mângâie turma, pe cei 

ce îl cinstesc şi pe toți cei ce vin la mormântul său”. (Orthodox Russia, 1967, nr. 
14). 


Episcopul Sava îl compară făţiş pe Vlădica loan cu marii sfinţi din trecut şi îl aşază 
în mijlocul lor: ,, Și aşa, în acea vreme era Sfântul Simeon Stâlpnicul [care scotea 
demonii], iar acum Vlădica loan. Aceea era în vremurile vechi, dar acum este în 
vremea noastră. Puterea lui Dumnezeu, ca prin Sfântul stâlpnic, aşa şi acum prin 
Vlădica Ioan, a lucrat şi a scos afară duhul rău al chinuitorului. Minunat este 
Dumnezeu întru Sfinţii Lui, Dumnezeul lui Israel”. (Orthodox Russia, 1967, nr. 
17). 


S-ar putea ca episcopul Sava să fi văzut în Vlădica loan cheia renaşterii 
duhovniceşti, pentru care se trudea el; fără îndoială vedea în proslăvirea lui un 
izvor de mare putere duhovnicească pentru credincioşi. 


Într-unul dintre articolele sale din Orthodox Russia (Orthodox Russia, 1967, nr. 
19), episcopul Sava a atras atenția asupra faptului puţin cunoscut că cel care în 
mare măsură a pornit canonizarea Sfântului loan din Kronstadt de către Biserica 
rusă din afara graniţelor Rusiei a fost un ierarh sârb, episcopul Nicolae 
Velimirovici, care s-a gândit că după primul război mondial venise deja vremea 
pentru acest lucru, astfel încât în anii 1930 erau scrise şi publicate pentru folosinţa 
personală a credincioşilor o slujbă şi un acatist închinate Sfântului loan din 


Kronstadt; însă formarea comisiei de canonizare (condusă de arhiepiscopul Ioan 
Maximovici) şi în cele din urmă, chiar canonizarea din 1964 s-au datorat mai ales 
scrisorii sale adresate mitropolitului Anastasie în 1952. 


Iar acum, tot un ierarh sârb, episcopul Sava - care însă a avut o dăruire pentru 
Biserica rusă şi pentru poporul rus neîntrecută nici măcar de ierarhii ruşi! - a dat 
primul impuls pentru canonizarea, la vremea hotărâtă de Dumnezeu, a 
arhiepiscopului loan Maximovici, un eveniment căruia îi punea temelia şi pentru 
care îi pregătea pe ortodocşi. 


Astfel a devenit el însuşi un capitol din viaţa şi proslăvirea arhiepiscopului loan! 
La moartea sa, care s-a petrecut de sărbătoarea unuia dintre iubiții săi Sfinți Părinți 
din care cita tot timpul, Sfântul Antonie cel mare, episcopului Sava i-au rămas 
nepublicate materiale despre arhiepiscopul loan; el sperase să publice cândva chiar 
o carte despre acesta. 


Episcopul a lăsat materialele sale Frăției Sfântul Gherman din Alaska, dându-ne 
astfel binecuvântarea să continuăm în locul său lucrarea. 


Următoarea predică arată lămurit marea dragoste şi râvnă pe care le avea episcopul 
Sava pentru Sfântul ierarh, ca şi priceperea sa de a le exprima (din Orthodox 
Russia, 1966, nr. 16): 


3. Predica episcopului Sava 


Rostită la împlinirea a 40 de zile de la trecerea la odihna veşnică a arhiepiscopului 
Ioan. 


Părinți, prieteni, frați şi surori, ascultaţi-mă! Am venit să-l cinstesc pe robul lui 
Dumnezeu Vlădica loan, care a răposat de curând. Am venit să mă rog împreună 
cu voi pentru odihna sufletului său în această zi semnificativă şi hotărâtoare, a 
patruzecea, ziua în care se hotărăşte locul unde va sta sufletul său până la judecata 
generală şi înfricoşătoare a lui Dumnezeu, la care soarta fiecăruia dintre noi va fi 
decisă pentru veşnicie. 


Am venit să mai privesc o dată acest oraş în care a trăit, sfântul locaş unde se ruga, 
spitalele în care îi vizita pe bolnavi. Am venit să mai văd o dată turma sa pe care o 
iubea atât de mult, tinerii pe care îi atrăgea în chip atât de minunat spre Biserica lui 
Dumnezeu. Am venit, nu fără tristeţe, în acest loc unde a pătimit sufletul său, unde 
şi-a purtat cununa de spini, crucea sa grea. 


Am fost cu el de la începutul suferințelor sale de aici şi l-am ajutat în timpul vieții 
sale cât de bine am putut şi m-am priceput şi ar fi oare lucru de cinste să-l las acum 
fără cinstire, fără să mă rog împreună cu voi pentru sufletul său care a pătimit 
atâtea, în această zi atât de mare pentru el?! 


A fost prietenul şi părintele meu şi - iertaţi-mă - inima mea este acolo, între pereţii 
criptei, în mormânt cu Vlădica! Inima mea plânge după părintele meu! Însă 
lacrimile acestea nu sunt decât tributul acordat firii noastre omeneşti. Nu este bine 
să te laşi pradă unei tristeţi prea mari pentru cei răposaţi, căci pomenirea drepţilor 
cu laude (Pilde 10, 7: Pomenirea celui drept este spre binecuvântare, iar numele 
celor nelegiuiţi va fi blestemat.). 


Să ne minunăm de măreţia lui Dumnezeu: cât de minunat este Dumnezeu întru 
Sfinţii Lui! 


Într-adevăr, moartea dreptului este sfârşitul luptei cu patimile trupeşti; după moarte 
luptătorii sunt proslăviți şi primesc cununi de biruinţă. Dacă nici Vlădica loan nu 
şi-a înfrânat trupul, atunci cine a făcut-o? După cum ştiţi, nu 1-a îngăduit odihnă zi 
şi noapte. Nu mai rămăsese decât o umbră de trup. Mădularele sale trupeşti erau 
topite cu post şi strădania privegherii. 


Dăruieşte-i, Doamne, împărăția veşnică şi du-l în lumina Ta nepieritoare! 


Având nădejdea Sfinţilor de demult, s-a străduit cu râvnă să-1 odihnească pe cei ce 
erau în supărări şi în nevoi. Odihneşte-l sub acoperământul Tău, Doamne! 


Ne încearcă durerea: cel care avea grijă de noi ne-a fost luat. Am primit de la el o 
scrisoare în care îşi exprima grija sa pentru mine. Poate că a fost ultima pe care a 
scris-o - pe 1 iulie, iar ştampila poştei din Seattle are data de 2 iulie, după-amiaza, 
ziua în care a murit. 


Însă trebuie să ştim că ceasul plecării sale a fost hotărât de Domnul; de aceea, 
opriţi-vă lacrimile şi înălțați-vă glasul spre lauda acestui luptător! 


O, iubitul nostru Vlădica! Biserica îşi aminteşte râvna ta, căci i-ai fost arhipăstor 
adevărat şi ţi-ai salvat turma prin rugăciuni! 


Ai fost preot asemenea lui Aaron; ai fost arhiereu asemenea lui Moise; i-ai urmat 
lui Iosif în înfrânare şi lui Ilie în râvnă. Intotdeauna aveai înaintea ochilor chipul 


Domnului tău; cu râvnă neobosită te-ai trudit spre țelul arătat ţie de Domnul; de 
aceea ca pe o slugă credincioasă Domnul te-a chemat la EI şi te-a despărţit de noi. 


Ziua lucrului tău nu se încheia la venirea nopţii; noaptea era ogorul nevoinţelor tale 
în rugăciune. Prin urmare, s-ar putea ca prin Pronia lui Dumnezeu să-ți fi cântat 
slujba de înmormântare şi să te fi îngropat noaptea. 

Acum nu mai porți povara trupului tău. De acum încolo ai partea ta în Rai. Cine nu 
plânge plecarea ta? Cine nu se bucură de cununa pe care ai câştigat-o? Slavă Celui 
Care te-a ales! 


Nu mai putem auzi vocea ta, dar fie ca binecuvântările tale să se reverse din belşug 
asupra noastră! Suntem hpsiţi de vederea chipului tău, dar fie ca numele tău să 
strălucească între noi! 


Ne-ai lăsat orfani, părinte al nostru, dar fie ca rugăciunea ta să ne fie mamă şi ca 
pentru ea Preaslăvita Treime să ne apere sufletele! De la altarul acela sfânt unde ai 
slujit cu sfinţenie şi evlavie, fie ca proslăvirea pomenirii tale să treacă din veac în 
veac! 


Fie ca rugăciunea ta să-ţi umbrească turma! Roagă-te pentru mântuirea ei. Fie ca 
toți cei care s-au adunat acum să-ți cinstească amintirea să primească 
binecuvântarea rugăciunilor tale; fie ca într-o zi să se bucure împreună cu tine în 
cămara cerească de nuntă şi să-L mărească şi slăvească pe Cel Care te-a ales! 


O, Dumnezeule drept! Cu sfinții odihneşte sufletul mult-încercat al robului Tău, 
iubitul nostru arhiepiscop loan! Amin! 


4. Din cronica Episcopului Sava 
Rugătorul 


Odată, în vremea când Vlădica loan trăia încă, o femeie din San Francisco mi-a 
povestit multe lucruri interesante despre el. Am rugat-o să scrie câte ceva din ceea 
ce îmi povestise. 


Iată o parte din ce mi-a trimis: 

„Comuniştii chinezi nu i-au permis soţului meu, Grigorie Popov, să părăsească 
China acum trei ani [în jurul anului 1958], când urma să vină la mine. 1 s-au făcut 
injecții antitetanos în loc de injecții pentru vărsat de vânt şi a murit de septicemie 


în 'Tientsin. Am plâns amarnic şi am căzut pradă deznădejdii. In acea perioadă 
Vlădica Ioan era în San Francisco. 


Sula DA de toată noaptea a venit la mine şi mi-a spus: 


Am izbucnit în lacrimi amare. Vlădica s-a dus, a luat o lumânare, s-a rugat, a 
aşezat-o pe masa pentru parastase, apoi a venit la mine şi a făcut cu hotărâre 
semnul Crucii asupra mea. În momentul acela am simţit ca şi cum mi s-ar fi luat o 
greutate uriaşă de pe cap şi din tot corpul, totul a devenit foarte uşor pentru mine, 
m-am oprit din plâns şi chiar mi-am uitat durerea. 


x 


O altă întâmplare, în San Francisco: doamna Pribilovskaia era foarte supărată 

şi plângea din cauza soţului ei, care urma să fie operat. 

În noaptea dinaintea operaţiei s-a dus la Vlădica. Acesta a mers imediat cu ea la 
spital şi s-a rugat mult timp la căpătâiul soţului ei. Dimineaţa doctorul a ordonat ca 
pacientul să fie adus în sala de operaţii, unde a fost examinat de chirurg, care a 
declarat că starea lui este bună, tumoarea a dispărut şi operația nu mai este 
necesară. 


Doctorii au spus că Dumnezeu l-a vindecat. Doamna Pribilovskaia şi soţul ei sunt 
amândoi bine şi muncesc. 


x 


Doctorul Bill mi-a povestit următoarele: 

La Spitalul rus din Shanghai era o bolnavă în stare critică; ea îi implora pe toţi să îl 
cheme pe Vlădica Ioan pentru ca acesta să îi dea Sfânta Împărtăşanie şi să se roage 
pentru ea. Doctorii le-au spus asistentelor să nu îl deranjeze pe Vlădica, fiindcă 
bolnava era pe moarte. 


A doua zi, spre uimirea tuturor, Vlădica a venit la spital şi s-a dus drept în salonul 
bolnavei. 


III 


I-a dat Sfintele Taine, a binecuvântat-o şi a plecat. Femeia a adormit şi după aceea 
a început să îşi revină cu repeziciune”. 


G. Baranova-Popova 


Ce poți să spui, citind asemenea lucruri? Ele îţi lasă o impresie foarte puternică şi 
de aceea spun cu mare tristeţe: O, ce mare drept şi rugător am avut şi nu am ştiut 
să-l preţuim! 


O exorcizare din zilele noastre 


Redăm aici povestirea vindecării unui demonizat din Shanghai de către rugătorul 
nostru, Vlădica loan, din vremea când era episcop de Shanghai (1934-1949). 


„Odată m-am dus la cimitir ca să mă rog la mormântul mamei mele. Stăteam acolo, 
cugetând: ce e mai bine, să trăieşti sau să mori? Deodată am auzit vocea unui 
bărbat: 

- Bună dimineaţa! 


Am tresărit, surprinsă. Omul acela m-a întrebat pe cine am îngropat acolo. I-am 
răspuns că pe mama mea. 


A continuat discuţia: 

- Nu e un lucru neobişnuit ca să vii la mormântul mamei tale; însă, în ceea ce mă 
priveşte, eu îl am aici pe fiul meu. Era tânăr, avea sub treizeci de ani şi mă bucur că 
a murit. 


Am rămas ca trăsnită auzind acestea şi bineînţeles că l-am întrebat: 
- Dar de ce vă bucuraţi ? 


Mi-a răspuns că este bucuros pentru că înainte de moarte fiul lui a fost vindecat de 
posedare diavolească şi datorită lui Vlădica Ioan, era creştin adevărat atunci când a 
murit. 


L-am întrebat: 
- Vreţi să spuneți că fiul dumneavoastră avea o boală nervoasă? 


- Nu, fiul meu era demonizat. Ura tot ceea ce e sfânt, sfărâma în bucățele mici 
orice Sfântă icoană sau cruce şi se bucura foarte mult când făcea acest lucru. Îl 
aduceam la Vlădica Ioan, care îl punea să stea în genunchi şi îi punea pe cap 
Crucea, uneori Evanghelia. După aceea, fiul meu era foarte trist, uneori fugea din 
Catedrală. Dar Vlădica mi-a spus să nu deznădăjduiesc. Că o să continue să se 
roage pentru el şi cu timpul o să-şi revină; dar deocamdată să urmeze tratamentul 
medicilor. 


ÎN RI RR 


Şi astfel a continuat mai mulţi ani, povestea el. Fiul său a fost dus la Minchon (un 
azil pentru bolnavii psihic) şi uneori 1 se permitea să vină acasă şi atunci tatăl lui îl 
ducea iarăşi la Catedrală. 


Uneori se împărtăşea, când tatăl lui vedea că are o stare în care nu ar fi alergat 
afară din Catedrală imediat după primirea Sfintei Împărtăşanii, ca să o scuipe. La 
fel ca înainte, rupea cruci şi icoane, însă devenise ceva mai liniştit şi începuse să 
citească Sfânta Evanghelie. Tatăl lui a înţeles că rugăciunile lui Vlădica Ioan 
ajunseseră la Dumnezeu. 


- Odată era acasă, stătea în pat şi citea din Evanghelie. Avea faţa atât de luminoasă 
şi de bucuroasă. Și mi-a spus: «Ştii, tati, trebuie să mergem la Minchon; trebuie 
să mă duc acolo; acolo Duhul lui Dumnezeu mă va curăța de duhul răului şi 
întunericului şi apoi voi pleca la Domnul. Hai repede să facem aranjamentele.» 


Tatăl a mers imediat la toate birourile şi a insistat ca fiul lui să fie primit, pentru că 
mai înainte 1 se spusese că băiatul nu este periculos pentru cei din jur şi că poate 

fi ţinut acasă. EI a fost ajutat în toate de către comitetul de emigranți şi de un 
doctor chinez, a cărui soție îi ajutase foarte mult pe ruşi şi chiar adoptase un copil 
rus. 


L-au dus, în sfârşit, la Minchon (la 25 sau 30 de mile depărtare de Shanghai). Peste 
două zile tatăl a venit să-l viziteze şi a văzut că fiul său era absolut imposibil: era 
agitat, se mişca fără încetare în pat şi apoi, dintr-o dată, a început să strige: 

- Nu face asta; nu te apropia de mine, nu te vreau! Tatăl s-a uitat într-o parte şi în 
alta, apoi s-a dus pe coridor să se uite şi acolo, ca să vadă cine şi de unde vine, cine 
tulburase duhul rău din fiul său. Coridorul era lung şi ferestrele dădeau spre o alee. 
Acolo a văzut o maşină din care ieşise Vlădica loan, care se îndrepta spre spital. 


Tatăl a intrat iar în salon şi şi-a văzut fiul zvârcolindu-se în pat şi strigând: 

- Nu te apropia. Nu te vreau. Pleacă, pleacă! 

Apoi s-a liniştit şi a început să se roage încetişor, şoptind rugăciunile. A început şi 
tatăl să se roage. În acel moment a auzit undeva o uşă deschizându-se şi 
închizându-se şi zgomot de paşi pe coridor. 


Bolnavul a sărit din pat şi a alergat pe coridor în pijama. Ajungând la Vlădica, a 
căzut în genunchi în faţa lui şi a plâns, implorându-l să alunge din el duhul rău. 
Vlădica 1-a pus mâinile pe cap şi 1-a citit rugăciuni, apoi l-a luat pe după umeri şi |- 
a dus în salon, unde l-a aşezat pe pat şi iarăşi s-a rugat lângă el. Apoi i-a dat Sfânta 
Împărtăşanie. 


După ce a plecat Vlădica, bolnavul a spus: 
- Acum în sfârşit m-am vindecat şi Domnul mă va lua la EI. Tati, ia-mă repede; 
trebuie să mor acasă. 


Când tatăl lui l-a adus acasă, era foarte fericit să vadă toate lucrurile din camera lui, 
mai ales icoanele, a început să se roage şi a luat Evanghelia. 


A doua zi a început să-şi zorească tatăl să cheme repede un preot ca să-i mai dea o 
dată Sfânta Împărtăşanie. 

Tatăl i-a spus că de-abia se împărtăşise cu o zi înainte, dar fiul s-a împotrivit şi 

I-a spus: 

- Repede, tati, repede sau o să fie prea târziu. 


Tatăl a chemat un preot. Acesta a venit şi l-a mai împărtăşit o dată pe fiu. Şi până 
ce tatăl l-a condus la scară pe preot, părintele Serghie Borodin şi s-a întors, deja 
faţa fiului său se schimbase şi îmbătrânise cumva. I-a zâmbit din nou, dar fără să se 
mai miște. 


Și numai ochii spuneau: «Tati, rămas-bun, ce bine e!». 


Am întrebat cine a construit un monument atât de minunat pentru fiul său. Mi-a 
răspuns că familia Chan, nişte chinezi care îi erau prieteni foarte apropiaţi, oameni 
foarte buni. Mai târziu i-am cunoscut şi mi-au întărit toate cele povestite”. 


Maria Y. 


Această istorisire este foarte interesantă. Se întâmplă uneori ca duhunile rele să 

fie instrumente ale mâniei lui Dumnezeu, care le lasă să provoace durere oamenilor 
pentru păcatele lor, pentru ca măcar prin suferință să devină conştienţi de ei înşişi, 
să se căiască de păcate şi să se îndrepte. 


În Proloage (Vieţile şi învăţăturile Sfinţilor), la 1 septembrie, citim următoarea 
povestire: 


Odată, un preot oarecare stătea în porticul bisericii, citind din Sfânta Evanghelie. În 
timp ce citea, deodată s-a simțit ca înconjurat de un fel de nor întunecat şi 
amenințător şi în acelaşi timp 1 s-a stins lumina ochilor, 1 s-a întunecat mintea, i-au 
paralizat toate mădularele şi a amuţit. 


A rămas nouă ani în acest chin înfricoşător şi suferea atât de mult încât, stand în 
pat, nu se putea nici întoarce de pe o parte pe alta fără ajutor. În cele din urmă, 
rudele sale, care auziseră de minunile pe care le săvârşea Sfântul Simeon 
Stâlpnicul, l-au dus pe preot la acesta. Şi pe când nu ajunseseră încă la mănăstirea 
unde trăia Sfântul Simeon şi se aşezaseră ca să se odihnească, 1 s-a descoperit de 
sus Sfântului, care stătea la rugăciune, despre suferinţa preotului care venea la el. 


Atunci Sfântul a chemat pe unul dintre ucenicii săi, i-a dat agheasmă şi i-a spus: 

- Ia apa aceasta şi ieşi repede din mănăstire. În apropiere vei afla un preot bolnav 
purtat pe pat; stropeşte-l cu apă sfințită şi spune-i aşa: Simeon păcătosul îţi spune: 
„În numele Domnului nostru Iisus Hristos, ridică-te, lasă-ţi patul şi vino singur la 
Simeon”. 


Ucenicul a mers şi a făcut după cum îi spusese Sfântul. Preotul s-a făcut imediat 
bine, a venit la Sfânt şi i-a căzut la picioare. 


Simeon i-a spus: 

- Ridică-te şi nu te teme. Chiar dacă diavolul ţi-a făcut supărare nouă ani, totuşi 
dragostea de oameni a lui Dumnezeu nu te-a uitat şi nu te-a lăsat să pieri cu totul. 
Să mai ştii şi că 1-a fost îngăduit diavolului să-ţi facă rău fundcă ai stat fără frică şi 
evlavie în Sfântul Altar, fiindcă ai ascultat pe grăitorii de rău şi i-ai lipsit de Sfânta 
Împărtăşanie pe cei defăimaţi fără să cauţi adevărul. De aceea L-ai întristat pe 
Dumnezeu şi l-ai bucurat foarte pe diavol, în a cărui putere întunecată ai căzut 
astfel. Însă acum, văzând că dragostea lui Dumnezeu pentru oameni şi milele Lui 
s-au înmulțit în tine, eliberează-i pe cei pe care i-ai mâhnit prin afurisenie şi după 
cum Dumnezeu a avut milă de tine, fă şi tu la fel cu aceştia. 


După aceste cuvinte, preotul a plecat de la Sfânt cu mare bucurie şi a împlinit tot ce 
îi poruncise. 


Și astfel, atunci era Sfântul Simeon Stâlpnicul, iar acum Vlădica loan. Aceea s-a 
întâmplat în timpurile străvechi, dar acum se întâmplă în vremurile noastre. 
Întocmai ca atunci prin Sfântul stâlpnic, puterea lui Dumnezeu a lucrat acum prin 
Vlădica loan şi a scos afară duhul rău al chinuitorului. 


Minunat este Dumnezeu întru Sfinţii Lui, Dumnezeul lui Israel! 


Viaţa Fericitului loan (1896-1966) 


De numai şase luni a răposat în Domnul un ierarh al Bisericii lui Hristos a cărui 
viaţă a strălucit atât de nemaivăzut cu virtuţi creştineşti şi cu harul Sfântului Duh, 
încât a devenit un stâlp al Ortodoxiei adevărate şi o pildă de viaţă creştinească de 
însemnătate universală. 


În Arhiepiscopul loan se uneau trei feluri de virtuţi creştineşti din cele mai 
înalte, pe care rareori le poţi întâlni laolaltă: 
» cea a unui îndrăzneţ şi prețuit conducător al Bisericii; 
> un ascet din tradiţia sfinţilor-stâlpnici, luând asupra sa cea mai aspră jertfă 
de sine; şi 
> un nebun pentru Hristos, învățând oamenii printr-o „nebunie” care se înălța 
deasupra înţelepciunii acestei lumi. 
Ceea ce urmează nu se poate numi o viață completă a Arhiepiscopului loan; este 
numai o selecție a materialelor deja disponibile, prezentate în forma unei schiţe 
preliminare a vieţii acestui om sfânt. Ea a fost alcătuită de Frăția Sfântul Gherman, 
întemeiată cu binecuvântarea Arhiepiscopului loan (care dorea să-l vadă canonizat 
pe părintele Gherman, după părintele loan din Kronstadt) pentru misiunea 
cuvântului tipărit. Acum, pentru a îndeplini această misiune, este datoria noastră să 
spunem adevărul despre acel om care a fost, în vremurile noastre întunecate, în 
care adevăratul creştinism aproape a dispărut, o întruchipare a vieţii în Hristos. 


Lucrarea se sprijină în general pe experienţe personale şi pe mărturii ale unor 
oameni pe care cei care au alcătuit-o i-au cunoscut. În cuprinsul ei, referirile la 
Arhiepiscopul loan se fac cu termenul pe care îl folosesc ruşii când vorbesc despre 
episcopi şi când li se adresează: Vlădica. In engleză, acesta s-ar traduce prin 
„Master”, dar cuvântul rusesc, folosit de sine-stătător, implică o familiaritate şi o 
dragoste care lipsesc din cel mai apropiat echivalent englezesc. Pentru cei care l-au 
cunoscut, Arhiepiscopul loan va fi pururea pur şi simplu Vlădica. 


Il. 


Arhiepiscopul loan s-a născut la 4 iunie 1896, în satul Adamovka din gubernia 
Harkov, în sudul Rusiei. A fost membru al familiei de nobili ucraineni 
Maximovici, din care a făcut parte şi Sfântul Ioan din Tobolsk. Tatăl său, Boris, 
era căpetenia nobilimii dintr-o parte a guberniei Harkov, iar unchiul său era rector 
al Universităţii din Kiev. A primit la botez numele Mihail, ocrotitorul său ceresc 
fiind Arhanghelul Mihail. A fost un copil bolnăvicios şi mânca puţin. 


Gimnaziul l-a făcut la Şcoala Militară Poltava, pe care a frecventat-o din 1907 
până în 1914. lubea acea şcoală, de care mai târziu îşi amintea cu drag. La 
terminarea ei a intrat la Universitatea Imperială Harkov, la Facultatea de Drept, pe 
care a absolvit-o în 1918, înainte ca Sovietele să o ia în stăpânire. A fost repartizat 
la Curtea districtuală din Harkov, unde a lucrat în vremea când Ucraina era 
condusă de Hatmanul Skoropadski şi pe când acolo era Armata Voluntarilor. 


Harkov, locul unde Vlădica şi-a petrecut anii de formare, era un adevărat oraş al 
Sfintei Rusii, iar tânărul Mihail, a dobândit 


acolo modelul vieţii sale viitoare. 


Existau două icoane făcătoare de minuni ale Maicii Domnului, Oxerianskaia şi 
Eletskaia, care erau purtate de două ori pe an, într-o procesiune religioasă, de la 
mănăstirile unde erau păstrate cu sfințenie la Catedrala Adormirii Maicii 
Domnului. La Mănăstirea Acoperământul Maicii Domnului, într-o grotă cu fresce 
de sub altar, se află moaştele Sfântului Arhiepiscop Meletie Leontovici, care, după 
moartea sa din 1841, i-a ajutat în chip minunat pe cei care i-au slujit la racla sa un 
parastas. 


Încă din timpul vieţii Arhiepiscopul era cinstit pentru asceza sa aspră, îndeosebi 
pentru fapta ascetică a lipsirii de somn. Se ştia că petrecea nopți întregi 
nemişcat, cu braţele ridicate, adâncit în rugăciune. A cunoscut mai dinainte ziua 
şi ora când avea să moară. Tânărul Mihail îl venera pe acest sfânt ierarh. 


AStăzi se poate observa că Arhiepiscopul loan îi seamănă cel puţin în trei 
privințe Sfântului din Harkov: 
> nu a dormit în pat vreme de 40 de ani; 
> şi-a cunoscut dinainte timpul morţii; 
> iar acum se odihneşte sub o catedrală, într-o capelă specială, unde 
aproape zilnic cei care îi cer ajutorul fac parastase şi citesc Psaltirea la 
racla sa. 


Este un caz unic de strămutare, cum s-ar spune, a unei părți din Sfânta Rusie în 
America contemporană. 


La Universitatea din Kiev, Vlădica îşi petrecea mai mult timp citind Vieţile 
Sfinţilor decât mergând la cursuri; cu toate acestea era un student foarte bun. [ste 
limpede că se vedea încă de la acea vârstă faptul că îi imita pe Sfinţi, de vreme ce 
Arhiepiscopul Antonie de Harkov, una dintre marile personalităţi ale Bisericii 
din acele vremuri (mai târziu Mitropolit, cel dintâi candidat la Scaunul 


Patriarhal al Moscovei şi primul Ierarh al Bisericii ruse din afara Rusiei) a făcut 
eforturi deosebite ca să îl cunoască şi apoi l-a ţinut pe tânăr aproape de el şi i-a 
îndrumat formarea duhovnicească. 


4 În 1921, în timpul Războiului Civil Rus, Vlădica, împreună cu părinţii, frații 
şi sora sa, a fost evacuat în Belgrad, unde şi el, şi fraţii săi s-au înscris la 
Universitatea din oraş. Unul dintre fraţi a absolvit Facultatea Tehnică şi a 
devenit inginer, celălalt a terminat Dreptul şi lucra în poliția iugoslavă. 

4 În 1924 Vlădica a fost hirotesit citeţ în biserica rusă din Belgrad de către 
Mitropolitul Antonie, care a continuat să aibă o influenţă foarte însemnată 
asupra lui; iar Vlădica, la rândul său, avea cel mai profund respect şi 
devotament pentru mai-marele său. 

4 Vlădica a terminat în 1925 Facultatea de Teologie. În aniii studenţiei şi-a 
câştigat pâinea vânzând ziare. 

+ În 1926 Mitropolitul Antonie l-a tuns: în monahism şi l-a hirotonit 
ierodiacon în Mănăstirea Milkov, dându-i numele loan, după ruda 
îndepărtată a lui Vlădica, Sfântul loan Maximovici din Tobolsk. În acelaşi 
an, pe 21 noiembrie, Vlădica a fost hirotonit ieromonah de către Episcopul 
Gavriil de Celeabinsk. 

4 Din 1925 până în 1927 Vlădica a predat religia la Şcoala Sârbă de Stat, iar 
din 1929 până în 1934 a fost profesor şi îndrumător la Seminarul Sârb 
Sfântul loan Teologul din Bitolia. Aici slujea Sfânta Liturghie în limba 
greacă pentru comunitatea greacă şi cea macedoneană, care îl prețuiauu 
foarte mult. 


Oraşul Bitolia se afla în eparhia Ohrida, al cărei episcop din acele vremuri era 
— un “Gură de Aur al sârbilor”, cunoscut predicator, poet, 
Scriitor, organizator şi întemeietor al mişcării religioase populare. Acesta, la fel 


ca şi Mitropolitul Antonie, l-a prețuit şi l-a iubit pe tânărul ieromonah loan şi a 
avut o înrâurire bună asupra lui. Nu o dată a fost auzit spunând: 


Căci, într-adevăr, începuse să devină limpede că acesta era un om cu totul 
extraordinar. Studenţii lui au fost primii care au descoperit ceea ce a fost poate cea 
mai mare faptă de asceză a lui Vlădica. Mai întâi au observat că rămânea treaz mult 
timp după ce toţi ceilalţi se culcau; mergea noaptea prin dormitoare, ridica păturile 
care alunecaseră şi îi acoperea pe cei ce dormeau şi nu bănuiau nimic, făcând 
Semnul Crucii deasupra lor. 


În cele din urmă s-a descoperit că nu dormea aproape deloc, niciodată în pat, 
îngăduindu-şi în fiecare noapte numai o oră sau două de odihnă incomodă, stând 
Jos sau încovoiat pe podea, rugându-se în faţa icoanelor. După mulți ani chiar el a 
recunoscut că nu mai dormise în pat de când intrase în monahism. 


O astfel de practică ascetică este foarte rară, însă nu neîntâlnită în tradiţia 
ortodoxă. Marele întemeietor al monahismului cenobit din secolul al IV-lea, 
Sfântul Pahomie cel Mare, când a primit Regula vieţii monahale de obşte de la 


sprijini capul.” (Regula 4) 

Arhiepiscopul Averchie de la Mănăstirea Sfânta Treime din Jordanville, pe atunci 
tânăr ieromonah, a fost martor al impresiei puternice pe care o făcuse Ieromonahul 
loan asupra studenţilor seminarişti. Când se întorceau acasă în vacanţă, aceştia 
vorbeau de îndrumătorul lor extraordinar care se ruga neîncetat, slujea Sfânta 
Liturghie sau cel puţin primea Sfânta Împărtăşanie zilnic, ţinea posturi aspre, nu 
dormea niciodată culcat şi a cărui adevărată dragoste părintească le insufla 
idealurile înalte ale creştinismului şi ale Sfintei Rusii (Orthodox Russia, nr. 14 din 
1966). 


4 În 1934 s-a hotărât ca leromonahul loan să fie înălţat la rangul de episcop. În 
ceea ce-l priveşte, nimic nu îi era mai străin. 


O doamnă care îl cunoştea povesteşte cum l-a întâlnit atunci în tramvai în 
Belgrad. 


Când se împotrivise, spunând că nici nu se pune 
problema, fiindcă are un defect de vorbire şi nu poate pronunţa limpede, i se 
spusese doar că şi prorocul Moise avusese aceleaşi greutăţi. 


Hirotonirea a avut loc pe 28 mai 1934. Vlădica a fost ultimul dintre nenumăraţii 
episcopi hirotoniți de Mitropolitul Antonie, şi prețuirea extraordinară de care se 
bucura din partea venerabilului ierarh poate fi văzută şi într-o scrisoare pe care 
acesta a trimis-o Arhiepiscopului Dimitrie din Extremul Orient. Refuzând invitaţia 


Lui Vlădica 1-a fost încredințată eparhia Shanghai. 
II. 


Vlădica a sosit în Shanghai la sfârşitul lui noiembrie, la Praznicul Intrării în 
Biserică a Maicii Domnului, şi a găsit aici o catedrală enormă neterminată şi un 
conflict de jurisdicție care trebuia rezolvat. Primul lucru pe care I-a făcut a fost să 
refacă unitatea Bisericii. A stabilit legături cu sârbi, cu greci, cu ucraineni. 


A acordat o atenţie deosebită educaţiei religioase şi şi-a făcut o lege din a fi prezent 
la examenele orale de la orele de catehism din toate şcolile ortodoxe din Shanghai. 


A devenit imediat ocrotitorul a diferite societăți de caritate şi binefacere şi a luat 
parte în mod activ la munca acestora, cu deosebire după ce a văzut cât de 
strâmtoraţi erau cei mai mulți dintre păstoriții săi, refugiaţi din Uniunea Sovietică. 


Nu s-a dus niciodată la ceai la cei bogaţi, dar putea fi văzut oriunde erau oameni în 
nevoie, indiferent de oră sau de vreme. 


A întemeiat o casă pentru orfani şi pentru copiii cu părinți nevoiaşi, încredințând-o 
ocrotirii cereşti a unui sfânt pe care îl preţuia foarte mult, Sfântul Tihon din 
Zadonsk, care iubea copiii. 


Vlădica însuşi aduna copiii bolnavi şi înfometați de pe străzile şi aleile întunecoase 
ale mahalalelor din Shanghai. Cu opt copii la început, orfelinatul a adăpostit mai 
târziu până la o sută de copii o dată şi în total cam trei mii cinci sute. Când au venit 
comuniştii, Vlădica a evacuat întregul orfelinat, mai întâi pe o insulă din Fihpine, 
apoi în America. 


Curând noua sa turmă şi-a dat seama că Vlădica era un mare ascet. Miezul ascezei 
sale erau rugăciunea şi postul. Mânca o dată pe zi, la ora 11 noaptea. În prima şi 
ultima săptămână din Postul Mare nu mânca deloc, iar în restul acestui post şi în 
cel al Crăciunului mânca numai pâine de la altar. Nopțile şi le petrecea de obicei în 
rugăciune, iar când, în cele din urmă, era epuizat îşi apleca capul pe podea şi fura 
câteva ore de somn înainte de răsărit. Când venea vremea să slujească Utrenia, 
cineva bătea la uşă, dar zadarnic; deschideau uşa şi îl găseau pe Vlădica 
ghemuit pe podea în colţul cu icoane, biruit de somn. Atins uşor pe umăr, sărea 
în Sus, şi în câteva minute era în biserică la slujbă — cu apa rece scurgându-se 
din barbă, dar pe deplin treaz. Vlădica slujea în catedrală în fiecare dimineaţă şi 
seară, chiar şi când era bolnav. Săvârşea zilnic Sfânta Liturghie, aşa cum avea să 


facă tot restul zilelor sale, şi, dacă dintr-un motiv oarecare nu putea, tot primea 
Sfânta Impărtăşanie. 


Oriunde ar fi fost, nu pierdea nici o slujbă. „Odată, după cum mărturiseşte cineva, 
piciorul lui Vlădica era îngrozitor de umflat şi consiliul de medici, temându-se de 
0 cangrenă, i-a prescris spitalizare imediată, ceea ce Vlădica a refuzat categoric. 
Apoi medicii ruşi au informat Consiliul parohial că nu-şi mai asumă nici o 
răspundere pentru Sănătatea şi chiar pentru viața pacientului. Membrii 
Consiliului parohial, după ce l-au rugat îndelung să aibă milă şi l-au ameninţat 
că-l iau cu forţa, l-au silit pe Vlădica să accepte şi a fost trimis la Spitalul Rusesc 
în dimineaţa zilei dinaintea Praznicului înălţării Sfintei Cruci. La ora şase însă 
Vlădica a venit la catedrală pe jos, şchiopătând, şi a slujit. Într-o zi umflătura i-a 
dispărut în întregime. ” 


Atenţia neîntreruptă pe care Vlădica o acorda jertfei de sine izvora din frica lui 
Dumnezeu, pe care o avea în tradiția Bisericii primare şi a Sfintei Rusii. 


Următoarea întâmplare, istorisită de O. Skopicenko şi adeverită de mulţi oameni 
din Shanghai, ilustrează grăitor credinţa sa cutezătoare, neclintită în Hristos. „O 
doamnă, Menşikova, fusese muşcată de un câine turbat. Injecţiile antirabice ori 
le refuzase, ori le făcuse neglijent... Și apoi a fost doborâtă de groaznica boală. 
Episcopul Ioan a aflat şi a venit la muribundă. I-a dat Sfânta Împărtășanie, însă 
tocmai atunci ea a început să aibă o criză; a făcut spume la gură şi în acelaşi 
timp a Scuipat Sfintele Daruri pe care tocmai le primise. lar Vlădica a cules de 
pe jos şi a înghiţit Sfintele Daruri vomitate de bolnavă. Cei care erau cu el au 
strigat: 

- Ce faci, Vlădica ! Turbarea este foarte contagioasă! Dar Vlădica a răspuns 
liniştit: 

- N-o să se întâmple nimic; sunt Sfintele Daruri. Și, într-adevăr, nu S-a întâmplat 
nimic. * 


Vlădica purta haine făcute din cel mai ieftin material chinezesc şi papuci sau 
sandale moi, totdeauna fără şosete, indiferent de vreme. Adeseori mergea desculț, 
uneori după ce îşi dăduse sandalele vreunui sărac. Chiar şi slujea desculţ, lucru 
pentru care era criticat cu asprime. 


Se ştia deja că Vlădica era nu numai un drept şi un ascet, ci era şi atât de 
aproape de Dumnezeu, încât fusese înzestrat cu darul înainte-vederii şi 
rugăciunile lui săvârşeau vindecări: O povestire impresionantă, spusă de un 


martor ocular, Lidia Liu, aduce mărturie despre înălțimea duhovnicească a lui 
Vlădica. 


Vlădica a venit în Hong Kong de două ori. E ciudat, dar eu, pe când nu-l 
cunoşteam încă, i-am scris, rugându-l să ajute o văduvă cu copii şi întrebându-l 
şi în legătură cu nişte probleme duhovniceşti, dar el nu mi-a răspuns. A trecut 
un an. Vlădica a venit la Hong Kong şi eu eram într-un grup mare care s-a dus 
să-l întâlnească la biserică. Vlădica s-a întors spre mine şi mi-a spus: 

Am rămas uluită, căci Vlădica nu mă mai văzuse 
niciodată. 


S-a cântat o rugăciune, după care Vlădica, stând în picioare în faţa pupitrului, a 
ținut o predică. Eu stăteam lângă mama şi amândouă am văzut o lumină care îl 
înconjura pe Vlădica până la pupitru — o strălucire cam de treizeci de cm în jurul 
lui. Acest lucru a durat destul de mult. 


Când s-a terminat predica, uimită de un asemenea fenomen neobişnuit, i-am 
povestit ceea ce văzusem lui R.V.S., care ne-a spus: 

- Da, mulţi credincioşi au văzut-o. 

Şi soțul meu, care stătea puţin mai departe de noi, a văzut această lumină”. 


Lui Vlădica îi plăcea foarte mult să cerceteze pe cei bolnavi, lucru pe care îl făcea 
în fiecare zi, spovedind şi împărtăşind oamenii. Dacă starea vreunui pacient 
devenea critică, Vlădica se ducea la el la orice oră din zi şi din noapte, ca să se 
roage la căpătâiul lui. 


In cele ce urmează redăm una dintre minunile neîndoielnice săvârşite prin 
rugăciunile lui Vlădica; aceasta a fost înscrisă în arhiva Spitalului Regional din 
Shanghai (sursă: N. Makovaia). 


„IL. D. Sadkovskaia era foarte pasionată de sportul curselor de cai. Odată a fost 
aruncată jos de pe cal; s-a lovit cu capul de o piatră şi şi-a pierdut cunoştinţa. A 
fost adusă la spital în stare de inconştienţă. Un consiliu de medici a declarat în 
unanimitate că nu mai are nici o speranţă şi că este puţin probabil să mai 
trăiască până dimineaţă. Aproape nu mai avea puls; craniul era fracturat în mai 
multe locuri, astfel încât bucățele din el apăsau pe creier. Într-o astfel de stare ar 
fi murit pe masa de operaţie. Chiar dacă inima ei ar fi rezistat unei operaţii şi 
dacă aceasta ar fi reuşit, tot ar fi rămas surdă, mută şi oarbă. 


Sora ei, după ce a auzit toate acestea, a alergat la episcopul loan disperată, 
implorându-l să o salveze. Vlădica a ascultat-o: a venit la spital şi le-a poruncit 
tuturor Să iasă din cameră, unde s-a rugat timp de vreo două ore. Apoi l-a 
chemat pe medicul-şef şi i-a cerut să o examineze din nou. Ce uimit a fost 
doctorul să descopere că pulsul era normal! El a fost de acord să o opereze 
imediat, însă numai în prezenţa Episcopului loan. Operația a reuşit şi doctorii 
au fost uluiţi când pacienta şi-a recăpătat cunoştinţa şi a cerut ceva de băut. 
Acum vede şi aude foarte bine. Încă trăieşte şi poate vorbi, poate vedea şi auzi. O 
cunosc de treizeci de ani”. 


Vlădica cerceta şi închisoarea şi săvârşea Sfânta Liturghie pentru condamnaţi pe o 
masă mică, grosolană, însă cea mai grea îndatorire a unui păstor este să-i cerceteze 
pe bolnavii mintal şi pe îndrăciţi — iar Vlădica îi deosebea limpede pe unii de 
ceilalţi. În afara oraşului Shanghai se găsea un spital de boli mintale şi numai 
Vlădica avea puterea spirituală de a-i vizita pe aceşti oameni îngrozitor de bolnavi. 
Le dădea Sfânta Împărtăşanie, iar ei, uimitor, o primeau liniştiţi şi îl ascultau. 
Întotdeauna aşteptau cu nerăbdare vizitele sale şi îl întâmpinau cu bucurie. 


Vlădica era foarte curajos. În timpul ocupaţiei japoneze autorităţile japoneze au 
încercat în toate chipurile posibile să plece voinţei lor colonia rusească. Se făceau 
presiuni prin căpeteniile Comitetului Emigranţilor Ruşi. Doi dintre preşedinţii 
acestui Comitet s-au luptat să-i păstreze independenţa, şi drept urmare amândoi au 
fost omorâţi. Colonia rusească a fost cuprinsă de confuzie şi de teroare şi în acel 
moment Vlădica loan, deşi prevenit de ruşii care colaborau cu japonezii, s-a 
declarat căpetenia vremelnică a coloniei ruseşti. 


În timpul ocupaţiei japoneze era foarte primejdios să mergi pe stradă noaptea şi cei 
mai mulţi aveau grijă să fie acasă înainte de a se întuneca. Vlădica însă, neluând în 
seamă primejdia, a continuat să îi cerceteze pe bolnavi şi pe nevoiaşi la orice oră 
din noapte, şi nu l-a atins niciodată nimic. 


La sfârşitul războiului s-au făcut presiuni şi încercări de a-i convinge pe preoţii ruşi 
de pretutindeni să se supună „Patriarhului” nou-ales al Bisericii Sovietice. Cinci 
dintre cei şase ierarhi din Extremul Orient s-au supus; pumai Episcopul loan, 
rezistând oricărei încercări de convingere şi oricărei ameninţări, a rămas 
credincios Bisericii Ruse de peste hotare. 


+ lar în 1946 a fost înălțat la rangul de Arhiepiscop al tuturor credincioşilor 
ruşi din China. 


O dată cu venirea comuniştilor, ruşii din China au fost siliți iarăşi să fugă, cei mai 
mulţi prin Insulele Filipine. În 1949 aproximativ cinci mii de refugiaţi din China 
continentală trăiau într-o tabără a Organizației Internaţionale pentru Refugiaţi, pe 
insula Tubabao din Filipine, aşezată în calea taifunurilor sezoniere, care se abat 
asupra acelei părţi a Pacificului. În timpul celor 27 de luni, cât a fost ocupată 
tabăra, insula a fost ameninţată numai o dată de un taifun, care în cele din urmă şi- 
a schimbat cursul şi a ocolit-o. 


Când un rus le-a spus filipinezilor că se teme de taifunuri, aceştia au replicat că 


nici un taifun nu s-a abătut asupra insulei câtă vreme a fost el acolo. După ce tabăra 
a fost evacuată aproape în întregime, oamenii s-au stabilit prin alte locuri (mai ales 
în SUA şi Australia) şi nu mai rămăseseră decât vreo 200 de persoane pe insulă, 
aceasta a fost măturată de un taifun îngrozitor, care a distrus în întregime tabăra. 


Vlădica s-a dus chiar el la Washington, D.C., pentru a-şi aduce oamenii în 
America. Şi aproape toată tabăra a venit în Lumea Nouă — din nou mulţumită lui 
Vlădica. 


III. 


4 dată încheiată ieşirea turmei sale din China, în 1951 Arhiepiscopului loan i 
s-a încredinţat un nou câmp pentru străduinţele sale de păstor: Sinodul de 
episcopi l-a trimis în Arhiepiscopia Europei Apusene, scaunul episcopal 
fiind la Paris şi apoi la Bruxelles. 


EI era acum unul dintre ierarhii de frunte ai Bisericii Ruse din afara Rusiei şi i se 
cerea adesea să participe la întrunirile Sinodului din New York. 


În Europa Apuseană, Vlădica s-a interesat foarte mult nu numai de ruşii din 
diaspora, pentru care s-a străduit neobosit, cu nevoinţe asemănătoare celor din 
Shanghai, ci şi de localnici. A primit în jurisdicţia sa Biserici ortodoxe locale, cea 
olandeză şi cea franceză, ocrotindu-le şi încurajând creşterea lor ortodoxă. A 
săvârşit Sfânta Liturghie în limba olandeză şi în franceză, aşa cum mai înainte 
Slujise în greacă şi chineză şi cum avea să o facă mai târziu în engleză. 


Interesul şi dăruirea lui Vlădica pentru sfinţii Bisericii, despre care se părea că are 
deja cunoştinţe nesfârşite, s-au [extins] şi asupra sfinţilor Europei Apusene 
dinaintea schismei Bisericii Romano-Catolice, dintre care mulţi, cinstiţi numai 


local, nu erau cuprinşi în nici un calendar ortodox cu sfinţi. E a adunat Vieţile lor 
şi imagini cu ei şi apoi i-a prezentat Sinodului o listă lungă cu numele lor. 


În Europa Apuseană, la fel ca în China, oamenii au învăţat să se aştepte la orice 
lucru neprevăzut din partea lui Vlădica, căci el a continuat şi aici să-şi întemeieze 
viața pe legea lui Dumnezeu, negândindu-se la stânjeneala sau uimirea pe care 
acest lucru l-ar putea stârni uneori în cei călăuziţi mai mult de legile omeneşti. 


Odată Vlădica era în Marsilia şi a hotărât să slujească un parastas la locul 
uciderii nemiloase a regelui Serbiei, Alexandru. Nici unul dintre preoții Săi, 
dintr-o jenă neîntemeiată, nu a vrut să Slujească alături de Vlădica. Chiar aşa, 
ce idee — să slujeşti în mijlocul străzii! Aşa că Vlădica s-a dus singur. Locuitorii 
Marsiliei au fost uimiţi sa vadă un preot cu veşminte neobişnuite, cu părul şi 
barba lungi, mergând în mijlocul străzii cu o valiză şi o mătură. Fotografii de la 
ştiri l-au văzut şi l-au fotografiat. În cele din urmă s-a oprit, a măturat o bucată 
de trotuar, şi-a deschis valiza şi a început Să scoată afară conţinutul acesteia. A 
pus un vultur pe locul măturat, a ars tămâie şi a început să slujească un 
parastas. 


Vlădica a devenit cunoscut pentru sfinţenia lui nu numai ortodocșilor, ci şi 
ncortodocşilor. Într-una dintre bisericile catolice din Paris, un preot a încercat 
Să-i inspire pe tineri cu aceste cuvinte: 


Mulţi oameni mărturisesc despre minunile săvârşite de Arhiepiscopul loan în 
Europa Apuseană. 
IV 


În San Francisco, oraşul cu cea mai mare catedrală din Biserica Rusă din afara 
Rusiei, un prieten de-o viaţă al lui Vlădica, Arhiepiscopul Tihon, s-a retras din 
cauza problemelor de sănătate şi în lipsa lui construirea unei noi mari catedrale s-a 
oprit, o ceartă aprigă paralizând comunitatea rusească. 


4 La cererea stăruitoare a mii de ruşi din San Francisco care îl cunoscuseră în 
Shanghai, în 1962 Sinodul l-a trimis acolo pe Arhiepiscopul loan, ca pe 
singurul ierarh capabil să readucă pacea în comunitatea dezbinată. EI a ajuns 
la locul ultimei sale misiuni ca episcop la exact douăzeci şi opt de ani după 


ce venise pentru prima dată în Shanghai: la sărbătoarea Intrării în Biserică a 
Maicii Domnului, pe 21 noiembrie (4 decembrie) 1962. 


Sub îndrumarea lui Vlădica pacea a fost restabilită într-o oarecare măsură, paralizia 
comunităţii a încetat, iar catedrala a fost terminată. Însă chiar şi în rolul de făcător 
de pace Vlădica a fost atacat şi asupra sa s-au îngrămădit acuzaţii şi defăimări. 

A fost silit să apară în faţa unui tribunal — încălcare bătătoare la ochi a 
canoanelor bisericeşti -, pentru a răspunde unor acuzaţii fără noimă, că ar fi 
ascuns înşelăciuni financiare ale Consiliului parohial. Toţi cei implicaţi au fost 
achitaţi; însă astfel ultimii ani ai lui Vlădica au fost plini de amarul defăimării şi 
prigonirii, cărora el le-a răspuns mereu fără a se plânge, fără să judece pe 
nimeni, cu o pace netulburată. 

Vlădica a rămas până la sfârşit credincios căii slujirii statornice a Bisericii. Pentru 
cei care l-au cunoscut în ultimii săi ani două aspecte ale personalităţii sale 
ieşeau poate cel mai mult în evidenţă. Primul dintre acestea era severitatea pe 
care 0 avea cu privire la tot ceea ce ţinea de Biserică şi de legea lui Dumnezeu. 


Stăruia asupra comportării cuviincioase a slujitorilor Bisericii, neîngăduind nici o 
frivolitate sau nici măcar vorbitul în altar. Expert în sfintele slujbe, corecta imediat 
greşelile şi scăpările din desfăşurarea lor. Era sever şi cu enoriașii, neîngăduindu-le 
femeilor să sărute crucile sau icoanele dacă aveau ruj pe buze şi cerând ca anafura 
împărțită după Liturghie să fie luată pe nemâncate. Vorbea împotriva spurcării 
ajunurilor zilelor de Duminică sau de sărbătoare prin organizarea de baluri şi alte 
distracţii. Le-a interzis preoţilor să ia parte la slujbe „panortodoxe”, din pricina 
canonicității îndoielnice a unora dintre participanţi; iar activitățile „ecumeniştilor” 
ortodocşi îl făceau să dea din cap cu îndoială. 


Cel mai sever era cu privire la sfânta învățătură ortodoxă; pe când era încă tânăr 
episcop în Shanghai eseul său critic despre „Sofiologia” Protoiereului S. N. 
Bulgakov a ajutat la condamnarea de către Sinod a ereziei acestuia în 1936. 
Nimeni din cei care l-au văzut nu va uita curând privirea sa înfricoşătoare din 
momentul aplecării sfeşnicelor arhiereşti la pronunţarea Anatemelor împotriva 
ereticilor în Duminica Ortodoxiei - aici era una cu Biserica, îndepărtând de la 
sânul ei pe toţi cei care nu primesc credinţa ortodoxă curată şi mântuitoare. 
Aceasta nu venea dintr-un îngust spirit al literei legii sau „fanatism”, ci din aceeaşi 
frică a lui Dumnezeu pe care a ţinut-o toată VIAŢA şi care nu îi îngăduie nimănui 
să încalce legea lui Dumnezeu, primejduindu-şi mântuirea. 


O pildă recentă a asprimii sale drepte cheamă la o comparaţie cu o întâmplare din 
viaţa iubitului său Sfântul Tihon din Zadonsk, care a intrat călare în mijlocul unei 


sărbători păgâne ţinute în timpul Postului Sfinților Apostoli şi a ţinut o înflăcărată 
predică de învinuire a participanţilor (vezi The Orthodox Word, vol. 2, nr. 3, p. 
87). 

În seara din ajunul lui 19 noiembrie (2 noiembrie) 1964, Biserica Rusă din afara 
Rusiei a săvârşit canonizarea oficială a părintelui loan din Kronstadt, pentru 
care Vlădica avea o venerație profundă, participând activ la alcătuirea slujbei şi 
acatistului acestuia. Catolicii au în aceeaşi zi sărbătoarea Tuturor Sfinților şi 
există o tradiție conform căreia în noaptea de dinainte spiritele întunericului aveau 
propria sărbătoare a neorânduielii. În America această „Halloween” a devenit o 
ocazie în care copiii fac răutăţi îmbrăcaţi ca vrăjitoare, diavoli, stafii, ca şi cum ar 
invoca puterile întunericului — o batjocură drăcească a creştinismului. 

Un grup de ruşi organizase în acea noapte (care era şi în ajunul Duminicii) un bal 


Şi totuşi păstoriţii lui Vlădica nu şi-l aduc cel mai bine aminte pentru asprimea sa, 
ci mai degrabă pentru blândeţea, veselia sa, chiar pentru ceea ce este cunoscut 
„nebunie pentru Hristos“. Cea mai populară fotografie a lui prinde ceva din acest 
aspect al personalităţii sale, care putea fi observat îndeosebi în felul cum se purta 
cu copiii. După slujbă surâdea şi glumea cu băieții care îl ajutau să slujească, 
lovindu-i uşor, în joacă, pe cei neascultători cu cârja în cap. 


Uneori preoţii de la catedrală rămâneau descumpăniţi, văzându-l pe Vlădica, în 
mijlocul slujbei (însă niciodată când era în altar), aplecându-se să se joace cu 
vreun copilaş! Iar în zilele de sărbătoare când trebuia să binecuvânteze cu apă 
sfințită, nu Stropea credincioşii cum se face de obicei, pe cap, ci drept în faţă 
(lucru care a făcut-o odată pe o fetiţă să exclame: „te împroaşcă”), cu o sclipire 
vizibilă în ochi şi fără să-i pese deloc de neplăcerea manifestată de cei mai 
trufaşi. Copiii îi erau cu desăvârşire devotați, în ciuda faptului că de obicei era 
foarte strict cu ei. 


Vlădica era criticat uneori pentru că răsturna rânduiala obişnuită a lucrurilor. 
Adesea întârzia la slujbă (nu din cauza lui, ci pentru că vizitase vreun bolnav sau 
muribund) şi nu îngăduia să se înceapă fără el; iar când slujea el, slujbele durau 
destul de mult, căci nu îngăduia decât puţine dintre prescurtările obişnuite. Apărea 
neanunţat în diferite locuri şi la ore neaşteptate; adeseori vizita spitalele noaptea 
târziu — şi întotdeauna 1 se îngăduia să intre. Uneori judecăţile sale păreau că intră 
în contradicţie cu bunul simţ, iar acţiunile sale păreau nefireşti; şi adesea nu le 
explica. 


Nu există nici un om care să fie perfect; Vlădica greşea (şi nu şovăia să recunoască 
acest lucru când îşi dădea seama). Însă de obicei avea dreptate şi mai târziu se 
vedea cum ciudăţenia părelnică a unora dintre acţiunile sale era cuprinsă într-o altă 
rânduială a lucrurilor. Viaţa lui Vlădica era stăpânită de legile vieţii duhovniceşti 
şi dacă acest lucru răsturna ordinea obişnuită a lucrurilor era pentru a-i zgudui 
pe oameni din inerția lor duhovnicească şi pentru a le aminti că există o 
judecată mai înaltă decât cea lumească. 


O întâmplare remarcabilă din anii petrecuţi în San Francisco de Vlădica ilustrează 
mai multe aspecte ale sfinţeniei sale: îndrăzneala sa duhovnicească izvorâtă 
dintr-o credinţă totală; puterea de a cunoaşte viitorul şi de a învinge hotarele 
spaţiului prin vederea sa duhovnicească; puterea rugăciunii sale, prin care, fără 
urmă de îndoială, se săvârşeau minuni. Întâmplarea respectivă este povestită de 
femeia care i-a fost martoră, doamna L. Liu; cuvintele exacte ale lui Vlădica au 
fost confirmate de domnul T., care este pomenit în cursul povestirii. 


„Soțul meu a fost implicat într-un accident de maşină în San Francisco, fiind 
foarte grav rănit; şi-a pierdut simţul echilibrului şi a suferit groaznic. În acea 
perioadă Vlădica avea multe necazuri. Cunoscând puterea rugăciunilor sale, m- 
am gândit: dacă l-aş chema pe Vlădica la soţul meu, acesta şi-ar reveni; dar mi- 
era teamă să fac aceasta, pentru că Vlădica era foarte ocupat atunci. Au trecut 
două zile şi deodată Vlădica a venit la noi, însoţit de domnul B.T., care îl adusese 
cu maşina. Vlădica a stat cu noi cam cinci minute, dar eram încredinţată că 
soțul meu îşi va reveni. Starea lui era atunci critică, iar după vizita lui Vlădica a 
avut o criză puternică şi apoi a început să-şi revină şi a mai trăit încă patru ani. 
Era destul de înaintat în vârstă. După aceea, la o întâlnire la Biserică, am vorbit 
cu domnul T., care mi-a povestit că atunci îl ducea pe Vlădica la aeroport. 
Brusc, Vlădica i-a spus: 


Domnul T. i-a spus că ar întârzia la aeroport şi că nu poate întoarce în acel loc. 


a Vlădica i-a replicat: 


N-a putut face altceva decât să-l aducă pe Vlădica la noi. Vlădica, după cum s-a 
dovedit, nu a întârziat la avion, fiindcă îl reţinuseră pentru el”. 


Din momentul în care Mitropolitul Anastasie şi-a anunţat retragerea, în 1964, 
Arhiepiscopul loan a devenit cel mai important candidat care să-i urmeze ca 
Mitropolit şi căpetenie a lerarhilor Bisericii Ruse din afara Rusiei. La al doilea 
scrutin el a fost unul dintre cei doi candidaţi, diferenţa dintre ei fiind de un vot. 
Pentru a rezolva împărţirea egală a episcopilor, în noaptea aceea Vlădica l-a 
chemat pe cel mai tânăr dintre ierarhi, Episcopul Filaret, în camera sa, unde l-a 
convins pe acest candidat neaşteptat să primească  responsabilitatea 
înfricoşătoare a acestei slujiri. A doua zi şi-a retras candidatura şi a recomandat 
alegerea Episcopului Filaret, pe care episcopii l-au ales în unanimitate, văzând în 
această răsturnare de situaţie harul Duhului Sfânt. 


La o asemenea înălțime a fost ridicat Vlădica în rândurile Ierarhilor Bisericii Ruse 
înaintea sfârşitului vieții sale pământeşti. Era o poziţie care nu se sprijinea pe 
calităţi exterioare, căci Vlădica era firav, încovoiat, fără ambiţie sau viclenie, nu 
putea nici măcar să vorbească desluşit. Era o înălțime datorată doar acelor 
calităţi interioare, duhovniceşti, care l-au făcut neîndoielnic unul dintre marii 
ierarhi ortodocşi ai acestui veac, un om sfânt. În el strălucea dreptatea. 


V. 


În rândul celor care îl cunoşteau şi îl iubeau pe Vlădica, prima reacţie la vestea 
morţii sale bruşte a fost: nu se poate! Şi aceasta era mai mult decât o reacție la cât 
de neaşteptată fusese moartea; fiindcă, fără să poată fi justificată, printre cei care îi 
erau apropiaţi se întărise ideea că acest stâlp al Bisericii, acest Sfânt la care se 
putea ajunge întotdeauna, nu va înceta niciodată să fie! Că nu va veni niciodată 
vremea când nu vom mai putea merge la el pentru sfaturi şi mângâiere! Într-un 
anumit sens, unul duhovnicesc, acest lucru s-a dovedit adevărat de atunci. Însă este 
una dintre realităţile acestei lumi că orice om care trăieşte trebuie să moară. 


Vlădica era pregătit pentru această realitate. În vreme ce alţii aşteptau de la el la 
încă mulţi ani de slujire rodnică a Bisericii lui Hristos — căci era un ierarh relativ 
tânăr - el se pregătea pentru un sfârşit pe care îl prevăzuse cu cel puţin câteva luni 
înainte, cunoscând, pare-se, chiar şi ziua acestuia. 


2 5 e 


Astfel, îi spusese directoarei orfelinatului unde stătea, care vorbea în primăvara 
lui 1966 de o întrunire a eparhiilor care urma Să fie ţinută acolo trei ani mai 
târziu: 

In mai 1966 o femeie care îl cunoştea de doisprezece ani — şi a cărei mărturie, 
potrivit Mitropolitului Filaret, este „vrednică de toată încrederea ” — a fost uimită 


să îl audă IA 

Însuşi Mitropolitul Filaret a mărturisit despre extraordinarul ultim rămas-bun 
pe care Vlădica şi l-a luat de la el înainte de a se întoarce în San Francisco de la 
ultima sesiune a Sinodului la care a participat în New York. După ce 

Şi iarăşi, în seara dinaintea plecării spre Seattle, cu patru zile înaintea morţii 
sale, Vlădica l-a uimit pe un om căruia tocmai îi făcuse o rugăciune, cu 
cuvintele: 


Iar în ziua morţii sale, după ce a săvârşit Sfânta Liturghie, a petrecut trei ore 
rugându-se în altar, de unde a ieşit nu cu multă vreme înainte de moarte, care s- 
a petrecut la ora 3,50 după-amiază, pe 2 iulie (19 iulie, stil vechi). 


A murit în camera sa din casa parohială de lângă biserică, fără semne 
premergătoare de boală sau de suferinţă. S-a auzit că a căzut şi, fiind aşezat într-un 
scaun de cei care au alergat să-l ajute, şi-a dat ultima suflare cu pace şi foarte 
puţină durere vizibilă, în prezenţa Icoanei făcătoare de minuni a Maicii Domnului, 
Semnul din Kursk. Astfel a fost aflat Vlădica vrednic să imite moartea fericită a 
ocrotitorului său, Sfântul loan din Tobolsk. 


AStăzi Arhiepiscopul loan se odihneşte într-o capelă de sub catedrala din San 
Francisco, şi aici începe un nou capitol din povestea acestui om sfânt. Aşa cum 


Sfântul Serafim din Sarov le-a spus fiilor săi duhovniceşti să-l socotească viu după 
moarte şi să vină la mormântul său să-i spună ce au pe inimă, s-a dovedit că 
Vlădica îi ascultă pe cei care îi cinstesc pomenirea. 


2 5 e 


La puţină vreme după moartea sa un Student de-al său de odinioară, părintele 
Ambrozie R, a avut într-o noapte un vis (sau o vedenie, nu a putut spune ce a 
fost): Vlădica, purtând veşmintele de Paşte, plin de lumină, strălucind, tămâia 
catedrala şi i-a spus cu bucurie doar un cuvânt în timp ce îl binecuvânta: 

Apoi, înainte de sfârşitul celor patruzeci de zile, părintele Constantin Z., multă 
vreme diaconul lui Vlădica şi acum preot, care în ultimul timp fusese supărat pe 
Vlădica şi începuse să se îndoiască de faptul că acesta a fost un drept, l-a văzut în 
vis învăluit de lumină, cu raze atât de strălucitoare în jurul capului, încât era cu 
neputinţă să te uiţi la ele. Astfel s-au risipit îndoielile părintelui Constantin cu 
privire la sfinţenia lui Vlădica. 


Multe alte persoane l-au văzut pe Vlădica în vise neobişnuite, care au o 
semnificație sau un mesaj deosebit. Unii spun că li s-a dat ajutor supranatural. 
Modesta capelă, care va fi în curând împodobită cu icoane de Pimen Sofronov în 
amintirea lui Vlădica, este deja martorul atâtor lacrimi, mărturisiri, rugăminţi 
pornite din inimă... 


Directoarea Căminului Sfântul Tihon din Zadonsk, de mult timp o slujitoare 
credincioasă a lui Vlădica, M. A. Șahmatova, a avut un vis vrednic de luat în 
seamă. 


O mulţime de oameni îl purtau pe Vlădica în coşciug la Biserica Sfântul Tihon; 
Vlădica a înviat, însă şi s-a aşezat în faţa uşilor împărăteşti, miruind oamenii şi 
cerându-i: 


Este încă prea devreme chiar şi numai să înţelegem puţin că noi, reci şi păcătoşi 
cum suntem, trăind în aceste vremuri ale răului, am fost martori la un asemenea 
fenomen minunat — viaţa şi moartea unui sfânt! Este ca şi cum s-au întors pe 
pământ vremurile Sfintei Rusii, ca pentru a dovedi faptul că isus Hristos, ieri şi 
azi şi în veci, este acelaşi (Evrei 13, 8). Amin!” 


Eugene Rose 1966 


Copilăria (1891-1911) 


Ținutul natal al arhiepiscopului loan a fost pământul cald, înflorit al regiunii 
Harkov, din sudul Rusiei. Aici, pe moşia Adamovka, în vestita familie nobilă 
Maximovici, pe 4 iunie 1896, părinților Boris şi Glafira li s-a născut un fiu. Acesta 
a fost botezat Mihail, în cinstea Sfântului Arhanghel al lui Dumnezeu. 


Din vechi timpuri, familia Maximovici era vestită în toată Rusia pentru cucernicia 
şi patriotismul său. 


Cel mai vestit membru al acestei familii era un sfânt proslăvit de Biserică, Sfântul 
Ierarh loan, mitropolit de Tobolsk, un binecunoscut scriitor şi poet duhovnicesc, 
traducător al cărții Heliotropion sau Coordonarea voii omeneşti cu voia lui 
Dumnezeu, misionar în Siberia, care a trimis prima Misiune ortodoxă în China şi 
care, îndeosebi după trecerea sa la cele veşnice, a revărsat o mulțime de minuni 
asupra credincioşilor. A fost canonizat în 1916, iar rămăşiţele sale nestricate se 
păstrează până în ziua de azi în Tobolsk. 


Deşi Sfântul Ierarh loan a murit la începutul veacului al optsprezecelea, duhul său 
s-a aşezat asupra nepotului îndepărtat, care avea să-i poarte numele în monahism, 
şi tânărul Mihail (sau Mişa, aşa cum i se spunea pe scurt) a fost un băiat deosebit 
din fragedă pruncie. 


Bunicul lui Mişa, din partea tatălui, era un moşier însemnat în acel ţinut, iar cel din 
partea mamei era doctor în Harkov. Tatăl său avea un loc de frunte în rândul 
nobililor, iar unchiul său (fratele tatălui), care a publicat Heliotropionul Sfântului 
Ioan din Tobolsk, era rector al Universităţii din Kiev; se părea că şi pe băiatul 
Mihail îl aşteaptă tot o asemenea carieră lumească. EI a avut întotdeauna o relație 
foarte bună cu părinţii săi şi pe tot timpul vieţii a ţinut seama foarte serios de 
părerea lor. Ei au murit în Venezuela, mama în 1952, iar tatăl în 1954. 


Copilul Mişa Maximovici era bolnăvicios şi mânca puţin. Era foarte tăcut şi blând. 
Se străduia să fie împăcat cu toată lumea, dar nu avea nici un prieten apropiat. 
lubea animalele, îndeosebi câinii. Nu îi plăceau jocurile zgomotoase ale copiilor şi 
adesea era gânditor. 

Trăsătura cea mai însemnată a copilăriei sale a fost o cucernicie adâncă, pe care o 
arăta în moduri care îi depăşeau vârsta. 


Chiar el a spus, în predica de la hirotonirea sa ca episcop, în 1934: 


- Din primele zile în care am început Să fiu conştient de mine, am dorit să slujesc 
adevărului şi dreptăţii. Părinţii au aprins în mine dorinţa de a apăra neclintit 
adevărul şi sufletul meu a fost fermecat de pilda celor care îşi dăduseră viaţa 
pentru el. 


Băiatului îi plăcea foarte mult să se joace „de-a mănăstirea”, înveşmântându-şi 
soldăţeii în straie călugărești şi făcând mănăstiri din forturile de jucărie. Pe măsură 
ce a crescut, ardoarea sa religioasă s-a adâncit. Aduna icoane şi cărți religioase şi 
istorice, alcătuindu-şi o bibliotecă mare şi îi plăcea mai presus de toate să citească 
Vieţile Sfinților. Noaptea stătea îndelung la rugăciune. 


Fiind cel mai mare dintre copii, a avut o înrâurire (influență) foarte însemnată 
asupra celor patru frați şi asupra surorii sale, care au cunoscut prin el Vieţile 
Sfinților şi istoria Rusiei. 


Cerea foarte mult de la el însuşi şi de la ceilalți cu privire la ţinerea legilor Bisericii 
şi a obiceiurilor naționale. Din primu săi ani a fost un patriot rus înflăcărat şi le-a 
insuflat celorlalți un respect adânc pentru Rusia şi pentru istoria ei. 


Dragostea lui s-a întins în acelaşi chip la toate popoarele ortodoxe şi slave, iar în 
1912, când sârbu au fost trădați de bulgari, cu dreaptă indignare a scos din 
albumele cu tăieturi din ziare, ale copiilor mai mici, fotografiile cu regele Bulgariei 
şi a sigilat înregistrarea de fonograf a familiei cu imnul național al Bulgariei, ca să 
nu mai poată fi ascultat. 


Copilăria sfântă şi dreaptă a lui Mişa a impresionat-o foarte puternic pe guvernanta 
sa catolică franceză şi datorită influenţei lui, aceasta a trecut la Ortodoxie când 
băiatul avea cincisprezece ani. El a ajutat la pregătirea ei pentru botez şi a învăţat-o 
să se roage. 


Se implica activ în viaţa bisericească şi în fiecare an lua parte la procesiunea 
icoanei făcătoare de minuni din Ozeriansk a Preasfintei Născătoare de Dumnezeu, 
din Harkov până la mănăstirea Ozeriansk. 


Moşia familiei Maximovici din Valea Stearpă se găsea la numai opt mile de vestita 
mănăstire Sviatogorsk. Familia îşi petrecea toate verile la moşie, iar tânărul Mişa 

dormea afară, într-un cort. Familia preţuia foarte mult mănăstirea şi îşi petrecea 
mult timp acolo. Ne putem închipui ce respect temător şi ce ardoare s-au iscat în 
inima înflăcărată a lui Mişa când a venit în pelerinaj la această mănăstire deosebită, 
aşezată pe un mal împădurit al Doneţului de Nord. Mănăstirea avea tipic atonit, 


biserici măreţe, un „Munte Tabor” înalt, multe peşteri, schimonahi, schituri şi o 
obşte mare de 600 de monahi - îndeajuns de multe lucruri ca să înflăcăreze râvna 
oricărui tânăr iubitor al Vieţilor Sfinților. 


Mişa, „monah din copilărie”, a fost adânc mişcat şi a început să vină adesea singur 
la mănăstire. 


La unsprezece ani, Mişa a fost trimis la Şcoala de cadeți din Poltava (Academia 
Militară), unde învățase şi tatăl său. Aici a continuat să fie liniştit şi cucernic şi 
întru totul deosebit de cum sunt soldaţii. Era bun la toate materiile şi îi plăceau 
toate, în afară de educaţia fizică, de care a şi fost scutit până în cele din urmă. 


In aceşti ani în care a stat departe de casă, care de obicei sunt atât de hotărâtori 
pentru sufletele tinere impresionabile, nu a putut să nu-l cunoască pe noul episcop 
de Poltava, care a impresionat întregul oraş cu ascetismul său aspru. 


Episcopul Teofan Bâstrov era scund, foarte slab, „transparent”, cum îl descriau 
oamenii. Slujea cu ochii închişi, cu o linişte aproape neclintită şi evoca un 
sentiment adânc de spiritualitate. Parcă se coborâse şi mergea printre credincioşi 
icoana unui sfânt de pe pereţii pictaţi ai catedralei. Vorbea cu o voce foarte slabă, 
liniştită, întotdeauna adâncit în rugăciune, însă foarte accesibil, mai ales tinerilor. 
Este interesant că episcopul loan i-a semănat foarte mult în ultimii săi ani de viaţă, 
ca şi cum ierarhul Teofan a fost modelul de arhiereu ascetic care l-a impresionat 
atât de profund în copilărie. 


In vremea când era la Corpul de cadeți, la 13 ani, Mişa s-a făcut vinovat de o 
serioasă „abatere disciplinară”, care este foarte grăitoare pentru cum era el în 
adolescenţă. 


Adesea, cadeții mărşăluiau prin oraşul Poltava, iar în anul 1909 a fost o ocazie 
deosebit de solemnă, datorită celei de-a 200-a aniversări a victoriei ruseşti din 
bătălia de la Poltava. Pe când treceau prin fața Catedralei din Poltava, cadetul 
Mihail s-a întors spre ea şi şi-a făcut semnul Crucii! Băieţii au râs şi după aceea şi- 
au bătut joc de el; iar autoritățile l-au sancţionat pentru acest lucru. În cele din 
urmă, marele prinț Konstantin Konstantinovici, ocrotitorul corpurilor, al cărui fiu 
era coleg cu Mişa, a dat ordin să nu fie pedepsit cadetul Mihail Maximovici pentru 
o faptă care, departe de a fi condamnabilă şi vrednică de mustrare, era demnă de 
laudă şi arăta o adâncă simțire religioasă. Din obiect de batjocură, Mişa a devenit 
erou. 


În 1914, Mihail a absolvit Şcoala de cadeți şi apoi, urmând dorinţa adâncă a inimii 
sale, a voit să meargă la Academia de Teologie din Kiev. Însă părinţii săi au stăruit 
să meargă la Facultatea de Drept din Harkov şi ca să-i asculte, şi-a lăsat deoparte 
propria dorinţă şi a început să se pregătească pentru o carieră în Drept. 


În timpul anilor de facultate, educaţia şi concepţiile ortodoxe pe care le primise în 
copilărie s-au maturizat în tânărul Mihail. La o vârstă când unii băieţi crescuţi 
inconştient ortodocşi sunt „rebeli” sau chiar se leapădă de „poveştile cu zâne” ale 
educaţiei lor religioase, tânărul Mihail a înţeles sensul unei astfel de educaţii; el şi- 
a dat seama că îndeosebi Vieţile Sfinților cuprind o înţelepciune adâncă nebănuită 
de cei care le citesc cu uşurătate şi că o bună înţelegere a acestora este mai 
însemnată decât orice curs la universitate. Şi aşa s-a făcut că, după cum au observat 
colegii săi, Mihail petrecea mai mult timp citind Vieţile Sfinţilor decât venind la 
prelegerile academice, deşi era şi un student foarte bun. 


EI studia sfinții ortodocşi exact „la nivel universitar”: şi-a însuşit viziunea lor 
despre lume şi perspectiva lor asupra vieţii, a pătruns în psihologia lor, a cercetat 
mulţimea faptelor, a străduinţelor lor ascetice, felul cum se rugau. A ajuns să-i 
iubească din toată inima, era pătruns în întregime de spiritul lor şi a început să 
trăiască întocmai ca el. 


Toate strădaniile sale s-au îndreptat spre acest lucru şi ochii săi duhovniceşti s-au 
deschis în întregime, iar sufletul îi era rănit de setea de a dobândi adevăratul înţeles 
şi adevărata cale a vieţii în lisus Hristos. 


Băiatul Mihail a ajuns la vârsta bărbăţiei şi şi-a terminat studiile chiar când începea 
înfricoşata Revoluţie, al cărei ţel era să supună anticreştinismului întreaga lume. 


Familia sa îi era credincioasă cu înflăcărare ţarului ortodox, primele zile ale 
Revoluţiei din februarie 1917 fiind zile de jale pentru ei. 


Mihail, pe deplin pătruns acum de legile vieţii ortodoxe, după pilda Sfinților lui 
Dumnezeu, a fost deosebit de cutezător, continuând să trăiască după modelul 
sfinţeniei ortodoxe chiar şi în noile împrejurări. Astfel, la o adunare a Bisericii din 
Harkov s-a vorbit despre coborârea şi topirea unui clopot de argint din clopotniţa 
catedralei. Cei mai mulți, cuprinşi de spiritul revoluţionar sau temându-se să i se 


împotrivească, încuviinţau acest sacrilegiu şi numai Mihail împreună cu alții, 
puţini la număr, au cutezat să se opună cu îndrăzneală acestui lucru. 


Pe măsură ce se răspândea spiritul revoluţionar şi au început arestările, îndrăzneala 
sa a devenit foarte primejdioasă şi familia a încercat să-l înduplece să plece de 
acasă şi să se ascundă. EI a răspuns numai că 


A fost arestat, apoi, după o lună, eliberat. În scurtă vreme a fost din nou arestat, dar 
când s-a văzut că nu părea să-i pese dacă era liber sau în închisoare, a fost din nou 
repede eliberat. EI trăia deja pur şi simplu în altă lume şi refuza să se supună 
„realităţii” care stăpâneşte vieţile celor mai mulți oameni; se hotărâse să urmeze 
neclintit calea legii lui Dumnezeu. 


Astfel, sămânţa ortodoxiei adevărate, semănată în copilărie, a trimis rădăcini 
adânci în pământul inimii acestui ales al lui Dumnezeu, iar cunoştinţa şi dragostea 
sa pentru Sfinți i-au pregătit sufletul pentru a deveni un fel de nouă plantă 
minunată, cu roade multe şi felurite, care rar pot fi găsite într-un singur om. 


După cum a descoperit viaţa sa de mai apoi, el a fost în acelaşi timp ascet aspru şi 
păstor iubitor; hrănitor al orfanilor, doctor fără arginţi, misionar şi apostol; teolog 
adânc şi nebun pentru lisus Hristos; păstor adevărat al turmei ruse surghiunite şi 
ierarh de însemnătate universală. 


[Documentarea pentru acest capitol provine în cea mai mare parte de la 
arhimandritul Spiridon (Efimov, adormit în 984), ca şi din scrisorile fratelui 


Vlădicăi, Konstantin şi ale surorii sale, Maria, din Venezuela]. 


Părintele Gherman, 1979 


Profesor la Seminarul din Bitolia, Iugoslavia 1929-1934 
Protopop Uroş Maximovici 


Aceste memorii au fost publicate prima dată în 1975, în ziarul sârbesc Pravoslavie 
(| septembrie). Traducerea în limba engleză a apărut în Orthodox Life (Viaţa 
ortodoxă), iulie-august 1986. 


1. Amintirile unui seminarist 


„Aduceţi-vă aminte de învățătorii voştri, care v-au propovăduit cuvântul lui 
Dumnezeu şi privind cum le-a fost sfârşitul vieţii, să le urmaţi credinţa”. (Evrei 13, 
7) 


S-au scurs aproape cincizeci de ani de când la Seminarul din Bitolia a venit un 
monah foarte modest. Acesta era tânărul ieromonah loan Maximovici, de origine 
rusă. 


Înfăţişarea sa exterioară nu era izbitoare, cu toate acestea avea ceva deosebit. Era 
un om de statură potrivită, cu păr negru, des, care îi acoperea umerii. Faţa era fără 
nici un rid, cu ochi mari care păreau că se ivesc de sub claia de păr. Încă nu prea 
avea barbă. Nasul era drept, dar maxilarul de jos avea un defect care nu-l lăsa să 
vorbească lămunit. Piciorul drept era mai scurt decât celălalt şi purta un pantof 
ortopedic care făcea zgomot când mergea, mai ales pe coridoare sau în clase. 
Adesea folosea un baston. Astfel a apărut printre noi în anul de şcoală 1929. 


Nimeni nu şi-a dat seama cu câtă prisosință sălăşluia în el Duhul Sfânt. 
Neîndoielnic prin pronia lui Dumnezeu, Seminarul din Bitolia, al cărui internat 
avea între patru şi cinci sute de studenţi, a avut absolută nevoie de el la acea vreme. 
Mulţi studenți bursieri trăiau în internat până în anul al patrulea, până li se dădea 
posibilitatea să aleagă între a termina seminarul sau a merge la alte şcoli, 
păstrându-şi bursele. Drept urmare, erau acolo mulți studenţi din felurite şcoli, cei 
mai mulți dintre ei fiind seminarişti. Erau mulți albanezi, mai puţini ruşi şi cehi. De 
dimineaţă până seara locul forfotea ca un stup de albine. Printre aceşti adolescenţi 
studenţi a început să lucreze un om sfânt care, prin luptă, rugăciune şi dragoste 
caldă creştină, a făcut oameni noi. 


2. Luptător ascetic 


Întotdeauna când vine un profesor nou, apar întrebările: „Cum o să fie? O să fie 
aspru sau blând?”, etc. Probabil aceste întrebări au fost puse şi în legătură cu 
părintele Ioan. Însă el, prin pildă personală, a răspuns foarte curând că cel mai 
aspru era cu el însuşi. Numai Dumnezeu ştie câtă era străduinţa sa zilnică la 
rugăciune şi mătănii, dar noi puteam să vedem şi să simţim aceste lucruri numai în 
parte. 


EERO, vicira adesea seminarul şi stătea de 


vorbă cu profesorii şi cu studenţii. Pentru noi, întâlnirea sa cu părintele loan 
avea ceva deosebit. După ce se închinau cu metanie unul în faţa celuilalt, urma 
o discuţie neobişnuit de plină de sinceritate, de dragoste. 


Odată, înainte de plecare, Episcopul s-a întors către un grup mic de studenţi (din 
care făceam şi eu parte) cu aceste cuvinte: 

- Copii, să ascultați de părintele loan; e un înger al lui Dumnezeu cu chip 
omenesc. 


ŞI noi ne-am convins singuri că aceste cuvinte îl descriau cel mai bine. Viaţa sa era 
o viaţă de înger. Se poate spune, cu dreptate, că locul său era mai mult în ceruri 
decât pe pământ. Blândeţea şi smerenia sa erau asemenea celor din vieţile celor 
mai mari asceți şi trăitori în pustie. Mânca numai atât cât îi era absolut necesar ca 
să îşi întrețină trupul. Purta haine simple şi nu avea nevoie de pat. Camera sa era la 
parter; avea o fereastră fără perdea, care dădea spre fundul curţii. Înăuntru avea o 
masă obişnuită cu un scaun şi un pat pe care nu se întindea niciodată. Pe masă 
stătea întotdeauna Sfânta Scriptură, iar pe o etajeră, cărțile de slujbă. Atât. La orice 
ceas al nopţii putea fi văzut citind din Biblie, fiindcă „în legea Domnului e voia lui 
şi la legea Lui va cugeta ziua şi noaptea” (Psalmul 1, 2). 


Este cu neputinţă de redat în cuvinte felul cum trăia toate slujbele şi rugăciunile 
bisericeşti. Pregătirea sa pentru Sfânta Liturghie era cu totul deosebită. Începând de 
joi mânca mai puţin. Vineri şi sâmbătă nu mânca aproape deloc până când, 
Duminică, slujea Liturghia. 


În prima săptămână din Postul Mare nu mânca, însă slujea o dată la două zile, 
asemenea şi în săptămâna Patimilor. Când venea Sâmbăta Mare, trupul său era pe 
deplin istovit. Dar în ziua Învierii lui lisus Hristos se reînsuflețea. După Sfânta 
Liturghie îi reveneau puterile. O bucurie îngerească îi lumina fața. Astfel îşi urma 
cursul viaţa lui ascetică, înaintea ochilor noştri. 


3. Un rugător cu o memorie ne mai întâlnită 


Părintele loan era un rugător cum nu a mai fost altul. Era atât de adâncit în 
înţelesul cuvintelor rugăciunilor, încât părea că vorbeşte cu Dumnezeu, cu 
Preasfânta Născătoare de Dumnezeu [Pe parcursul întregii cărţi, expresia în limba 
engleză Mother of God alternează uneori cu grecescul Theotokos (Născătoarea de 
Dumnezeu)], cu îngerii şi sfinţii. Ei erau prezenţi înaintea ochilor săi duhovniceşti. 
Se prea poate că le spunea (rugăciunile) cu glas tare pentru folosul nostru, ca să ne 
înveţe cum să ne rugăm. Orice rugăciune de-a sa era vibrantă; le ştia pe de rost şi le 
spunea cu o intonaţie deosebită. 


Nu se ştia câte rugăciuni cunoştea. Acest lucru nu era ceva extraordinar pentru el, 
căci primise de la Dumnezeu un mare dar, o memorie neobişnuită. Noi, toţi 
studenţii, ca şi profesorii, am descoperit acest lucru. Cunoştea întâmplările din 
Sfânta Evanghelie de parcă le-ar fi avut înaintea ochilor şi ştia la ce capitole se 
găseau acestea; la nevoie, putea chiar şi să citeze versetul. 


Cunoştea personalitatea şi trăsăturile fiecărui student, aşa încât putea spune fără 
întârziere când şi cum a răspuns, ce a ştiut şi ce nu a ştiut. Şi toate acestea fără să-şi 
scrie nimic. După multe confirmări, nimeni nu se mai îndoia de memoria sa ne mai 
întâlnită. 


4. Dragoste reciprocă 


Părintele loan ne iubea şi noi îl iubeam pe el. Pentru noi, el era întruchiparea 
tuturor virtuţilor creştine: tăcut, liniştit, blând. 


Strălucea în ochii noştri. Nu vedeam nici un neajuns la el, nici măcar în felul cum 
vorbea; ne-am obişnuit repede cu acest lucru. Ne-a devenit atât de apropiat, încât îl 
socoteam un frate mai mare, iubit şi prețuit. 


Nu era nici o sfadă, personală sau publică, pe care să nu o poată rezolva. Nu era 
întrebare căreia să nu-i poată da răspuns. Era de ajuns să-i pună cineva o întrebare 
pe stradă şi el răspundea neîntârziat. Dacă întrebarea era importantă, îi dădea 
răspuns în faţa unei adunări mari, în biserică după slujbă, la ore sau la bufet. 
Răspunsul era totdeauna concentrat, limpede, complet şi bine documentat, căci el 
era un om foarte învăţat, cu două diplome universitare, una în Teologie şi cealaltă 
în Drept. 


Zi şi noapte se ruga pentru noi. În fiecare noapte avea grijă de noi, ca un înger 
păzitor. Unuia îi aranja perna; altuia, pătura. Intotdeauna, la intrarea şi la ieşirea 
din cameră, ne binecuvânta făcând semnul Crucii. 


5. Profesor 


În fine, să vedem ce fel de profesor era. Preda după un plan, avea o metodă 
specială. Era teoretician şi în acelaşi timp punea în practică lucrurile teoretice. 
Împreuna, cu măiestrie, teoria şi practica; de aceea, lucrurile pe care le preda se 
puteau reţine fără foarte multă lectură. 


Să luăm, de exemplu, liturgica şi regulile bisericeşti. Avea un program după care 
studenţii citeau la strană. Două grupuri de câte patru studenţi (opt studenţi cu totul) 
trebuiau să vină la timpul stabilit în camera părintelui loan, unde puteai găsi toate 
cărţile cu slujbe. Primii patru studenţi trebuiau să găsească tot ceea ce se citea sau 
se cânta în acea zi sau la acea sărbătoare. Ceilalţi patru studenţi ascultau. În acel 
moment erau explicate teoria şi simbolismul acţiunilor etc. Astfel lucra tot anul. 


În clasă avea întâietate teoria. Părintele cerea atenţie trează oriunde, mai ales în 
timpul slujbelor. Voia să-i atragă pe studenţi, ca aceştia să dea atenţie în mod 
deosebit Sfintei Scripturi, ca izvor a toată cunoştinţa teologică. De aceea, la 
începutul fiecărei lecţii îi întreba ce se citise în acea zi din Sfânta Scriptură şi din 
Apostol. Toţi trebuia să ştim, căci nu puteam bănui pe cine avea să întrebe. După 
aceasta ne dădea explicaţii scurte. 


Ce explicaţii minunate avea când vorbea despre teologia pastorală şi istoria 
Bisericii creştine! Ne scria unele dintre cursurile de teologie pastorală în nişte 
caiete speciale. 


În toate se exprima foarte bine. Spunea că, pentru Apostolul Pavel, preotul este 
un păstor ideal, care trebuie să fie pildă credincioşilor cu cuvântul şi cu 
purtarea, cu dragostea, cu duhul, cu credinţa şi cu curăţia (1 Timotei 4, 12). 
Preotul este părintele duhovnicesc al parohiei sale; el trebuie să se poarte astfel, 
căci parohia este o familie mare, care nu poate exista fără dragoste păstorească 
şi rugăciune zilnică. Oriunde este posibil, el trebuie să le vină în ajutor 
credincioşilor pentru a lua parte la bucuria şi la tristeţea lor. Acestea sunt cele 
mai însemnate cugetări ale părintelui loan cu care ne învăţa. 


Și lecţiile de istonie a Bisericii creştine se întipăreau temeinic în minte, fiindcă 
părintele loan ştia să aleagă cele mai însemnate lucruri, adeseori repetându-le până 
când toţi le ţineau minte. 


În 1931, când am dat examen pentru diploma de absolvire, profesorul Dimitri 
Stefanovici, venit ca reprezentant al ministerului, a fost uimit de răspunsurile 
excelente ale studenților. Cred că mai mult de jumătate dintre noi au răspuns 
excelent, iar restul au fost foarte buni. Nu s-a dat nici o notă mică. Profesorii i-au 
explicat reprezentantului ministerului că părintele loan era nedespărțit de studenții 
Săi şi că de-a lungul anului le explica amănunţit totul. 


Și astfel, părintele Ioan, prin personalitatea sa excepţională, a pătruns adânc în 
sufletele studenţilor. Era ca un trimis al lui Dumnezeu printre noi, căruia 1 se 
dăduse poruncă să lucreze pe ogorul Său întins. lar el a îndeplinit această misiune 
din toată inima cu generația mea. Aceste memorii fac referire la perioada de timp 
dintre 1928 şi 1931. 


Părintele a stat la seminar până când a fost ales episcop de Shanghai; de aceea, 
consider că aceste memorii nu sunt complete. 


Protopop Uroş Maximovici 


Făcător de minuni în Shanghai (1934-1951) 


În 1934, ieromonahul loan de la mănăstirea Milkovo din Iugoslavia a fost hirotonit 
episcop şi trimis să conducă turma ruşilor din Shanghai. Aici s-a făcut repede 
cunoscut ca un păstor iubitor care se dăruia în întregime turmei sale, ajutându-i pe 
toți şi ca un om sfânt a cărui rugăciune săvârşea minuni. 


Mai apoi, când s-au apropiat comuniştii, prin mijlocirile sale la felurite guverne şi 
prin rugăciunile sale neîncetate, şi-a salvat aproape întreaga turmă, ducând-o prin 
Fihpine spre America şi spre libertate. Până în ziua de astăzi, cei mai mulți dintre 
ruşii care l-au cunoscut, şi-l amintesc ca „Vlădica Ioan din Shangha'”. 


Urmează numai câteva dintre multele povestiri privitoare la această perioadă din 
viaţa sa, care arată neîndoielnic puterea rugăciunii sale înaintea lui Dumnezeu. 


x 


Odată ajuns în Shanghai, Vlădica Ioan a fost chemat la patul unui copil care era pe 
moarte şi care fusese declarat fără speranță de către medici. Cum a intrat în 
apartament, Vlădica loan s-a îndreptat direct spre camera unde zăcea băiatul 
bolnav, deşi nimeni nu îi arătase încă unde se găsea acesta. 


Fără să cerceteze copilul, Vlădica „a căzut” îndată în faţa icoanei din colţ, lucru 
tipic pentru el şi s-a rugat mult timp. Apoi, asigurând familia că băiatul îşi va 
reveni, a plecat repede. 


Şi, într-adevăr, starea copilului s-a îmbunătățit spre dimineaţă şi curând acesta şi-a 
revenit, astfel că nu a mai fost nevoie de medic. 


Un martor ocular, colonelul N.N. Nikolaev, adevereşte această întâmplare cu toate 
amănuntele ei. 


Doctor A.F. Baranov Erie, 
Pennsylvania 


Arhiepiscopul loan a plecat la Biserica biruitoare. Rugându-ne acum pentru odihna 
sufletului său drept, ne amintim fără să vrem de cuvintele Scripturii: „Omul bun 
din vistieria cea bună a inimii sale scoate lucruri bune” (Luca 6, 45). Oricine a 
putut fi aproape de Ierarhul Ioan, va spune cu toată sinceritatea că el a purtat aceste 
cuvinte pururea în inimă. 

Odată mi-a spus: 


- Pe rugăciune se întemeiază reuşita păstoririi. Intr-o zi trebuie să petrecem şase 
ore săvârşind slujbe bisericeşti, şase ore în contemplarea lui Dumnezeu, şase 
făcând fapte bune şi şase odihnindu-ne. 


Săvârşea exact aşa, ceea ce îi dădea o tărie neobişnuită, o adâncă smerenie şi putere 
de pătrundere. 


Ierarhul îşi cheltuia foarte mult puterile cu copiii şi cu tinerii. Astfel, el a întemeiat 
Orfelinatul Sfântul Tihon din Zadonsk, vizita cu regularitate toate instituţiile 
ruseşti de învățământ, participa constant la orele de religie şi îi examina personal 
pe copii la această materie în toate şcolile. O sarcină deosebit de grea era creşterea 
copiilor orfani de la Orfelinatul Sfântul 'Tihon din Zadonsk. 


Obişnuia să spună mereu că orfanii au cele mai grele dificultăți emoţionale înainte 
de marile sărbători, de pildă în Ajunul Crăciunului şi înainte de Paşti, când văd 
cum familiile creştine se pregătesc pentru zilele de sărbătoare, cum taţii şi mamele 
au grijă de copiii lor şi că ei nu au aceste lucruri. Arhiepiscopul s-a străduit mereu 
să le fie şi tată şi mamă. 


Bunul Ierarh, deşi creştea copiii într-un mod strict religios, organiza, pe de altă 
parte, petreceri în jurul bradului de Crăciun, piese de teatru şi chiar a făcut rost de 
corni şi de alte instrumente de suflat, alcătuind o orchestră bună de alămuri. 


Avea însă o bucurie deosebită atunci când tinerii se adunau în Frăția Sfântul loasaf 
din Belgorod (autorul acestor memorii a fost primul preşedinte al societăţii şi 
foarte iubit de fericitul loan), unde se ţineau cursuri pe teme religioase şi filozofice 
şi de studii biblice. 


Tinerii şi tinerele, membri ai Orfelinatului Sfântul Tihon din Zadonsk, îl iubeau 
atât de mult pe arhiepiscopul loan, încât nu simțeau niciodată că sunt orfani. Ştiau 
că au un ocrotitor puternic, părintele lor duhovnicesc, care nu ar îngădui nimănui 
să le facă rău câtă vreme trăiesc pe pământ. 


Este, într-adevăr, greu să înfățişezi în întregime viaţa interioară a ascetului rugător 
şi lucrarea de păstorire a arhiepiscopului loan. Putem mărturisi numai în parte 
despre acestea. Amintindu-ne totuşi de faptele sale arhipastorale pe care le-a 
săvârşit ca un rugător ortodox şi ca un ascet, vedem în realitate adevărul cuvintelor 
sfântului Apostol Iacov: „mult poate rugăciunea stăruitoare a dreptului”. 


Arhimandritul Veniamin (Garşin), 


Australia, 1966 


Sfinţia voastră, am citit broşura publicată în California privind viaţa şi activitatea 
pururea pomenitului arhiepiscop loan (Maximovici), fost arhiepiscop de Shanghai 
[fericitul loan Maximovici (în limba rusă), Frăția Sfântul Gherman din Alaska, 
Platina, California, 1971]. 


Eu mă numesc Mania Petrovna Prigorovskaia (acum Radionova), fostă profesoară 
la Colegiul comercial din Shanghai şi cunosc două cazuri de boli vindecate de 
rugăciunile lui Vlădica Ioan. 

1. Din păcate, nu-mi amintesc anul, luna sau ziua când, la Orfelinatul Sfântul 
Tihon din Zadonsk, întemeiat de Vlădica loan, o fetiță de şase-şapte ani s-a 
îmbolnăvit pe neaşteptate. La căderea nopţii avea febră mare şi ţipa de durere. Pe 
la miezul nopţii a fost trimisă la spitalul Frăției Ortodoxe ruse. Doctorul Dl. 
Kazakov, acum răposat, i-a găsit o ocluzie intestinală (volvulus). Au mai fost 
chemați şi alți medici, ca şi mama fetei. După ce au examinat-o şi s-au consultat, 
medicii au anunţat-o pe mamă că starea fiicei sale este fără speranţă şi chiar şi o 
operaţie ar putea să-i fie fatală. 


Cu toate acestea mama le-a cerut să salveze fata şi să o opereze, iar ea, fiind o 
femeie credincioasă, s-a dus imediat, noaptea, la Vlădica Ioan, care trăia într-o casă 
de lângă Catedrală, nu departe de spital. 


Vlădica Ioan, care nu se întindea în pat noaptea, a primit-o imediat şi 1-a ascultat 
rugămintea fierbinte de a se ruga pentru singura ei fiică şi de a o salva. Vlădica a 
chemat-o pe mamă în Catedrală, a deschis uşile împărăteşti şi a început să se roage 
în faţa mesei din Sfântul Altar, în vreme ce mama, îngenuncheată în faţa 
iconostasului, se ruga şi ea fierbinte pentru fiica ei. Au stat aşa multă vreme şi se 
făcuse deja dimineaţă când Vlădica loan, terminând rugăciunea, s-a îndreptat spre 
mamă, a binecuvântat-o şi i-a spus să meargă acasă, căci fiica ei va trăi şi va fi 
bine. 


Mama, încurajată, s-a grăbit, dar nu spre casă, ci spre spital. Acolo l-a întâlnit pe 
doctorul D.I. Kazakov, care i-a spus că operația a reuşit şi a adăugat că nu a mai 
văzut un astfel de caz de când practică el. Era un om foarte credincios şi a mai spus 
că numai Dumnezeu ar fi putut s-o ajute prin rugăciunea ei fierbinte. 


Atunci, mama fetei a mărturisit că tocmai venea de la Vlădica Ioan, care se rugase 
cu ea în Catedrală. 


In câteva zile fetei i s-a permis să părăsească spitalul. Intreg oraşul Shanghai a aflat 
despre această vindecare minunată. 


2.De asemenea nu-mi amintesc data. Un fost profesor al Colegiului nostru 
commercial s-a îmbolnăvit. A fost dus la spitalul Frăției Ortodoxe ruse, unde 
doctorii au diagnosticat o apendicită periculoasă şi i-au spus soției sale că ar putea 
să moară în orice moment. 


Doctorul Ogilvy a declarat că nici măcar o operaţie nu ar fi de ajutor şi că ar putea 
să moară în cursul ci. 

Soţia sa era disperată. Şi-a adus aminte de Vlădica Ioan, care salvase fetiţa prin 
rugăciunile sale şi s-a dus la el. Vlădica îl cunoştea bine pe bolnav. Femeia i-a 
povestit despre starea soţului ei şi l-a rugat să se roage pentru el. 


Vlădica, după ce a ascultat-o, a liniştit-o şi 1-a spus că va merge imediat la spital, 
adăugând că viaţa omului nu se află în mâinile doctorilor, ci în ale lui Dumnezeu şi 
a trimis-o acasă. (Ea era profesoară la liceul de fete din Shanghai.) 


Vlădica loan s-a dus la spital. S-a îndreptat spre patul bolnavului şi-a pus mâinile 
pe capul lui, s-a rugat îndelung, apoi l-a binecuvântat şi a plecat. 


Când soția a venit la spital ca să-l vadă pe bolnav, s-a întâlnit cu sora Kornilova, 
care i-a spus că s-a întâmplat ceva extraordinar. Spre dimineaţă, trecând prin 
saloane, ajunsese la soţul ei şi a văzut că acesta stătea în pat în capul oaselor. 
Pentru a-l aşeza la loc în pat a ridicat cearşaful şi a văzut că cel pe care stătea era 
plin de puroi şi de sânge. Apendicele explodase în afară şi îmbibase cearşaful. 
Aceasta era un lucru ne mai văzut. 


Doctorii au afirmat că de când practică nu au mai întâlnit un astfel de caz şi când 
au aflat despre vizita lui Vlădica şi despre rugăciunea acestuia pentru bolnav au 
înţeles că s-a petrecut o minune prin rugăciunile iubitului nostru Vlădica, cel care a 
fost totdeauna un rugător pentru noi. 


Bolnavul nici nu-şi amintea măcar că Vlădica fusese la el şi că se rugase pentru el. 
După ce a ieşit din spital, împreună cu soţia sa, a dat să se săvârşească o slujbă 
de mulţumire şi i-au mulțumit lui Vlădica pentru rugăciunile sale. 


Maria P. Radionova, 
5 octombrie 1971, Australia 


În Filipine, fiind conducătorul regiunii bisericeşti în care se găsea biserica şi unde 
trăiau preoţii, monahiile şi Vlădica, îl însoţeam uneori pe Vlădica în oraşul Guyan, 
unde într-un spital filipinez erau ruşi foarte grav bolnavi pe care Vlădica îi vizita, 
dându-le Evanghelii de buzunar şi iconiţe. Într-o astfel de călătorie, intrând în 
salonul în care erau ruşii, am auzit nişte ţipete îngrozitoare venind de departe. 
Întrebată de Vlădica despre cauza acestor ţipete, asistenta i-a răspuns că era o 
femeie bolnavă, fără nădejde de vindecare şi care, deoarece îi deranja pe ceilalți 
pacienţi cu ţipetele ei, fusese dusă în fostul spital militar american de lângă 
clădirea în care ne aflam noi. 


Vlădica s-a hotărât imediat să meargă la ea, dar asistenta rusă l-a sfătuit să nu facă 
acest lucru, căci femeia era înconjurată de un miros dezgustător. 

Eu l-am urmat. Într-adevăr, femeia emana un miros neplăcut. Îndreptându-se spre 
ea, Vlădica 1-a pus o cruce pe cap şi a început să se roage. Am ieşit. Vlădica s-a 
rugat multă vreme, apoi a spovedit-o pe bolnavă şi i-a dat Sfânta Împărtăşanie. 
Când am plecat, nu mai ţipa, ci numai gemea încetişor. A trecut ceva timp după 
aceasta. 


Când am venit altă dată la spital, de-abia intrasem cu un jeep în curte, că din spital 
a ieşit alergând o femeie care s-a aruncat la picioarele lui Vlădica. Era femeia „fără 
nădejde de vindecare” pentru care se rugase el. 


G. Larin, 
Sidney, Australia 


În 1968, a venit la Frăția noastră, a părintelui Gherman din San Francisco, o femeie 
care ne-a spus că se numeşte Ana Petrovna Luşnikova şi auzind că noi strângem 
informaţii despre Vlădica Ioan, a stăruit să scriem fără întârziere cele ce urmează. 
Ne-a povestit că este profesoară de canto şi că odată îl ajutase foarte mult pe 
arhiepiscopul Dimitri din China cu sfaturile ei despre cum să respire corect când 
vorbeşte, lucru pe care medicii acestuia nu-l putuseră face. 


Curând, după ce Vlădica Ioan a venit în Extremul irient, toată lumea i-a observat 
dicția neclară. S-a spus că era bâlbâit din naştere, că fusese rănit în gură, etc, însă 

ea a ghicit imediat ce era în neregulă şi a venit la el, oferindu-i ajutorul. După 
părerea ei, întregul organism al lui Vlădica era într-o stare de epuizare. Din pricina 


slăbiciunii, maxilarul de jos atârna şi nu-i îngăduia să pronunţe bine cuvintele. Ea 
i-a arătat cum să respire corect, cum să articuleze şi aşa mai departe. EI a început să 
vină pentru exerciţii în mod regulat, stând smerit şi pronunţând „000”, „aaa” etc. 
Din recunoştinţă îi plătea, lăsându-i întotdeauna o bancnotă de 20 de dolari. 


Modul său de a vorbi s-a îmbunătățit, însă, de fiecare dată când venea un post, 
defectul apărea iarăşi şi Vlădica se întorcea din nou la ea. Ea încerca să-l ajute cât 
de mult putea şi văzând în el un om al lui Dumnezeu, l-a îndrăgit foarte mult şi i-a 
devenit fiică duhovnicească. 


- În 1945, în Shanghai, ne-a povestit Ana Petrovna, am fost rănită în război şi eram 
pe moarte într-un spital francez. Ştiam că eram pe moarte şi i-am implorat pe toţi 

să-i spună lui Vlădica să vină şi să-mi dea Sfânta Împărtăşanie. Era cam 10 sau 11 
noaptea şi afară era o furtună cu vânt şi ploaie. Eram în chinuri, sufeream groaznic. 


Auzind cum ţipam, cerându-l pe Vlădica, doctorii şi asistentele au venit şi mi- au 
spus că nici nu se pune problema, fiindcă este război şi spitalul este încuiat 
noaptea, trebuia să aştept până dimineaţa. N-am ascultat nimic din ce mi-au spus, 
ci am strigat în continuare: „Vlădica, vino! Vlădica, vino!” şi nu era nimeni care 
să-l poată spune ce voiam. 


Deodată, în toiul acelei furtuni, am văzut prin uşa deschisă a salonului că apăruse 
Vlădica, ud leoarcă şi că se îndrepta spre mine. Fiindcă apariția lui semăna cu o 
minune, am început să-l pipăi, ca să văd dacă este adevărat şi l-am întrebat: „Sau e 
duhul tău?”. 


El a zâmbit liniştit şi a răspuns: „Eu sunt”, şi mi-a dat Sfânta Împărtăşanie. În acel 
moment am adormit şi somnul meu a durat 18 ore. În salon cu mine mai era o 
pacientă, care l-a văzut pe Vlădica împărtăşindu-mă. 


După ce m-am trezit din somnul meu de 18 ore, mă simţeam bine şi am spus că era 
datorită faptului că venise Vlădica şi mă împărtăşise. Însă nu m-a crezut nimeni şi 
au spus că era imposibil ca Vlădica să fi intrat în spitalul încuiat într-o asemenea 
noapte. 


Am întrebat-o pe vecina mea din salon şi aceasta mi-a întărit cuvintele, dar tot nu 
ne-au crezut. Era însă limpede că eram în viaţă şi mă simţeam bine. 


In acel moment asistenta, care nu mă credea, îmi făcea patul şi a descoperit, ca 
pentru a-mi adeveri spusele, că sub perna mea era o bancnotă de 20 de dolari, pe 


care o lăsase Vlădica! EI ştia că aveam datorii foarte mari către spital şi că eram 
deja strâmtorată dinainte, aşa că a lăsat acolo bancnota. Mai târziu a confirmat că o 
pusese acolo. Din acel moment starea mea s-a îmbunătățit. 


Mai pe urmă, în 1961, după un accident groaznic de maşină, iarăşi mi-a dat Sfânta 
Impărtăşanie în spital şi m-a vindecat. 


Cu acestea, Ana Petrovna şi-a încheiat povestirea şi a plecat, spunând ce mult îşi 
dorea să poată fi înmormântată alături de Vlădica loan când avea să moară. lar 
dorinţa ei, chiar după moartea lui Vlădica, a fost într-adevăr îndeplinită. La ceva 
vreme după întâlnirea noastră, întorcându-se acasă după Privegherea de toată 
noaptea pentru Schimbarea la Faţă a Domnului, Ana Petrovna a murit noaptea din 
cauza intoxicației produse de gazele arse din apartamentul ei. 


În aceeaşi noapte a Schimbării la Faţă, Olga 1. Semeniuk, care îi fusese apropiată 
lui Vlădica în Shanghai, i-a văzut în vis pe Ana Petrovna, moartă, într-un coşciug 
ridicat la înălțime în noua catedrală din San Francisco şi pe Vlădica loan, mergând 
de Jur împrejurul ei înveşmântat cu mantia sa, cădelniţând şi săvârşind slujba de 
înmormântare, în cântecele de slavă ale corului. 


Dimineaţa, toată lumea a aflat despre moartea ei neaşteptată. Şi atunci am înţeles 
de ce îi dăduse Domnul ideea să vină la noi şi să stăruiască fierbinte să scriem 
mărturia ei despre darul înainte-vederii şi al faceri de minuni al lui Vlădica loan, 
care deja, în cealaltă lume preschimbată, în ziua Schimbării la Faţă, slujea 
înmormântarea el. 


Citeţul Gleb Podmoşenski, 
decembrie 1968 


Victimă a pizmei. Pătimirile fericitului Ioan în Shanghai 


Vă trimit veşti triste: ieri noapte a murit, în Los Angeles, Olga Ivanova Semeniuk, 
care i-a fost foarte apropiată arhiepiscopului loan în Shanghai. In ultimul timp, 
locuia împreună cu fiul ei B. Pentru mine este o pierdere grea. Rugaţi-vă pentru ea. 


Obişnuia să-mi povestească amintirile ei despre vremurile trecute din Shanghai, 
unele lucruri despre arhiepiscopul loan pe care nu ştiu dacă le cunoşteaţi: cum au 
încercat unii să-l otrăvească şi într-un fel au reuşit, căci îl pierdusem aproape de 
tot.Doctorii se îndoiau că va trăi mai mult de două luni şi au hotărât să-l trimită 
într-o staţiune din Tsandau, ca pe un caz fără speranţă. 

Fericitul loan avea obiceiul de a mânca numai o dată pe zi, noaptea târziu. 
Mâncarea îi era pregătită şi adusă. Adesea era atât de ocupat în biroul său, că uita 
de ea şi se răcea. 


Odată, doamna Olga Semeniuk, ai cărei fii erau paracliseri credincioşi ai 
episcopului şi îl însoțeau adeseori, a observat că nu se atinsese de mâncare. Ea a 
luat farfuria, a încălzit mâncarea şi 1-a amintit episcopului că a venit vremea să 
mănânce. El a lăsat-o neatinsă, de parcă ar fi ştiut ceva. Apoi ea a mai încălzit 
mâncarea de câteva ori, până când a observat că începuse să aibă o culoare ciudată, 
nefirească, aşa că a aruncat-o şi 1-a adus ce mai rămăsese din cina lor, iar el a 
mâncat imediat, cu bucurie. 


Ea şi-a adus aminte de întâmplare după ce a fost otrăvit cu adevărat. (Întâmplarea 
aceasta 1-a fost povestită personal editorului de către Olga Semeniuk, în 1969.) 


Episcopul loan nu a vrut să meargă la Tsandau şi a spus: 


Ea a primit cu bucurie şi de atunci i-a adus-o mereu şi chiar stătea în faţa lui până 
când termina. Nimeni nu se atingea de mâncarea lui. În două luni s-a însănătoşit. 


Însă odată, după Liturghia de Paşti, a rămas mult timp în altar. Iar când în sfârşit a 
ieşit, era alb ca varul şi a început să verse. Preşedinta comitetului de femei al 
Catedralei a adus repede o farfurie şi i-a dat-o. Vărsătura era ciudată, de culoare 
roz. Era din vinul cu care clătea potirul după slujbă. Au săpat o groapă în grădină şi 
au îngropat-o acolo. Episcopul fusese otrăvit de un preot care, mai târziu, în 
vremea noastră, a locuit în Los Angeles şi a scris articole foarte josnice în ziarele 
ruseşti. Părintele Peter T. obişnuia să vorbească mult de el. 


Mai apoi, când era pe moarte, de cancer, arhiepiscopul loan s-a dus la el la spital, 
ca să-i dea dezlegare de păcate, iar el s-a pocăit înainte să moară. Era un fost 
învăţător din Rusia, demonizat poate, cred eu. 


Arhiepiscopul loan vizita noaptea spitalele, însoţit de fiii familiei Semeniuk. În 
toate spitalele îl cunoştea lumea şi 1 se deschideau uşile. Bolnavii îl chemau fără 


telefon sau telegraf. 


Am mai notat şi alte amintiri ale Olgăi Semeniuk. Ea a murit pe când dormea, 
fericita. Dumnezeu s-o odihnească pe credincioasa Sa roabă şi pe fericitul loan! 


Helen Konţevici, 19854 


Apostolul apusului (1951-1966) 


În 1951, arhiepiscopul loan a fost numit căpetenie a ierarhilor din Arhiepiscopia 
vest-europeană a Bisericii ruse din afara Rusiei. Aici, râvna sa misionară, 
înrădăcinată temeinic în viaţa sa de rugăciune neîncetată şi de învăţătură ortodoxă 
curată, a dat roade îmbelşugate. 


Rezumând ceea ce înseamnă diaspora rusă, Vlădica loan scria în 1938: 


(Raportul către 


Soborul din 1938, Iugoslavia). 


Însă el a depăşit cu mult „propovăduirea inconștientă a Ortodoxiei” care 
caracterizează cea mai mare parte a diasporei ruse, devenind apostol conştient al 
ținuturilor apusene care, luminate odinioară prin Credinţa creştină, zăceau de 
secole în întunericul ereziei şi al odraslelor şi mai întunecate ale acesteia. 


Vlădica s-a preocupat în mod deosebit de cele câteva mişcări tinere de întoarcere 
din rătăcirea apuseană la ortodoxie, roadele acestei lucrări fund prea devreme de 
socotit. Deocamdată se poate spune că singura Biserică apuseană care are proprii ei 
episcopi şi propriile ei mănăstiri (Biserica Ortodoxă olandeză) îl socoteşte pe 
arhiepiscopul loan a fi întemeietorul său; adevărata Biserică Ortodoxă franceză din 
zilele noastre are propria ei ierarhie datorită ocrotirii sale; singurul preot ortodox 
spaniel (Misiunea din Madrid) a fost hirotonit de domnia sa; iar în ceea ce priveşte 
America - singură o poveste întreagă - oamenii îl conştientizează din ce în ce mai 
mult pe arhiepiscopul loan ca pe un adevărat sfânt ocrotitor al ortodoxiei 
americane autentice. 


Unul dintre cele mai însemnate servicii, pe care arhiepiscopul loan le-a făcut 
ortodoxiei apusene, priveşte cinstirea acelor sfinți apuseni de la începuturile 
creştinismului ale căror nume nu fuseseră niciodată cuprinse în calendarele 
ortodoxe din pricina apostaziei de mai târziu a Bisericii Romei (catolicismul). 


Datorită dragostei sale pentru toți sfinții Bisericii, Vlădica a adunat şi viețile, 
icoanele sau portretele Sfinților apuseni; iar când prin Pronia lui Dumnezeu a fost 
numit Arhiepiscop al Europei apusene, unul dintre primele lucruri pe care le-a 
făcut a fost să pună cuvenita temelie ecleziastică pentru cinstirea acestor sfinți în 
Biserica Ortodoxă. 

Lista din anul 1952, pe care o reproducem mai jos, trebuie să fie socotită de 
început şi cu foarte multe lipsuri. 


Cinstirea Sfinţilor locali 


Aceasta este Hotărârea privitoare la problema cinstirii Sfinţilor apuseni luată de 
Episcopii din Arhiepiscopia Europei apusene a Bisericii ruse din afara Rusiei, 
prezidaţi de arhiepiscopul loan Maximovici: 

Problema cinstirii sfinților locali a fost cercetată la conferinţa episcopilor care s-a 
ținut în Geneva pe 16-17 septembrie (stil vechi) 1952, prezidată de arhiepiscopul 
Ioan. 


La ultimul Sobor Episcopal (al întregii Biserici ruse din afara Rusiei) din 1950, cu 
privire la problema cinstirii Sfântului Ansgar, luminătorul Danemarcei şi al 
Suediei, Soborul a hotărât că situația fiecărui Sfânt local în parte trebuie să fie 
lămurită de episcopii locali. Pornind de la această hotărâre, adunarea a început să 
cerceteze problema. 


Arhiepiscopul loan a expus pe scurt biografia Sfântului Ansgar, care a avut 
episcopie în Hamburg şi Bremen şi din aceasta reiese că nu există nici un temei 
pentru a ne îndoi de sfințenia vieții sale, de străduinţele sale apostolice şi de 
minunile săvârşite de moaştele sale. Dacă Domnul Însuşi l-a proslăvit, ar fi o 
neruşinare din partea noastră să nu-l cinstim ca pe un sfânt. 


Vlădica socoteşte drept un lucru de căpetenie să recunoaştem că Sfântul Ansgar 
este, de fapt, un sfânt bine-plăcut lui Dumnezeu, care a fost proslăvit de Biserica 
Ortodoxă din Apus înainte de despărțirea sa de Biserica catolică şi deci că el ar 
trebui să fie proslăvit laolaltă cu alți Sfinți. Pomenirea sa se face pe 3 februarie 
(adormit în 865). Sfântul Ansgar ar trebui de acum înainte să fie cuprins în 
calendarele bisericeşti ca ierarh al Bisericii. 


Mai sunt şi alți Sfinţi din apus care ar trebui să fie proslăviţi laolaltă cu cei pe care 
îi proslăveşte Biserica Ortodoxă de răsărit, de vreme ce cinstirea lor a fost hotărâtă 
din cele mai îndepărtate vremuri. Printre ei se numără [informațiile dintre 
paranteze au fost date de traducători (cei din limba rusă în limba engleză)]: 

1. Sfântul VICTOR, mucenic al Marsiliei, adormit în 304. (21 iulie. Sfântul loan 
Casian a construit în secolul al V-lea o mănăstire pe mormântul său.) 

2. Sfântul POTIN, premergătorul Sfântului Irineu ca Episcop al oraşului Lyon. 
(Mucenic, adormit în 177, 2 iunie.) 

3. Mucenici din Lyon: Sfinţii ALEXANDRU (24 aprilie) şi EPIPODIE (22 
aprilie). (Tovarăşi, martirizaţi la scurt timp după Sfântul Potin; moaştele lor au fost 
ținute multă vreme laolaltă cu cele ale Sfântului Irineu.); Sfânta BLANDINA şi cei 
dimpreună cu dânsa (2 iunie, martirizaţi împreună cu Sfântul Potin în anul 177). 


4. Sfântul FELICIAN (episcop în Foligno, regiunea Umbria, Italia; martirizat în 
252, 24 ianuarie). 

5. Sfânta GENOVEVA, adormită în 512, 3 ianuarie. (Fecioară, închinată lui lisus 
Hristos de Sfântul Gherman din Auxerre, vestit pentru minunile sale; ocrotitoarea 
Parisului) 

6. Sfântul GHERMAN din Auxerre, adormit în 488, 31 iulie. (Episcop, a murit în 
Ravena; a eliberat Insulele britanice de erezia pelagiană) 

7. Sfântul LUP din Troyes, adormit în 479. (Episcop şi mărturisitor;, a venit în 
Insulele britanice cu Sfântul Gherman, ca să lupte împotriva ereziei pelagiene; 
timp de 52 de ani a fost Episcop al oraşului Troyes) 

8. Sfântul GHERMAN din Paris, adormit în 576, 28 mai. (Mai întâi stareţ, apoi 
Episcop al Parisului) 

9. Sfântul CLOUD (Clodoald), adormit în 560, 7 septembrie. (Preot şi mărturisitor; 
a întemeiat o mănăstire lângă Paris) 

10. Propovăduitori în Irlanda, apoi în Franţa, Elveţia, Itaa, etc.: 

Sfântul COLUMBAN ( adormit în 615, 21 noiembrie; stareţ, a întemeiat multe 
mănăstiri, inclusiv Luxeuil în Franţa şi Bobbio în Italia, unde a răposat); 

Sfântul FRIDOLIN (a devenit monah la Poitiers şi a răspândit cinstirea Sfântului 
Ilarie; a fost mai apoi misionar în Elveţia şi în regiunea Rinului superior; adormit 
în sec.7, 6 martie); 

şi Sfântul GALLECH (ucenic al Sfântului Columban, pustnic în Elveţia; adormit în 
646, 16 octombrie). 

11. Sfânta CLOTILDA, regină a Franţei, adormită în 545. (3 iunie; prin rugăciunile 
sale, soţul ei, Clovis, regele francilor, a primit credinţa în lisus Hristos.) 

12. Sfântul ILARIE de Poitiers. (Episcop şi mărturisitor; a condus lupta împotriva 
învăţăturii lui Arie în Apus; adormit în 368, 13 ianuarie.) 

13. Sfântul ONORAT din Lerins. (întemeietor al mănăstirii Lerins, apoi 
Arhiepiscop de Arles; adormit în 429, 16 ianuarie.) 

14. Sfântul VICHENTIE de Lerins, învăţător al Bisericii. (Preot, autorul lucrării 
Commonitorium; adormit la circa 450, 24 mai.) 

15. Sfântul PATRICHIE, luminătorul Irlandei. (Episcop şi mărturisitor, hirotonit 
Episcop de Sfântul Gherman din Auxerre; primul propovăduitor al lui lisus Hristos 
în Irlanda; adormit la circa 461, 17 martie.) 


S-a luat următoarea Hotărâre privind cinstirea sfinţilor apuseni: 

Cinstind pomenirea Sfinţilor bine-plăcuui lui Dumnezeu şi găsind în diaspora 
noastră misionari şi asceţi din vechime ale căror nume nu ne erau cunoscute, Îl 
proslăvim pe Domnul, minunat întru sfinţii Lui şi îi cinstim pe cei care au bine- 
plăcut Lui, lăudând suferințele şi nevoinţele lor ascetice şi rugându-i să ne fie 
mijlocitori pe lângă Dumnezeu. 


Ținând seama de acestea, am hotărât ca drepţii de mai sus să fie cinstiți de întreaga 
Biserică Ortodoxă şi îi îndemnăm pe păstori şi turma lor să-i cinstească pe aceşti 
Sfinți şi să grăbească spre mijlocirea rugăciunii lor. 


Fericitul loan în Franţa: amintirile fiicei sale duhovniceşti de Zinaida V. 
Julem 


Prefaţa editorului 


Viaţa fericitului loan în Franţa a fost necunoscută până acum, nu existau prea 
multe informaţii despre ea. O credincioasă fiică duhovnicească a sa, autoarea 
acestor memorii, Zinaida V. Julem, acoperă acest gol, oferindu-ne o privire 
„dinăuntru” şi ne dezvăluie lumea mistică a celui care a fost poate cel mai sfânt om 
al secolului al 20-lea. 


Cu siguranță un prooroc de o asemenea mărime nu putea trăi fără să trezească 
pizmă şi ură, întocmai ca şi proorocii din vechime. Însă ar fi un păcat ca acest 
dreptmăritor să fie ascuns de privirea tinerei generaţii însetate, căci slava lui 
Dumnezeu, arătată în vieţile drepţilor, aprinde acel foc dumnezeiesc care vrea 
Domnul nostru lisus Hristos să ardă pe pământul acesta (Luca 12, 49). 


Următorul portret sufletesc al fericitului loan izvorăşte dintr-o inimă simplă, 
iubitoare, păzită de înţelepciune. Înţelegând că fericitul loan era atins de Dumne- 
zeire, că era în legătură cu mintea Făcătorului său, autoarea a putut să pătrundă cu 
privirea în taina sfinţeniei sale. 


Deşi ne oferă numai o privire fugară, observaţiile ei dau mărturie limpede despre 
prezenţa aproape de noi a lumii de dincolo, pentru care Sfânta Biserică Ortodoxă 
îşi pregăteşte fiii, şi despre puterea Sfinţilor lui Dumnezeu de a pătrunde în acea 
lume încă din vremea vieţii lor pe pământ. Această taină, această descoperire, care 
este mai presus de privirea noastră, rămâne ascunsă în Dumnezeu. Ea se deschide 
celor care, asemenea fericitului loan, se înalță pe aripile dragostei cereşti pentru 
Dumnezeu şi aproapele lor. Iar cei dintre noi, care îi privim de jos, primim nădejde 
reînnoită şi avânt, pentru a ne spori străduința spre cele de sus. 


Părintele Gherman 

1. Prima întâlnire 
Imi voi începe povestirea cu prima mea întâlnire cu Arhiepiscopul loan. Matuşka 
Helen Dimitrievna Solodovnikova obişnuia să-mi povestească multe lucruri despre 


„stareţii” de la Optina şi am început să doresc să pot întâlni un asemenea „stareț”. 
[Cuvântul folosit pentru a face referire la „bătrânii” de la Optina, gheron în limba 


greacă, stareţ în limba rusă, elder în engleză, desemnează un părinte duhovnicesc; 
un corespondent ar fi şi avva] | Matuşka = acest cuvânt se foloseşte în limba rusă cu 
sensul (învechit) de maică, măicuţă, ca apelativ, înseamnă mătuşă, tanti; în fine, un 
al treilea sens este cel de preoteasă, soție de preot]. 


Pe atunci aveam multe greutăţi de toate felurile şi Îl imploram pe Dumnezeu să-mi 
trimită un stareţ ca aceia. Cam tot atunci am aflat de la cineva că părintele Teodor 
Bokaci se ducea la Muntele Athos şi 1-am cerut să-l roage pe părintele Arhimandrit 
Nicolae, stareţul schitului Sfântul Ile de la Athos, să-mi îngăduie să-i scriu pentru 
îndrumare duhovnicească. Însă, când s-a întors, părintele Teodor mi-a spus că 
starețul mi-a dat binecuvântare să-mi îndrept rugămintea către Arhiepiscopul loan 
Maximovici, adăugând: „Voi aveţi propriul vostru sfânt, fericitul loan”. 


Soția generalului Polovţev, Natalia Ivanova, mi-a spus că Arhiepiscopul slujeşte 
adesea în Medone şi că peste câteva zile va sluji şi va ţine un cuvânt la Paris. Ne- 
am înţeles să mergem împreună acolo. 


În timp ce-l aşteptam, mama se gândea că o să vadă un ierarh falnic, asemenea 
celor de la lavra Sfântul Alexandru Nevski din Petersburg, din Rusia, dar când a 
auzit că a sosit episcopul şi a văzut un „stareţ” scund, cu părul cărunt, cu reverendă 
albă şi capul descoperit, a strigat uimită: 
- Vai, e chiar dragul Serafim din Sarov! 


Auzind-o, el s-a întors spre noi, şi-a înclinat puţin capul într-o parte şi a zâmbit cu 
blândeţe. 


Dar Matuşka Solodovnikova, când îl văzuse prima dată mai înainte, la Cannes, 
înveşmântat pentru Liturghie, în mijlocul bisericii, îşi spusese: „Ce ierarh 
extraordinar - şi pe deasupra şi nebun pentru lisus Hristos”. 


Deodată, în acel moment, el îşi întorsese capul, o măsurase din cap până în picioare 
ŞI îi zâmbise. 


Ea a fost şocată de înainte-vederea sa şi se temuse să nu fi avut cumva vreun gând 
rău despre el. 


La puţin timp după aceea, am mers la Versailles cu Matuşka Solodovnikova, la 
Corpul de cadeți, unde stătea el. Am stat la toată Sfânta Liturghie, iar la sfârşit ne- 
am apropiat ca să ne închinăm Sfintei Cruci. Episcopul împărțea chiar el anafura. 
Matuşkăi 1-a dat imediat o bucată mare, însă a început să şovăie când a venit rândul 


meu şi a ales o bucată cu multă încetineală, încât începusem să mă tem şi să mă 
gândesc că nu vrea să-mi dea anafură. Mă rugam în gând să nu mă lipsească de ea. 
În cele din urmă a ales o bucată şi mi-a dat-o. Apoi ne-a binecuvântat, ne-a dat să 
bem agheasmă şi am plecat. 


2. Un sfânt „stareţ” din vechea Tradiţie 


Curând l-am vizitat iarăşi pe episcop, de data aceasta singură. Atunci îmi fusese 
oferită o slujbă la o casă de copii din Mongeron, căci căutam de lucru şi un loc 
unde să stau cu nepotul meu, a cărui tutelă îmi fusese încredinţată. Nu îmi doream 
în mod deosebit să merg acolo, unde copiii erau ţinuţi sub o supraveghere foarte 
strictă, dar nu aveam nici o alternativă. Pe lângă acestea, doamna care lucrase acolo 
înaintea mea plecase deja. Aşa că nu voiam de la episcop decât o binecuvântare ca 
să merg la Mongeron, dar de fapt inima mea mă trăgea spre el. 


Ajungând unde stătea el, la Versailles, am fost condusă în chilia sa. Trăia într-o 
cămăruţă ai cărei pereţi erau acoperiţi cu cutii mici de lemn, pline cu pachete de 
scrisori legate cu sfoară; şi fiecare cutie avea un număr în partea de jos. Lângă o 
măsuţă, era un fotoliu adânc, în care stătea el, cu faţa la fereastră. În colţ, lângă uşă, 
era o pungă mare cu prescuri uscate. 


Când am intrat s-a ridicat, a venit la mine şi m-a binecuvântat, iar eu am început 
să-i vorbesc. I-am spus: 

- Prea Sfinţia voastră, daţi-mi binecuvântare să primesc slujba de la Mongeron şi să 
merg să trăiesc acolo. 


Eram sigură că o să-mi dea binecuvântare, însă el s-a gândit puţin şi mi-a răspuns: 


Apoi a început să caute ceva în mica sa agendă. Eu stăteam acolo, gândindu-mă că 
nu am mai auzit de Chalifere şi nu am fost deloc atentă la ce spunea. Cât am stat de 
vorbă, bietul om a rămas în picioare şi nici nu m-am gândit măcar să-l rog să se 
aşeze în fotoliu. Abia acum mi-am adus aminte. Mi-a dat multe sfaturi şi după 
aceea îmi apărea de multe ori în vis, spunându-mi ce să fac. Şi ceea ce-mi spunea 
se împlinea, de parcă ar fi cunoscut totul dinainte. 


Pe vremea aceea nu-mi dădeam seama pe deplin că Dumnezeu îi dăduse darul 
înainte-vederii. Se pare că îl ascundea cu atâta smerenie şi tăinuire, încât noi, cel 
care veneam la el, nu i-l puteam ghici, căci la acea vreme nu m-au uimit nici măcar 
următoarele: 


Eu l-am cunoscut pe fericitul loan în 1958, iar tatăl meu a murit pe 7 mai, în 1957, 
în Miercurea Luminată. Nu cu mult timp înainte de aceasta, tata îmi spusese: 
- Azi m-a vizitat un călugăr, era mic de statură, îmbrăcat în negru. 


M-am gândit mult timp cine ar fi putut fi, însă, de vreme ce pe atunci nu-l 
cunoşteam pe fericitul loan, nu am putut răspunde acestei întrebări. 


Acum, fiind la fericitul loan, mă gândeam: ce păcat că nu îl cunoşteam când tata 
era bolnav; el l-ar fi însănătoşit cu rugăciunea sa. 


In acea clipă, el mi-a spus: 


Şi în acelaşi timp şi-a deschis agenda la o anumită pagină şi a citit cu voce tare 
prenumele, patronimicul şi numele tatălui meu, spunând: 


Dar nici măcar nu-mi ştia numele de familie; cum ar fi putut să-l ştie şi să-mi 
citească gândurile dacă nu era înainte-văzător? Acest lucru însemna că tatălui meu 
îi fusese scris să nu se însănătoşească. 


Înainte de plecare, l-am rugat să-mi dea o prescură. El a început să caute în 
săculeţul cu prescuri uscate şi în cele din urmă a ales o prescură cu „cele nouă cete 
ale Sfinților”, pe care mi-a dat-o. M-a şi binecuvântat cu o icoană de hârtie a 
Maicii Domnului de la Lesna. La vremea aceea încă nu ştiam de mănăstirea Lesna. 


Apoi m-a luat la biserică, mi-a dat să beau agheasmă şi mi-a spus că trebuie să 
meargă la Paris. M-am bucurat foarte mult, gândindu-mă că o să merg cu el. 
Mergea foarte repede şi am crezut că poate nu vrea să vin cu el. Am încercat totuşi 
să nu rămân prea mult în urmă. Când am ajuns în stație, maşina tot nu venise. Mi-a 
dat binecuvântare, însă când a ajuns maşina nu mai era decât un loc liber. M-a 
întrebat dacă mă grăbesc, iar eu, bineînţeles, i-am spus că nu. Atunci s-a aşezat şi 
m-a tot binecuvântat mult timp, până ce maşina s-a pierdut din vedere. 


A doua zi, m-am dus la Matuşka Solodovnikova, care mi-a arătat o fotografie, 
zicându-mi: 
- De ce nu te duci tu la Chalifere ? 


Mi-a spus că era o casă de copii rusească aşezată sub oblăduirea Arhiepiscopului 
Ioan. Mie mi-a plăcut imediat descrierea acestei case. Insă ce puteam face? Nu era 


drept să refuz slujba din Mongeron, când postul era liber şi nu era cine să mă 
înlocuiască. Cu inima grea, m-am dus în acea Duminică să mă întâlnesc cu doamna 
căreia trebuia să-i promit că o să merg la Mongeron. 


Aşa că am ajuns, am salutat-o, încercând să zâmbesc şi am spus: 
- Primesc propunerea dumneavoastră. 


Am observat că doamna era nemulțumită, aşa că am întrebat-o care este problema. 


Mi-a răspuns că doamna care lucra înainte acolo se răzgândise brusc şi voia să 
se întoarcă. 
- Slavă Domnului! 


Cu câtă bucurie mi-am făcut cruce - de parcă mi s-ar fi ridicat o povară de pe 
umeri. Astfel m-am dus la Chalifere, după cuvintele fericitului loan. 


3. Sfântul loan din Kronstadt 


lată cum mi-a fost încredinţat nepotul meu. Înainte de a-l cunoaşte pe fericitul 
loan, am avut un vis. Se făcea că stăteam într-o biserică mare şi am văzut 
mormântul cuiva şi în mintea mea ştiam că era al dreptului loan din Kronstadt. Şi 
deodată l-am văzut pe părintele loan ridicându-se din raclă. Apoi s-a dus repede şi 
s-a ascuns după o coloană. 


Toată lumea de acolo a început să strige: Unde e părintele loan? Nu ştiau că este 
viu. lar eu am fugit în spatele coloanei şi m-am uitat la el. M-a întrebat ce vreau, 
nu în mod deschis, ci parcă din priviri şi i-am răspuns: 

- Părinte loan, binecuvântează-mă! 


M-a binecuvântat şi m-am trezit. Imediat mi-am adus aminte că voiam să-mi 
binecuvânteze şi familia, căci cu mult timp în urmă părintele loan îi dăduse mamei 
binecuvântare să meargă la mănăstire. 


Ea dorea foarte mult să meargă la mănăstirea ctitorită de el pe malul râului 
Karpovka, însă apoi l-a cunoscut pe tatăl meu şi curând s-au hotărât să se 
căsătorească. 


Tatăl meu s-a dus în Kronstadt să ia binecuvântare de la părintele loan şi a stat 
acolo trei zile sperând să-l vadă, dar s-a întors fără să fi făcut acest lucru. Poate 


părintele Ioan nu voia să binecuvânteze această căsătorie, fiindcă tocmai îi dăduse 
mamei binecuvântare pentru intrarea în monahism. 


Mama chiar glumea adesea, spunând: 
- Familia noastră este „nebinecuvântată”. 


Acest lucru mă întrista deseori şi doream ca părintele Ioan să-mi binecuvânteze 
familia. Şi în curând am adormit iarăşi şi am văzut că era ca şi cum părintele loan 
stătea pe canapea şi eu lângă el. 


ŞI îl imploram: 
- Batiuşka Ioan, binecuvântează-ne familia. 


El a zâmbit şi şi-a dat binecuvântarea. Atunci am hotărât să-l rog să mă bine- 
cuvânteze să merg la mănăstire. Însă am văzut că nu voia să facă acest lucru şi mi- 
a spus, nu în cuvinte, ci tot cu privirea: 

- Pentru binele lui, trebuie să rămâi aici. 


Şi mi-a arătat peretele. Şi am văzut cum din perete ieşea încetul cu încetul un copil. 
Am început să plâng amar şi m-am trezit. Peste puţină vreme soţia fratelui meu a 
născut un băieţel, dar s-a îmbolnăvit de tuberculoză, şi mie mi s-a dat copilul ca să- 
l cresc când nu avea nici măcar o lună. 


Am avut aceste vise înainte de canonizarea dreptului loan. Aşa că m-am dus la 
Chalifere, unde am fost foarte fericită, trăind cu el acolo. A fost cea mai frumoasă 
perioadă a vieţii mele. 


Insă apoi am avut o mare ispită. Dintr-un oarecare motiv necunoscut, mama a 
început să mă cheme tot timpul să mă întorc acasă. 


Tot stăruia: „Intoarce-te, mi-e foarte greu fără tine”. Chiar mă suna, practic, în 
fiecare zi. 


L-am întrebat pe fericitul loan ce să fac şi el a răspuns: 


Pe atunci nu ştiam că trebuie să fii pe deplin atent la fericitul loan, întocmai ca la 
unul dintre „stareţii” de la Optina, care cunoşteau nemijlocit voia lui Dumnezeu. 
Și, fuindcă fusesem crescută să ascult în toate de părinţii mei, m-am dus acasă. 
Cum am ajuns acolo, mama mi-a zis: 


- De ce ai venit? 


Dar era prea târziu; nu mă puteam întoarce, postul meu se ocupase deja. Aşa că a 
trebuit să mă supun voii lui Dumnezeu. Însă din acel moment am avut de înfruntat 
atâtea necazuri, încât, dacă n-ar fi fost rugăciunile fericitului loan, cu siguranţă nu 
aş fi putut îndura. 


Cam în aceeaşi perioadă, fericitul loan a început să ofere la biserica noastră mese 
gratis în trapeză, după slujbe, cărora, după aceea, mi-am închinat toată viaţa. Era 
un om sfânt, iar eu am păstrat ca pe un lucru preţios fiecare chpă petrecută 
împreună. 


Uneori cobora la ceai, şi eu, fiind ocupată toată ziua, aş fi putut atunci să-i pun 
multele întrebări care mi se adunaseră în minte în timpul zilei, dar pe care le uitam. 
Atunci el, stând liniştit, cu capul adânc plecat, vorbea încetişor, parcă doar cu sine 
însuşi, dar răspundea tuturor întrebărilor cărora eu nu le dădusem glas! Stăteam în 
picioare în spatele său, pe deplin uimită, neîndrăznind să respir. Acelea au fost 
clipe de neuitat. 


4. Inainte-vederea dăruită de Dumnezeu 


După prima mea discuţie cu fericitul loan, am încercat să-l văd mai des. Incercam 
totdeauna să ajung la mănăstirea Lesna când slujea el; m-am dus acolo să mă 
împărtăşesc. 


În seara dinainte, am citit canonul de rugăciune pentru Sfânta Împărtăşanie şi m- 
am culcat liniştită, gândindu-mă că a doua zi o să mă împărtăşească fericitul loan. 
Dar dimineaţa, în timp ce terminam de citit rugăciunile, am auzit agitație jos. Am 
aflat că fericitul loan trebuia să plece urgent la Paris. Dezamăgită, m-am întristat şi 
totul s-a făcut amărăciune. 


M-am hotărât să îl rog fierbinte în gând pe fericitul loan: „la-mă cu tine, ia-mă cu 
tine”, temându-mă chiar şi numai să cobor, ca să nu izbucnesc în lacrimi în faţa 
episcopului. 


Deodată am auzit că cineva o chema pe maica stareță şi îi spunea: „Zina trebuie să 
se întoarcă urgent acasă, la Paris. Dar cum, că e aşa de dimineaţă şi nu e nici un 

tren?”. Stând acolo, în cameră, în picioare, în faţa uşii închise şi auzind aceasta, am 
crezut că o să-mi plesnească inima de fericire. Eram încă sus, încă aşteptând să fiu 


chemată, prefăcându-mă că nu ştiu nimic. ȘI, ce ciudat!, nici o clipă nu m-am 
gândit că poate se întâmplase ceva acasă. 


Curând au venit să mă cheme. M-am prefăcut că sunt foarte îngrijorată şi că mă 
pregătesc. Am coborât, în jurul maşinii se adunase întreaga mănăstire şi toată 
lumea părea puţin tulburată. Am ajuns la maşină; mai era doar un loc liber, numai 
pentru mine. M-am aşezat şi, petrecuţi de rugăciunea de călătorie, înger păzitor, 
cântată de toţi, am pornit la drum. 


Gândiţi-vă doar, fericitul loan nici măcar nu m-a întrebat unde trebuie să cobor ca 
să ajung acasă! lar în ceea ce mă priveşte, nu mă gândeam la nimic altceva decât 
că sunt fericită şi călătoresc împreună cu acest om binecuvântat. 


Am ajuns la biserică: aici a fost înveşmântat, apoi a început slujba, am primit 
Sfânta Împărtășanie, apoi slujba s-a sfârşit şi în cele din urmă i s-au scos 
veşmintele în care slujise. Oamenii s-au îmbulzit în jurul lui, el s-a urcat în maşină, 
ne-a binecuvântat pe toţi şi s-a dus... 


M-am întors acasă pe deplin fericită, împlinită, ca şi cum aş fi fost puţin beată. 1 se 
spune acestei stări prea plin de har. Nimeni nu mă aştepta acasă. S-au mirat chiar 
că m-am întors atât de repede. Ce-o fi fost cu plecarea mea „grabnică” de la Lesna? 
Dar nici nu m-am ostenit să aflu. Am înţeles mistic, dacă se poate numi înţelegere 
acest lucru: el mi-a auzit ruga şi a făcut o minune. 


5. Trezvie duhovnicească 


In vremea când eram în preajma unui om ca fericitul Ioan, am început să simt, 
încetul cu încetul, realitatea spirituală a faptului că lumea de dincolo este aproape 
de noi. 


Am început să fiu atrasă mai înăuntrul tărâmului harului, numai ca să simt, din ce 
în ce mai intens, durerea suferinţei şi a mâhnirii. 


Odată m-am dus la mănăstire când fericitul loan nu era acolo şi am rămas peste 
noapte. În vremea aceea aveam o mulțime de ispite. Noaptea am avut un vis. 
Stăteam în uşa casei de oaspeţi a mănăstirii şi mă uitam în stradă, prin porțile 
deschise. 


Fericitul loan intra pe acolo în mănăstire. Intrând, s-a întors spre mine şi mi-a spus: 
- A1 grijă! Priveghează! 


Am tresărit şi m-am uitat imediat spre partea cealaltă a străzii şi am văzut acolo trei 
duhuri necurate - negre toate trei, purtând pantaloni strâmţi; unul era înalt şi 
corpolent, celălalt înalt şi foarte slab, iar al treilea de înălţime medie şi puţin gras. 


Toţi trei îşi ţineau mâinile în buzunare şi se prefăceau că nu mă bagă în seamă. M- 
am trezit. 


După acest vis, ispitele au început să sporească şi de fiecare dată când aveam o 
ispită mare auzeam vocea fericitului loan: „Ai grijă! Priveghează!”. Şi de fiecare 
dată, în acele clipe groaznice, el mă salva. 


6. Izbăvire de moarte 


A mai fost o întâmplare demnă de luat în seamă, cu privire la care se poate spune 
că fericitul Ioan m-a scăpat de la moarte sigură. În ziua aceea, fiindcă trebuia să 
ies, m-am uitat pe fereastră şi am văzut în faţa intrării, între două maşini, un obiect 
necunoscut, ciudat, care semăna cu o bucată de ţeavă, lung cam de un picior şi cu 
un diametru de patru țoli (1 picior = 30,5 cm; | ţol = 2,54 cm) - mi-e greu să spun 
chiar cu exactitate. 


„Ce lucru ciudat!”, mi-am zis şi m-a cuprins curiozitatea, „Ce-ar fi să mă duc Jos şi 
doar să-l ating cu piciorul, ca să văd ce este?”. 


Aşa că am început să mă îmbrac, când deodată a sunat cineva la uşă, am deschis şi 
era dragul nostru episcop! 


Ce-o să aducă oare această vizită neaşteptată?, m-am întrebat eu. 


Fericitul loan a intrat şi a străbătut coridorul, mergând spre cameră, fără să spună o 
vorbă. Apoi s-a aşezat în fotoliu. Am început să-mi fac de lucru pe lângă el, 
neștiind ce să spun. EI tăcea şi tăceam şi eu. A stat astfel cam cinci minute şi apoi 
s-a ridicat, m-a binecuvântat şi a plecat. Am rămas fără grai - ce voia să însemne 
asta? 


Apoi atenţia mi-a fost din nou atrasă spre fereastra care dădea în faţa casei; între 
timp afară, în faţa uşii, sosise un camion şi nişte poliţişti se agitau pe acolo. Nişte 
oameni au ridicat cu foarte multă băgare de seamă acel obiect ciudat pe care 
voisem să-l ating, l-au pus în maşină şi au plecat încet. Am ieşit să văd ce se 
întâmplă. 


Pe atunci, în Paris, aveau loc multe atentate teroriste cu bombe, iar obiectul era una 
dintre acele bombe! Ce mi s-ar fi întâmplat dacă aş fi ieşit şi l-aş fi atins cu 
piciorul, aşa cum voisem să fac, dar fusesem împiedicată de vizita inexplicabilă a 
dragului nostru fericit loan, căruia 1 se descoperise intenția mea? Fără îndoială, în 
ziua aceea, el mi-a salvat viaţa. 


7. „Varenniki” 


Acum, fericitul loan trăia într-o casă din Paris, nu departe de locul unde locuiam 
noi. În fiecare zi mă duceam acolo cu mâncare pregătită de mama. li plăceau foarte 
mult găluştile de brânză, cărora li se spune varenniki în limba ucraineană. 


Odată, mama a făcut varenniki pentru el şi le-a pus pe masă, ca să i le duc. Atunci 
a intrat unchiul meu Alex şi s-a uitat în aşa fel la varenniki, încât era limpede că 
voia să le mănânce. 


Desigur că îşi spunea: „Pentru mine nu fac, dar pentru episcop fac”. Şi este 
adevărat că pe vremea aceea eram strâmtorați cu banii şi mama folosea pentru 
episcop orice lucru foarte bun de mâncare de care făceam rost. 


Deci atunci i-am dus cu mare bucurie aceste varenniki, gândindu-mă că îi va face 
cu siguranţă plăcere să le mănânce. Şi ce credeți că a făcut? 


Sfântul episcop s-a aşezat la masă, a mâncat parcă împotriva voinţei sale puţin 

din alte mâncăruri, dar n-a vrut nici măcar să se atingă de varenniki. Şi, oricât am 
încercat să îl îmbiez cu ele, oricât am încercat să-l conving să guste, în ziua aceea 
nu s-a atins deloc de ele. Desigur că simţise cât de mult voia unchiul meu Alex să 
le mănânce. 


$. Valiza 


În aceeaşi casă cu fericitul Ioan locuia şi preotul său principal, Arhimandritul 
Mitrofan, care era de loc din oraşul Voronej şi pe care fericitul Ioan îl tunsese în 
monahism, dându-i numele nou de monah al ocrotitorului oraşului său, Sfântul 
Mitrofan. 


Acest bun părinte îi era cu totul credincios fericitului loan şi înţelegea că ierarhul 
său era un sfânt adevărat în viaţă, pe care mulți clerici nu-l înțelegeau pur şi simplu 
pentru că nu ştiau nimic despre adevărații sfinți şi despre felul cum se comportă 
aceştia. De aceea, sfântul era hărțuit foarte mult şi se isca multă agitaţie inutilă. El 


ştia intuitiv multe lucruri, dar de obicei nu vorbea despre ele, sprijinindu-se pe 
Pronia Dumneziască. 


Odată, după slujbă, părintele Mitrofan şi cei care fuseserăm la slujbă, am rămas 
ceva mai mult în biserică, şi părintele Mitrofan a început să ne spună că s-a pornit 
o întreagă campanie împotriva dragului nostru episcop, de fapt o adevărată 
prigoană, şi că vor să-l îndepărteze din Paris. Unii oameni scriseseră Sinodului, 
cerând ca Arhiepiscopul loan să fie mutat la Bruxelles. Noi ne-am întristat toți 
foarte tare şi nu ştiam ce să facem. 


În cele din urmă ne-am hotărât să semnăm o petiție, pe care s-o trimitem fără 
întârziere Sinodului. Însă acest lucru nu a fost de ajutor, pentru că după câteva zile 
a venit decretul sinodal prin care era trimis la Bruxelles. Am fost foarte mâhniți şi, 
ca de obicei, înspăimântați şi lipsiţi de posibilitatea de a face ceva. 


Dar maica Magdalena era revoltată şi foarte afectată. S-a apucat de treabă şi mi-a 
trimis o valiză întreagă plină cu rasele şi reverendele arhiepiscopului, căci ea avea 
în grijă aceste lucruri. Îl iubea foarte mult pe arhiepiscop şi mi-a spus cu foarte 
multă asprime să îi pun toate veşmintele în ordine într-o valiză şi negreşit să o 
trimit cu arhiepiscopul. Mi-a dat instrucțiuni stricte, ca nu cumva valiza să rămână 
acolo, la Paris, orice ar fi. Eu am făcut ce mi-a spus. 


Dar când am adus valiza, înainte de plecarea arhiepiscopului, acesta le-a luat pe 
toate celelalte, însă pe aceea nu voia să o ia. Am stăruit să o 1a, fiindcă mă temeam 
că maica Magdalena o să se mânie pe mine. Arhiepiscopul a încercat să protesteze, 
dar, lovindu-se de împotrivirea mea de neclintit, a luat acea valiză împotriva 
voinţei sale şi a plecat. 


Curând arhiepiscopul a fost mutat înapoi la Paris şi s-a întors. A adus înapoi cu el 
toate valizele, în afară de cea pe care 1-o dădusem eu. Aceea se rătăcise şi nu a mai 
fost găsită niciodată. 


9. O călătorie în Rusia 
Matuşka Solodovnikova şi fiul ei Aloşa s-au hotărât să meargă în Rusia şi au venit 
la fericitul loan ca să le dea binecuvântare pentru călătorie. La început el nu prea 


voia să îi binecuvânteze, însă mai apoi a făcut-o. 


Dar, după ce au plecat, şi-a petrecut toată noaptea în rugăciune. Am aflat despre 
acest lucru a doua zi de dimineaţă căci, atunci când am venit, vecinii de jos s-au 


plâns că se plimbase toată noaptea prin cameră şi că îl auziseră rugându-se. 


După câteva zile, eram la biserică şi l-am auzit pe fericitul loan, la pomenirile de la 
proscomidie, rugându-se cu glas tare pentru „Helen şi Alexis, care sunt în grele 
suferinţe”! M-a mirat acest lucru. A doua zi, sau chiar în aceeaşi zi, am primit o 
telegramă, din care am aflat că ea căzuse pe scara de la metrou în Moscova şi era în 
spital, grav rănită, iar Alioşa era disperat şi nu ştia ce să facă. Dar fericitul nostru 
ştiuse dinainte şi se rugase şi bineînţeles că rugăciunile sale au scos-o din necaz pe 
Matuşka. Slavă Ție, Dumnezeule! 


10. Mesele de la miezul nopţii 


Când fericitul loan şi părintele Mitrofan s-au mutat în casa de lângă biserică, am 
început să mă duc în mod regulat acolo, ca să le pregătesc de mâncare. Era lege că 
fericitul loan servea masa principală târziu, pe la miezul nopţii, şi eu încercam 
mereu să fiu acolo ca să îi încălzesc totul, pentru a mânca ceva cald. Rămâneam 
până când termina de mâncat. Adesea venea îngheţat tot, tremurând de frig. 


Îmi amintesc ca şi cum ar fi fost ieri cum venea Jos, întotdeauna desculț, iar 
podeaua noastră nu avea linoleum, ci doar ciment gol, rece. Eu încercam să-i pun 
un covoraş pentru picioare, însă el reuşea de fiecare dată să se aşeze alături, şi 
niciodată pe acesta. 


Părintele Mitrofan făcuse rost de un radiator mic, portabil, pe care îl aşezase chiar 
deasupra fotoliului fericitului loan, aşa încât să îi vină aer cald la spate. 


Părintelui Mitrofan îi plăcea foarte mult peştele. Oricând era dezlegare la peşte ori 
îl gătea el, ori o ruga pe mama să îl prăjească. Îi plăcea îndeosebi un peşte numit 
„sungary”, care era foarte greu şi avea un miros puternic, în vreme ce mie nu mi-a 
plăcut niciodată peştele, mai ales acesta. Dar, cum slujba mea îmi cerea să 
pregătesc mâncarea, aveam şi privilegiul de a împărți masa cu arhiepiscopul şi cu 
părintele Mitrofan. 


Şi aşa ajungeam noi trei la masă în faţa unei grămezi întregi cu peşti de acest fel, 
care se holbau ameninţător la mine. Mă uitam la ei cu groază şi mă gândeam: „O, 
Dumnezeule milostive, cum o să mănânc peştele ăsta?”. 


Intre timp, părintele Mitrofan zâmbea şi îi spunea ierarhului: 
- Prea Sfinția voastră, daţi-i o porție mai mare Zinei. 


Iar Prea Sfinția sa, cu mâna lui generoasă, alegea cu grijă cel mai mare peşte şi mi- 
| punea în farfurie. Aproape că-mi dădeau lacrimile. Dar ce puteam face? Trebuia 
să mănânc! Cu chiu, cu vai, de-abia reuşeam să-l mănânc, când din partea părin- 
telui Mitrofan îmi cădea în farfurie o întreagă jumătate dintr-un alt peşte. 


Rămâneam încurcată, neştiind ce să fac. Şi totuşi, aproape cu lacrimi în ochi, îl 
terminam şi pe acela, spunându-mi: „O, Doamne, nu numai că n-o să pot să ajung 
acasă, dar nici măcar n-o să mă pot ridica de la masă!”. 


Însă niciodată nu s-a întâmplat așa ceva! Mă ridicam fără nici o greutate de la 
masă, puteam face tot ce trebuia după aceea şi mă duceam foarte frumos acasă, 
unde dormeam ca un prunc, fără să simt vreun pic de greață. Asta înseamnă să ai 
binecuvântarea unui om binecuvântat. 


11. Răspunsuri la întrebări nerostite 


De foarte multe ori voiam să-i pun fericitului loan mai multe întrebări, însă nu 
reuşeam niciodată să fac acest lucru în timpul zilei, pentru că după Sfânta Liturghie 
ori era ocupat cu câte ceva, cu parastase, ori îl suna cineva la telefon, ori pur şi 
simplu urca în chilie şi nu voiam să-l deranjez. 


Astfel se ducea toată ziua, iar noaptea, când venea el şi era momentul potrivit să-i 
pun acele întrebări fără să-l deranjez, spre părerea mea de rău, uitam întrebările. Şi 
gândiţi-vă numai! În vreme ce mânca, aplecat deasupra farfuriei, bucurându-se de 
supă sau de altceva care îi plăcea, pe nesimţite, ca şi cum nu mi s-ar fi adresat mie, 
ci lui însuşi, începea să vorbească. lar eu ascultam şi mă minunam: dragul nostru 
fericit loan răspundea încetişor la toate întrebările mele, pe care voisem să i le pun 
şi cărora nu le dădusem glas, ci doar mă gândisem la ele! 


12. Apa sfinţită 


Fericitul loan iubea biserica noastră şi, alături de părintele Mitrofan, îi acorda mult 
din strădania şi grija sa. Această purtare de grijă era, desigur, mistică, „de nevăzut 
pentru ochiul liber” şi părea ciudată şi neobişnuită învăţaților şi înţelepților lumii 
acesteia - chiar şi clericilor ortodocşi - dar li se descoperea pruncilor (Matei 1], 
25). EI credea cu tărie în puterea Apei sfințite. 

În fiecare noapte binecuvânta biserica cu Apă sfinţită de sus până jos şi de jos până 
sus. Îmi amintesc cum mergea împrejurul întregului nostru cvartal, în jurul caselor 
care se învecinau cu biserica sau se atingeau de ea. Eu căram apa, cântam împreună 
cu părintele Mitrofan, iar fericitul loan stropea peste tot, de obicei din belşug. 


Odată a înconjurat de trei ori toate casele care erau legate de a noastră. Apoi am 
traversat şi a binecuvântat cutia poştală unde îşi punea de obicei scrisorile, 
pecetluind-o cu semnul Crucii. 


Niciodată nu lăsa pe altcineva să-i pună scrisorile la cutie. Zi sau noapte, pe ploaie 
sau ninsoare, traversa strada, adesea desculţ, ca să lase o scrisoare. 


Când ne întorceam, o franțuzoaică bătrână s-a apropiat de noi şi l-a rugat pe 
fericitul loan să o stropească pe cap, ceea ce a şi făcut. 


Au fost cazuri în care oameni pe care îi întâlnise aşa au venit la noi, mulțumindu-i 
pentru ajutorul pe care îl primiseră. Atunci bineînţeles că el se purta ca şi cum nu 
ar fi ştiut despre ce este vorba. 


Mai pe urmă, când fericitul loan plecase deja la San Francisco, acea cutie poştală a 
fost înlocuită cu alta şi m-a mâhnit foarte mult acest lucru. Dar când a venit în 


vizită la noi, mi-a A imediat: 


Am făcut ce mi-a poruncit. Şi ce credeţi că a făcut? S-a dus imediat la noua cutie 
poştală, a binecuvântat-o şi a stropit-o cu Apa sfințită. Ce lucru minunat, că îmi 
citea toate gândurile! 


13. Sfântul Gherasim de la Iordan 


Ce mult îmi plăcea când slujea fericitul loan şi după fiecare Liturghie povestea 
întotdeauna vieţile sfinților din ziua aceea! Şi ce expresivă era povestirea sa! Când 
vorbea el, vedeai totul în faţa ochilor. 


Îi plăcea foarte mult să vorbească despre Sfântul Gherasim de la Iordan şi leul. Era 
atât de înduioşător, de copilăresc şi fără viclenie. Astfel am învăţat să-l iubesc din 
toată inima pe acel sfânt. Şi, mai mult, cuvintele sale despre acel sfânt s-au dovedit 
a fi şi prooroceşti. 


După ce ne-a părăsit părintele Mitrofan, unul dintre preoţii care i-au urmat a fost 
ieromonahul Gherasim, care la sosire a spus exact cuvintele pe care le profeţise 
fericitul loan despre întemeierea în biserica noastră a unei Frăţii a Tinerilor. 


Tânăr şi energic, părintele Gherasim a adus la viaţă acea Frăţie a Tinerilor, cu 
adevărat o lucrare bună, folositoare multora, tineri şi bătrâni. 


Vrăjmaşul mântuirii noastre a început să-l prigonească pe părintele Gherasim, care 
era un adevărat ascet (şi chiar încerca să-i urmeze fericitului loan în anumite 
lucruri), iar prin oameni răi i-a fost distrusă sănătatea şi oprită lucrarea lui bună. lar 
acum biserica noastră este într-adevăr mică, din mai multe puncte de vedere, după 
cum a proorocit fericitul loan. 


Insă voi vorbi despre aceasta mai târziu, când voi ajunge la momentul când 
fericitul loan ne-a părăsit pentru ultima oară. 


14. Unime sufletească 


Când dragul nostru, fericitul loan, ne părăsea pentru a conduce eparhia San 
Francisco, mi se părea că, deşi rămânea cu noi iubitul părinte Mitrofan, eu o să 
pierd totul şi o să rămân cu desăvârşire orfană. Nici acum nu pot să-mi aduc aminte 
de acel moment decât cu lacrimi în ochi. 


În clipa în care, după Liturghia din ziua plecării, fericitul loan a ieşit cu cârja în 
mână din altar, pentru a ne rosti câteva cuvinte de mângâiere, mi-am spus: „O, 
Doamne, ce-o să mă fac, că n-o să-l mai pot vedea pe părintele meu, n-o să-i mai 
pot auzi vocea şi nici simţi prezenţa? Unde se duce el... e aşa de departe!”. Şi când 
şi-a început predica am început să plâng amar; îmi curgeau lacrimile şuvoi. 


Fericitul loan şi-a întors privirea înspre mine şi a spus: 


Și după cuvintele acelea lacrimile mi s-au oprit dintr-o dată, ca printr-o minune, şi 
chiar mi-a trecut prin minte gândul: „Ce ciudat! Parcă a închis cineva robinetul”. 


Dintr-o dată am simţit atâta căldură în inimă, era aşa de bine, o bucurie ca de Paşti, 
încât am uitat chiar că fericitul nostru ne părăsea şi, când ne-am dus să-l conducem 
la aeroport, simţeam bucurie în loc de întristare. Chiar nu simţeam că ne părăsea 
pentru totdeauna. 


Ce anume a făcut ca mâhnirea mea să se prefacă în bucurie? Rugăciunile sale. De 
atunci şi până acum îl simt aproape, lângă mine; şi vorbesc cu el şi îl întreb orice 
este nevoie. 


În noaptea de după plecarea fericitului loan, am avut un vis: un monah bătrân, cu 
părul argintiu, lung până la umeri, a intrat la noi în biserică. A intrat, a 
binecuvântat-o şi a plecat. M-am uitat bine la el. Imaginea era clară şi îmi 
aminteam foarte bine trăsăturile lui. Mi se părea că-l cunosc, dar nu-l mai văzusem 
niciodată. Cine ar fi putut fi? Numai cu mult după aceea i-am văzut portretul şi mi- 
am dat seama că era episcopul Teofan Zăvorâtul. Dar înainte de acel vis nu 
văzusem niciodată cum arată din vreun portret al său. Sunt sigură că faptul că l-am 
văzut în vis a fost un fel de deschidere în tărâmul nepământesc al vieţii spirituale, 
de care fericitul loan era atât de apropiat. 


Cine ştie ce oaspeţi a avut el în timpul lungilor sale privegheri de toată noaptea şi 
când se ruga singur în biserica noastră rece? Poate că acest oaspete întârziat a venit 
să-şi ia rămas bun sau poate a venit la timp ca să îi țină locul? 


Acestea erau firimiturile de la masa Stăpânului din Evanghelie care ne cad din 
întâmplare nouă, celor de jos. Am fost martori numai la o umbră de o clipă a ceea 
ce el vedea limpede ca lumina zilei. 


Nici când era departe dragul nostru, fericitul loan, nu ne uita şi îi scria adesea 
părintelui Mitrofan, întrebând de noi şi trimiţându-ne binecuvântarea sa. Au venit 
şi primele Paşti fără el. După Liturghia de la miezul nopţii, pe când coboram cu 
toţii în trapeză să punem capăt postirii, am auzit deodată telefonul sunând. Am 
alergat să răspund şi - O, Doamne! - era el, dragul nostru, Fericitul loan! 

- Hristos a înviat, dragul meu arhiepiscop! am strigat eu. 


El ne saluta cu Praznicul luminos al Învierii lui Hristos! Apoi a venit părintele 
Mitrofan la telefon şi a vorbit mult timp cu el. Ce sentiment de bucurie neobiş- 
nuită, imposibil de uitat! Cu siguranţă, aceasta trebuie să fie starea de a te afla în 
harul lui Dumnezeu, veselia duhului, care, după înţelepciunea patristică, este de 
obicei însoțită (şi ameninţată) de tristeţe provocată de pizma diavolească. Este ca 
umbra - cu cât e mai mare lumina, cu atât mai întunecată e umbra. De aceea sunt 
atât de amestecate bucuriile şi tristețile în viaţa duhovnicească. 


La următoarea sa vizită, fericitul loan mi-a arătat ceasul său cu lanţul prins de rasă 
ŞI mi-a spus: 


Ce idee minunată, mângâietoare! Se ruga împreună cu noi chiar dacă era atât de 
departe! Cu adevărat unime sufletească! 


15. Icoana din Kazan 


Atunci când fericitul loan a venit la Paris pentru prima dată după plecarea sa la San 
Francisco, a stat, bineînţeles, în chilioara sa de la biserica noastră. Pe atunci 
părintele Mitrofan mai era cu noi. 


Seara, fericitul loan m-a rugat să urc în chila sa şi să-i dau ceva Jos. Intrând în 
chilie am văzut un ziar pe masă, cu fotografia Icoanei din Kazan a Maicii 
Domnului. 


Cu ceva vreme în urmă, cu mult înainte de a-l cunoaşte pe arhiepiscopul Ioan, 
citisem cu mama în ziare că un colecționar de antichități din Anglia avea o icoană 
rusească veche şi oamenii credeau că este Icoana originală din Kazan. Avea o 
ferecătură foarte scumpă şi bineînţeles că ar fi costat foarte mult dacă cineva ar fi 
vrut să o cumpere pentru Biserica Rusă, ca apoi să o poată înapoia pământului 
natal. Această istorie mă preocupa şi voisem dintotdeauna să ştiu dacă era sau nu 
icoana originală făcătoare de minuni. 


Iar acum găsisem acest articol în chilia fericitului loan şi mă bucuram, gândindu- 
mă că o să-l întreb despre ea. Însă după ce am coborât am fost atât de ocupată cu 
pregătirea mesei şi cu alte treburi din acestea, încât am uitat de tot de ea. După 
masă, fericitul loan a urcat în chilie şi eu m-am dus acasă. 


Dimineaţa m-am întors la biserică şi, după ceai, fericitul loan m-a chemat, 
rugându-mă să-i calc vălul de la camilafcă. Am intrat în chilia sa şi iar am văzut 
ziarul acela pe masă, dar de data aceasta era pus pe partea cealaltă, aşa că articolul 
nu se vedea şi iar am uitat să-l întreb, după cum voisem să fac în seara dinainte. 


Tocmai când eram pe punctul de a părăsi chilia, m-am oprit în pragul uşii, fiindcă 
mi se păruse că îl aud spunând ceva. In acel moment a întors ziarul cu faţa în sus şi 
a spus aşa, ca din întâmplare: 


Am amuţit în faţa înainte-vederii sale şi, în loc să-i cer o explicaţie despre icoană şi 
de ce îmi spunea aceste lucruri, nu am putut să mă adun decât ca să zic: 
- Ce păcat! 


Am coborât, zguduită până în străfundurile fiinţei mele. 


După câteva zile, fericitul loan a plecat cu avionul înapoi în California şi la scurt 
timp a plecat şi părintele nostru Mitrofan. Şi am rămas singuri de tot, ca nişte 
orfani, fără rugătorii noştri dragi. 


16. Lacrimile unui sfânt 


Vreau să vă spun că noi toţi ne plângem de supărările noastre, dar fericitul loan nu 
se plângea niciodată, deşi, săracul, avea atâtea necazuri, adesea nici măcar ale sale! 
Eu însămi l-am văzut odată, când s-a întâmplat să mă duc la biserică, fără să fie 
slujbă, şi am auzit pe cineva plângând. Mirată, am urcat fără zgomot pe scări şi am 
intrat în biserică. Acolo am văzut că zgomotul venea dinspre altar. Una dintre uşile 
diaconeşti era întredeschisă şi m-am uitat înăuntru. Spre uluirea mea, am văzut 
călcâiele goale ale fericitului loan ieşind din spatele Sfintei Mese. Stătea în 
genunchi, ţinându-şi capul în mâini şi plângea foarte tare. M-am retras repede şi m- 
am dus jos. Mi-era cu neputinţă să privesc aşa ceva. 


17. Lumina necreată 


La începuturile bisericii noastre din Paris, când fericitul loan mai era aici cu noi, a 
venit din Elveţia un om numit Gregory. (Nu-mi amintesc nici numele lui patro- 
nimic, nici cel de familie.) EI voia ca fericitul loan să-l hirotonească preot, însă 
fericitul loan nu a fost de acord, spunând că Gregory mai are multe de învăţat. 
Avea să se vadă mai târziu de ce nu a vrut să îl hirotonească. 

Acest domn bătrân, Gregory, obişnuia adesea să citească la strană şi îi plăcea să 
citească acatiste închinate Preasfintei Născătoare de Dumnezeu. Odată citea 
Ceasurile în timp ce fericitul loan săvârşea proscomidia în altar şi o uşă 
diaconească era deschisă. 


Eu nu eram atunci în biserică, era numai Gregory, care mai târziu mi-a povestit ce 
s-a întâmplat. 


Terminând de citit Ceasurile, a vrut să-l întrebe ceva pe fericitul loan şi s-a dus la 
altar. Când s-a apropiat de uşa deschisă a altarului, a îngheţat pe loc! L-a văzut pe 
fericitul loan învăluit în lumină necreată strălucitoare, stând nu pe pământ, ci la un 
picior deasupra lui. S-a retras repede şi nu a mai putut să-l întrebe nimic. Fericitul 
Ioan a continuat slujba şi Gregory nu a vorbit mult timp despre întâmplarea aceea. 
Când mi-a povestit-o, m-a pus să Jur înaintea Evangheliei că nu mai spun nimănui 
înainte de moartea fericitului loan. 


Acest bătrân blând nu a devenit niciodată preot, fiindcă a murit la scurtă vreme 
după aceea. 


Întocmai acest fel de întâmplare mi-a fost povestit de o monahie bătrână de la 
Lesna. Când ea şi celelalte surori trăiau la Lesna, fericitul loan obişnuia să vină la 
o icoană din biserică, cea a Maicii Domnului de la Iveron, care se pare că îi plăcea 
foarte mult şi înaintea căreia se ruga. 


Odată, pe când se ruga astfel în faţa acelei icoane, monahia a intrat şi a văzut exact 
acelaşi lucru ca şi Gregory. Fericitul loan era înconjurat de lumină strălucitoare şi 
nu stătea pe pământ, ci deasupra lui! 


18. Prigoana 


Mai târziu am avut de îndurat multe dureri şi necazuri grele. Totul a devenit trist şi 
cenuşiu, chiar şi în biserică. Venise un preot nou, care era limpede că fusese învăţat 
să nu se încreadă în fericitul loan. 


În cele din urmă, într-o bună zi am primit veşti îmbucurătoare de la părintele 
Mitrofan. Acesta ne-a scris că dragul nostru, fericitul loan, doreşte să vină şi că ar 
vrea să stea în chilia sa, care îi plăcea atât de mult. Am început să fac pregătiri şi în 
curând totul era gata. Îl aşteptam cu nerăbdare să se întoarcă la noi, chiar dacă nu 
avea să stea prea multă vreme. În cele din urmă a sosit şi am alergat să iau 
binecuvântare de la el. Fericitul a intrat în altar, iar eu m-am grăbit să ajut la 
ducerea lucrurilor sale sus, în chilie. Când am coborât, el ieşea din altar, voind să 
meargă în chilie. 


L-am întrebat: 
- Prea Sfinţia voastră, fac imediat cafeaua. Să v-o aduc sus? 

În zece minute totul era gata. Am urcat din bucătărie, trecând prin culoarul îngust 
dintre scară şi biserică şi l-am strigat pe episcop. Atunci noul preot a ieşit din 
camera sa de sus şi a început să coboare scările, oprindu-se când mai avea trei 
trepte până jos. S-a uitat aspru la mine şi mi-a spus: 

- Prea Sfinţia sa îşi va bea cafeaua în chilie. 


Eu am răspuns imediat că Prea Sfinția sa îşi exprimase în mod expres dorinţa de a 
bea cafeaua jos. Dar el, cu şi mai multă asprime, a exclamat: 
- lu spun că o să o bea în chilie. Eu sunt stăpânul aici. Eu poruncesc! 


Aceste cuvinte m-au străpuns ca un cuțit, mi-am ascuns fața în mâini şi am 
încremenit acolo, neputându-mă uita nici la fericitul Ioan, nici la preot. 


In cele din urmă m-am uitat în sus, la dragul meu, fericitul loan. Stătea cu braţele şi 
capul plecate spre pământ. După câteva clipe a început să urce încet scările, a intrat 
în chilie şi s-a încuiat acolo. 


Eu m-am dus la bucătărie, am pregătit totul, le-am pus pe tavă şi am dus-o sus. 

De vreme ce nu puteam intra, am pus-o pe o masă dintr-o cameră alăturată. După 
aceea am fugit imediat acasă; nu mai puteam suporta. Peste vreo oră m-am întors la 
biserică, am deschis uşa şi instinctiv m-am dat înapoi: culoarul şi întreaga biserică 
erau întunecoase şi reci, ca un mormânt. Mi s-a strâns inima şi de îndată m-a 
străfulgerat un gând: ne-a părăsit harul! 


Am alergat sus pe scări şi, fără să mai bat, am deschis uşa chiliei. Chilia era goală! 
Am căzut pe podea plângând şi am început să mă rog, implorându-L pe Dumnezeu 
să se întoarcă fericitul loan. 


Apoi am început să suspin cu voce tare: 
- Of, mult-iubitul meu episcop! De ce m-ai părăsit? De ce m-ai părăsit? De ce nu 
mi-ai lăsat nimic de-al tău, nici măcar cea mai mică valijoară? 


Am zăcut pe podea nu ştiu câtă vreme în starea aceasta. In cele din urmă m-am 
ridicat. Impietrită, ca un automat, am ieşit din chilie şi, ajungând la scară, m-am 
oprit. 


Deodată am auzit deschizându-se foarte încet uşa de jos. Şi iată-l intrând pe 
fericitul loan, tot cu capul plecat, de parcă ar fi fost vinovat, iar în mână ţinând o 
valijoară. Urcă scările şi intră în chilie. Eu îl urmez. Lasă valiza pe podea şi spune: 


Şi în clipa aceea s-a făcut lumină în sufletul meu! Totul s-a făcut cum era înainte 
de a ne părăsi. O, Doamne! Este dragul meu. S-a întors, cunoscând cu duhul cum 
am plâns, şi, cu o înfăţişare atât de vinovată, ca să îşi ceară iertare că a rănit pe 
cineva. 


Ce îngrozitor este să faci rău unui om al lui Dumnezeu. O dată cu el tot harul a 
părăsit biserica. Insă când el a iertat totul, atunci harul s-a întors la biserică. 


Dar după aceea nu a mai stat niciodată cu noi. A stat la preotul francez din Biserica 
Ortodoxă Franceză, a cărui soţie era pe atunci foarte grav bolnavă. Avea o tumoare 
malignă la cap şi fericitul loan a însănătoşit-o cu rugăciunile sale. Atunci a stat 
ceva mai mult timp în Paris, căci a fost ultima vizită pe care ne-a făcut-o, în 1965, 
iar în 1966 a plecat deja pe veşnicie dintre noi. 


Cât despre preotul cel nou, acestuia i-a părut rău mai târziu şi s-a căit public că, la 
îndemnul vrăjmaşului, îl urâse pe fericitul loan. Dar era prea târziu. 


19. Fratele meu George 


În această vizită a fericitului Ioan, a fost adusă împreună cu el din America şi 
Icoana din Kursk a Maicii Domnului, care a fost purtată la toate bisericile din 
Paris. A fost în Medon, la Biserica franceză (care era sub ocrotirea fericitului loan) 
ŞI chiar şi în catedrala de pe Rue Daru. 


Fratele meu George nu putuse să se închine la Icoană, fiindcă fusese bolnav la pat, 
acasă. Ştiam că Icoana nu avea să mai vină din nou la biserica noastră, căci în 
câteva zile urma să se întoarcă în America şi mai trebuiau să fie vizitate multe 
cămine de bătrâni, precum şi casele celor care ceruseră acest lucru dinainte. Mă 
durea foarte tare faptul că fratele meu George nu va putea să sărute Icoana. 


În acea zi, preotul nostru nu era acolo - însoțea Icoana pe undeva - şi fericitul loan 
slujea Liturghia la noi la biserică. În timpul slujbei m-am gândit să-l sun pe fratele 
meu şi să-i spun să vină imediat să ia măcar binecuvântare de la fericitul loan 
înainte ca acesta să plece. Şi aşa am şi făcut. Fratele meu a fost de acord, dar a spus 
că nu poate să stea mult la biserică, fiindcă la ora unsprezece îl aştepta un client, cu 
care trebuia să se întâlnească. 


A venit şi a rămas pe culoar, aşteptându-l pe episcop să iasă din altar, însă acesta 
nu mai ieşea, deşi Liturghia se terminase. Eram foarte supărată văzând că şi 
George începuse să fie nervos. Uşa laterală a altarului era deschisă şi vedeam că 
fericitul loan stătea înaintea mesei de la Proscomidie şi consuma Sfintele Daruri. 


Am îngenuncheat în faţa unei icoane a Preasfintei Născătoare de Dumnezeu şi am 
început să mă rog ei, în gând: „O, Preasfântă Impărăteasă a Cerurilor! Ajută-ne ca 


fericitul loan să iasă din altar şi să-l binecuvânteze pe George, altfel s-ar putea să 
plece chiar acum. Ai văzut că nu a putut să i se închine Icoanei minunate din 
Kursk. Ajută-mă, lubită, ca dragul nostru, fericitul loan, să iasă repede”. Şi apoi, 
întorcându-mi gândul direct spre el, am început să îl rog să iasă repede, spunând: 
„Ştii foarte bine că George nu a putut lua binecuvântare de la Icoană, şi acum nici 
tu nu o să-l binecuvântezi - apoi ce-o să se întâmple? Ştii cât de tare o să sufăr dacă 
nu o să aibă binecuvântare nici de la tine”. Şi ce credeţi că s-a întâmplat ? 


Chiar în momentul acela am auzit uşa de la intrare deschizându-se şi câțiva oameni 
intrând, dar încă nu îi vedeam. Am văzut doar că George s-a dat la o parte ca să le 
facă loc. Apoi am văzut clar că intrase şi preotul nostru împreună cu alţi doi părinţi 
ŞI că unul dintre aceştia doi purta pe umeri Icoana făcătoare de minuni. 


Am strigat către fericitul loan: 

- A venit Maica Domnului! 

Fericitul loan s-a întors repede, a ieşit din altar şi s-a dus drept să întâmpine 
Icoana. Preotul a deschis cutia icoanei şi i-a îngăduit primului om să 1 se închine — 
acesta era George! Nu vă pot spune cu câtă recunoştinţă m-am umplut atunci. 


L-am văzut pe fericitul loan luând Icoana în braţe şi ducând-o la Icoana noastră 
locală făcătoare de minuni, pe care a atins-o cu ea. Apoi a aşezat-o pe tetrapodul 
principal din mijlocul bisericii, ca toată lumea să i se poată închina. S-a dus, în 
sfârşit, la George, l-a binecuvântat şi George a plecat! Totul atât de repede, de 
neaşteptat şi atât de perfect cronometrat! 


Sunt absolut sigură că fericitul loan s-a rugat pentru toate acestea şi că numai 
datorită sfintelor sale rugăciuni totul a ieşit atât de uimitor, de minunat de 
sincronizat! 


Mai înainte, fericitul loan îl ajutase pe George să-şi găsească o slujbă, căci nu 
reuşea, din cauza bolii sale grave. Incă mai lucrează acolo şi este mulţumit. 


20. Cadoul de ziua numelui 


Fericitul loan urma să plece în curând în America. A trebuit să-l însoțesc undeva. 
Eram pe o străduţă îngustă pe care mergeam de obicei când stăteam în Paris. 
(Acum umblu mereu pe această stradă strâmtă şi dragă). Cum mergeam noi, s-a 
oprit deodată şi mi-a spus: 


De fapt, în acel moment eu mă gândeam ce norocoasă eram că reuşisem să strâng 
100 de franci şi să pot cumpăra fără greutate toate lucrurile necesare pentru venirea 
sa. (întotdeauna am vrut să fac eu totul. Ştiu că asta înseamnă egoism). ŞI apoi a 
continuat: 

Şi mi-a dat nişte bancnote, care s-au dovedit a fi exact banii pe care îi cheltuisem 
pentru el - 100 de franci! M-am gândit îndată că probabil mi-a citit gândurile şi a 
crezut că îmi părea rău după banii pe care îi cheltuisem pentru el. Am vrut să 1-i 
dau înapoi, dar mi s-a părut mai bine să n-o fac, căci l-aş fi rănit pe dragul de el. 
Aşa că am primit banii cu recunoştinţă. 


21. Ultimul rămas-bun 


În ziua plecării sale, fericitul loan a fost la noi la biserică pentru a-şi lua rămas-bun 
pentru ultima oară. Nu mai era nimeni în afară de el şi de mine. Am mers Jos, la 
parter. Am făcut cafea. A băut puţină şi apoi, înainte de a urca, s-a uitat de jur 
împrejur şi a spus: 

- Primul lucru care ar trebui făcut este să aranjaţi aici, să-i adunaţi pe tineri, să 
întemeiaţi o Frăţie şi să ţineţi conferinţe şi întruniri aici. 


Apoi am urcat la biserică. Fericitul loan a intrat în altar, a deschis uşile împărăteşti 
şi s-a rugat mult timp în faţa Sfintei Mese. Pe urmă a ieşit prin uşile împărăteşti, şi- 
a îndreptat privirea către mine şi cu gesturi criptice şi-a luat cârja episcopală de 
lângă icoana Mântuitorului. Cu aceleaşi gesturi, privind drept spre mine, a aşezat-o 
la icoana Preasfintei Născătoare de Dumnezeu de pe iconostas. Apoi s-a întors în 
altar şi iar s-a rugat îndelung. 


Ce însemnau oare toate acestea?, m-am întrebat eu, pentru că fără îndoială era ceva 
simbolic. Poate voia să spună că aici trebuie să fie o mănăstire de maici? A ieşit iar 
din altar, a luat cârja, a pus-o departe în colţ şi a fixat-o acolo cu o bucăţică de 
sârmă. Acolo a rămas până în ziua de astăzi. 


În sfârşit, a închis uşile împărăteşti, a ieşit din altar şi, stând în mijlocul bisericii, se 


tot uita împrejur, spunând: 


- Prea Sfinţia voastră, am spus eu atunci, îmi place foarte mult biserica noastră, dar 
din păcate este prea mică. 


- Curând, chiar şi aşa va părea mare, mi-a răspuns fericitul loan. Şi, în general. 


Biserica noastră va rămâne aşa de mică, şi mi-a arătat vârful degetului mijlociu. 


Și iarăşi se uita în toate ali zicând: 


Apoi s-a dus la un sfeşnic de lângă icoana Preasfintei Născătoare de Dumnezeu şi 
m-am apropiat şi eu, voind să-i spun câteva lucruri. 


- Prea Sfinția voastră, i-am spus, din cauza mea se iscă multe necazuri aici în 
biserică şi chiar nu ştiu de ce. Cred că ar fi mult mai bine să las îndatoririle 
bisericeşti şi să vin aici numai ca să mă rog liniştită. Ar fi mai bine şi pentru mine 
şi mai puţine ispite pentru ceilalți. 


EI a devenit brusc foarte serios, cum nu-l mai văzusem niciodată până atunci. 


A pata să lovească cu CE în sfeşnic şi să ţipe la mine: 


Şi a repetat de trei ori aceste cuvinte. Eu împietrisem şi nu ştiam ce să spun şi 
aşa s-a terminat discuţia noastră. 


În curând au venit să-l ia la aeroport. Voiam şi eu să-l conduc, cum obişnuiam în 
trecut. M-am apropiat să cer binecuvântare ca să fac aceasta. Însă, fără să-mi 
răspundă, el s-a dus cu paşi repezi către strană. L-am urmat. Acolo a căutat 
Ceaslovul, l-a deschis şi mi-a arătat cu degetul slujba Ceasului al nouălea. Am 
început să citesc Ceasul al nouălea şi astfel n-am putut să-l conduc nu numai la 
aeroport, dar nici măcar până la uşă. Am rămas la slujirea mea. Şi de atunci nu |- 
am mai văzut pe mult-iubitul meu fericitul loan. 


Unul din cei care au mers cu fericitul loan la aeroport, mi-a povestit scena de 
acolo: 

- „Cei dintre noi, care l-au întâlnit în ultimul an din viaţă, puteau observa cum se 
topea văzând cu ochii, cum îl părăseau puterile, cum toată energia îi era secătuită 
de prigoană. Era într-o stare atât de groaznică, încât se vedea limpede ce efect avea 
prigoana asupra sa. În ultimul său an era de nerecunoscut. Adesea era foarte serios. 
Fiind înainte-văzător, el ştia, desigur, că ne părăseşte pe vecie, dar noi nu ştiam 
acest lucru. L-am condus la aeroport şi mi s-a permis chiar să-l însoțesc în avion. 
Era deosebit de serios; nu putea nici să vorbească. Când i-am spus, înainte de a 
intra în avion: „Vă rog, uitați-vă înapoi, turma dumneavoastră vă priveşte cu 


dragoste”, s-a întors cu tristeţe şi ne-a binecuvântat de trei ori, pentru ultima dată. 
ȘI nu l-am mai văzut niciodată. 


La începutul verii aceleia unul dintre fiu săi duhovniceşti a primit o scrisoare de la 
el, în care spunea: „Dacă auzi că am murit, să ştii că am fost ucis”. ȘI, la puţin timp 
după aceea, am auzit trista veste că dragul nostru, Fericitul Ioan, a murit”. 


De obicei nu mă culcam niciodată când fericitul loan pleca de la noi cu avionul, de 
vreme ce ştiam exact ora când trecea pe deasupra casei noastre şi întotdeauna 
binecuvânta oraşul de acolo. Şi astfel, şi atunci, am aşteptat până la miezul nopţii şi 
tot l-am condus în acest fel, apoi m-am culcat şi am adormit. Și am avut un vis 
frumos. 


Se făcea că fericitul loan zbura într-adevăr, nu cu avionul, ci pur şi simplu de unul 
singur; şi în aer flutura mantia sa de monah, cu care ne acoperea biserica, împreună 
cu ocrotirea sa rugătoare. Aceasta a fost ultima vizită pe care ne-a făcut-o. 


Cunoşteam o doamnă care avea probleme foarte serioase cu picioarele. După 
slujbe stătea mereu pe treptele cele mai de jos ale scării, aşteptându-l pe fericitul 
loan să iasă din biserică. Şi odată i-a spus: 

- O, Prea Sfinţia voastră, o să mor în curând. 


La care el a zâmbit şi a răspuns: 


Și exact aşa s-a întâmplat. El a murit pe 19 iunie/2 iulie 1966, iar ea la numai 
câteva zile după aceea. 


22. Fiul meu Vladimir 


Cu puţin timp înainte de a pleca, fericitul loan mi l-a încredinţat pe orfanul său 
iubit, Vladimir, căruia îi era oficial tutore. Cu mult timp în urmă îmi spusese: 
- Micul Vladimir ar putea fi salvat dacă ar avea o familie. 


Atunci nu a mai adăugat nimic, dar am înţeles cu inima şi intuiţia că voia să spună, 
de fapt, că ar trebui să-l primesc ca fiu al meu. Şi de atunci am păstrat acest lucru 
în inimă, ca pe cea mai de preţ dorinţă. Şi iată că ultima dată când a fost la noi mi-a 
spus să iau băiatul şi să-i scriu când am greutăţi sau când am nevoie de ceva, iar el 
mă va îndruma cu sfatul său. Însă după puţin timp fericitul Ioan a răposat şi pentru 
mine totul a devenit foarte greu, fiindcă nu aveam cui să-i cer ajutorul. 


Micuţul Vladimir a fost primit fără tragere de inimă şi prietenie la mine în familie, 
fiindcă şi mama, şi unchiul meu erau în vârstă şi li se părea că este peste puterile 
lor. Acest lucru, bineînţeles, nu promitea nimic bun şi de la început au apărut tot 
felul de greutăți. Mama credea că era prea mult pentru ei şi că şi pentru mine era 
un motiv de prea multe griji. 


În general, bietul Vladimir se găsea într-o situaţie foarte grea, însă nici eu, din 
păcate, nu eram într-una mai bună. Eram prinsă între ciocan şi nicovală şi trebuia 
să am grijă să nu stârnesc pe nimeni. Situaţia aceasta a început să-mi facă probleme 
de sănătate, am devenit nervoasă şi este puţin spus că îmi era foarte greu. Simţeam 
că acționez după inima şi conştiinţa mea, inima fiindu-mui îmboldită de fericitul 
Ioan. Dar toată lumea îmi dădea sfaturi care se băteau cap în cap, pe care nu le 
puteam urma. Şi dacă nu făceam ca ei, atunci apăreau alte probleme. În cele din 
urmă, am ajuns într-o asemenea stare, încât mi se părea că, dacă nu o să mă ajute 
fericitul loan, nu o să mai fiu în stare să continuu. 


Și aşa, odată mi-am petrecut toată noaptea plângând şi rugându-mă la fericitul 

Ioan. În cele din urmă i-am spus: 

- Uite ce e, fericite loan, dacă nu vii să mă binecuvântezi să continui aşa cum simt 
eu că este cel mai bine, ca să nu fiu zăpăcită de toți sfătuitorii aceştia, neştiind ce 
hotărâre să iau, atunci o să trebuiască să abandonez această lucrare dumnezeiască 
şi nu ştiu ce o să se întâmple cu săracul Vladimir. 


Spre dimineaţă am adormit şi am avut un vis: cineva sună la uşă şi eu alerg să 
deschid deoarece cred că este fericitul loan. Deschid uşa şi, într-adevăr, chiar el 
este! Intră pe hol. Uşa de la bucătărie se deschide şi de acolo se uită mama, unchiul 
şi Vladimir. Însă Fericitul loan nu îi bagă în seamă. Vine direct spre mine. Îi cad la 
picioare şi mă binecuvântează. Apoi mă ridic, iar el pleacă. 


M-am trezit când suna soneria de la uşă. Am sărit din pat şi am deschis. Poştaşul 
mi-a adus un colet, pe care l-am deschis, şi am văzut o revistă în limba engleză, 
The Orthodox Word (nr. 11, 1966, închinat în întregime Arhiepiscopului loan). Pe 
copertă era o fotografie cu un cimitir acoperit de zăpadă şi printre cruci umbla 
fericitul nostrum loan, întocmai aşa cum îl văzusem în vis. lar pe copertă era scris 
de mână, „Pentru Zina”. 


Am fost atât de încântată de acest lucru şi copleşită de o bucurie atât de mare în 
lucrarea mea grea! Începând din acea zi, am luat hotărârea să nu îmi mai pese de 
părerile oamenilor şi să mă las îndrumată numai de ceea ce simte inima mea. Şi 
Dumnezeu m-a ajutat prin rugăciunile dreptului din ceruri. 


Ca să fiu sinceră, trebuie să spun că nu i-am simţit niciodată lipsa. Încă de la prima 
lui plecare, când ne-a spus în scurta sa predică, în biserică, că nu este depărtare 
între cei care îşi întemeiază viaţa pe singurul lucru de trebuinţă şi au astfel unime 
sufletească. Şi, chiar şi după ce a murit, îi cer ajutorul fericitului loan ca unui om 
viu, iar el îmi dă de ştire mereu că este prin apropiere, că mă aude şi că mă ajută. 


23. Mesele gratuite din trapeză 


Lucrând la biserică, a trebuit să îndur multe greutăţi, dar fericitul loan m-a ajutat 
întotdeauna. Îmi amintesc clar o întâmplare dinaintea ultimei sale plecări. 
Plimbându-ne împreună pe o străduţă, mi-a dat nişte bani de ziua numelui, pe care 
să-I cheltuiesc pentru mine. În acelaşi timp mi-a spus: 


Era vorba de lucrarea noastră de milostenie, de a pregăti la biserică mâncare, pe 
care o dădeam gratis celor care slujeau la altar, celor veniţi de departe, tuturor 
bătrânilor şi celor care se împărtăşiseră şi, desigur, celor care nu-şi puteau permite 
o masă. 


Atunci chiar mi-a dat zece franci pentru acest lucru. Am continuat să fac ce mă 
încurajase fericitul loan să fac - am încercat, în orice caz. Însă se pare că am 
exagerat, fiindcă am cheltuit tot ceea ce aveam şi mai mult de atât. Am început să 
împrumut bani şi datoria s-a ridicat la mai mult decât crezusem eu că o să fie: 
şaptezeci de dolari. 


În vremea aceea, primeam în mod regulat douăzeci de dolari pe lună de la „Fondul 
Arhiepiscopul loan”, bani pe care i-aş fi putut folosi pentru această lucrare de 
binefacere. Însă nu-mi ajungeau. E puţin spus că datoria mea începuse deja să se 
facă simțită. Într-o seară, mă întorceam acasă de la biserică, gândindu-mă la povara 
datoriilor mele şi, trecând pe lângă o bancă unde mergea adesea fericitul loan, i-am 
spus nu numai în gând, ci şi cu voce tare: 

- Fericite Ioane, de multă vreme fac cu credincioşie ce mi-ai spus să fac şi uite în 
ce necaz sunt acum. Ajută-mă; scoate-mă din încurcătura asta! 


Astfel i-am vorbit o vreme, apoi m-am dus acasă şi m-am culcat. Dimineaţa m-am 
trezit când suna soneria de la uşă. Poştaşul mi-a înmânat o scrisoare de la „Fondul 
Arhiepiscopul loan”. 


„Slavă Domnului!”, mi-am spus, „o să-mi iau cei douăzeci de dolari îndată ce o să 
pot încasa cecul chiar la banca aceea şi apoi mai rămân cincizeci de dolari. O să fac 


eu cumva rost de ei. O să pot să-mi uşurez datoria de şaptezeci de dolari. 


Am desfăcut scrisoarea şi - o, ce surpriză am avut! Nu erau doar douăzeci de 
dolari, ci chiar şaptezeci! Îmi amintesc că această surpriză m-a făcut chiar să sar în 
sus de bucurie, apoi am fugit îndată să încasez cecul şi mi-am plătit repede 
datoriile. Am scris şi Fondului, mulțumindu-le celor de acolo pentru darul lor atât 
de mărinimos. Însă nu am primit niciodată de la ei vreo explicaţie privitoare la 
motivul trimiterii exact a acelei sume. 


Luna următoare am primit din nou cecul obişnuit de douăzeci de dolari. Mai 
păstrez şi acum chitanţa aceea, ca pe o amintire a faptului că banii mi-au fost 
trimişi mie personal de către dragul meu, fericitul loan. 


24. Recunoştinţă postumă 


Fericitul loan mă alina chiar şi apărându-le altora în vise. Aveam multe greutăţi la 
biserică, fiind nevoită să aud multe vorbe urâte despre fericitul loan. Deşi căutam 
să mulțumesc pe toată lumea, nu puteam tăcea la aşa ceva şi încercam să-l apăr. 
Sufeream foarte tare din cauza acestor lucruri. În plus, mai aveam o grămadă de 
probleme şi acasă şi în alte părți şi eram complet epuizată. 


Odată, m-am dus la biserică şi iarăşi am auzit ceva foarte dureros despre sfântul 
nostru şi nişte insulte îndreptate către mine personal. Nemaiputând să îndur, am 
izbucnit în plâns. Stăteam pur şi simplu acolo şi plângeam. Mă simţeam atât de 
împovărată. 


Atunci a intrat fratele lui Alexei, Serioja, şi a văzut că plângeam. Poate că auzise şi 
el poveştile acelea şi vorbele care se spuneau despre mine. 

- Zina, mi-a spus el, nu plânge. Sunt numai prostii. la ascultă ce vis am avut azi! L- 
am văzut pe fericitul loan plecându-se la picioarele tale. 


Am împietrit auzind aceasta, fiindcă mi se părea incredibil. Dintr-o dată, în inimă 
mi s-a născut o mare bucurie. Mi-am uitat toate necazurile, toate micile mele 
frământări, căci acestea sunt mărunțişuri şi doar ne închipuim noi că sunt uriaşe. Şi 

fericitul loan, ştiind că sunt într-o asemenea stare prostească şi inutilă, voise să mă 

mângâie, făcând să mi se povestească atunci visul acela neobişnuit. 


25. Sfântul Serghie din Radonej 


Adesea îl sâcâi pe fericitul loan cu rugăminţi de ajutor. Se întâmpla uneori să spun: 
„Fericite loan, ajută-mă să fac cumva rost de puţini bani, numai să fie pentru mine 
personal, ca să evit vorbele inutile”. Şi vă vine să credeţi? De-abia trecea o zi, 
uneori nici atât, şi imediat primeam o scrisoare în care era un cec şi, pe un bileţel 
sau chiar pe cec, scria limpede: „Zina, banii sunt pentru tine personal”. Ce lucru 
extraordinar! Fericitul loan îmi trimitea prin oameni ceea ce îi cerusem şi chiar le 
dădea gândul să scrie „pentru tine personal”. Acest lucru s-a întâmplat de multe 
ori. 


Faptul că era aproape, se vedea şi în alte feluri, chiar şi după moarte. lată încă 

două întâmplări dintr-o singură zi: 

1. Era în septembrie, în 1966, în ajunul pomenirii Sfântului Serghie din Radonej. 
La noi la biserică nu se făcea priveghere, fiindcă preotul nostru hpsea. Am vrut să 
aprind măcar candelele pentru sfânt, însă din păcate nu mai aveam ulei. Din 
întâmplare m-am uitat la masa unde țineam portretul fericitului loan şi l-am privit 
rugător: „O, ce-aş fi vrut să aprind toate candelele din biserică de ziua sfântului!”. 
Doar atât am spus şi, fiindcă trebuia să plec, m-am îmbrăcat şi am coborât. leşind, 
aproape că m-am izbit de o doamnă, o veche şi dragă prietenă de-a mea, care venea 
cu un pachet în braţe. Văzându-mă, a strigat: 

- Draga mea Zina, îţi aduc nişte ulei. 

Ce fericire! I-am mulţumit şi am alergat să aprind candelele din biserică. 


2. După ce am aprins candelele din biserică, m-am întors, cu inima plină de 
mulţumire către Dumnezeu şi sfinţii Săi slăviți. 


În drumul meu spre casă treceam pe lângă un magazin unde, printre alte lucruri 
vechi, era de vânzare o icoană a Sfântului Serghie din Radonej. De trei ani vroiam 
să o cumpăr, însă din păcate nu am putut niciodată să-mi permit. Voisem să 1-0 
dăruiesc fericitului Ioan de ziua numelui său. Îmi plăcea mult icoana şi adesea mă 
opream să o admir şi să mă rog în faţa ei. Şi am continuat aşa, an după an. În tot 
acest timp am sperat ca proprietarul magazinului să-mi facă o reducere, însă el nu a 
vrut. 


Şi astfel, fund în seara aceea ajunul sărbătorii Sfântului Serghie, m-am oprit iarăşi 
în faţa vitrinei acelui magazin. Era închis. Mi-am făcut cruce şi m-am gândit: „Ce 
icoană minunată, sfântul arată de parcă ar fi viu, de parcă m-ar binecuvânta”. Şi 
instinctive m-am plecat ca şi cum aş fi luat în realitate binecuvântare. Am plecat cu 
părere de rău că nu am putut niciodată să 1-0 dăruiesc fericitului loan. Şi, spontan, 
am început să-i strig în gând: „Mult-iubitul meu fericite Ioan, fă o minune, să pot 
avea această icoană. O să o aşez la tine în chilie”. Şi am plecat apoi. 


La zece minute după aceea, a trebuit să mă întorc şi, trecând pe aceeaşi stradă, am 
văzut că acum magazinul era deschis, deşi era foarte târziu. Am traversat şi am 
intrat înăuntru, sperând să mă pot închina la icoană, când proprietarul, 
întâmpinându-mă cu un zâmbet, mi-a spus: 

- EI, v-aţi hotărât să luaţi icoana aceea? 


- Nu cred, de vreme ce nu am banii necesari. 


- Şi cât vă puteți permite să daţi? m-a întrebat el, iar eu i-am răspuns că jumătate 
din preţ. 

Spre uluirea mea, a luat icoana şi mi-a dat-o! Mai mult, nu aveam la mine atunci 
nici măcar banii aceia, dar tot a avut încredere să mi-o dea. Am strâns la piept 
icoana şi am fugit, slăvindu-L pe Dumnezeu şi pe sfinţii Lui. 


26. Consemnarea minunilor 


Cam peste un an, într-o seară, târziu, pe când mă aflam în biserică, m-am uitat la 
chipul fericitului loan şi i-am spus: „Mă simt atât de vinovată față de tine. Am 
primit atât de multe minuni din partea ta şi până acum nu am consemnat cum se 
cuvine nici o întâmplare din faptele tale minunate, să o trimit în California (la 
Frăția Sfântul Gherman din Alaska, prin părintele Mitrofan). Însă nu pentru că nu 
aş fi vrut, ci pentru că nu am niciodată ocazia să o fac - ori sunt grăbită, ori când 
am o clipă liberă nu sunt în stare să o fac. Va trebui pur şi simplu să mă ierți pentru 
aceasta”. Astfel am terminat plângerea păcatului meu şi m-am dus acasă. 


Dimineaţa devreme a trebuit să merg la mănăstirea Lesna. Pe când ajunsesem 
acolo şi intram pe porțile mănăstirii, maica stareță Teodora tocmai ieşea în pridvor. 


Văzându-mă, a strigat cu bucurie: 
- Zina, uite, povestea ta! 


Şi-a ridicat mâna, în care ţinea o hârtie albă. Apropiindu-mă de iubita maică 
stareță, am primit binecuvântare de la ea şi o revistă în limba rusă pe care o ştiam 
bine, Pravoslavny Blagovestnik (Vestiri ortodoxe, nr. 6 din 1967), pe coperta 
căreia era o fotografie cu Arhiepiscopul loan, de pe vremea când era încă un tânăr 
episcop în Shanghai. M-am întrebat despre ce fel de „poveste” putea fi vorba? Am 
deschis revista şi la pagina 105 am găsit povestea despre icoana Sfântului Serghie, 
de care tocmai am vorbit. Ce surpriză! Cu numai o zi înainte îl rugasem pe fericitul 
loan să mă ierte că nu pot scrie despre minunile pe care le săvârşeşte el tot timpul. 


Iar în ziua următoare ţin în mână dovada acestora. Nu a trecut nici măcar o zi până 
ca el să-mi răspundă atât de uimitor, şi încă fără ca eu să fac nimic. 


De fiecare dată când fericitul loan îmi arată „faptele sale sfinte”, pentru a mă 
încredința că vin din partea lui, acestea sunt însoţite fie de o fotografie de-a lui, fie 
de altceva care aminteşte de el. Primeam această revistă de mulţi ani, însă era 
singura dată după moartea lui când revista avea fotografia lui lângă povestea mea. 


Acum, că sunt bolnavă în spital, sunt eliberată de orice grijă şi pot să consemnez 
toate faptele sale minunate. Slavă lui Dumnezeu pentru toate şi pentru asemenea 
oameni sfinţi ca fericitul loan al nostru. 


Nota editorului: Părintele Mitrofan s-a mutat la San Francisco chiar înainte de 
trecerea la cele veşnice a fericitului loan. Noi, cei din Frăția Părintelui Gherman, 
întemeiată de dreptul Arhiepiscop loan, i-am tot cerut părintelui Mitrofan infor- 
maţii biografice despre întemeietorul nostru, informaţii pe care ne tot promitea că o 
să ni le dea îndată ce vor sosi de la Paris, însă nu ajungea nimic de acolo. Apoi, 
odată, a primit o scrisoare particulară de la Zinaida Julem, pe care ne-a dat-o să o 
publicăm, ceea ce am şi făcut, în revista noastră periodică în limba rusă Vestiri 
Ortodoxe. Am aşezat fotografia fericitului loan pe copertă, fiindcă numărul îi era 
închinat în întregime. În acelaşi număr am publicat nişte materiale interesante 
dintr-o broşură australiană, scrisă de Arhimandritul Veniamin Garşin, care oferă o 
imagine mai lămurită a prigonirii fericitului loan. 


27. Ajutor minunat 


Odată eram bolnavă la pat. Pe atunci, fericitul loan nu locuia prea departe de noi. 
În ziua aceea ştiam că are să slujească dimineaţa, însă că a doua zi pleca la 
Bruxelles şi că avea să lipsească vreme îndelungată. Voiam foarte mult să mă 
împărtăşesc, dar mă simţeam atât de rău, încât nu eram în stare să mă ridic din pat. 
Am încercat de multe ori, fără să reuşesc, eram pur şi simplu ţintuită la pat. M-am 
tot rugat şi am tot nădăjduit şi în cele din urmă mi-am adunat toate puterile şi cu 
mare greutate am putut să mă ridic, să mă îmbrac şi să ies. De-abia am reuşit să 
ajung la biserică, să urc scările şi să intru în camera de lângă altar, unde slujea 
fericitul loan. 


EI stătea cu spatele la uşă şi ținea deja potirul în mâini, pregătit pentru a-l împărtăşi 
pe credincioşi. Disperată, m-am gândit că este prea târziu să mă împărtăşesc şi 


am îngenuncheat în spatele analogului din mijlocul bisericii, care mă ascundea de 
privirea episcopului. Fericitul loan nu m-a văzut - fizic nu avea cum. Am început 
să plâng încetişor, că o să fiu lipsită de Sfânta Impărtăşanie fiindcă este prea târziu. 


Deodată i-am auzit vocea: 


Nu vă puteți închipui ce am simțit în acel moment! Iarăşi ştia cu duhul! Câtă 
recunoştinţă simţeam faţă de Dumnezeu şi faţă de fericitul loan că în duhul lui mi- 
a auzit dorinţa sufletului. M-a spovedit şi m-a împărtăşit şi am părăsit biserica 
absolut sănătoasă! 


Uimitor lucru, ţinând seama de faptul că fusesem numai cu puţină vreme înainte 
atât de absolut bolnavă. 


O altă vindecare asemănătoare s-a întâmplat în Sâmbăta mare, când pe picior mi-a 
apărut o pată roşie mare şi mi s-au umflat venele. Nu puteam umbla şi aveam 
dureri groaznice. Acasă mama era şi ea bolnavă, iar la biserică aveam foarte multe 
de făcut înainte de Paşti. Ce puteam să fac? M-am rugat imediat fericitului loan: 
„Te rog, ajută-mă”. 


De-abia am reuşit să ajung acasă de la biserică, m-am culcat şi am adormit. Când 
m-am trezit dimineaţa, nu mai rămăsese nici o urmă din umflătura roşie. Puteam să 
merg şi nu mai simţeam nici o durere. Nu a fost aceasta o minune? 


28. Insănătoşire prin rugăciune 


1. Odată, pe când fericitul loan era cu noi în Franţa, aveam nevoie de o slujbă bună 
şi, cu ajutorul său, am obţinut un serviciu la o doamnă care avea un câine uriaş. 
Mama acesteia, foarte bătrână, a venit într-o zi în vizită, şi câinele, de bucurie, a 
sărit pe ea, făcând-o să cadă şi să-şi fractureze şoldul. A fost dusă la spital, unde 
doctorii au spus că îşi va reveni greu, fiindcă era foarte slăbită. Atunci am alergat 
la fericitul loan, rugându-l să se roage pentru ea. Fericitul mi-a promis că o să se 
roage. La puţin timp după aceea, doamna a început să se simtă mult mai bine şi, 
încetul cu încetul, s-a vindecat complet şi a mai trăit mulţi ani. 


2. După moartea fericitului loan, s-a îmbolnăvit chiar doamna pentru care lucram. 
Am alergat repede la biserică şi am făcut un parastas pentru dreptul nostru. Boala 
ei s-a agravat, căci doctorii au descoperit o tumoare malignă la rinichi, fiind 
pesimişti cu privire la starea ei. Am făcut trei parastase pentru fericitul loan. La 


puţin timp după aceea i s-au repetat analizele şi nu i-au mai găsit nimic. ŞI şi-a 
revenit şi ea, întocmai ca mama sa, şi este sănătoasă şi în ziua de azi, mulţumesc 
lui Dumnezeu. 


3. Doamna pentru care lucram avea o prietenă bună care avea o soră mai tânără 
decât ea. Aceasta urma să se căsătorească, dar dintr-o dată degetul mijlociu i s-a 
umflat, i s-a înroşit şi o durea groaznic, fapt care s-a dovedit a fi o piedică în calea 
planurilor sale de căsătorie. Doctorii i-au făcut tot felul de tratamente, însă nimic 
nu a putut-o ajuta. A trecut un an întreg. În cele din urmă au examinat-o din nou şi 
au descoperit că era cancer. 


Bineînţeles că toată lumea s-a tulburat şi nu ştia ce să facă. Eu însă am fugit la 
biserică, am făcut un parastas pentru dragul nostru fericit loan şi l-am rugat 
fierbinte să o ajute pe biata fată. Am făcut astfel trei parastase. Degetul acestei 
tinere fecioare a început treptat să se vindece şi în curând s-a vindecat complet. 
Acum este măritată şi are doi copii. 


29. Îndepărtarea unui neg 


lată încă un caz deosebit. Helen Pavlova, pe când era încă domnişoară, ţinea mult 
la fericitul loan. Odată, pe când acesta trăia, Helen a venit la mine, spunându-mi: 

- Tanti Zina, am un neg pe călcâi de care nu pot scăpa decât cu operaţie. Dar mi-e 
frică să mă operez. lar mâine trebuie să mă duc la spital pentru acest lucru. Totul 
este aranjat, dar nu vreau să merg, pentru că mi-e frică. 


- De ce nu l-ai rugat pe fericitul loan să se roage pentru tine, şi atunci te-ai fi dus 
liniştită să te operezi? am întrebat-o eu. 


În simplitatea ei copilărească, ea s-a rugat chiar atunci şi în locul unde se afla. Nu 
i-a cerut ca operaţia să reuşească ci, pur şi simplu, să nu se opereze deloc. Nici 
măcar nu i-a Scris, ci 1-a cerut în gând ajutorul. Şi în acea clipă negul i-a dispărut şi 
nu i-a mai apărut niciodată. Aşa, pur şi simplu! Şi nu a mai trebuit să se opereze! 


Tot fetei acesteia i-a proorocit fericitul loan că se va mărita cu un preot, că va fi o 
matuşka. Când a venit ultima oară la noi, ea s-a dus la el chiar înainte să plece, a 
vorbit mult timp cu el şi apoi l-a întrebat: 

- Pot să mă mărit cu un francez tânăr, drăguţ, care îmi face curte acum? 


Fericitul loan şi-a înclinat capul într-o parte, a zâmbit ca un copil, cum făcea el, şi 
a spus: 


A tăcut a ie o vreme, pe care a adăugat: 


Și, într-adevăr, în curând ea a devenit o matuşka. 
30. Vindecare de cancer 


De fiecare dată când fac parastas pentru fericitul loan, îl rog să se roage la 
Dumnezeu pentru un anumit lucru, şi el mă aude. Aude tot. Imi amintesc cum mi-a 
spus, la plecare: 


Iar când ne-a părăsit, plecând în cealaltă lume, m-am gândit: „Ce-o să mă fac fără 
el şi fără ajutorul lui?”. Însă apoi am găsit o soluţie: am putea să facem parastase 
pentru el, care să servească drept cereri şi ar trebui să îi cerem să se roage ca şi 
cum ar fi în viaţă. lar el ne aude şi ne ajută. 


De curând a fost un astfel de caz la noi în biserică, într-o zi unul dintre enoriaşi, un 
om profund credincios, a venit într-un suflet, cerând ajutor. Era însurat cu o 
franțuzoaică şi avea trei copii. Cel mai mare dintre ei, fiica sa de 16 ani, fusese de 
curând la noi la biserică şi părea o fată înfloritoare, sănătoasă. Se lovise însă la 
coaste şi îi apăruse o umflătură uriaşă, de mărimea unui măr. 


Au dus-o la spital, unde doctorii au descoperit că umflătura era de natură 
canceroasă şi i-au extirpat-o. Curând s-a dovedit că nu era numai ceva extern, ci şi 
intern şi îi afecta deja o parte din plămân. Când doctorii au descoperit acest lucru, 
au spus că nu are nici o speranţă şi că numai o minune o poate salva. 


Atunci tatăl ei, disperat, a alergat la biserică şi l-a rugat pe preotul nostru să se 
roage pentru ea. După ce a plecat tatăl, l-am rugat pe părinte să slujească un 
parastas pentru fericitul loan şi ne-am rugat împreună. 


După câteva zile, tatăl ne-a sunat la telefon şi l-a rugat pe părinte să vină la spital 
să o vadă pe fiica lui. Acesta s-a dus şi la întoarcere ne-a povestit că acum doctorii 
spuneau că există speranţe de însănătoşire. 


Câte minuni se săvârşesc în urma rugăciunilor fericitului nostru loan! Cu adevărat, 
am avut printre noi un mare sfânt, iar milostivul Dumnezeu mi-a dat mie, o mare 


păcătoasă, să fiu martoră la acest lucru. Minunat este Dumnezeu, Dumnezeul lui 
Israel! 


Zinaida V. Julem, 
Paris, vara lui 1975 


Fericitul loan în Olanda. Cinstirea lui de către Biserica Ortodoxă Olandeză 


Din păcate, nu l-am întâlnit niciodată personal pe arhiepiscopul loan Maximovici, 
fiindcă am cunoscut Biserica Ortodoxă de abia în 1975. Şi totuşi simt că îl cunosc 
personal, fiindcă biserica noastră din Haga este plină de amintirea sa 
binecuvântată, iar prezenţa sa se simte oriunde: în felul cum se ţin slujbele; în 
cuvintele arhiepiscopului nostru Iacov şi ale arhimandritului Adriaan (care i-a fost 
fiu duhovnicesc); în icoana sa din biserică, în veşmintele sale (veşminte frumoase, 
chinezeşti, din mătase) şi în mătăniile sale, pe care încă le foloseşte arhiepiscopul 
Iacov. 


Dar să încep cu începutul. Cu foarte multă vreme în urmă, la începutul secolului al 
18-lea, Biserica Ortodoxă era prezentă în Olanda. Ţarul Petru cel mare, care a stat 
o vreme aici, a ctitorit - în 1697 în Amsterdam - o bisericuţă pentru marinarii ruşi. 
Nu se ştie acum unde a fost aşezată şi cum arăta acea bisericuţă. 


In 1763, „Cei trei şoimi”, o casă din Amsterdam, a fost transformată în biserică, 
„Biserica ruso-greacă Sfânta Ecaterina”. Aceasta a durat până în 1865. 


Ortodoxia a fost prezentă permanent în Olanda mai târziu, de la căsătoria regelui 
William II cu prinţesa rusă Anna Pavlovna, fuca ţarului Pavel I, în 1816. Aceasta 
nu a devenit protestantă, ca întreaga familie domnitoare a Olandei, ci şi-a păstrat 
credința ortodoxă. La început a frecventat Biserica din Amsterdam, însă după 
aceea a întemeiat parohia Sfânta Mania Magdalena din Haga, care mai există şi 
astăzi. Biserica a fost mai întâi în capela palatului Rustenburg-Zorguliet, iar mai 
târziu, în 1911 (după moartea reginei), într-o casă de pe Baserlstreet. După 
Revoluția din 1917, au venit refugiaţi ruşi în această parohie care, după încetarea 
ajutorului bănesc rusesc, a devenit foarte săracă. 


În 1937, cu sprijinul unui Comitet olandez special pentru ajutorarea parohiei 
ruseşti, s-a construit o altă biserică, pe Obrecht-street, închinată tot Sfintei Maria 
Magdalena. În vremea aceea, era preot acolo ieromonahul Dionisie Loekine, care 
provenea din Paris, având ca mai-mare pe mitropolitul Evloghie de Paris. 


În 1938, Bisericii Ortodoxe Ruse i s-au alăturat primii doi convertiți de origine 
olandeză, iar în scurtă vreme mulţi alții, ca urmare a conferinţelor despre Sfânta 
Ortodoxie pe care le-a ţinut părintele Dionisie în mai multe oraşe. Acesta a început 
şi traducerea cărților de slujbă ortodoxe în limba olandeză care, în 1944, a fost 
recunoscută în mod oficial ca limbă liturgică de către mitropolitul Evloghie. S-au 
întemeiat parohii în Amsterdam şi Herleem. 


În 1945 şi Biserica Ortodoxă Olandeză a devenit victima disputelor privitoare la 
jurisdicție care se iscaseră în diaspora rusească. leromonahul Dionisie l-a urmat pe 
mitropolitul Evloghie, care se întorsese la Patriarhia Moscovei. O parte dintre 
credincioşi nu au putut face acest pas al părintelui Dionisie şi au întemeiat o altă 
parohie în Haga, care ţinea de Sinodul Bisericii Ruse din afara Rusiei. Biserica din 
Exil a mai întemeiat parohi şi în Amsterdam şi, în 1955, la Amhem. Şi aceste 
parohii au atras convertiți olandezi. 


Un grup mic de ortodocşi aparținea de eparhia pariziană a Arhiepiscopiei ruse a 
Europei Apusene, de sub Patriarhul de Constantinopol, cu parohii în Maastricht, 
Devenker şi o mănăstire mică la Mill-St. Hubert. 


După 1945, în ţara noastră a venit din Rusia un nou val de emigranţi, dintre care 
cei mai mulți s-au aşezat în Amsterdam şi în jurul acestui oraş. De aceea a 
întemeiat ieromonahul Dionisie o parohie la Amsterdam, mai întâi pe un vas, apoi 
într-o casă. 


În 1959, Nicolae de Clichy, exarh patriarhal al Patriarhiei Moscovei, ajutat de 
mitropolitul Antonie Bloom din Londra, a închinat această biserică Maicii 
Domnului Degrabă-Ascultătoarea. 


În 1966, Arhimandritul Dionisie a fost hirotonit, la Moscova, episcop auxiliary de 
Rotterdam pe lângă arhiepiscopul Yasile de Bruxelles. Episcopul Dionisie a murit 
în 1976. Între timp însă avuseseră loc schimbări însemnate în jurisdicţia Moscovei. 
În 1971, episcopul Iacov din Biserica Ortodoxă Olandeză a devenit căpetenie a 
parohiilor din Patriarhia Moscovei. 


Episcopul lacov (Akkevsdike), care la început fusese călugăr benedictin în biserica 
romano-catolică, a fost primit în Biserica Ortodoxă Rusă în 1940, împreună cu 
prietenul şi tovarășul său de călugărie, Adriaan, de către arhimandritul Dionisie. În 
ei au întemeiat prima parohie de limbă olandeză, Biserica ortodoxă Sfântul loan 
Botezătorul, urmată în 1954 de Mănăstirea Sfântul loan Botezătorul. Principalul ţel 
al mănăstirii a fost propovăduirea Ortodoxiei în rândul olandezilor, prin traducerea 
în olandeză a cărţilor cu Sfintele Slujbe şi săvârşirea întregului ciclu zilnic de 
slujbe în limba olandeză, după Tipic. 


Părintele Adriaan s-a îmbolnăvit de tuberculoză în 1950 şi a fost trimis să se refacă 
în Elveția, până în 1953. EI a folosit tot acest timp pentru traducerea slujbelor 
ortodoxe în olandeză. Sfânta Liturghie, Vecernia, Utrenia, împreună cu celelalte 
slujbe din cărțile ortodoxe, traduse în limba olandeză şi săvârşite în modul 


tradițional ortodox, s-au dovedit a fi potrivite nevoilor legate de cult ale 
comunităţilor olandeze. 


Această lucrare uriaşă de traducere s-a sfârşit în anul 1984, când ultima carte, 
Mineiul pe toate lunile, a fost tradusă în limba olandeză, aşa încât acum Biserica 
Ortodoxă Olandeză are la dispoziţie toate cărțile cu Sfintele Slujbe în olandeză. 


Acestea sunt Biserica şi mănăstirea cu care a lucrat Vlădica Ioan Maximovici. În 
1952, fiind arhiepiscop de Bruxelles şi al Europei Apusene, fără ca nimeni să se 
aştepte la ceea ce avea să facă, arhiepiscopul loan a vizitat din proprie iniţiativă 
mănăstirea ortodoxă olandeză. A cercetat întreaga biserică, altarul şi tot ce cuprin- 
dea acesta, cărțile de slujbă, icoanele. A stat o oră sau ceva mai mult şi a părut 
foarte mulțumit de străduințele misionare ale părinților Iacov şi Adriaan. Şi-a oferit 
ajutorul, în caz că ar fi fost nevoie de el. 


„Ne spusese să mergem la el dacă vom avea greutăţi”, scrie Iacov, arhiepiscopul de 
Haga, „şi în 1953 am avut greutăţi. Lumea nu ne înţelegea lucrarea. Şi eram singur, 
căci părintele Adriaan era într-un sanatoriu, în Elveţia. Aici i-a cunoscut pe nişte 
Copii ruşi care erau în vacanţă cu o monahie de la Mănăstirea Lesna din Franţa. Şi 
ei îl cunoşteau pe arhiepiscopul loan şi aşa ne-am dus să îl vedem la Versailles. 


În 1953, în decembrie, am cerut să fim luaţi în păstorirea sa, el fiind pe vremea 
aceea arhiepiscop de Bruxelles şi al Europei Apusene. Cererea noastră a fost 
îndeplinită în luna ianuarie a anului 1954”. 


„Li suntem recunoscători pentru tot ceea ce a făcut pentru Biserica noastră. Avem 
în biserică o icoană cu el, pe masa pentru răposaţi, şi îl pomenim mereu în rândul 
ctitorilor”. 


Arhiepiscopul loan a luat în păstorirea sa Biserica Ortodoxă Olandeză, începând o 
îndelungată legătură de prietenie, care a fost foarte roditoare, o binecuvântare 
pentru Biserica Olandeză. El a fost un părinte duhovnicesc minunat pentru 
egumenul Iacov şi pentru părintele Adriaan. Avea foarte multă înţelegere în gene- 
ral pentru bisericile misionare şi le sprijinea lucrarea oricum putea. Păstorirea sa a 
însemnat o ocrotire adevărată pentru Biserica Olandeză. Arhiepiscopul a sprijinit 
folosirea limbii olandeze şi adaptărnile la condiţiile din Olanda. 


Toţi cei care l-au cunoscut la acea vreme, şi-l amintesc ca pe un sfânt. A fost de 
mare ajutor atunci când boala, sărăcia şi alte necazuri au încercat mănăstirea 
vulnerabilă. 


De câte ori vizita Olanda, stătea la mănăstire, unde se simţea întocmai ca acasă. În 
1962, a tuns-o în monahism pe maica loanna, care este cea mai vârstnică membră a 
obştei. De asemenea, el i-a dus pe cei de acolo la mănăstirea Lesna a Maicii 
Domnului, din Franţa, al cărei metoc a devenit mănăstirea lor. 


Viaţa sa de rugăciune şi asceză a lăsat o impresie foarte puternică asupra Bisericii 
Olandeze, care a învăţat mult din aceasta. Indrumările şi comentariile sale 
privitoare la Tipic sunt respectate şi în ziua de azi. 


Lumea îşi aminteşte cu adâncă emoție de dragostea lui pentru oameni, îndeosebi 
pentru copii. Suntem pururea recunoscători că l-am cunoscut şi că am fost iubiţi 

de el. Şi avem credinţă că dragostea lui va mai lucra pentru noi şi acum, când 
mijloceşte pentru noi înaintea Domnului şi Mântuitorului nostru, al Cărui cre- 
dincios slujitor a fost în timpul vieţii sale pământeşti. 


La 19 septembrie 1965, la îndemnul arhiepiscopului Ioan, arhimandritul Iacov a 
fost ales şi hirotonit Episcop de Haga şi Olanda de către mitropolitul Filaret al 
oraşului New York - primul episcop ortodox olandez - în Catedrala Sfântul lov cel 
îndelung răbdător din Bruxelles. 


După moartea lui Vlădica loan Maximovici, la 2 iulie 1966, în Seattle, din păcate 
misiunea olandeză a Sinodului Bisericii Ruse din afara Rusiei a început să fie din 
ce în ce mai puţin înțeleasă. După o perioadă de necazuri, Biserica Ortodoxă 
Olandeză s-a întors în 1971 la Patriarhia Moscovei, iar episcopul (mai târziu 
arhiepiscopul) Iacov a devenit conducătorul eparhiei olandeze, după episcopul 
Dionisie. În prezent, Biserica are câteva parohii şi mănăstirea în Haga şi alte 
parohii în Amsterdam, Groningen, Amersfoort şi Rotterdam. 


Asci trebuie să închei prezentarea Bisericii Ortodoxe Olandeze. După cum vedeţi, 
Biserica Ortodoxă Olandeză a fost încercată de toate necazurile şi ispitele 
disputelor privitoare la jurisdicție, prin care se pare că sunt nevoite să treacă toate 
Bisericile Ortodoxe din afara Rusiei. Iar în ceea ce priveşte viitorul, sperăm să 
putem creşte Biserica noastră în pace şi sfinţenie, netulburaţi de atacuri legate de 
politică sau de Jurisdicţi. 


Ne rugăm pentru unitatea şi independenţa Bisericii Ortodoxe din Europa, însă cred 
că aceste lucruri sunt încă departe. 

Veneraţia şi dragostea ortodocşilor olandezi pentru Vlădica au fost exprimate de 
episcopul Iacov în Cuvântul înainte la Viaţa arhiepiscopului Ioan (1966, toamna): 


„Această ediţie este închinată în primul rând amintirii celui ce ne-a părăsit pe 
neaşteptate, arhiepiscopului loan. Ne-am gândit că l-am putea cinsti cel mai bine 
trimiţându-vă o fotografie cu «Vlădica al nostru», făcuă la noi în biserică în timpul 
Sfintei Liturghii. Este caracteristică pentru el, toţi cei care l-au cunoscut îşi vor da 
îndată seama că el este. Fotografia a fost făcută în timpul Liturghiei săvârşite în 
Lunea Sfântului Duh, când m-a făcut stareţ. [Lunea Rusaliilor („Conform tradiției 
după care, în ziua următoare marilor praznice, sărbătorim persoanele care au slujit 
ca instrumente ale evenimentului prăznuit sau care au avut un oarecare rol în 
săvârşirea lui, a doua zi după Duminica Pogorârui Sfântului Duh, adică în Lunea 
Rusaliilor, Biserica Ortodoxă prăznuieşte pe Sfântul Duh [...]. În calendarele 
ortodoxe româneşti, această zi e trecută ca sărbătoarea Sfintei Treimi. Denumirea 
aceasta, de dată mai nouă, reprezintă probabil o influenţă catolică (la catolici 
Sfânta Treime e sărbătorită în prima Duminică după Rusalii). În sec. 12, nici în 
Apus nu era încă generalizată o asemenea sărbătoare, ci era privită în unele 
mănăstiri ca o inovaţie; ea a fost stabilită definitiv în Apus abia la 1334. În 
calendarele celorlalte Biserici Ortodoxe însă, Lunea de după Rusalii este numită 
încă lunea Sfântului Duh...” — Preot profesor T. Ene Branişte, Liturgica generală, 
vol. 1, p. 182, Editura Episcopiei Dunării de jos, Galaţi 2002)]. 


Avea numai şaptezeci de ani când a murit, pe deplin singur, după cum fusese de 
când devenise episcop. 


EI a făcut totul în felul său, a săvârşit în fiecare zi toate slujbele, Sfânta Liturghie a 
slujit-o fie că era în tren, pe vapor sau în spital. lar dacă nu putea să facă el acest 
lucru, fiindcă era bolnav, chema un preot să o săvârşească la el în cameră. A fost 
cunoscut şi foarte cinstit în toată lumea. 


Chiar în Paris, omul care face semn să plece trenul din gară îl aştepta când ştia că 
trebuie să sosească „arhiepiscopul rus”. 


În toate spitalele europene era cunoscut ca episcopul care stătea şi se ruga chiar şi 
toată noaptea alături de cei care erau pe moarte. Era chemat să se roage la căpătâiul 
celor care erau foarte bolnavi, fie ei catolici, protestanți, ortodocşi sau de orice altă 
confesiune, căci, atunci când se ruga el, Dumnezeu era îndurător. 


A murit pe 2 iulie, pe neaşteptate, adormind pe când se ruga. 
„Acum nu mai avem părinte”. Acest strigăt s-a făcut auzit în toată Biserica, în toată 


lumea. Şi Biserica Ortodoxă Olandeză este orfană şi nu mai are ocrotitor pe 
pământul acesta. Insă el ocroteşte mica noastră Biserică pe lângă Dumnezeu. 


Ultimul lucru pe care l-a făcut a fost să-mi trimită mie personal veşmintele şi mitra 
sa, de Paşte. Scrisoarea mea de mulţumire nu a primit nici un răspuns. Nu mai am 


părinte duhovnicesc şi nici nu o să mai am, în orice caz nu pe cineva ca el, care să 
mă sune în miezul ri ca să-mi spună: 


Vlădica, îţi mulţumim pentru tot, şi aminteşte-ţi de noi, Biserica ta Ortodoxă 
Olandeză, la Tronul lui Dumnezeu”. 


Părintele Martin Erlings 


Câteva amintiri personale 
de egumenul Adriaan, 1966 


Arhiepiscopul loan este cinstit ca întemeietor al Bisericii Ortodoxe Olandeze, iar 
prima Viaţă publicată după moartea sa a apărut în revista acestei Biserici în limba 
olandeză (articolul care urmează a fost publicat în acelaşi număr). Mai târziu, cea 
mai importantă Viaţă adusă la zi a lui Vlădica (în capitolul intitulat „Viaţa 
Sfântului loan Maximovici 1896-1966”) a fost tradusă în întregime în limba 
olandeză şi publicată tot în această revistă. 


Vlădica loan, poreclit „Shanghainski”, a fost un om de felul celor pe care tânjeşti 
să-1 întâlneşti, chiar şi numai 0 dată în viaţă. lar atunci când această întâlnire 
devine realitate, amintirea ei nu mai poate fi ştearsă. Era cu adevărat un om unic, 
nu mai era nimeni ca dânsul, fiindcă multe trăsături, ele însele foarte rare, se 
regăseau unite în el cu o intensitate nemaivăzută. 


Încă îmi mai apare în faţa ochilor cum a venit să ne viziteze la biserică în urmă cu 
aproximativ cincisprezece ani. Nu atrăgea prea mult privirea: era scund, îndesat, 
avea un chip cu trăsături neregulate care se ivea dintr-o grămadă încâlcită de fire de 
păr. Un defect grav de vorbire îl făcea foarte greu de înţeles, deşi vorbea germana, 
franceza şi engleza. Dar nu a spus prea multe. Foarte calm, fără să ţină seama de 
cei care îl aşteptau, a cercetat întreaga biserică. A mers de a sărutat altarul şi s-a 
uitat cu atenţie la toate şi în toate cele de pe el. După aceea a examinat, una câte 
una, icoanele din jur şi cărţile, atât cele tipărite, cât şi cele scrise de mână. După o 
oră întreagă, a plecat: voise să-i cunoască pe preoţii olandezi şi, dacă se întâmpla 
să avem greutăţi, trebuia doar să îi spunem. 


Şi, într-adevăr, la un an după vizita sa am avut mari greutăţi ecleziastice. După 

ce vreme îndelungată am făcut încercări neroditoare în toate direcțiile, am hotărât 
să ne încercăm strădania şi cu el. Acesta a fost începutul unei lungi legături de 
prietenie, plină de binecuvântare, atât pentru noi, cât şi pentru Biserica Olandeză, 
pe care a luat-o atunci în păstorirea sa. Căci, pentru el, aceasta a însemnat că ne-a 
luat într-adevăr şi sub ocrotirea sa şi ne-a apărat cu mărinimie de toate atacurile 
care, din lipsă de înţelegere şi uneori chiar din rea-voinţă, erau îndreptate împotriva 
comunităţii tinere şi vulnerabile. 


Astfel, am putut şi să învăţăm să îl cunoaştem mai bine, atât pe el, cât şi felul de 
necrezut în care îşi trăia viața. Căci venea adeseori în vizită şi mereu când vizita 


Biserica Rusă din Olanda stătea la noi la mănăstire, unde se simţea întocmai ca 
acasă. 


In plus, am fost şi noi de multe ori cu el în Franţa, la mănăstirea Lesna sau în 
camera sa de la Şcoala Rusă de Cadeţi din Versailles. 


Ceea ce te impresiona la el mai înainte de toate era asceza sa incredibil de aspră. 
Era ca şi cum ar fi înviat un sfânt din pustie din primele secole. Nu se culca 
niciodată în pat; nici măcar nu avea aşa ceva. Uneori, dacă era grav bolnav, era 
îngrijit în altă parte. 


Dormea câte puţin, uneori câteva minute când era la rugăciune, câteva ore noaptea 
stând în capul oaselor, pe un scaun şi - ceea ce îi tulbura pe mulţi - câteva minute 
în cursul unei discuţii care nu îl interesa, nepierzându-i totuşi firul. 


Umbla desculţ, chiar şi pe pietrişul ascuţit al parcului de la Versailles. Mai apoi 
acest lucru i-a fost interzis de mitropolit, după ce a avut o gravă infectare a 
sângelui din pricina unui ciob. 


Mânca numai o dată pe zi, spre miezul nopţii - cel puţin când avea cineva grijă de 
acest lucru; altminteri, nu mânca nici atunci. 


Însă şi mai impresionantă era pilda vie a rugăciunii sale. Săvârşea zilnic Sfânta 
Liturghie, indiferent de cât de puţini oameni erau prezenţi. La această slujbă acorda 
foarte multă vreme pregătirii Darunilor. Sfântul Disc era plin mai să dea pe 
dinafară datorită numărului mare al celor pomeniţi. 


Scotea din fiecare buzunar hârtiuţe cu nume pe ele, şi în fiecare zi unele noi li se 
adăugau acestora, din scrisori venite din toate colțurile lumii, prin care oamenii îi 
cereau să se roage, îndeosebi pentru bolnavi. Mai mult, în amintirea sa se păstra 
limpede chipul fiecăruia dintre cei pe care îi întâlnise în timpul vieţii sale active. El 
le cunoştea şi le înţelegea nevoile şi acest lucru era deja o mângâiere. La Intrarea 
cu cinstitele Daruri, începea din nou cu pomelnicele care îi fuseseră aduse între 
timp, aşa încât corul trebuia uneori să repete de trei ori Heruvicul. După Sfânta 
Liturghie mai rămânea încă ore în şir în biserică. Curăţa cu o grijă minuțioasă 
Potirul şi Discul, proscomidiarul şi altarul. În acelaşi timp, mânca prescură şi bea 
multă apă fierbinte. 


Citea cu voce tare Ceasurile, oriunde ar fi fost, adesea stând în picioare în tren sau 
pe vapor, printre ceilalți călători (căci călătorea mult). 


După Sfânta Liturghie, după-amiaza, citea corespondenţa de dimineaţă, însă cineva 
de încredere trebuia să-i deschidă scrisorile pentru a vedea dacă este ceva urgent. 


Uneori anunţa dinainte conţinutul scrisorilor, chiar dacă erau lucruri de care nu mai 
auzise nimic de multă vreme. 


Avea foarte multă grijă ca în biserică şi îndeosebi în altar să nu se vorbească decât 
strict cele legate de slujbă. 


Bolnavii şi cei singuri erau cei cărora le acorda în primul rând atenția sa, 
cercetându-i până şi în cele mai îndepărtate locuri. Pentru acest lucru, purta cu el, 
într-o geantă de piele legată la gât cu o bandă, o icoană grea a Maicii Domnului, o 
copie a Icoanei făcătoare de minuni din Kursk, adusă din Rusia de Biserica 
emigrantă. Acolo cânta la căpătâiul bolnavului, cu vocea sa spartă, mica slujbă a 
Maicii Domnului şi aducea eventual şi Sfânta Împărtăşanie. 


Avea o preferinţă pentru copii, care se adunau atât de uşor în jurul său. Totdeauna 
se informa cu privire la ei, îi catehiza, le trimitea felicitări şi le aducea daruri. Putea 
să-i privească minute în şir în ochi cu acea privire caldă, luminoasă, care te 
învăluia în întregime, aşa cum îşi cuprinde o mamă copilul în braţe. 


Această privire rămâne de neuitat pentru toți cei care l-au întâlnit. Pe cât de prost 
se exprima, pe atât de plini de înţeles îi erau ochii. O atingere întâmplătoare te 
ducea cu gândul la ceva tare şi masiv, ca un trunchi de copac noduros. Însă dacă se 
uita la tine, în clipa aceea te ştiai cel mai iubit din lume. 


Fireşte, mulţi care îl cunoşteau numai la suprafaţă se simțeau jigniţi de felul cum 
arăta. Nu cunoştea vrednicia exterioară, în orice împrejurare era pur şi simplu el, 
monahul care avea gândul numai la rugăciune şi la nevoile celor necăjiţi. Este mai 
mare însă numărul celor care îl admirau cu adevărat pentru aceasta şi care îl 
iubeau, deşi era obositor pentru ei, cu cererile sale. 


Este binecunoscută povestea despre cum a stat zile în şir la Washington, în 
anticamera ministrului de externe, până când a reuşit să ia permisul de intrare 
pentru miile sale de refugiați ruşi din China, inclusiv pentru bolnavi, ceea ce nu 
mai reuşise nimeni înaintea sa. 


Oriunde mergea, erau oameni care doreau să-1 vorbească. Dacă umbla prin Paris, 
din toate părțile oamenii alergau către el ca să-i ceară binecuvântare şi să-1 sărute 


mâna. Vedeai atunci adesea cum doamnele elegant îmbrăcate îşi ştergeau mai întâi 
buzele, fiindcă ştiau că nu îi place rujul. 


Mai mult, adesea, trenul de Dieppe (unde erau găzduite corpurile de cadeți) pleca 
mai târziu din gara St. Lazare, deoarece conductorul îl vedea de departe pe 
Monseniorul rus, care de fiecare dată era reţinut de oameni. Cu toate acestea, se 
întâmpla frecvent să piardă trenul, pentru că timpul era numai o noțiune vagă 
pentru el. 


Ar mai fi multe astfel de întâmplări de amintit. De exemplu, un vagabond din Lion 
povestea cu entuziasm cum umbla Vlădica loan prin Shanghai în anii grei, pentru a 
împărți pâine şi bani, chiar şi bețivilor. Acest lucru nu îl uita, oricât de aspru ar fi 
vorbit despre alții. 


La fel cum a trăit a şi murit, fără ca nimeni să se aştepte la aceasta, singur în 
camera sa, când tocmai se dusese să se aşeze pentru a se odihni după slujba din 
timpul vizitei în Seattle, oraş din nordul îndepărtat al întinse: sale eparhii. 


Vom mulțumi pururea lui Dumnezeu pentru că l-am cunoscut şi pentru că am fost 
cuprinşi în marea lui dragoste. Nădăjduim că această legătură de iubire va continua 
să lucreze spre binele nostru, acum că Vlădica are o legătură şi mai directă cu 
Domnul său, Căruia 1-a fost unul dintre cei mai credincioşi slujitori de pe pământ 
din vremurile noastre. 


Moartea unui Sfânt 


„Cele ce ochiul n-a văzut şi urechea n-a auzit, şi la inima omului nu s-au suit, pe 
acestea le-a gătit Dumnezeu celor ce-L iubesc pe EI”. (1 Corinteni 2, 9) 


Bucuria şi slava de negrăit ale Împărăției Cerurilor, țelul vieţii creştine, se întrevăd 
chiar de pe pământ de către cei care trăiesc o viaţă în duh în Biserica lui lisus 
Hristos. Cerurile se văd cel mai limpede şi viaţa în duh se simte cel mai puternic la 
Praznicul Luminos al Învierii lui lisus Hristos, cu primirea plină de evlavie a 
Sfintei Împărtăşanii. Însă uneori, Dumnezeu îi acordă poporului Său un har 
deosebit, ca cel legat de o icoană făcătoare de minuni a Preasfintei Născătoare de 
Dumnezeu sau de unul dintre sfinţi Săi aleşi. 


După cum vor mărturisi oricând cei care au fost prezenţi şi au participat, un 
asemenea har deosebit s-a arătat în legătură cu recenta moarte şi îngropare a 
arhiepiscopului Ioan (Maximovici) de San Francisco şi al Americii Apusene, din 
Biserica Ortodoxă Rusă din afara Rusiei. 


Toate lucrurile legate de aceste evenimente au fost extraordinare. Întâi de toate, 
moartea însăşi. Aceasta a avut loc în Seattle, unde Prea Sfinţia sa se dusese pentru 
câteva zile, însoţind Icoana minunată din Kursk a Maicii Domnului, la 15:50 după 
amiaza, Duminică, pe 2 iulie (19 iunie, calendar vechi/nou, habar n-am). 


Moartea a venit brusc, însă în ziua aceea, după ce săvârşise Sfânta Liturghie, 
arhiepiscopul petrecuse trei ore rugându-se în altar - fapt rar întâlnit chiar şi la un 
rugător ca el - şi de fapt părăsise biserica numai cu puţină vreme înainte, pentru a 
se odihni câteva minute în camera sa de alături, când a avut loc criza fatală. Cei 
care au alergat la el în cameră când au auzit că a căzut, povestesc că a murit 
imediat după aceea, liniştit şi fără dureri. 


Aceste împrejurări, precum şi anumite lucruri pe care le spusese înainte, unul în 
ziua dinaintea plecării la Seattle, ne lasă să înţelegem, fără urmă de îndoială, că ştia 
dinainte de moartea sa apropiată şi că se pregătise pentru aceasta, asemenea 
marilor sfinţi din istoria Bisericii lui lisus Hristos. 


După mai puţin de douăzeci şi patru de ore, trupul său a ajuns în catedrala din San 
Francisco, pe care el o terminase de înălțat. A fost întâmpinat de preoţii catedralei, 
întocmai ca atunci când trăia şi, apoi a început o priveghere, care avea să dureze 
ceva mai mult de patru zile. 


În fiecare zi, după slujbele de dimineaţă şi de seară, se săvârşea un parastas 
solemn, iar în tot restul zilei, până la miezul nopţii, clerul eparhiei citea neîntrerupt 
din Sfânta Evanghelie. După miezul nopţii avea loc o scenă mişcătoare: slujitorii şi 
citeții catedralei citeau Psaltirea toată noaptea şi astfel arhiepiscopul a fost 
înconjurat, în moarte, de tinerii pe care îi iubea atât de mult, care privegheau cu el 
pentru ultima oară. 


In tot acest timp, oamenii veneau fără încetare la catedrală ca să îşi ia rămas-bun de 
la iubitul lor Arhipăstor. 


La fiecare slujbă, în faţa raclei deschise, unul dintre ierarhii care au participat a 
ținut o predică, dând îndrumare duhovnicească mulțimilor care veniseră la slujbă. 


Duminică, pe 3 iulie, episcopul Nectarie de Seattle, vicar al Arhieparhiei, i-a 
chemat pe toţi să sărute moaştele arhiepiscopului. 


Pe 4 iulie, episcopul Sava de Edmonton l-a numit pe arhiepiscop „fericit” şi, încă şi 
mai îndrăzneţ, „un făcător de minuni din vremea vieţii sale” şi a dezvăluit că el 
deja i se ruga ca unui sfânt. 


Pe 6 iulie, arhiepiscopul Averchie de la mănăstirea Sfânta Treime a vorbit despre 
viaţa ascetică a arhiepiscopului şi îndeosebi de nemaipomenita sa „luptă cu 
somnul”, care îl făcuse să nu se întindă niciodată în cursul celor patruzeci de ani de 
monahism, ci să se odihnească numai o oră-două pe noapte într-o poziţie inco- 
modă, stand în capul oaselor sau aplecat pe podea, rugându-se înaintea icoanelor - 
un lucru de minune în aceste vremuri de decădere duhovnicească generală. 


Arhiepiscopul a şi murit tot în poziție şezândă şi chiar îşi exprimase dorinţa de a fi 
îngropat în această poziţie, ca ierarhii bizantini, însă din păcate acest lucru nu a 
fost posibil. 


Pe 7 iulie, mitropolitul Filaret, de abia sosit de la New York, a vorbit despre 
„asceza de adevărat creştin” a arhiepiscopului şi l-a dat „pildă de asceză stăruitoare 
şi aspră”, nemaiauzită în vremurile acestea rele. 


Încă din prima zi a privegherii, a fost limpede că aceasta nu avea să fie un obişnuit 
rămas-bun de la un răposat, nici măcar pentru un ierarh. Simţeai că participi la 
desfăşurarea unei taine: taina sfinţeniei. Cei prezenţi acolo erau sincer convinşi că 
veniseră să înmormânteze un sfânt. 


În toate aceste zile, a fost o revărsare nemaiîntâlnită de iubire. Toată lumea s-a 
văzut dintr-o dată orfană, căci arhiepiscopul fusese pentru fiecare persoana cea mai 
apropiată, cea mai înţelegătoare, cea mai iubitoare. Vrăjmaşii îndârjiți, şi erau şi 
din aceştia, au venit să se roage fierbinte să fie iertați de un om care nu le purtase 
pică în vremea vieţi sale. 


Privegherea a culminat cu slujba de înmormântare, care s-a ţinut la ora 17:30 după- 
amiaza, Joi, pe 7 iulie (24 iunie, calendar vechi/nou). Au fost prezenţi cinci ierarhi 
(pe lângă cei pomeniți mai sus a mai fost şi arhiepiscopul Leontie de Santiago, 
Chile), douăzeci şi patru de preoţi, slujitori nenumărați şi peste o mie cinci sute de 
credincioşi, care au umplut până la refuz marea catedrală şi al căror număr nu a 
scăzut vreme de şase ore. 


Râvna celor care au luat parte la lunga slujbă rânduită de Biserica lui lisus Hristos 
la moartea ierarhilor săi nu a mai fost, probabil, decât rareori egalată în acest veac; 
ar putea fi asemuită cel mai bine cu cea arătată uneori la slujbele din Săptămâna 
Patimilor şi de Paşti şi într-adevăr sentimentul era acelaşi. 


Întristarea pricinuită de trecerea la cele veşnice a acestui om al lui Dumnezeu, care 
fusese părintele iubitor al unei turme de nenumărate mu de păstorii din China, 
Europa şi din întreaga lume, se îmbina cu anticiparea bucuriei de a fi câştigat ceva 
încă şi mai măreț; un mijlocitor în Ceruri. Cei care se rugau pentru odihna acestui 
suflet începuseră, poate chiar toţi, să 1 se roage în mod direct, ca să continue, din 
lăcaşul său ceresc, ocrotirea sa părintească. Cei care îi fuseseră mai apropiaţi au 
pus icoane, cruci, flori, chiar şi copilaşi - iar câțiva ierarhi panaghule lor |iconiţă 
emailată cu chipul Fecioarei Mania, purtată de ierarhi pe piept] - în raclă, pentru a 
le primi înapoi după ce se atinseseră de trupul sfânt care, nici chiar în a şasea zi de 
când era expus, fără a fi îmbălsămat, nu arăta semne de stricăciune. 


Ce lucru potrivit, să îşi sfârşească slujirea de toată viaţa a Bisericii lui lisus Hristos 
ŞI să îşi găsească ultimul loc de odihnă tocmai în catedrala închinată Bucuriei 
întristaţilor. 


Slujba de înmormântare a fost urmată de ultima sărutare a moaştelor de către toţi 
cei prezenţi şi de înconjurarea de trei ori a catedralei, racla fund purtată de către 
orfanii salvaţi şi crescuţi de arhiepiscop în Shanghai. Acesta a fost punctul 
culminant al acelor zile solemne şi a fost un adevărat alai triumfal. Era ca şi cum 
participai nu la înmormântarea unui ierarh răposat, ci la descoperirea sfintelor 
moaşte ale unui sfânt de curând canonizat. 


Unul dintre ierarhii de acolo a observat asemănarea cu purtarea Epitafului 
Domnului în ajunul Sâmbetei Pauimilor. 

Trupul a fost aşezat într-o capelă mică de la subsolul catedralei, sub altar, ultima 
„veşnică pomenire” cântându-se la ora | dimineaţa. 


În patru zile, autorităţile din San Francisco au schimbat legile oraşului, pentru a 
îngădui îngroparea ierarhilor în catedralele lor, o acţiune fără precedent, şi astfel 
locul de odihnă al arhiepiscopului a rămas stabilit pe vecie. 


Episcopul Ignaue Briancianinov, în Gânduri despre moarte, scrie: „Aţi văzut 
vreodată trupul unui drept al cărui suflet a plecat? Nu se simte nici un miros urât; 
nu îţi este teamă să te apropii. La îngroparea sa, întristarea se topeşte într-un fel de 
bucurie de neînțeles”. „Şi aceste lucruri”, spune episcopul Ignatie, sunt semen că 
„răposatul a câştigat îndurare şi har la Domnul”. Toate acestea le-au simţit cei care 
cu evlavie l-au însoţit pe arhiepiscopul Ioan la ultimul său loc de odihnă. 


Însă acum, după ce am descris acest eveniment, o experienţă pe care o trăieşti o 
dată în viaţă, povestea arhiepiscopului loan de abia începe. EI a fost deja proslăvit 
în inimile şi rugăciunile celor care l-au cunoscut şi zilnic vin oameni în pelerinaj la 
mormântul său. 


Credincioşii şi-au amintit în repetate rânduri de făgăduinţa pe care a făcut-o 
Sfântului Serafim din Sarov înaintea morţii sale, de a asculta rugăciunile celor care 
vor veni la mormântul său şi îi vor vorbi, ca unui om viu, despre nevoile şi durerile 
lor, şi au prins curaj să facă şi ei acest lucru în cripta arhiepiscopului Ioan. 


De la slujba de înmormântare nu a trecut nici o zi în care fiii duhovniceşti ai 
arhiepiscopului să nu vină să „vorbească cu Vlădica”, să citească Psaltirea care este 
mereu deschisă înaintea raclei şi să-i ceară mijlocirea. 


Iar dacă viaţa acestui drept a fost într-adevăr bine-plăcută lui Dumnezeu - cum 

nu putem decât să credem că a fost - pomenirea sa nu va rămâne doar un fapt local. 
EI a fost, aşa după cum l-a numit unul dintre preoţii săi foarte apropiaţi, „un sfânt- 
ascet de însemnătate universală”. Căci cu adevărat viaţa sa a fost nemaiîntâlnită în 
vremurile noastre: viaţa unui om care a fost un sfânt-stâlpnic, care a trăit totuşi în 
mijlocul lumii şi la care toți puteau ajunge şi prin rugăciunea căruia se săvârşeau 
minuni. 


Tuturor celor care au trăit aceste zile, faptul că au fost aproape de un sfânt le-a 


adus înţelegerea sfinților lui Dumnezeu şi le-a reinsuflat evlavie pentru ei, cei pe 
care îi cinstea atât de mult şi iubitul nostru Vlădica. Ei sunt cei care ne dau dovada 
şi pilda unei vieţi închinate în întregime Domnului. 

În vremuri când răceala şi nepăsarea îi fac chiar pe creştinii ortodocşi să nu mai 
ştie ce este adevăratul creştinism, moartea unui sfânt a fost un semn şi o 
descoperire de Sus, reînnoind în noi acea legătură cu Împărăţia Cerească fără de 
care nu este viaţă duhovnicească. 


Eugene Rose, 
1966 


Cripta 


Febra aurului a pricinuit transformarea unei mici localităţi de misiune romano 
catolică într-un mare oraş - San Francisco. Acel duh de patimă arzătoare nu a 
părăsit niciodată San Francisco; duhul acestei lumi l-a stăpânit pe deplin, făcându-l 
cel mai ispititor oraş al ţării, care făgăduieşte plăceri lumești. 


Pe de altă parte, de când Statele Unite au cumpărat Alaska, San Francisco a fost şi 
primul centru din ţară al Bisericii ortodoxe şi scaunul primei eparhii misionare 
ortodoxe, ai cărei episcopi, cu caracterul lor de păstori adevăraţi şi cu faptele lor 
sfinte de semănare a seminţei lui lisus Hristos, au devenit pilde vii ale cuvintelor 
Sfântului Pavel: „iar unde s-a înmulțit păcatul, a prisosit harul...” (Romani 5, 20). 


Astăzi, la un secol după aceea, aceste cuvinte se potrivesc şi mai bine. În afară de 
patimile vechi, acum în oraş se ţin în mod deschis slujbe satanice şi se creşte o 
generaţie de slujitori ai celui rău. Însă din nou harul lui Dumnezeu este trimis într-o 
măsură atât de mare nu unui alt oraş, ci chiar acestuia, căci aici a trăit un adevărat 
vas al Duhului Sfânt, cu chipul unui omuleţ firav şi neatrăgător - arhiepiscopul 
loan Maximovici, care şi-a petrecut ultimii ani în San Francisco şi ale cărui moaşte 
sunt adăpostite într-o criptă de sub măreaţa catedrală pe care el a terminat-o de 
clădit în acest oraş. 


In vremea vieți sale, arhiepiscopul loan a fost socotit sfânt; mulți oameni îi 
trimiteau din toată lumea cereri de rugăciune şi mulți mărturisesc despre un 
neîndoielnic ajutor minunat pe care l-au primit. 


După moarte, cripta 1-a devenit cu adevărat un loc sfânt; mii de oameni o vizitează 
în fiecare an; mulţi cer în scrisori să fie rostite rugăciuni în faţa raclei sale; oamenii 
trimit după căpeţelele lumânărilor aprinse acolo pentru ei, ca şi după picături din 
uleiul candelei care arde. 


În fiecare an se slujeşte în criptă Sfânta Liturghie, în ziua morţii sale, pe 19 iunie (2 
iulie); atunci, în ciuda faptului că este atât de devreme (cam când se luminează de 
ziuă), cripta este plină de credincioşi şi practic toţi primesc Sfânta Impărtăşanie. 


Catedrala, cu cele cinci turle aurite, este închinată Icoanei făcătoare de minuni a 
Maicii Domnului, Bucuria întristaților, ea se află pe Bulevardul Geary, între 
străzile 26 şi 27 şi domină partea de nord-vest a oraşului, putând fi văzută din 
multe părţi din San Francisco, ca şi de călătorii care se apropie dinspre ocean sau 
dinspre podul Golden Gate. 


Cripta este la două niveluri sub altar. Pereţii sunt împodobiți cu fresce, pictate în 
1967 de cunoscutul iconar Pimen Sofronov, primul care a adus marea tradiție 
iconografică în Lumea Nouă. 


O dată ajuns la cel mai de jos nivel al subsolului, intri într-o capelă spațioasă, cu 
tavanul şi pereţii pictaţi în frescă şi cu o podea strălucitoare din marmură. În 
central acesteia, înconjurată de o mulţime de lumânări aprinse, se găseşte racla, 
acoperită de mantia arhiepiscopului loan. La capătul raclei stă mitra lui Vlădica, 
străjuită în ambele părți de dicherul şi tricherul arhiereşti (sfeşnicele cu două şi trei 
braţe pentru binecuvântare), iar deasupra acestora, câte o ripidă (evantai) (care se 
ține deasupra obiectelor sfinte în timpul slujbelor). Cârja sa episcopală este prinsă 
în apropierea piciorului raclei şi la acest capăt se află un analog, unde se citeşte 
Psaltirea pentru odihna sufletului lui Vlădica. Pe un analog de la celălalt capăt al 
raclei se găseşte icoana principală a capelei, adusă din China: Intrarea în Biserică a 
Maicii Domnului. 


Frescele pictate de Pimen Sofronov cuprind: pe tavan, lisus Hristos Pantocrator, 
într-un cerc deasupra raclei; pe pereţi, de-o parte şi de alta a raclei, Răstignirea şi 
Învierea lui Iisus Hristos; pe peretele de miazăzi, în faţa intrării, Acoperământul 
Maicii Domnului, cu îngeri în ambele părți; lângă acestea, pe peretele de răsărit, 
îngerul Domnului vestind Maicii Domnului şi mironosiţelor Învierea lui Hristos, 
iar pe cel de apus, Sfântul Arhanghel Mihail, sfântul ocrotitor al lui Vlădica înainte 
de a intra în monahism. 


Printre aceste icoane mari, se găsesc câţiva sfinți pictaţi în bust, în ovaluri: Sfântul 
loan din Tobolsk (sfântul ocrotitor al lui Vlădica), Sfinții Boris şi Glafira (în 
amintirea părinților lui Vlădica), Sfântul Serghie (pentru un unchi) şi Sfânta 
Natalia (pentru bunica sa). 


Aici, câteva nopţi în fiecare săptămână, preoţii local slujesc parastase. 

Candela din dreptul raclei arde fără încetare. Cripta este vizitată frecvent, mai ales 
de către cei cu diferite dureri; aceştia vin să se roage pentru sufletul drept al 
iubitului lor Arhipăstor şi ca să-i ceară mijlocirea înaintea lui Dumnezeu. Vin cu 
credință de copii, doar ca să „se plângă” de tristețile şi necazurile inimii lor... lar 
Vlădica îi aude şi îi ajută. 


In Sfânta Rusie, de unde a venit el şi pe ai cărei sfinţi i-a imitat, în locuri ca acesta 
s-au consemnat în cărți speciale mărturii ale ajutorului ceresc dat în urma 
rugăciunilor făcute cu credinţă de un sfânt. Mai multe astfel de mărturii, care 


consemnează mijlocirile arhiepiscopului loan venite după rugăciuni făcute la racla 
sa, sunt incluse în această carte. 


Fie ca ele să întărească, să ajute credinţa celor care sunt prea departe pentru a vizita 
personal acest loc sfânt. 


Minunile Sfântului loan Maximovici 
Prefaţa editorului 


Continuând strângerea materialelor, începută pentru Cronica cinstirii fericitului 
Ioan, Frăția Sfântul Gherman din Alaska a primit materiale de la oameni de diverse 
naționalități, dintre care mulţi nu l-au cunoscut niciodată personal pe fericitul loan. 
Ceea ce povestesc ei, dezvăluie cinstirea din ce în ce mai mare de care se bucură 
acest mare făcător de minuni al vremurilor noastre şi, de asemenea, dau mărturie 
despre mijlocirea puternică pe care o face el pentru cei în nevoi. 


Unul dintre cele mai impresionante aspecte legate de fericitul loan este, pur şi 
simplu, prezenţa sa continuă printre noi. Este foarte limpede, după cum spunea un 
ierarh chiar în ziua înmormântării fericitului loan, că nu a murit, ci trăieşte şi se 
descoperă în multe feluri celor care cred în sfinţenia sa. 


Multe dintre mărturiile următoare povestesc minuni uluitoare săvârşite de fericitul 
loan atât în timpul vieţii cât şi după adormirea sa; altele consemnează semen 
relativ „mici” - că oamenii credincioşi îl cheamă ca pe un sfânt adevărat şi că el le 
răspunde, apărându-le şi sprijinindu-i pe calea smerită şi aspră a adevăratei 
Ortodoxu. 


Este o imagine privită din toate părțile, cu ochii unor oameni proveniţi din diferite 
medii care, cu inimi simple, nu-şi pot ascunde dragostea şi recunoştinţa faţă de 
fericitul loan. 


Editorii i-au cunoscut îndeaproape pe martori şi îşi asumă, astfel, întreaga răspun- 
dere pentru adevărul mărturiilor lor. 


Primele şapte mărturii au fost adunate de Frăția Sfântul Gherman vreme de câțiva 
ani după adormirea fericitului loan şi consemnează minuni legate de Cripta sa. 


Minunea povestită la „Ocrotitorul călătorilor” 1 s-a întâmplat unei familii care se 
întorcea de la Criptă. 


Minunile „Scăpare de cancer”, „Ocrotire de accident de maşină”, „Nădejde pt 
răposaţii neortodocşi”, „Readucere-aminte de rugăciunea pt morţi”, „Tămăduire de 
ulcer”, „Ajutor pt oprirea sângerării”, „Roagă-te pt bolnavi!”, „Chemare la 
Ortodoxie” au fost luate din ultimul capitol al Cronicii în limba rusă a episcopului 


Sava (Frăția Sfântul Gherman, 1967), care a fost publicată la sărbătorirea a zece 
ani de la adormirea fericitului loan. 


Restul minunilor, consemnate în această carte, cuprind alte mărturii adunate de 
Frăţie de-a lungul anilor, multe dintre ele apărând în paginile revistei The Ortho- 
dox Word. In timp ce această carte se scrie, apar mereu alte minuni. 


Înaintea celei de-a douăzecea sărbătoriri a trecerii la cele veşnice a fericitului Ioan, 
Frăția a trimis primele treizeci şi trei de mărturii - în forma unui Catalog de minuni 
- la ierarhi, preoți şi mireni ortodocşi, pentru a încuraja proslăvirea sa oficială de 
către fiecare Biserică Ortodoxă locală. Acest Catalog a fost împărțit împreună cu 
un Raport pentru canonizare, care îi îndemna pe credincioşi să ceară episcopilor 
ortodocşi canonizarea fericitului loan. 


Povestirile care urmează sunt „vocea poporului”, vestind deplina însemnătate a 
unui „purtător de Dumnezeu” contemporan pentru o lume sărăcită duhovniceşte. 
Ele dau mărturie despre cât de aproape este Dumnezeu, despre harul îmbelşugat pe 
care îl revarsă EI asupra bieţilor oameni care suferă, ca semn al dragostei pe care o 
poartă EI faptelor sfinților - în timpurile noastre moderne post-creştine, la fel ca în 
vremurile străvechi. 


1. Izbăvire de orbire 


O tânără asistentă medicală (Gali Vasilev.), care locuia în San Francisco şi lucra 
într-unul din spitalele municipale, n-a mai văzut brusc cu un ochi. Ea a observat 
aceasta pe când era la lucru, pe neaşteptate, când a trebuit să-i dea o reţetă unui 
pacient - s-a uitat la etichetă şi nu a văzut nimic! A fost cuprinsă de groază! 


Doctorii i-au spus că din cauza unei inflamări a nervului optic îşi pierduse total 
unul dintre ochi care, fiind mort, trebuia îndepărtat, pentru a-l salva pe celălalt. 
Bineînţeles că astfel cariera ei medicală avea să se încheie. 


Ea îl cunoscuse pe arhiepiscopul loan încă de când era copilă, în Extremul Orient, 
îl întâlnise şi pe undeva, prin Europa, şi ştia de minunile săvârşite de el de la 
părinţii ei, care îl cinsteau foarte mult. Insă el murise demult. 


Deznădăjduită, a alergat la racla lui, ca la ultima speranţă, şi s-a rugat acolo multă 
vreme, cu lacrimi. A început să vină foarte des la catedrală, rugându-se în faţa 
Sfintelor icoane, apoi cobora în Criptă şi se ruga la racla sa mult timp, astfel încât 
ceilalți oameni începuseră să o cunoască. 


Intre timp, la muncă încerca să-şi ascundă nenorocirea, neştiind ce altceva să facă. 
Astfel au trecut câteva zile. 


Apoi, într-o noapte, a fost cuprinsă de cea mai adâncă deznădejde şi s-a dăruit 
rugăciunii arzătoare, după care a deschis Sfânta Evanghelie la întâmplare şi a cutit 
următoarele: „Şi trecând lisus, a văzut un om orb din naştere. Şi ucenicii lui l-au 
întrebat, zicând: Învăţătorule, cine a păcătuit: acesta sau părinţii lui, de s-a născut 
orb? lisus a răspuns: Nici el n-a păcătuit, nici părinții lui, ci ca să se arate în el 
lucrările lui Dumnezeu [...] Acestea zicând, a scuipat Jos şi a făcut tină din scuipat, 
şi a uns cu tină ochii orbului. Şi i-a zis: Mergi de te spală la scăldătoarea 
Siloamului (care se tâlcuieşte: trimis). Deci s-a dus şi s-a spălat şi a venit văzând. 
(loan 9, 1-7) 


- O, Doamne! a strigat ea, citind până la sfârşit acest fragment care îi apăruse în 
faţă „din întâmplare”, dacă aş putea să ajung în Țara Sfântă şi să-mi spăl ochii la 
scăldătoarea Siloamului sau dacă aş avea măcar o picătură din apa aceasta - aş 
vedea din nou! 


Dimineaţa devreme s-a dus din nou în Cripta fericitului loan şi iarăşi s-a rugat 
fierbinte acolo. Atunci o bătrână micuță, firavă, pe care nu o cunoştea, s-a apropiat 
de ea şi i-a spus că a vizitat de curând Ţara Sfântă şi a adus nişte apă sfinţită de la 
scăldătorea Siloamului şi că a doua zi o să aducă o sticluță cu apă căci Sfânta 
Liturghie avea să fie săvârşită în Criptă şi avea să slujească însuşi mitropolitul! 


Fata bolnavă a fost uimită de aceste cuvinte ale „bunicii Elizabeth”, care, 
bineînţeles, nu ştia nimic de rugăciunea ei din noaptea trecută, şi a doua zi a venit 
în Criptă devreme, înainte de ivirea zorilor. La Liturghie s-a împărtăşit şi, 
îngenunchind, plecându-se peste racla fericitului loan, şi-a pus apă sfinţită pe ochi. 
Dintr-o dată s-a simțit mai bine. A doua zi putea deja să vadă cu ochiul considerat 
mort. 


Veştile despre această minune au început să se răspândească cu repeziciune iar, 
când au ajuns la noi, noi am reuşit să o cunoaştem şi am rugat-o să viziteze lhbrăria 
fericitului Gherman din Alaska şi să ne povestească amănunțit totul. Când, în ziua 
respectivă, a venit şi ne-a povestit cele de mai sus, a adăugat că situaţia 1 se păruse 
foarte neclară, întrucât ea nu se rugase numai fericitului loan, ci şi altor sfinţi, 
cărora li se închinase în catedrală, în faţa Sfintelor icoane: Sfântul Tihon din 
Zadonsk, Sfântul Nicolae, Sfântul Serafim şi alții, pe care îi rugase fierbinte să o 
ajute. 


- Chiar şi aseară, a continuat ea, şovăiam dacă să vin sau nu la dumneavoastră. 
Noaptea am avut însă un vis, coboram într-o pivniţă întunecoasă cu o singură 
fereastră, pe când o mulţime de oameni se duceau acolo cu un anumit scop. Şi eu 

trebuia să merg acolo pentru ceva şi am reuşit să intru, împingându-mă. Atunci văd 
că era Cripta arhiepiscopului loan, însă totul arăta altfel, iar în mijloc stătea 
fericitul loan în mantia sa - viu! Unii oameni puneau pe el bolnavi, ca să fie 
vindecaţi. Apoi văd că pun pe el o femeie care părea moartă şi care începe încet- 
încet să se mişte, se face bine şi se ridică singură. Alţii aşteptau să le vină rândul. 


Orice ar putea să însemne visul acesta, m-am hotărât să vin la dumneavoastră şi să 
vă spun cum s-a petrecut totul. 


Toate acestea s-au întâmplat când, deşi se mai liniştiseră, vrăjmaşii fericitului loan 
continuau să tulbure oamenii şi de aceea slăbise mult credinţa în dreptul acesta. 


ŞI a zis: „Spre judecată am venit în lumea aceasta, ca cei care nu văd să vadă, iar 
cei care văd să fie orbi”. (loan 9, 39) 

Citeţul Eugene Rose, 

Frăția Fericitul Gherman din Alaska, 

San Francisco, California, 

septembrie, 1968. 


2. Izbăvire de moarte neîndoielnică 


Dau mărturie despre vindecarea minunată a fratelui meu, Vadim Vasilievici 
Kozacenko, prin rugăciunile dragului nostru Vlădica loan. Această vindecare s-a 
petrecut după moartea lui Vlădica, când el se odihnea în Criptă; însă ne-a ascultat 
şi ne-a ajutat, ca şi cum ar fi fost viu. 


Mult am vrea să vorbim despre Vlădica. De multe ori, când încă mai trăia, în 
Shanghai şi în Europa, Vlădica a vindecat bolnavii prin minuni. In ceea ce mă 
priveşte, vindecarea lui Vadim este deja a doua minune săvârşită de Vlădica pentru 
mine. 


Prima a fost în 1952; eram în Anglia, unde s-a născut fiul meu, Philip. Philip a fost 
foarte bolnăvicios de la naştere şi s-a îmbolnăvit grav pe 19 august. I-am scris lui 
Vlădica la Bruxelles. Am primit de la el o scrisoare şi o frunză dintr-un copac sub 
care se rugase lisus Hristos; şi am pus această scrisoare sub perna copilului, care a 
început să se însănătoşească. Este semnificativ faptul că a început să se simtă mai 
bine chiar în ziua când Vlădica a primit scrisoarea mea. 


În ceea ce-l priveşte pe Vadim, lucrurile s-au petrecut foarte repede. Miercuri, pe 
15 martie 1967, soția fratelui meu, Nadia, mi-a telefonat şi mi-a spus că fratele 
meu este pe moarte. După cum a spus atunci: „Doctorul a zis că Vadim n-are să 
mai trăiască până lunea următoare. Pregăteşte-o pe mama şi vino să-ţi iei rămas 
bun şi să-l îngropăm”. 


Noi nu ştiusem că era atât de grav bolnav, cu două săptămâni înainte vorbisem cu 
el la telefon şi mă asigurase că este perfect sănătos. 


A doua zi ne-am dus la San Francisco. Când l-am văzut pe Vadim ne-am îngrozit. 
Avea fața pământie, albul ochilor era foarte galben; era slab, iar stomacul şi 
picioarele îi erau umflate. Nu ştiu dacă ne-a recunoscut sau nu; îmi amintesc că nu 
reacționa la nimic. Greu de crezut că doctorii trimiseseră acasă un asemenea 
muribund. 


L-am sunat personal pe doctorul lui, dar nu am putut afla nimic altceva decât că, 
dacă va mai trăi până luni, o să-i facă nişte analize. Insă se îndoia foarte tare că 
acestea vor fi necesare. 


Aveam doar o nădejde: Domnul şi rugăciunile sfântului nostru Vlădica. În aceeaşi 
seară l-am sunat pe părintele Constantin Zanevski şi l-am rugat să vină vineri să-l 
împărtăşească pe Vadim. 


Eu şi Nadia ne-am dus la biserică şi la Cripta lui Vlădica loan. După prima 
rugăciune la racla lui Vlădica, a apărut nădejdea că acesta ne va ajuta. Şi Nadia a 
simțit această nădejde, la fel ca şi mine. Vineri, starea lui Vadim s-a înrăutățit. 
Părintele Constantin a venit şi l-a împărtăşit; la spovedanie a fost conştient, însă 
după aceea şi-a pierdut din nou cunoştinţa. 


Toate gândurile noastre erau strânse în rugăciune: „Dragă Vlădica, învaţă-ne şi 
ajută-ne să facem ce trebuie ca să-l ajutăm pe Vadim. Nu ne lăsa, dragă Vlădica. 
Cu sfintele tale rugăciuni, mijloceşte pentru noi şi ajută-ne”. 


Brusc mi-a venit gândul să-l duc pe Vadim la Spitalul Veteranilor. Era ca şi cum 
mă împingea un fel de putere: „repede, repede, du-l la Fort Miley”. L-am sunat iar 
pe doctor. Aproape a râs când a auzit ce vrem să facem. Nu mai era nici o speranţă. 
De ce să-l mai deranjăm şi să-l plimbăm dintr-un loc într-altul? 


In ciuda refuzului doctorului, am mers la biserică, ne-am rugat şi am hotărât să 
pregătim actele ca să-l ducem la Fort Miley. Nadia şi cu mine eram într-o stare 


groaznică, dar credeam şi nădăjduiam cu tărie că Vlădica ne va ajuta. Seara, mai 
târziu, starea lui a devenit foarte gravă: zăcea inconştient, temperatura îi crescuse şi 
ne gândeam că are pneumonie. 


Ne-am adunat să-l ducem la Fort Miley, însă el, recăpătându-şi cunoştinţa, ne-a 
implorat să-l ducem la un spital particular, Mount Zion (Muntele Sion), şi să nu-i 
schimbăm doctorul. 


Nadia şi cu mine nu ne puteam hotărî ce să facem; amândouă voiam să-l ducem la 
Spitalul Veteranilor de la Fort Miley. I-am promis lui Vadim să-l lăsăm la spitalul 
particular. 


Ne-am rugat iarăşi la Vlădica: „Ajută-ne, dragă Vlădica; învaţă-ne şi ajută-ne!”. 


Atunci, a venit la noi Leonid Mihailovici Zubrilin, care a insistat să-l ducem pe 
Vadim la Spitalul Veteranilor. Sfatul acestuia şi cel al soţului meu, Rostislav, au 
fost ca un răspuns la rugăciunile mele către Vlădica. 


În ciuda tuturor argumentelor doctorului, am chemat salvarea şi l-am dus pe 
Vadim, care acum îşi pierduse complet cunoştinţa, la Spitalul Veteranilor. Acolo, 
spre seară, am aflat că atunci când Vadim fusese adus la spital avea deja patru boli: 
ciroză la ficat, un surplus de bilă, hemoragie internă şi pneumonie. 


Doctorul ne-a spus că Vadim este foarte grav bolnav şi că nu mai are nici o 
speranţă, din punct de vedere medical; însă dacă avem credinţă, ar trebui să ne 
rugăm, fiindcă numai o minune l-ar mai putea salva. 


Starea lui s-a înrăutățit şi mai mult. A fost dus la secția de terapie intensivă. Rar îşi 
mai deschidea ochii. Uneori era conştient şi glumea, însă cea mai marte parte a 
timpului delira. 


Duminica, după Liturghie, am făcut un parastas în Criptă. Atunci l-am cunoscut pe 
părintele Mitrofan, care slujea adesea acolo, şi am primit binecuvântare de la 
episcopul Nectarie ca să facem Sfântul Maslu pentru Vadim. Veştile despre boala 
lui s-au răspândit repede nu numai în oraş, ci şi în alte oraşe şi state. Toată lumea 
se ruga dragului nostru Vlădica Ioan. Părintele Mitrofan s-a rugat neîncetat pentru 
Vadim. 


Nadia şi cu mine ştiam doar două drumuri: cel dintre casă şi biserică şi cel dintre 
biserică şi spital. 


Insă în ciuda faptului că Vadim era foarte bolnav, credinţa noastră, că Vlădica loan 
îl va salva pe Vadim pentru noi cu rugăciunile sale, se întărea din ce în ce mai 
mult. 


Cu puţin timp înainte, Vadim îmi spusese că atunci când îi fusese foarte rău îi 
văzuse adesea pe Vlădica loan şi pe răposatul nostru tată, uneori în vis, alteori 
chiar fiind treaz. 


Acum era deja pe moarte şi auzea un fel de muzică şi cântece deosebite, despre 
care vorbea în delirul său. 


După Maslu, Vadim s-a simţit mai bine, putând să-şi recunoască familia. Părintele 
Mitrofan l-a împărtăşit iarăşi în spital. A trecut o săptămână. Starea inimii lui s-a 
îmbunătăţit; lucrurile ar fi putut continua mult timp, aşa că doctorul m-a sfătuit să 
mă întorc acasă, în Redding. După întoarcerea noastră, am mai fost chemate de 
încă trei ori şi de fiecare dată, după spusele doctorului, sfârşitul era aproape; nu 
mai putea rezista mult. 


Ultima oară îi pregătiseră deja o cămaşă şi un costum pentru înmormântare şi 
conveniseră ce fel de coşciug să cumpere şi unde să-l îngroape. Toate acestea s-au 
făcut aproape mecanic. Apoi s-a întâmplat un lucru ciudat. 


Stăteam deznădăjduiţi lângă racla lui Vlădica şi eu vorbeam în gând cu el: 

„Dragă Vlădica, dacă aceasta este voia sfântă a Domnului, ajută-ne să îndurăm 
această pierdere grea. Ajută-le pe Nadia cu cei doi copilaşi şi pe mama. Nu ne lăsa; 
ajută-ne”. 


Eram complet absorbiți în aceste gânduri şi, ca şi cum mi-ar fi răspuns, Vlădica 
mi-a spus: 

„Te îndoieşti de mila lui Dumnezeu? De ce nu ÎI crezi pe Dumnezeu? Nu aşa te-am 
învăţat eu”. 


Eram ruşinată de îndoielile mele, dar şi bucuroasă, fiindcă simţeam că Vlădica ne 
auzise rugăciunile. În acel moment, lângă mine stătea Olga Nicolaevna Zubrilina. 
ŞI ni se ruga pentru Vadim. M-am întors spre ea şi cu lacrimi de bucurie i-am spus 
ce îmi trecuse prin minte. 


Ea mi-a spus: 
- Valecika, Vlădica al nostru este un sfânt. El ne-a auzit rugăciunile. Crede-mă, 
draga mea, Vadim se va face bine. 


Începând din ziua aceea, nu au mai existat îndoieli: Vadim avea să se facă bine, 
deşi doctorii continuau să ne asigure că nu mai avea nici o speranţă şi că numai o 
minune l-ar mai salva. Da, ştim aceste lucruri; însă noi credem în minuni şi, printr- 
o minune a lui Vlădica al nostru, Vadim se va face bine. 


După aceea, lui Vadim i-a mai fost foarte rău de două ori. A fost din nou dus în 
salonul pentru cei în stare critică. Nadia m-a sunat şi mi-a spus că doctorul încerca 
pur şi simplu să o convingă să meargă drept la morgă şi să înceapă pregătirile 
pentru înmormântare. 


Dar, în acel moment, avea atâta credinţă că Vadim se va face bine, încât ne-a 
sfătuit să nu venim, spunând că nu îl crede pe doctor. 


Am telefonat imediat soților Zubrilin şi i-am rugat să se ducă la părintele Mitrofan, 
ca acesta să-l mai împărtăşească încă o dată pe Vadim. Când părintele Mitrofan 
a ajuns la spital, doctorul a declarat că se aşteaptă să moară din clipă în clipă. 


Slavă Domnului, prin rugăciunile fericitului loan moartea a trecut pe lângă el şi, 
din acea zi, Vadim a început să-şi revină. 


Curând au venit Paştile, care au fost fericite. Vadim era îngrozitor de slab, numai 
piele şi os şi îmbătrânise mult, dar se simţea mai bine. A început să vorbească 
rațional şi să înţeleagă ce se întâmplase cu el. 


Medicii erau uimiți. Cum putea un om atât de bolnav să se însănătoşească? La 
urma urmei, zăcuse inconştient o lună întreagă, în ciuda momentelor când mai 
recunoştea cele ce-l înconjurau. Soţia sa fusese chemată de patru ori de la serviciu, 
pentru că el era pe moarte. Era cu adevărat o minune. 


Medicii ne-au spus: 
- Noi am făcut ce am putut, însă Dumnezeu este Cel Care ţi-a dat viaţă. 


Starea lui se îmbunătăţea în fiecare zi. Ficatul îşi revenise complet, iar Vadim îşi 
recăpăta sănătatea cu repeziciune. 


La sfârşitul lui iunie, a sosit în sfârşit ziua când medicii au hotărât să-i permit să 
meargă acasă. 1 s-a dat un regim foarte strict. Doctorii i-au spus soției lui că Vadim 
nu 0 să mai poată munci vreodată. În ciuda faptului că starea lui se îmbunătăţise, 
stomacul îi era încă foarte umflat; avea mult lichid şi de aceea pericolul nu trecuse 
de tot, iar boala putea reveni şi putea ajunge din nou pe patul de moarte. 


Nadia, eu şi ceilalți membri ai familiei nu ne făceam însă prea multe griji, căci 
aveam credinţa că totul o să fie bine. Au trecut zile, săptămâni şi luni, iar stomacul 
lui tot umflat era şi nu erau semne că va scădea. 


Intorcându-mă acasă, la Redding, după una din călătoriile mele, sufeream foarte 
mult pentru Nadia, căci observasem că începuse să deznădăjduiască. Ca 
întotdeauna, gândurile mele s-au îndreptat spre Vlădica Ioan. 


Inainte de a mă întoarce în Redding, mă dusesem la catedrală, ca să mă rog la racla 
lui. Voiam atât de mult să îl văd, să îi aud vocea, să vorbesc cu el. In seara aceea, 
acasă, gândurile mele s-au întors din nou la fratele meu bolnav. 


Mi-am adus aminte de Shanghai şi cum, în momente grele, alergam la catedrală la 
Vlădica, să îi împărtăşesc durerile sau bucuria mea. „Dacă ai fi cu noi, dragă 
Vlădica”, i-am spus în gând, „dacă ţi-ai pune mâinile pe trupul lui bolnav, cred că 
ai face să dispară umflătura şi lichidul acesta, aşa cum Domnul nostru lisus Hristos 
a alungat duhurile necurate”. Şi, în acel moment - spun acest lucru sincer, cu tot 
sufletul şi inima - nu ştiu dacă am adormit sau dacă eram pe jumătate trează: l-am 
văzut pe Vlădica Ioan intrând la mine în dormitor, îmbrăcat cu o reverendă gri, cu 
brâu negru. În mână ţinea mătăniile, iar pe cap avea o camilafcă mică. 


Intrând în cameră, s-a întors spre mine şi a spus: 
- E1, ce nenorocire ai acu, de jeleşti aşa? 


Vlădica îmi vorbise întotdeauna, din copilărie, în derâdere, cum ar vorbi un adult 
cu un copil. Aşa îmi vorbea şi acum, însă ochii îi erau plini de dragoste, iar pe buze 
îi juca un zâmbet. Eram amândoi lângă patul unde era întins Vadim, care dormea. 


Vlădica s-a apropiat de pat şi, fără să se uite la mine, a întrebat: 
- Care este necazul aici? 


I-am spus că Vadim avea stomacul umflat şi mult lichid înăuntru şi am început să-i 
explic, zicând: 

- Dacă ţi-ai pune mâinile pe Vadim, ştiu că l-ai scăpa de umflătură şi de lichid şi de 
toate celelalte murdării din trupul său. 


Vlădica s-a aplecat peste Vadim, şi-a pus mâinile pe umerii lui şi a început să se 
roage; am simţit că nu mai este nevoie să spun nimic. Vlădica se ruga. Ţin minte că 
ochii mei i-au urmărit toate mişcările. Vadim era întins pe spate, cu mâinile întinse 
de o parte şi de alta a corpului. Ținându-şi mâinile pe conturul trupului fratelui 


meu, Vlădica şi le-a mişcat în Jos, ca şi cum alunga toată necurăția şi murdăriile, 
toată otrava, nu numai din stomac, ci din tot trupul. 


O dată cu fiecare mişcare simţeam că asist la o minune că, din acel moment, 
Vadim va începe să se facă bine. 


Vlădica a terminat, şi-a luat mâinile de pe picioarele lui Vadim, s-a îndreptat de 
spate şi apoi a dispărut. Nu am apucat să îi spun nici un cuvânt de recunoştinţă; 
Vlădica nu mai era nicăieri. Am vrut să fug după el şi în momentul acela am 
observat că eram în camera mea din Redding. M-am ridicat din pat şi am stins 
lumina. Am îngenuncheat şi m-am rugat cu lacrimi de recunoştinţă Domnului 
Dumnezeu şi i-am mulţumit iubitului nostru mijlocitor şi rugător. În suflet aveam 
pace şi înduioşare. 


Telefonându-i Nadiei, mi-a spus că observaseră o schimbare, adică pântecele lui 
Vadim se micşorase. Încetul cu încetul a început să dea înapoi. Medicii erau foarte 
încurajați de aceasta şi tot repetau: „Este o minune, o minune!”. Cu fiecare zi care 
trecea, Vadim se făcea mai puternic şi mai sănătos. 


A venit în sfârşit şi ziua când i s-a permis să mănânce tot ceea ce voia, mai întâi 
câte puţin, apoi normal. S-a întărit; avea poftă de mâncare. Umflătura şi lichidul au 
dispărut ca şi cum nici n-ar fi fost. 1 s-a îngăduit să nu mai ia doctorii şi să se 
întoarcă la serviciu. 


Nadia şi Vadim au făcut un parastas în cripta lui Vlădica şi o slujbă de mulțumire. 
Apoi s-au dus la spital, ca să le mulțumească tuturor medicilor care îl trataseră. 


Ca unul, toţi i-au spus: 
- Nu nouă să ne mulțumeșşti; cineva „acolo sus” te iubeşte foarte mult. 


Da, ştiu că dragul nostru Vlădica ne iubeşte şi ne ocroteşte, după cum şi-a ocrotit 
mereu toţi fiii duhovniceşti. 


Toţi cei amintiţi aici sunt gata să confirme adevărul acestei minuni săvârşite prin 
rugăciunile arhiepiscopului loan. 


Valentina V. Harvey, 
Redding, California, 
10 octombrie 1968. 


3. Ocrotire minunată în Vietnam 


Cine a vizitat măcar o dată cripta arhiepiscopului loan nu a putut să nu observe şi 
să nu se închine la o icoană mare cu „Intrarea în Biserică a Maicii Domnului”, 
aşezată pe un analog, chiar în centru, la capul raclei fericitului loan. Această icoană 
a fost de curând restaurată în chip minunat într-o familie ortodoxă cucernică. 
Icoana a fost donată pentru cripta fericitului loan, ca un gest de recunoştinţă pentru 
binefacerile sale către acea familie, ca şi către toți cei împovăraţi de suferinţe. 


Proprietara ei, Ludmila Leonidovna Holtz, trăieşte în San Francisco şi îl venerează 
foarte mult pe fericitul loan încă din vremea când trăia în Extremul Orient. 
Împreună cu mama ei, a donat acest obiect sfânt în urma unei făgăduinţe făcute lui 
Dumnezeu: când a murit arhiepiscopul loan, ele doreau foarte mult ca racla lui să 
fie lăsată sub catedrală. (Auziseră că autoritățile bisericeşti vor să o ducă în altă 
parte.) Şi astfel, au făgăduit „să dea” comoara lor, această icoană, „Fericitului 
Ioan, pentru cripta sa”, ceea ce au şi făcut. 


Măritându-se cu un american, doamna Holtz a venit în această ţară, unde s-a născut 
fiul lor, John. Când acesta a crescut, a fost luat în armată. În vremea aceea era în 
toi războiul din Vietnam. Şi băiatul îl venera pe fericitul loan, însă când a plecat el 
în Vietnam, fericitul deja nu mai era printre cei vii. 


Cu puţină vreme înainte de a pleca, John a venit la mormânt şi a pus sub mitra 
fericitului (care este aşezată pe raclă) o fotografie de-a acestuia, cu intenţia de a o 
lua înapoi chiar înainte de a pleca la război, ca o binecuvântare de la sfânt. S-a 
întors apoi, s-a rugat lângă raclă, a scos fotografia şi a pus-o în buzunarul de la 
uniformă, exact în dreptul inimii, ca ocrotire împotriva „glontelui inamicului”. Şi 
aşa a plecat pe front. 


lată ce mărturiseşte mama sa, judecând după multele lui scrisori de peste mări, 
despre cum Domnul nostru, datorită rugăciunilor fericitului loan, l-a ocrotit de 
felurite primejdii în chip minunat. 


Fotografia episcopului era tot timpul în buzunarul de lângă inimă, zi şi noapte, 
mereu. Caporal fiind, John a trăit o serie de minuni neîndoielnice, când toți cei din 
jurul lui cădeau, morţi sau răniţi mortal şi numai el rămânea neatins. 


Odată, detaşamentul lor a căzut într-o ambuscadă şi numai el nu a fost nici omorât, 
nici rănit, în vreme ce toţi ceilalți camarazi au fost fie omorâţi, fie luaţi prizonieri. 


Altă dată, o bombă a lovit barăcile lor şi cei care stăteau lângă el au fost grav răniţi. 
Nu i s-a întâmplat nimic primejdios nici când a căzut într-o capcană a inamicului, 
deşi a trebuit să se lupte cu Vietcongul şi chiar a fost uşor rănit. 


Sfârşindu-se timpul pe care trebuia să-l petreacă în prima linie şi fiind transferat la 
altă misiune, şi-a întâlnit părinți fericiți într-un aeroport din Hawaii. De abia 
atunci şi-a dat el într-adevăr seama cât de bine fusese păzit şi ocrotit de rugăciunile 
şi portretul fericitului loan. 


Nimic nu este întâmplător în viaţă. Sfânta icoană cu „Intrarea în Biserică a Maicii 
Domnului”, în vremea aceea deja donată criptei, s-a dovedit a avea aici o 
semnificație deosebită, pe care ei nu o cunoscuseră înainte. Această sărbătoare era 
cea pe care Arhiepiscopul loan o prefera dintre toate sărbătorile închinate Prea- 
Sfintei Născătoare de Dumnezeu: el fusese tuns în monahism în lugoslavia, la o 
mănăstire purtând acest hram; în aceeaşi zi, a sosit la primul său scaun episcopal, 
în catedrala din Shanghai, închinată icoanei Maicii Domnului, „Izbăvirea păcă- 
toşilor”; iar cu ani buni după aceea, în aceeaşi zi de sărbătoare, a sosit la ultimul 
său scaun episcopal din catedrala din San Francisco, închinată tot Maicii 
Domnului, „Bucuria întristaților”. 


Citeţul Gleb Podmoşenski Gilroy, 
California, 
ianuarie 1968. 


4. Tămăduirea unei boli a picioarelor 


În oraşul Monterey, din California, trăia de mulţi ani un domn respectabil, un 
cinstitor al arhiepiscopului loan, pe numele său George Alexandrovici Skariatin, 
care a lucrat mulţi ani pentru arhiepiscopul loan. 


Mulțumită domnului Skariatin, a fost cumpărată în San Francisco casa Sfântul 
Tihon din Zadonsk, pentru a fi adăpostiți în ea orfanii din Shanghai ai 
arhiepiscopului loan. Tot datorită lui, a fost întemeiat Fondul Arhiepiscopul Ioan, 
menit să strângă bani pentru acțiunile de binefacere ale episcopului; domnul 
Skariatin s-a nevoit mulți ani pentru acel Fond. 


În ultimii săi ani, şi-a cheltuit o mare parte din putere apărându-l pe drept, ceea ce 
foarte probabil i-a grăbit moartea timpurie. 


Văduva sa, Olga Mihailovna, îi continuă lucrarea, jertfindu-se pentru această cauză 
până în ziua de azi. Vreme de mulţi ani ea a suferit de varice, până ce, în cele din 
urmă, a fost silită să se interneze în spital; însă boala nu-şi găsea uşurare. După 
şase săptămâni, starea nodurilor din vene s-a înrăutățit şi doctorii au stăruit să o 
opereze, ceea ce au şi făcut, pe 18 octombrie 1967. 1 s-au făcut douăzeci de incizii. 
A stat atunci o săptămână întreagă în spital, după care a fost adusă acasă, foarte 
slăbită şi cu dureri de neîndurat. 


Seara, părintele Arhimandrit Mitrofan a telefonat ca să afle veşti despre starea 
ei Şi apoi 1-a spus: 
- O să treacă tot, datorită rugăciunilor arhiepiscopului loan. 


A doua zi, dimineaţa devreme, nici nu s-a putut ridica din pat, ca să primească o 
scrisoare cu predare urgentă de la părintele Mitrofan, în care era şi o bucăţică de 
vată îmbibată cu ulei de la candela din cripta arhiepiscopului Ioan. 


Se pare că părintele o scrisese imediat după ce slujise parastasul în criptă, la miezul 
nopții. 


Iată texul ei complet: 
„12/25 octombrie 1967, 
12:00 noaptea 


Dragă Olga Mihailovna, m-am bucurat foarte mult azi să vorbesc cu tine la telefon. 
Îţi trimit ulei de la candela din cripta arhiepiscopului loan. Desfă hârtia şi unge-ţi 
în fiecare zi piciorul (locurile bolnave), fără bandaj. Fă-ţi cruce şi spune: „Doamne 
Iisuse Hristoase, Fiul lui Dumnezeu, pentru rugăciunile dragului nostru Vlădica, 
vindecă-mă de boală”. Cred cu tărie că mulţumită rugăciunilor mijlocitoare ale lui 
Vlădica al nostru, durerea va înceta îndată. Mila lui Dumnezeu să fie cu tine! Cu 
dragoste sinceră întru Domnul, cel care se roagă cu sârguință pentru tine înaintea 
lui Dumnezeu, 

Părintele Mitrofan”. 


După ce a citit scrisoarea, Olga Mihailovna a făcut întocmai cum îi spusese 
părintele Mitrofan. Durerea s-a oprit aproape imediat şi a doua zi era deja pe 
picioare. Din acel moment totul a fost în regulă. Această vindecare minunată a 
uimit-o foarte tare. 


Până atunci, deşi auzise multe şi nu se îndoise niciodată de ajutorul minunat adus 
de rugăciunile arhiepiscopului loan, fusese totuşi rezervată în privinţa acestui 


subiect. Acum însă, uimită de cele întâmplate, le spune tuturor despre puterea 
mijlocirii prin rugăciune care vine din credinţa în arhiepiscopul loan. 


Aşa şi-a arătat arhiepiscopul loan recunoştinţa față de văduva lui George Skariatin. 
Din viaţa arhiepiscopului loan 


Se cuvine să prezentăm şi o povestire a însuşi părintelui Mitrofan, care a trăit mulţi 
ani foarte apropiat de acest drept. Mai mult, estimarea pe care părintele Mitrofan a 
făcut-o vieţii ascetice a arhiepiscopului loan, care fără îndoială a dus viaţa unui 
nebun pentru Hristos, este de mare preţ căci, pe când era copil în oraşul Voronej 
din Rusia, părintele Mitrofan a cunoscut îndeaproape o adevărată nebună pentru 
Hristos, dreptcredincioasa Teoctista Mihailovna, care a murit în 1936. 


Fiind convins din proprie experienţă de darul înainte-vederii pe care îl avea 
aceasta, părintele Mitrofan a observat o asemănare sigură între ea şi arhiepiscopul 
Ioan, pe care o mărturiseşte mereu ca fund un adevăr neîndoielnic. Acest lucru ar 
putea părea altora, care nu au trăit nicicând o astfel de experienţă autentică în 
Sfânta Rusie, o exagerare foarte mare. Trebuie să trăieşti cu sfinţii ca să poţi face 
judecăţi despre ei. 


lată ce ne-a scris părintele Mitrofan, care şi-a intitulat însemnarea: Din viaţa 
arhiepiscopului loan povestit fratelui Gleb Podmoşenski 


La marginea Parisului, pe o stradă lăturalnică mare, era înghesuită o biserică de 
parohie a Bisericii noastre ruse din afara Rusiei, închinată tuturor Sfinţilor Ruşi. 
Această stradă era de fapt un şir de garaje sau mai curând nişte găuri cubice pentru 
parcarea maşinilor. 


Din pricina greutăților legate de găsirea unui loc potrivit în oraş pentru o biserică, 
s-a hotărât să fie închiriate în acest scop două garaje alăturate. Nu aveau nici 
fundaţie, nici tavan, nu aveau ferestre, nici aerisire. Era umed şi rece acolo. Nu 
locuia nici o ființă umană pe strada aceea. Bineînţeles, nu era nici un telefon pe 
lângă biserică sau pe stradă. Toate acestea creau greutăţi pentru slujbele bisericeşti. 


Nu am fost niciodată vestit pentru sănătatea mea, aşa că după ce slujeam acolo 
eram atât de stors de puteri, încât zile în şir nu mai eram în stare de nimic şi nu îmi 
mai puteam îndeplini sarcinile ecleziastice. Şi, astfel, m-am pomenit bolnav 
înaintea uneia dintre marile sărbători din timpul iernii. 


Am luat tot felul de medicamente pentru inimă şi nimic nu mi-a fost de ajutor. Am 
rămas într-o asemenea stare vreme de patru zile. Eram atât de slăbit, încât nu 
aveam putere să mă ridic din pat, însă eram pe deplin conştient că era foarte 
aproape unul dintre cele douăsprezece praznice împărăteşti. 


Biserica noastră rusă din afara Rusiei avea doar o biserică în Paris. Enoriaşii 
veneau aici nu numai din tot oraşul, ci şi din zonele din preajma acestuia. Se 
apropia ajunul sărbătorii şi eu eram țintuit la pat. Pe lângă aceasta, eram cu 
desăvârşire neajutorat şi singur într-o casă cu două etaje. 


În doar câteva ore trebuia să iau trenul spre biserică, pentru a începe privegherea şi 
eram lipsit chiar şi de posibilitatea de a trimite pe cineva să pună un anunţ pe uşa 
bisericii, care să spună că sunt bolnav şi că nu se vor ţine slujbele. Îmi dădeam 
seama pe deplin că bieţii enoriaşi vor sosi de departe şi vor sta în frig uimiţi şi 
mâhniţi, fund siliți să aştepte în faţa uşilor închise în acea zi mohorâtă fără nici un 
folos. Eram îngrozit. Ce să fac? 

Deodată, tot aşa cum o rază de lumină alungă întunecimea, gândurile mele pline de 
întristare au fost alungate de gândul purtător de lumină că nu făcusem lucrul cel 
mai însemnat, nu cerusem ajutorul arhiepiscopului Ioan. 


La acea vreme, arhiepiscopul loan era în America, în San Francisco, unde se 
dusese ca să strângă fonduri pentru fosta sa turmă, pentru a construi o biserică în 
Paris. 


Indată ce mi-am amintit de arhiepiscopul Ioan, am simţit un val de energie. M-am 
dat jos din pat, lucru de care nu fusesem în stare până atunci, m-am aşezat la masă 
şi am început să-i scriu o scrisoare: 


„Dragă Vlădica şi părinte, nu îţi scriu ca să te împovărez sau să te întristez. Am 
fost bolnav aproape întreaga săptămână, țintuit la pat, însă mâine e sărbătoare şi 
peste câteva ore trebuie să merg la biserică pentru a sluji privegherea. Sunt cu 
desăvârşire lipsit de puteri. Cred cu tărie că, în clipa în care voi termina de scris 
această scrisoare, mă voi însănătoşi”. 


Cutia poştală era Jos, pe peretele casei noastre. M-am îmbrăcat cu repeziciune, am 
coborât de la etajul al doilea, am pus scrisoarea la poştă şi, uitând de boală, ca şi 
cum nici nu fusese vreodată, am urcat iute în cameră. Am luat toate cele de 
trebuinţă pentru slujbă şi, pe deplin sănătos, am plecat la biserică. 


Cu inima sa de părinte, nemărginit de iubitoare, episcopul a auzit rugămintea plină 
de durere a fiului său duhovnicesc şi, după cum mai făcuse în repetate rânduri, s-a 
grăbit să mă ajute, căci auzise dincolo de cele 7.000 de mile care ne despărțeau. 


Străpungând hotarul spaţiului şi al timpului, arhiepiscopul loan nu numai că m-a 
auzit, oriunde s-ar fi aflat el atunci, însă în chiar clipa aceea mi-a şi asigurat mila 
lui Dumnezeu şi în mine s-au revărsat putere şi sănătate, biruind toate legile vieţii 
noastre pământeşti. 


Arhimandritul Mitrofan, 
Monterey, California, 
decembrie 1968 


5. Tămăduirea unei excrescenţe primejdioase 


Eu, Ivan Nikitici Luţenko, mă simt obligat de conştiinţă să dau mărturie despre 
cum am fost vindecat prin rugăciunile iubitului nostru Vlădica Ioan. 

Aveam, de trei sau patru ani, o excrescenţă pe încheietura inelarului, cam de 
mărimea unui sâmbure de caisă. Multă vreme am încercat să nu-i dau atenţie, deşi 
mă necăjea foarte tare. Lumea m-a trimis la doctor ca să mi-o taie, şi m-am dus. 


Doctorul, Constantin Efimovici Zaharov, mi-a spus că ar fi periculos să o taie, căci 
ar putea să atingă un nerv şi atunci nu voi mai putea îndoi degetul. Dar eu voiam să 
o taie. Deja la mine la serviciu oamenii vorbeau despre ea. 


ÎI preţuiam foarte mult pe Vlădica de multă vreme. Cam la un an de la moartea sa, 
la puţin timp după ce a fost deschisă cripta şi se putea intra, m-am dus acolo într-o 
zi. Nu pot spune că m-am dus special ca să-i cer ajutorul, ci doar pentru că îmi era 
atât de drag. Ajungând la mormânt, i-am sărutat mantia, care se află pe sarcofag, 
am aprins o lumânare, am sărutat mitra. Am stat o vreme acolo. M-am rugat la 
Vlădica loan şi apoi, într-un fel, nu m-am mai gândit la asta. 


După două zile a început să mă mănânce degetul. Am observat că umflătura 
începuse să se înmoaie şi într-o săptămână şi jumătate dispăruse cu desăvârşire. ŞI 


mă chinuisem cu ea trei sau patru ani. 


Nu am nici o îndoială că Vlădica m-a ajutat. Nu mai fusesem la el la mormânt de 
multă vreme şi apoi m-am dus acolo şi iată ce s-a întâmplat! 


Ivan Luţenko, 


San Francisco, California, 
februarie 1969 


6. Ajutor pentru găsirea unui soţ 


Vreau să dau mărturie, înaintea credincioşilor creştini ortodocşi, că arhiepiscopul 
Ioan, deşi a murit, este viu pentru toți care se roagă lui cu credinţă, ca şi cum ar trăi 
încă. 


In vremea vieţii sale îl consideram un sfânt şi, deşi ştiam puţine lucruri, credeam în 
rugăciunile sale şi îi ceream să se roage pentru mine în momentele importante din 
viaţa mea. 


Când a murit, am simţit imediat nevoia de a mă ruga lui şi adeseori. În timpul 
slujbelor din catedrală, coboram în criptă şi citeam Psaltirea pentru el, cum făceau 
mulți alții. 


Pe vremea aceea, mulți oameni obişnuiau să-şi arate respectul şi dragostea pentru 
el citind cu voce tare Psaltirea, vechi obicei cucernic, aproape uitat astăzi - cititul 
Psaltirei pentru morţi. Era foarte înduioşător să vezi o bătrână cu o lumânare în 
mână, stând cu teamă şi respect înaintea analogului, în faţa unei cărți mari, vechi, 
deschise, pronunţând cu grijă cuvinte lungi şi complicate din Psaltirea Slavonă, 
cuvinte uneori neînţelese de nimeni. Dar, cel puţin, le înţelegea sfântul care le 
auzea şi era mulțumit că un suflet viu se nevoia pentru el. 


Mulţi oameni obişnuiau să vină acolo şi să stea liniştiţi şi smeriţi, așteptând 
răbdători să le vină rândul la citit, ascultând cuvintele solemne care se refereau mai 
mult la lumea de dincolo, de unde asculta fericitul, decât la noi cei de aici, de jos. 
(La scurtă vreme după aceea, noul episcop a oprit aceasta printr-un ordin, de teamă 
ca oamenii să nu folosească cititul drept scuză ca să plece de la slujbele ţinute de 
el; acum nu mai citeşte nimeni acolo.) 


Odată m-am dus acolo şi am citit mult timp, până ce nu mai rămăsese nimeni cu 
mine. M-am uitat împrejur şi am văzut că nu mai urmează nimeni. Eram singur cu 
fericitul! Şi atunci, ceva mi-a atins profund inima şi am început să plâng. Am căzut 
pe mantia care îi acoperea racla dragă. Şi apoi mi-am dat deodată seama că, de 
vreme ce el este viu cu Domnul şi de acolo ne aude, pot să-i cer şi eu să mă ajute în 
nevoile mele. 


Şi am început să mă rog cu sârguinţă pentru sora mea, care voia foarte mult să se 
mărite, însă din cauză că fusese bolnavă mulți ani nu reuşea să-şi găsească un 
bărbat aproape de sufletul ei. 


La scurtă vreme, s-a terminat sus slujba şi au coborât să închidă cripta şi am plecat. 
Aceasta a fost Duminică noaptea. 


A doua zi, seara, sora mea mi-a spus că a întâlnit un tânăr şi simte că se plac unul 
pe altul. Curând a urmat nunta, apoi un copil şi deja de câţiva ani trăiesc fericiţi 
împreună. Însă remarcabil este faptul că s-au cunoscut exact atunci când eu mă 
rugam fericitului loan pentru acest lucru. 


Timothy Gorokov, 
Salinas, California, 
mai 1969 


7. Ocrotire mistică la moarte sau „Nina a arhiepiscopului” 


Sunt unii oameni despre care nu ştii nimic, deşi s-ar putea să-i vezi în fiecare zi, iar 
când pleacă pe lumea cealaltă sunt repede uitaţi şi amintirea lor se stinge. Un astfel 
de om a fost Nina Kmeleva, sau „Nina a arhiepiscopului”, cum îi spunea multă 
lume din Shanghai, fiindcă stătea tot timpul în catedrală şi îl venera pe Vlădica 
Ioan. 


Se ştiu foarte puţine lucruri despre ea. Era cu desăvârşire singură, nu avea rude sau 
apropiaţi; nu fusese niciodată măritată, avea o cameră închiriată într-o zonă săracă 
a oraşului şi în ultimii ei ani a fost foarte bolnavă. 


Lumea îşi aminteşte că, pe când era încă în China, mergea în fiecare zi la toate 
slujbele, nu pierdea niciodată vreuna. 


În San Francisco a continuat această nevoinţă; la început a mers la vechea 
catedrală, apoi la cea nouă. Putea fi văzută adesea la intrarea în catedrală cu un 
chitanțier, strângând bani pentru înălţarea noii catedrale şi se spune că a adunat 
astfel câteva mii de dolari. 


Joia, chiar şi atunci când s-a îmbolnăvit, a continuat să îngrijească, fără nici o 
plată, copu retardaţi. In general, viaţa ei era mohorâtă. Era considerată puţin săracă 

cu duhul, o „fericită” sau cam aşa ceva. 


Cu un an înainte de a muri a început să slăbească cu repeziciune, apoi a spus că are 
cancer şi în curând era în spital. 


În 1969, se apropia cea de-a treia sărbătorire a morţii arhiepiscopului Ioan. Cu o 
săptămână înainte de moartea ei, Nina a spus că „Vlădica vine să mă ia”; dar 
nimeni nu a dat atenţie cuvintelor ei. Suferea foarte mult şi se umflase îngrozitor. 
Însă, cu trei zile înainte de moarte, starea ei s-a îmbunătăţit şi a spus că un fel de 
„bătrân”, îmbrăcat în alb, stătea în spatele ei, în colţul camerei. De trei ori l-a văzut 
şi l-a întrebat dacă a venit să o ia; dar se pare că el a dat din cap că nu. 


Apoi a venit dimineaţa zilei în care se sărbătorea moartea lui Vlădica loan. In 
cripta de sub catedrală era deja multă mişcare, începuse Sfânta Liturghie 
arhierească. 


Chiar în vremea aceasta, „Nina a arhiepiscopului” şi-a dat ultima suflare în spital 
ŞI, când vestea despre moartea ei a ajuns în criptă, slujba de pomenire s-a săvârşit 
îndată după Liturghie, nu numai pentru arhiepiscopul loan, ci şi pentru ea. Şi astfel, 
prima slujbă de pomenire pentru ca a fost o slujbă „de arhiepiscop”. 

Cu adevărat Vlădica loan a luat-o la el şi din acel moment ea a fost pomenită în 
criptă, împreună cu arhiepiscopul loan, în fiecare an de ziua morții ei. 


Povestit de T. Blinova 
8. Ocrotitorul călătorilor 


Nota editorului: Pentru a-şi îndeplini îndatoririle misionare şi arhipastorale, 
arhiepiscopul loan călătorea cu avionul atât de des şi pe distanţe atât de mari - 
acest lucru s-a petrecut ultima dată când rămăşiţele sale pământeşti au fost 
transportate cu avionul de la Seattle la San Francisco, unde au fost înmormântate - 
încât a fost propus drept candidatul logic pentru sfântul ocrotitor al celor care 
călătoresc prin aer. 


După cum arată următoarea povestire, el poate fi considerat ocrotitor şi al altor 
călători. Povestirea a fost scrisă de o rusoaică ce 1-a fost apropiată în Shanghai, şi 
mai târziu. Adesea, ea i-a cerut şi i-a primit ocrotirea şi ajutorul. 


Vlădica loan obişnuia să îi viziteze familia de fiecare dată când călătorea cu maşi- 
na între San Francisco şi Seattle şi i-a botezat soţul şi copiii. 


În ziua de Paşti ne întorceam acasă, la Redding. Am plecat din San Francisco după 
ce ne-am dus la biserică şi după ce i-am salutat pe arhiepiscopul Antonie şi pe 
iubitul nostru Vlădica loan. Ne grăbeam spre casă, ca să petrecem acea zi sfântă cu 
mama, care nu putea merge la biserică din cauza bătrâneţii şi a boli. Erau multe 
maşini pe drum şi nu aveam chef de vorbă, în afară de schimburi întâmplătoare de 
impresii cu privire la slujba foarte frumoasă şi la cântări. Soţul meu conducea. 
Fiica noastră de şapte ani se juca pe bancheta din spate, iar eu stăteam în faţă lângă 
soţul meu. Dormisem foarte puţin, căci venisem de la catedrală dimineaţa devreme. 
M-am hotărât să ațipesc puţin şi se pare că am adormit. 


Și apoi am văzut că portiera de lângă mâna mea dreaptă se deschide şi că apare 
Vlădica Ioan, care ne cheamă la el cu nerăbdare. M-am gândit: ne-a sunat ceasul! 
În acelaşi timp, prin faţa lui Vlădica a trecut o umbră; părea a fi umbra unui preot. 
M-am ridicat în capul oaselor şi mi-am spus: „Facă-se voia Ta cea sfântă în toate, 
Doamne!”. Am deschis ochii şi am văzut că din partea stângă - partea unde era 
soţul meu - se năpustea spre noi un autobuz Volkswagen. Am îngheţat şi m-am 
gândit: am murit deja sau încă nu? 


Într-un fel eram împăcată la gândul acesta şi nu simţeam panică; şi, mi-e ruşine să 
recunosc, nici măcar nu m-am gândit să-L rog pe Domnul Dumnezeu să-mi ierte 
păcatele sau să-l cer ajutorul. Autobuzul a zburat atât de aproape pe lângă noi, 
încât, cum se spune, dacă ar fi fost un fluture pe roată ar fi avut loc o catastrofă. 


Uitându-mă la soţul meu am văzut că pălise şi îi tremurau mâinile, şi în momentul 
acela am ştiut că trăim. M-am lăsat la loc pe spate şi l-am mulţumit Domnului că 
ne-a salvat în chip minunat de la dezastru, şi atunci mi-am amintit cum mi se 
arătase Vlădica. 


Ce putea să însemne? Vlădica ne chemase spre el parcă nerăbdător, ca şi cum ar fi 
fost o chestiune de viaţă şi de moarte. Însă eu am fost cea care l-am văzut pe 
Vlădica, deşi maşina era condusă de soţul meu. Eu nu i-am spus nimic, nu l-am 
prevenit - n-am avut timp să o fac. Ce însemnau toate acestea? 


In momentul acela, soțul meu şi-a dat seama că nu dorm şi mi-a povestit cum 
scăpasem ca prin urechile acului. 


I-am spus că ştiu, că nu dormeam. 
- Vlădica loan m-a trezit; el m-a prevenit. 


ŞI 1-am povestit ce văzusem. Soţul meu a replicat: 


- Dar de ce nu m-a prevenit pe mine Vlădica, de ce nu l-am văzut eu, şi tu de ce nu 
mi-ai spus nimic? 


Într-adevăr, nu-i spusesem nimic. Însă cum ar fi putut Vlădica să-i apară soţului 
meu - la urma urmei, el conducea. În plus, cred că Vlădica îl cunoaşte pe soţul meu 
mai bine decât oricine, de vreme ce el l-a botezat. Vlădica i-a dat gândul să 
îndrepte maşina spre dreapta înainte ca autobuzul să vină spre noi. 


În clipa în care eu am văzut autobuzul care venea spre noi, maşina era deja în 
partea cea mai dinspre dreapta a drumului. Nu a avut loc nici o mişcare bruscă spre 
dreapta şi maşina noastră mergea drept înainte, în vreme ce atunci când tragi de 
volan ca să eviţi o ciocnire partea din spate a maşinii ar putea fi mai aproape de 
autovehiculul care se apropie. Vlădica ne prevenise pe amândoi! 


M-am uitat la soţul meu şi i-am zis: 
- De unde ştii că nu ai fost prevenit şi tu? 


Nu m-a contrazis. Cred că şi el este încredinţat că Vlădica ne-a ajutat în acea 
zi minunată de Paşti! 


Valentina Harvey, 
Redding, California, 
Paşti, 1972 


9. Scăpare de cancer 


Nu ştiu despre Vlădica loan decât ce am citit în revista dumneavoastră. Anul 
trecut, după 20 octombrie (1974), mama era în spital cu o durere mare în stomac. 
Eram foarte supărată, temându-mă să nu aibă cancer. Și apoi, în noaptea dinaintea 
zilei când doctorul trebuia să-mi comunice rezultatul analizelor, am avut un vis. 


O mulțime de oameni erau adunaţi în jurul unei biserici mari, albe, cu turle ruseşti. 
Un bătrân îmbrăcat în alb a ieşit de acolo cu o cârjă în mână şi a traversat strada, 
venind drept spre mine şi spre mama. Când a ajuns la noi, mi-am dat seama, din 
fotografii, că era Vlădica loan. Ne-a binecuvântat pe mama şi pe mine şi apoi 
imediat m-am trezit. Nu mai eram mâhnită din cauza mamei. După cum s-a dove- 
dit, avea un ulcer care s-a vindecat repede. Acum mă gândesc adesea la Vlădica. 


Tamara Hurt Sarnia, 
Ontario, Canada, 


25 iulie 1975 


Nota editorului: în articolele privitoare la arhiepiscopul loan, publicate de 
episcopul Sava în Orthodox Russia, sunt mai multe vise asemănătoare cu acesta iar 
episcopul Sava face o observaţie însemnată după ce descrie unul dintre vise: 


„Putem lua drept adevărat acest vis, căci Sfântul Varsanufie cel mare scrie că, dacă 
cineva vede în vis crucea, acesta este semn că visul este de la Dumnezeu, de vreme 
ce satana nu poate reprezenta crucea. Desigur, şi alte vise pot fi de la Dumnezeu, 
însă nu avem un semn atât de sigur că un vis este de la Dumnezeu ca atunci când 
vedem semnul crucii. lar dacă visul este de la Dumnezeu, trebuie să avem grijă, 
spune Sfântul Varsanufie, să nu-l interpretăm greşit, căci aici satana ne poate 
înşela”. (Orthodox Russia, nr. 3 din 1967). 


Faptul că Vlădica loan a făcut semnul crucii (când binecuvânta) în acest vis şi prin 
el a dăruit pace sufletească, arată că şi acest vis este de la Dumnezeu şi că a fost o 
arătare de-a lui Vlădica, dăruită prin har, pentru o persoană care îl cinstește. 


10. Ocrotire de accident de maşină 


Portretele fericitului arhiepiscop loan Maximovici au sosit chiar când plecam în 
Europa. Nefiind prea încrezători în siguranţa avioanelor, maşinilor şi trenurilor 
noastre şi încrezându-ne în ajutorul fericitului loan Maximovici, care a călătorit 
atât de mult, am fost foarte recunoscători că portretul său ne putea însoţi în toate 
călătoriile noastre. 


Prietenul nostru M. ne-a povestit de curând că a fost ocrotit de un accident de 
maşină printr-o minune a fericitului arhiepiscop loan. 


Într-o noapte, M. conducea cu viteză, când la marginea şoselei a apărut un cerb 
mare, care s-a năpustit spre maşină. Însă, înainte ca animalul să ajungă la maşină a 
fost oprit brusc şi, în acelaşi timp, M. a simţit foarte clar prezenţa fericitului loan 
Maximovici. 


Michael Nedelski, 
Dakota de Sud, 
12/25 ianuarie 1974 


11. Nădejde pentru răposaţii neortodocşi 


Nota editorului: întâmplarea următoare ne vine de la un ortodox convertit, a cărui 
mamă a murit neortodoxă. EI era mâhnit şi nu ştia cum să se roage pentru ea, iar 
apoi a primit acest răspuns de la Vlădica Ioan, pe care l-a interpretat şi ca pe un 
semn „că trebuie să fim misionari, să avem dragoste şi să ne îngrijim de 
neortodocşii din jurul nostru”. 


Era după-amiază şi citeam din The Orthodox Word, numărul din mai-iunie 1974. 
Mai întâi m-am uitat la fotografia criptei lui Vlădica loan. Făcând aceasta, am citit 
din nou troparul său, după care am simțit nevoia să sărut imaginea cu cripta şi să-i 
spun ce rău îmi pare că nu m-am dus de mai multe ori acolo când am fost în San 
Francisco. 


M-am uitat apoi la o fotografie de-a mamei mele şi l-am rugat încă o dată să se 
roage pentru ea şi am simţit că sigur face acest lucru. Brusc, au început să mi se 
îngreuneze pleoapele, mi s-au închis ochii şi am intrat într-un fel de visare, văzând- 
o pe mama cu şorțul pus, vorbind mult, aşa cum făcea în ultimii săi ani de viaţă. ŞI, 
dintr-o dată, am simţit că Vlădica se roagă pentru ea. Am văzut-o apoi din nou, 
însă de data aceasta în genunchi, plângând şi spunând cât de mult se căieşte pentru 
păcatele ei. Plângea atât de tare şi de amarnic, încât aproape că îi puteam auzi în 
realitate vocea în cameră. 


Sentimentul care mi-a fost insuflat a fost să mă alătur rugăciunii lui Vlădica şi să 
nu-mi deschid ochii. Am început să mă rog simplu, dar fierbinte, lui Dumnezeu, să 
aibă milă de ea şi eram conştient de prezenţa foarte puternică a lui Vlădica, deşi pe 
el nu-l vedeam ca pe mama. Ea a continuat să plângă cu mare durere şi, în cele din 
urmă, a dispărut. 


În curând l-am văzut pe Vlădica loan, dar numai din spate. Nu-i puteam vedea 
chipul, numai vălul de la camilafcă şi o parte din barbă, apoi vârful cârjei 
episcopale şi mâneca rasei. A început să se îndepărteze încet şi am observat cu 
claritate că purta o mantie simplă de monah şi nu una de episcop. Cu demnitate, a 
dispărut din vedere şi nu i-am văzut deloc faţa, însă eram sigur că el este. 


Am deschis ochii, m-am ridicat şi i-am spus din nou troparul, cu voce tare, cu faţa 
spre Răsărit, şi am sărutat fotografia cu cripta sa. 


Nu cunosc în întregime sensul a ceea ce am trăit... Un lucru pe care l-am observat 
este că Vlădica nu a spus nimic şi nu a făcut nici o promisiune. Am fost pur şi 
simplu asigurat de rugăciunile sale şi că este nevoie de rugăciune din partea mea şi 
a altora. 


Am observat şi faptul că purta mantie şi cârjă de monah şi nu de episcop. Aceasta 
mi-ar arăta mie că a făcut, ceea ce a făcut, nu în calitate oficială de episcop, ci mai 
degrabă ca persoană, ceea ce ar însemna că el recunoaşte interzicerea de către 
Biserică a rugăciunii publice pentru răposaţii neortodocşi, însă şi învăţătura 
conform căreia rugăciunea particulară pentru aceştia este de mare preţ şi trebuie 
încurajată. 


Joseph McKean, 
Youngstown, Ohio, 
6 septembrie 1974 


12. Readucere-aminte de rugăciunea pentru morţi 


Faptele sfinților trebuie făcute cunoscute în lumea întreagă. Acum câţiva ani, când 
aveam o mare supărare, răposatul Vlădica loan (Maximovici) mi-a apărut în vis. 
Am văzut o raclă în mijlocul bisericii noastre, în care stătea Vlădica loan în mantia 
sa. 


Vlădica şi-a făcut cruce, s-a ridicat şi mi-a spus: 

- Roagă-te pentru robul lui Dumnezeu Basil (care murise cu câţiva ani înainte) şi 
pentru... (cineva al cărui nume nu l-am putut înţelege, dar mai târziu mi-am dat 
seama că era chiriaşul nostru, Eugene, care murise). 


Alexander Pemitz 
San Francisco, California, 
14 decembrie 1975 


13. Tămăduire de ulcer 


Mama mea are un ulcer care nu poate fi operat şi a avut probleme în ultimii trei 
ani. In 1975, a fost internată de trei ori. 1 se făcea foarte rău noaptea şi a doua zi era 
în spital. Acolo zăcea în pat, cu perfuzii în mână, iar în câteva zile se întorcea 
acasă. 


Însă în noiembrie 1975, a avut o altă criză, şi de data aceasta a făcut febră cam de 
39*C (mama este o persoană micuță şi temperatura ei normală este de 35,5* C). 
Medicii au spus că poate veni acasă când îi scade febra. 


Mama nu crede în Dumnezeu şi în mila Lui, însă de data aceasta mi-a spus să mă 
rog pentru ea, iar eu i-am răspuns că o să fac acest lucru. Zăcea la pat de şapte zile 
şi doctorii nu îi puteau scădea temperatura. 


Atunci am primit o bucăţică din mantia lui Vlădica de la o prietenă care l-a 
cunoscut pe fericitul Arhipăstor. Ea mi-a spus să-i dau mamei o bucăţică de artos şi 
agheasmă şi apoi să îi pun pe frunte o bucată de mantie şi să-l rog pe Vlădica să se 
roage pentru noi. 

Am plecat de la mama după-amiaza târziu şi ea a adormit, iar a doua zi nu mai 
avea febră. După încă o zi au şi externat-o şi de atunci a fost sănătoasă. Toţi 
credincioşii s-au bucurat de această minune. 


Peter Herrin 
Burlingame, California, 
2 februarie 1967 


14. Ajutor pentru oprirea sângerării 


În noaptea dinspre 1 ianuarie, s.n., după ce m-am rugat fericitului Vlădica Ioan 
Maximovici şi m-am uns cu ulei din candela care arde în cripta sa, sculându-mă 
din somn pe 1 ianuarie, am descoperit că sângerarea pe care o aveam de două zile 
se oprise. 


Slăvit este Domnul nostru întru Sfinţii Lui! 


Marina Prokopciuc, 
New Jersey, 
ianuarie 1976 


15. „Roagă-te pentru bolnavi!” 


Lunea trecută, seara, am avut un vis despre fericitul Vlădica loan de San Francisco, 
pe care n-am să-l uit cât voi trăi. Era un vis din cele care nu aş mai vrea să se 
termine şi m-am trezit cu o asemenea bucurie şi fericire şi m-am simţit atât de 
nevrednic să vină la mine în vis. 


Fericitul loan purta reverenda şi panaghia sa. Era încovoiat, uitându-se la mine 
cumva dintr-o parte, avea părul negru cu şuviţe cărunte şi îşi scosese ochelarii; mi- 
a spus că este fericit că am fost hirotonit diacon şi a adăugat: 


- Mai sunt fericit şi pentru că la slujbe te rogi adesea pentru bolnavi. Nu-l uita pe 
bolnavi, roagă-te pururea pentru ei şi-i cercetează. 


Iar eu am spus: 
- Da, Vlădica, aşa o să fac. 


Apoi T., enoriaşul nostru, l-a întrebat: 

- Puteţi, vă rog, să-mi spuneți câte ceva despre viețile sfinţilor din Irlanda? 

Căci T. era mulțumit că, la începuturile sale, Vlădica adusese la lumină Sfinţii 
apuseni dinainte de Schismă. Vlădica şi T. au început deci să vorbească. ŞI aşa s-a 
sfârşit visul. 


Nu mi s-a mai întâmplat un lucru atât de plin de bucurie în toată viaţa mea. Inainte 
de a avea acest vis, nu mai lucrasem de peste nouă săptămâni, însă în ziua de după 
vis am fost angajat... 


Este atât de trebuincios să ne rugăm la aceşti oameni binecuvântaţi care L-au iubit 
pe lisus Hristos şi Biserica Lui atât de mult, şi în acelaşi timp să facem lucrurile pe 

care le-au făcut ei în vremea când erau pe pământ (eu însă cred că ei sunt încă aici, 
în duh). 


Am citit despre cât de des mergea Vlădica loan să-i cerceteze pe bolnavi, să-l 
îngrijească şi cât de mult se ruga pentru ei. 


Părintele Dimitri Serfes, 
Endicott, New York, 
9 ianuarie 1976 


16. Chemare la Ortodoxie 


Am inclus aici o însemnare din 1972: „Astăzi, un prieten de-al meu romano- 
catolic, F.C., mi-a povestit despre un vis pe care l-a avut ieri noapte. leri îi spu- 
sesem că săptămâna viitoare, când se duce la San Francisco, să se oprească la 
catedrala sinodală rusă şi să-mi aducă de acolo ulei din candela de la racla 
Sfântului loan Maximovici. 


Iar visul lui a fost acesta: când a ajuns la catedrală, a început să ia mult ulei din 
candelă şi atunci a auzit o voce adresându-i-se: 
- Spune-i lui M. să vină el însuşi aici şi să ia ulei. 


F. mi-a mai povestit şi că începuse să-şi facă semnul Crucii ca ortodocşii, însă i s-a 
spus că nu ţine bine degetele. EI s-a corectat şi apoi s-a trezit în pat, făcându-şi 
semnul Crucii corect, în felul ortodox. 


Colegul lui de cameră, care este budist, l-a întrebat ce face şi F. s-a uitat doar la el 
ŞI 1-a răspuns: 
- Mă rog. 


M-am gândit să scriu aceste lucruri - cine ştie? Este cumva loan Maximovici un 
sfânt?”. 


După o vreme am mers la San Francisco şi după Sfânta Liturghie am coborât 
imediat în criptă. M-am rugat la moaştele lui Vlădica loan, cerându-i să mă ierte 
pentru că mai înainte fusesem sceptic cu privire la sfinţenia sa... Înseamnă foarte 
mult pentru mine că Vlădica m-a adus în Biserică şi mai ales în San Francisco, 
pentru a fi aproape de sfintele sale moaşte. 


Michael Riggin, 
San Francisco, California, 
27 aprilie 1976 


17. Minuni în Franţa 


Am plăcerea de a vă comunica două minuni săvârşite prin arhiepiscopul loan. 

Pe 6 ianuarie 1958, pe la ora 10 dimineaţa, un bărbat şi o femeie, ortodocşi, care 
mergeau la mănăstirea din Fourqueux, unde avea să slujească arhiepiscopul, au fost 
victimele unui accident de circulație foarte grav şi au fost duşi, bărbatul în stare de 
inconştienţă, la Spitalul St. Germain. 


Bărbatul - care avusese conjunctura să fie aruncat din maşină (se deschisese uşa, în 
timp ce bordul se înfigea în scaun) - avea ambii genunchi fracturaţi, coastele 
zdrobite, răni grave la cap şi la abdomen. După zece zile de stat în spital, 
intestinele nu lucrau deloc şi în a zecea zi era ca şi părăsit; deşi se făcuse tot 
posibilul, plosca stătea lângă el, nefolosită. 


Intre timp, o soră de la Fourqueux, trimisă de arhiepiscop să îl viziteze, i-a adus o 
pâinică sfințită. Din respect, el a început să mănânce această pâine... cu poftă. 
După o jumătate de oră intestinele îi erau eliberate de povară. 


Femeia, doamna Pauline Richet, avea mai multe fracturi la braţul şi la piciorul 
drept. După ce a fost operată, a pierdut mult sânge, nu mai putea urina şi a intrat în 
comă. 

A doua zi, spre ora 13 după-amiază, arhiepiscopul loan i-a făcut o vizită. Cum l-a 
văzut, s-a simţit luminată, având impresia că se apropia Dumnezeu de ea - lucru pe 
care i l-a spus. EI i-a luat mâinile într-ale sale şi i le-a ţinut vreme îndelungată, fără 
să spună nimic. 


În dimineaţa următoare, a treia zi de la operaţie, ea a urinat, a scuipat şi a suflat pe 
nas cheaguri de sânge. A înţeles că a fost salvată. (Acestea sunt cuvintele doamnei 
Richet, care tocmai mi-a telefonat. Şi ea este fericită să-şi exprime recunoştinţa 
faţă de arhiepiscopul loan.) 


Arhiepiscopul Ioan a vizitat mulţi bolnavi, dar totdeauna făcea acest lucru cu foarte 
multă smerenie şi discreție. Faptele sale bune, în această privință, rămân 
necunoscute. 


Sunt oameni care spun că, în timpul unei întâlniri cu el la Versailles, i-au văzut 
capul şi umerii înconjurați de o aură albastră. 


Emile Moine, 
Paris, Franţa, 
27 iunie 1973 


18. Tămăduire de astm 


Printre miile de oameni care l-au cunoscut şi l-au iubit pe arhiepiscopul loan se 
număra şi famila lui Boris Troian, care i-a fost foarte apropiată încă din anii 1930, 
din Shanghai. Această familie a trăit în tabăra de refugiați din Filipine înainte de a 
veni în cele din urmă în Statele Unite. Pe cel mai mare dintre băieţii familiei îl ştia 
Vlădica de când se născuse. Prin anumite împrejurări, famila a fost despărțită de 
Vlădica pentru câţiva ani. 


Băiatul de unsprezece ani a început să aibă crize violente de astm cam de prin 
1952. A fost dat în îngrijirea unui medic şi au stabilit ca acesta să poată fi chemat 
imediat, ziua sau noaptea, când băiatul, Vitali T., avea o criză de astm. 


Familia locuia în San Francisco cam de trei ani când Vlădica loan a venit să-şi 
viziteze foştii enoriaşi, după o şedinţă a Sinodului din New York. Când familia a 
aflat de venirea sa, au mers îndată la biserica Sfântul Tihon ca să-l vadă. Când 


Vlădica a sosit şi a ieşit din maşină, oamenii s-au îmbulzit să-l întâmpine pe iubitul 
lor arhiepiscop. EI i-a salutat pe toţi, pe mulţi dintre ei nemaivăzându-i de mulți 
ani. 

Familia Troian nu îl mai văzuse cam de trei ani. EI i-a întrebat ce mai era nou pe la 
ei, i-au răspuns că totul este bine, în afară de astmul băiatului. Vlădica a părut 
uimit aflând acest lucru. 


L-a înşfăcat de păr pe băiat, cu unul dintre binecunoscutele sale gesturi de tandreţe 
către băieții care îi slujeau în Biserică, şi a spus foarte tăios: 
- Nu a avut niciodată astm şi nici nu o să aibă vreodată! 


Și, uitându-se la băiat, a adăugat: 
- Nu-i aşa? 


Iar băiatul a răspuns: 
- Aşa e. 


Din momentul acela până în prezent, băiatul nu a mai avut astm. 


Citeţul Laurence Campbell, 
San Francisco, California, 
ianuarie 1974 


19. Apropierea Sfinţilor 


Prima mea întâlnire cu Vlădica loan a fost provocată de un mare necaz — o boală 
gravă. În 1953, în New York, am făcut o operaţie nereușită la ochiul stâng, la care 
aveam cataractă. Vreme de mai multe luni am fost ameninţată de orbire. În cele din 
urmă am fost din nou internată şi mi s-a făcut un aşa-zis tratament „de şoc”, în 
urma căruia aproape că am murit. Dar, după acest „şoc”, îmi puteam deschide 
ochiul. Însă atunci a apărut o nouă nenorocire: glaucomul... M-am operat din nou, 
pentru a fi înlăturat lichidul care se adunase în ochi, şi mi s-a spus că va trebui să 
fac această operaţie în fiecare an. 


Trebuie să adaug aici că atât la început, când ochiul a început să se inflameze, cât 
şi mai târziu, o dată cu sporirea presiunii dinăuntrul lui, această năpastă era însoțită 
de dureri de nesuportat, din cauza cărora nu puteam nici să dorm, nici să muncesc. 
Iar situația noastră materială era foarte proastă. 


În aceste condiţii, auzind că arhiepiscopul Ioan a venit din Europa, ne-am dus la 
biserica sinodală unde slujea. După slujbă, soţul meu m-a dus la Vlădica. l-am 
povestit pe scurt despre nenorocirea mea şi l-am rugat să se roage pentru mine. 
Spre uimirea mea, Vlădica, deşi nu mă cunoştea câtuşi de puţin, mi-a spus pe nume 
când m-a binecuvântat. 


După ce am primit binecuvântarea, m-am dus la spital pentru operaţie, cu 
desăvârşire liniştită. Şi prin mila lui Dumnezeu, prin rugăciunile sfântului Vlădica, 
a fost ultima mea operaţie: au trecut deja 17 ani de când n-am mai avut nevoie de 
NICI una. 


După aceasta, l-am inclus pe Vlădica Ioan pe lista preoţilor şi a mirenilor pentru a 
căror sănătate ne rugăm când ne facem canonul zilnic de rugăciune. 


Totuşi, după ce a trecut un anumit timp, din cauza epuizării extreme a soţului meu, 
a trebuit să ne gândim la scurtarea canonului de rugăciune. Ne-a venit gândul să 
pomenim mai puţini oameni, Vii şi Morți. 


Vrăjmaşul a pus în mine gândul de a-i spune soţului meu: 
- Vlădica loan este un om sfânt şi nu are nevoie de rugăciunile noastre nevrednice. 


In seara aceea nu l-am pomenit pe Vlădica Ioan, şi nici pe alte persoane pe 
care le pomeneam înainte. 


După rugăciune, m-am culcat. De-abia reuşisem să ațipesc când deodată, fie în 
somn, fie în realitate, l-am văzut pe Vlădica Ioan (care era în Europa atunci), cu 
mantia sa neagră şi o cruce în mâna dreaptă. M-am dus cu bucurie la el ca să iau 
binecuvântare, însă el mi-a spus: 

- Nu, acum nu ai nevoie de mine şi nu o să-ți dau binecuvântare. Când ai avut 
nevoie de mine, te-am binecuvântat şi dacă în viitor vei avea nevoie de mine, 
atunci vino la mine după binecuvântare. Şi cu aceste cuvinte Vlădica a plecat fără 
să mă binecuvânteze. 


Desigur că nu am mai putut adormi şi m-am gândit fără încetare la nevrednicia 
mea, la faptele minunate ale lui Dumnezeu şi la învăţătura apostolului Pavel, 
potrivit căreia trebuie să ne rugăm pentru toți învățătorii noştri şi pentru toată 
lumea. 


Dimineaţa, înfricoşată, i-am povestit soţului meu despre vis sau vedenie şi, din 


acea zi, nu am încetat şi nici nu vom înceta să ne rugăm pentru Vlădica loan; 
înainte îl pomeneam în rândul viilor, acum ne rugăm pentru odihna sa, cerându-l 
Domnului ca, pentru rugăciunile sfântului nostru Vlădica, să ne mântuiască şi să ne 
miluiască pe noi păcătoşi. 

La ceva vreme după această întâmplare, am auzit că Vlădica loan a venit şi va sluji 
la Biserica Sfântul Arhanghel Mihail din Brooklyn. Mi-era teamă să mă duc la el 
să primesc binecuvântare. Însă Vlădica s-a uitat blând la mine şi m-a binecuvântat 
cu bucurie. 


O, Sfinte Vlădica, roagă-te pentru noi păcătoşii înaintea Tronului Atotputernicului, 
ca să nu ne părăsească, ci să ne întărească în credinţă şi în răbdare, ca să ne purtăm 
crucea până la sfârşitul zilelor noastre şi să stăm cu înţelepciune şi linişte împotriva 
duhului stricăcios al apostaziei atât de răspândit în zilele noastre de premergătorii 
lui antihrist. 


Maria Mostiko, 

Washington, D.C., 

Înainteprăznuirea Schimbării la Faţă, 
5/18 august 1973 


20. Tămăduire de artrită 


Vă voi povesti cum m-a vindecat Vlădica loan. Eu sufăr de inimă, am 
hipertensiune şi artrită. Le-am putut îndura pe toate până acum doi ani şi jumătate, 
când artrita a pus stăpânire pe mine. Durerea era de nesuportat. Nu-mi puteam 
mişca braţele, nu mă puteam apleca, iar treaba prin casă o făceam în chinuri. Mă 
rugam tot timpul la Maica Domnului şi o imploram să mă scape de aceste chinuri. 
Și nu a trecut multă vreme până ce mi-a fost trimis ajutor, mie, păcătoasei şi 
nevrednicei. Am avut un vis. Mergeam pe un drum şi purtam o cruce înaintea mea. 
Era o cruce veche care se îngălbenise, însă am văzut că strălucea ca nouă (era mare 
de-o palmă). Apoi am văzut cum vine spre mine un călugăr cu o cârjă în mână. 


Când a ajuns la mine mi-a spus: 
- Te rogi tot timpul la Maica Domnului să te ajute, însă nu eşti singura care suferă; 
fii răbdătoare şi aşteaptă. 


Atunci m-am trezit şi m-am gândit vreme îndelungată ce ar putea să însemne acest 
vis. Am hotărât că este limpede că acest lucru este plăcut Domnului şi că trebuie să 
am răbdare. 


Peste câteva zile am primit o scrisoare de la o prietenă căreia îi scrisesem despre 
durerile mele. Ea mi-a spus să îi scriu lui Batiuşka [cuvânt rusesc, folosit ca atare 
în text, cu sensul de preot, părinte. Primul său sens (învechit) este tată, tăicuţă] care 
slujeşte în catedrala unde se află cripta lui Vlădica loan. Am făcut acest lucru şi am 
trimis şi bani, rugându-l să slujească un parastas pentru Vlădica loan şi să se roage 
pentru mine. 


Batiuşka mi-a îndeplinit rugămintea şi mi-a trimis o iconiţă cu Maica Domnului, o 
cruciuliță de la Ierusalim, nişte vată cu ulei din candela care arde în cripta lui 
Vlădica Ioan şi, cel mai important, o fotografie cu el. 


De cum l-am văzut, l-am recunoscut îndată pe călugărul pe care îl văzusem în vis - 
Şi, ştiţi, nu-l văzusem niciodată pe când trăia. Am izbucnit în plâns şi am început 
să-l mulţumesc Domnului pentru mila Sa. Am început să mă rog şi să-i cer lui 
Vlădica să se roage pentru mine. Mi-am mărturisit lui păcatele, implorându-l să-L 
roage pe Dumnezeu să mă ierte şi să mă dezlege de păcate şi să-mi vindece sufletul 
şi trupul. M-am uns pe piept cu vata îmbibată în ulei şi m-am rugat fierbinte. După 
aceea, starea mea a devenit din ce în ce mai bună. Durerea a slăbit, inima mi-era 
mai bine, iar tensiunea a început să scadă. Şi astfel, după doi ani şi jumătate de 
durere în piept, aceasta a dispărut cu desăvârşire - iar în tot acest timp, din cauza 
inimii, fusesem în grija unui medic şi nimic din ce îmi prescria el şi nici un sfat pe 
care mi-l dădea nu îmi ajutau. Însă, prin rugăciunile lui Vlădica Ioan, Domnul m-a 
vindecat. 


Am făgăduit să trimit în fiecare an la cripta sa, pentru ziua trecerii sale la cele 
veşnice, bani pentru lumânări sau ulei, lucru pe care îl voi face până ce Domnul mă 
va chema la EI. 


ŞI prietena mea Olga Alexandrovna Makarova a fost vindecată de artrită, însă pe 
când Vlădica mai trăia. Ea a fost cea care m-a sfătuit să-i cer ajutorul. 


V-am scris tot, Dumnezeu mi-e martor! Ce binecuvântare că avem mijlocitori 
înaintea lui Dumnezeu şi a Preacuratei Sale Maici! 


Sofia Zukulis, 
Milwaukee, Wisconsin 
15 februarie 1977 


21. Tămăduirea unor degete rănite 


Într-o sâmbătă, m-am dus să vizitez o prietenă americană bătrână, răposată acum, 
care trăia într-un cămin de bătrâni şi nu se putea mişca decât într-un scaun cu 
rotile. 

Nu avea pe nimeni iar vizitele mele o bucurau totdeauna foarte mult. Îi aduceam 
mereu dulciuri. 


În ziua aceea era foarte cald, iar eu făceam cam o oră până acasă. După ce am stat 
cu ea, am început să mă pregătesc să plec, tot prin căldura înăbuşitoare. Am reuşit 
însă să o rog pe o femeie, care îşi vizitase mama, să mă ia cu maşina ei, deşi nu 
stăteam deloc în drumul ei. 


M-a dus cu maşina până acasă şi, ca să nu o ţin în loc, am coborât repede şi în 
graba mea mi-am prins trei degete în portieră, când am închis-o. Durerea a fost 
foarte mare şi femeia s-a speriat, dar eu am alergat imediat în casă. Îmi curgea 
sânge, mă durea foarte tare şi foarte repede articulațiile degetelor s-au umflat 
groaznic, învineţindu-se. Am crezut că mi-am rupt degetele, de vreme ce nu mi le 
mai puteam îndoi. 


Trebuie să vă spun că sunt pianistă la o şcoală de balet şi în fiecare zi cant multe 
ore la pian. M-am gândit că nu o să mai pot munci mult timp sau că aş putea chiar 
să-mi pierd slujba şi m-am îngrozit. 


Şi astfel, cu ochii în lacrimi, i-am cerut ajutor lui Vlădica Ioan, cu aceste cuvinte: 
„Uite, Vlădica, ce mi s-a întâmplat la mână. În timpul vieţii tale ai iubit să-l 
vizitezi pe bolnavi. ŞI eu iubesc acest lucru, dar acum pot să-mi pierd slujba”. Am 
adormit înlăcrimată, după ce mi-am pus mâna rănită pe fotografia sa. 


M-am trezit dimineaţa - şi nu-mi mai puteam recunoaşte mâna. Umflătura se 
retrăsese, culoarea revenise la normal şi de-abia mă mai durea puţin când îndoiam 
degetele. 


Toată ziua de Duminică i-am mulțumit lui Vlădica şi l-am rugat să mă vindec 
complet. Luni nu mai rămăsese nici o urmă şi am cântat nestingherită ore în şir. 


De atunci îi mulțumesc în fiecare zi lui Vlădica şi mă rog pentru odihna sufletului 
său. Aş dori să trăiesc să-l văd canonizat. 


Nina Paşcenko, 
Birmingham, Alabama 
27 mai 1977 


22. Scăpare de o excrescenţă a pielii 
Hristos a înviat! Adevărat a înviat! 


Dragi Părinţi, cu rugăciuni de mulţumire către lisus Hristos Cel Înviat, Care 
săvârşeşte minuni prin Sfinţii Lui, vă scriu următoarele: Vreme de câțiva ani, am 
avut o excrescenţă pe gât, într-o parte. La început era ca o gămălie de ac, apoi s-a 
mărit până când a ajuns să aibă diametrul cam de 3 mm şi lungimea de 9 mm. 
Acum un an şi jumătate, am fost silit să îmi dau jos crucea şi lănțişorul de la gât 
fiindcă acesta intra în excrescenţă, o făcea să sângereze şi îmi provoca mari dureri. 
Am lăsat crucea şi lănţişorul într-un sertar. Mă necăjea să nu port crucea lui lisus 
Hristos la gât şi uneori mă gândeam să mă operez. Însă pe atunci mă confruntam 
cu alte încercări şi necazuri şi aceasta părea doar o parte din ele. 


In loc de operaţie, prin post şi rugăciune am încercat să îmbunătăţesc cele 
dinăuntrul meu mai degrabă decât învelişul din afară. 


Odată, pe când comandam fotografii cu icoane de la o librărie din California, am 
găsit şi ceva despre nişte ulei „gratis” din cripta arhiepiscopului loan Maximovici. 
Aşa că din curiozitate am comandat şi eu. În vremea aceea nu ştiam cine a fost 
acest om sau ce a făcut el, nu ştiam nimic despre el. Comanda mea a întârziat ceva 
timp (aceasta fiind voia lui Dumnezeu). Însă între timp am început să aud tot felul 
de lucruri despre arhiepiscopul Ioan - despre viaţa sa cucernică, despre lucrările, 
faptele sale, despre vindecările săvârşite de el şi despre acest ulei şi cum trebuie 
folosit. În inima mea a început să crească respect adevărat pentru acest om. 


Deja, cu toată dragostea, îi ceream arhiepiscopului să se roage pentru mine şi mă 
rugam şi pentru fericita lui odihnă. 


La rugăciune, i-am spus arhiepiscopului că începând din prima zi a Postului mare 
voi unge excrescenţa cu acest ulei şi i-am cerut să-L roage fierbinte pe Domnul să 
mă scape de ea. Aşa că, în puţinele zile care mai rămâneau până la începutul 
Postului, m-am rugat: 

- Te rog, adu-ţi aminte de mine, arhiepiscope Ioane, ştii cât de mult îmi doresc să 
port din nou crucea! Roagă-te pentru mine, bine-plăcutule al lui Dumnezeu! 
Fericite făcător de minuni, îndepărtează de la mine umflătura aceasta care mă 
împiedică să port Crucea dătătoare de viaţă a Mântuitorului nostru! 


Luni noaptea, pe 13 mai 1978, după ce-mi spusesem rugăciunile de seară în colţul 
cu icoane, am luat uleiul de pe etajeră, mi-am pus puţin pe deget şi pentru prima 


oară mi-am uns gâtul în zona unde era excrescenţa. Nu am simţit-o la mână! „Ce 
ciudat”, m-am gândit imediat, „să nu nimeresc locul”. Dar cum puteam să nu-l 
nimeresc? Doar o am de atâta vreme. 


Din colţ m-am dus la o oglindă să verific, însă lumina de la candelă nu-mi ajungea 
ca să văd. Inima îmi bătea cu repeziciune. Am alergat la baie, am aprins lumina şi 
mi-am cercetat gâtul. Excrescenţa dispăruse! Nu curgea sânge, nu se făcuse coajă, 
nu mă durea. Cu ochii în lacrimi m-am întors la colţul cu icoane şi i-am mulţumit 
arhiepiscopului loan Maximovici. 


La scurtă vreme, am făcut un parastas pentru odihna fericitului loan. Pentru slujbă 
mi-am pus iarăşi crucea, prima oară după mai bine de un an. Acum, de fiecare dată 
când ating această cruce, îi mulțumesc fericitului loan şi mă voi ruga mereu pentru 
el. 


Ca să ştiţi, am treizeci şi trei de ani, sunt căsătorit şi am doi copii. Dumnezeu mi-e 
martor, ceea ce am scris aici este adevărat. 


Peter A. Terasovici, 
531 Milford, Pt. Road Milford, Connecticut 06460 


23. Ajutor pentru un paralizat 


Dragi Părinți, după ce am citit „Cronica cinstirii arhiepiscopului loan din 
Shanghai” nu pot tăcea. Tatăl meu, Herbert Klingart, a suferit un atac de apoplexie 
foarte grav pe 2 noiembrie 1977 şi a paralizat, fund inconştient timp de cinci zile. 
În decembrie s-au întrunit doisprezece medici, care au declarat şi au semnat că nu 
va mai putea merge sau vorbi şi ne-au spus: 

- Pregătiţi-vă pentru tot ce este mai rău. 


Am luat avionul, m-am dus la San Francisco şi m-am rugat la mormântul 
arhiepiscopului loan. 


Datorită lui Boris Troian, am primit o prescură, iar soţia lui mi-a dat o podoabă de 
brad din ciocolată din criptă şi au pus o hârtiuţă cu numele tatei sub mitra 
arhiepiscopului loan [O tradiţie din vechea Rusie, practicată atunci când oamenii 
se roagă la mormântul unui sfânt ierarh, cerându-i să se roage pentru ei]. 


Curând, tata s-a putut ridica şi starea lui se îmbunătăţea în fiecare zi. De Crăciun |- 
am adus acasă în vizită, iar în ianuarie deja juca şah şi putea înţelege şi vorbi. l-am 


făcut fotografii şi le-am arătat medicilor, care au spus că nu pot înţelege şi explica 
acest lucru, că trebuie să fie o minune... Acum deja merge singur. 


Ce binecuvântare că îl avem pe Vlădica loan cu noi şi că, prin el, rugăciunile 
noastre ajung sus, la Domnul Dumnezeu. 


Nonna Katzenstein, 
2551 W. Campbell Ave., La Habra, California 90631, 
25 martie 1978 


24. Abaterea unui uragan 
(Tradus din Orthodox Russia, nr. 20 din 1979, pag 16) 


În 1979, la sfârşitul lunii august, în Oceanul Atlantic s-a format Uraganul „David”. 
Acest uragan venea cu o viteză de 100 de mile pe oră şi a adus distrugeri mari şi 
moarte în Republica Dominicană. Urmărind direcția mişcării lui, era limpede că se 
deplasa spre Miami, Florida. 


Sâmbătă, pe 1 septembrie, nimeni nu se mai putea îndoi de acest lucru. Duminică, 
2 septembrie, autoritățile locale au ordonat evacuarea populației care locuia pe 
malul oceanului, unde erau hoteluri cu multe etaje. Pe 3 septembrie, luni, dimi- 
neaţa devreme, posturile de radio şi ziarele au anunţat că „uraganul a cruțat” 
Miami şi a trecut pe lângă oraş. 


Autorul acestei însemnări a fost în Miami atunci şi doreşte să dea lămuriri despre 
cum s-au întâmplat lucrurile: 

Duminică, pe 2 septembrie, după Liturghie, preotul bisericii ortodoxe „Sfântul 
Vladimir din Mianw” a slujit un parastas pentru arhiepiscopul Ioan. Atunci când 
ruşii au stat pe insula Tubabao (în Filipine, acum treizeci de ani), datorită 
rugăciunilor neîncetate ale lui Vlădica Ioan, taifunurile obişnuite din acele locuri 1- 
au ocolit. Acest lucru a fost observat şi de localnici, care l-au văzut adesea noaptea 
pe Vlădica rugându-se şi însemnând tabăra cu semnul Crucii. 


Odată, în Filipine, un taifun puternic se îndrepta spre tabără. Prin rugăciunile lui 
Vlădica Ioan, când a ajuns în apropierea insulei, taifunul şi-a schimbat direcția şi 
nu a lovit tabăra. 


Aceeaşi minune s-a petrecut şi în Florida. După parastasul făcut pentru Vlădica, 
Uraganul David, care se apropia de Miami, şi-a schimbat dintr-o dată cursul spre 


nord şi a ocolit oraşul. Astfel, pentru rugăciunile lui Vlădica loan chiar şi după 
moarte, Domnul i-a cruțat pe locuitorii acestui oraş. 


Fie ca Domnul să odihnească sufletul răposatului său slujitor, arhiepiscopul loan, şi 
pentru rugăciunile lui să ne miluiască! 


K.K.M. 
Miami, Florida 
3 septembrie 1979 


25. Ajutor pentru un bolnav de reumatism 


Nu am scris până acum despre bolile mele şi ale rudelor mele de care ne-a vindecat 
Vlădica loan. Voi face acum acest lucru. Pot afirma sub jurământ exactitatea şi 
adevărul cuvintelor mele. 


În 1953 am început să fiu chinuită de reumatism. Pe 9 octombrie (în acel an), la 
Mănăstirea Sfânta Treime (din Jordanville, N.Y.) s-a ţinut deschiderea Soborului 
de Episcopi, la care a luat parte Vlădica loan. 


Sora mea Sofia s-a dus la Vlădica şi i-a cerut să se roage pentru Olga (adică pentru 
mine) şi Lidia, bolnave. Lidia este nepoata noastră care trăieşte în Australia. Ea se 
îmbolnăvise şi era internată în spital. 


Chiar în prima noapte după aceasta, durerile mele au început să se domolească, iar 
în trei zile eram complet sănătoasă şi nu a trebuit să încep să iau medicamentele 
prescrise de medic, pe care dădusem nouă dolari. 


Ținând seama de scrisorile sosite din Australia, şi Lidia s-a însănătoşit complet în 
acelaşi timp, spre marea uimire a doctorilor. 


În iarna anului următor, 1954, m-am îmbolnăvit iarăşi de reumatism al articulaţiilor 
şi al muşchilor şi am intrat în spital pe 5 februarie. În aceeaşi zi, i-am trimis o 
scrisoare lui Vlădica, cerându-i să se roage pentru mine. Am însoțit scrisoarea cu o 
foaie separată cu spovedania mea, căci citisem că Sfântul loan din Kronstadt, 
înainte de a se ruga pentru vindecarea bolnavilor, se ruga pentru dezlegarea lor de 
păcate. Am scris acolo toate păcatele pe care mi le-am putut aminti. M-am căit şi 
pentru păcatul fumatului. 


Mă chinuia îndeosebi faptul că fumasem când coseam veşminte preoţeşti; era 
prima dată în viaţă când coseam veşminte şi de aceea eram foarte mâhnită. Nu 
îndrăznisem niciodată să-l rog pe Vlădica să mă vindece de această patimă; fumam 
de douăzeci şi şapte de ani şi nu puteam deloc să mă las. 


Zăcând în spital şi neprimind nici o scrisoare de la Vlădica, am crezut că nu-mi 
iertase păcatele; iar durerea nu mai înceta. Am primit atunci o scrisoare din 
Germania, de la un veteran infirm, care îmi scria că Vlădica fusese în Italia, în 
drumul său se oprise în Germania şi apoi avea să se întoarcă în Franţa. Acest lucru 
m-a liniştit şi mi-a dat nădejde că Vlădica nu primise încă scrisoarea mea. 


Pe 7 martie, în Duminica Fiului Risipitor, am fost adusă acasă. Eram încă foarte 
bolnavă şi slăbită. 


Însă marţi, pe 9 martie (calendar stil nou), m-am simţit dintr-o dată mult mai bine, 
de fapt atât de bine, încât chiar m-am ridicat din pat. Starea mea s-a îmbunătăţit în 
fiecare zi şi am putut chiar să fac ceva treabă prin casă. 


Vineri am primit o scrisoare de la Vlădica şi m-am simţit complet sănătoasă. În 
acelaşi timp, căpătasem silă pentru fumat. 


Iată o copie după scrisoarea lui Vlădica Ioan: Aflarea Capului Mergătorului înainte 
loan, 24 februarie (9 martie) 1954 


„Dragă Olga care eşti bolnavă, Fie ca Domnul să-ţi ajute şi să te vindece. Domnul 
îngăduie să suferim pentru ca să ne simțim slăbiciunea şi să ne străduim cu mai 
multă râvnă către Izvorul a tot binele, Făcătorul nostru Care dă fiecăruia ce îi este 
de folos. Domnul să te întărească. 


M-am rugat pentru tine şi mă voi ruga la Liturghie. Fie şi ca Domnul să-ţi ierte 
toate greşelile. Du-te să te spovedeşti şi împărtăşeşte-te cu Sfintele Taine. 


Binecuvântarea Domnului să fie cu tine şi cu sora ta Sofia. 
Dumnezeu să o ajute şi pe Gaida, care este bolnavă. 

Al tău, 

Arhiepiscopul loan” 


Când îi cerusem lui Vlădica să se roage pentru mine, pe 5 februarie, îi scrisesem şi 
despre nepoata mea Gaida, din Letonia, cerându-i să se roage şi pentru ea. 


Avea tuberculoză. Era într-un sanatoriu şi doctorii îi spuseseră că nu ar trebui să 
facă copii. Ea s-a însănătoşit prin rugăciunile lui Vlădica şi acum are un fiu de 18 
ani şi o fiică de 14. Amândoi sunt sănătoşi. 


Olga Makarova 


Nota editorului: Sofia este de profesie medic şi martoră a acestor vindecări 
minunate. 


26. Untdelemnul tămăduitor 


Vă mulţumim foarte mult pentru că ne-aţi trimis uleiul vindecător din cripta 
dragului nostru Vlădica. Fie ca Domnul să grăbească ziua când iubitul nostru 
Vlădica va fi proslăvit între Sfinţii lui Dumnezeu! 


Dorim să vă informăm că mama a folosit uleiul la o cicatrice mică de pe faţă, de 
care nu putuse scăpa cu nici un fel de tratament. După două zile în care a folosit 
uleiul, cicatricea a dispărut de tot, iar zona dimprejurul ei este aproape complet 
vindecată! 


Iar eu îl folosesc la o rană de la picior. După trei zile, rana s-a închis şi se pare că 
se vindecă! 


Al vostru în Hristos, 
Vladimir Raasch, 

St. Paul, Minnesota, 
aprilie 1981 


27. Vindecarea unei infecţii 
Citind cu multă bucurie duhovnicească şi interes cartea fericitul loan, aş dori să 
aduc şi eu propria mărturie despre o vindecare minunată săvârşită prin mijlocirea şi 


rugăciunile fierbinţi ale arhiepiscopului loan. 


În 1963, patronul meu m-a transferat din San Francisco în Portland, Oregon. Și 
astfel, în martie, m-am mutat acolo împreună cu soţia, fiul şi cele două fuce. 


În San Francisco, familia noastră se apropiase foarte mult de Biserică şi de Vlădica 
loan. Fiul nostru, Vova (Vladimir), era paracliser la catedrală; soția mea scria 


articole în Good Tidings [Vestea cea bună (în limba engleză)] (un săptămânal 
editat de arhiepiscopul Ioan); iar eu eram membru în consiliul parohial. 


La scurtă vreme după ce am sosit în Portland, soția mea a suferit o operaţie foarte 
importantă, care la început a părut reușită. Însă, în acea noapte, a făcut o infecție 
gravă şi starea ei a devenit critică. Deşi Vlădica, pe atunci, călătorea în Europa, 1- 
am trimis o telegramă pentru soția mea. 


A doua zi s-au petrecut două lucruri minunate: 

1) am primit o telegramă care ne confirma că arhiepiscopul loan se roagă pentru 
soția mea Tatiana şi 

2) infecția a dat înapoi şi starea soției s-a îmbunătățit foarte mult - iar apoi s-a 
însănătoşit cu desăvârşire. 


Alexei Kocineff, 
Kennedy, 
octombrie 1981 


28. Scăpare de meningită 


Dragă Părinte, iată traducerea minunilor săvârşite aici de arhiepiscopul loan. Vă 
rog să mă iertaţi pentru traducere, însă o să fac tot ce pot. 


Nepoţica mea de doi ani zăcea în pat cu febră mare. Doctorul a venit de mai multe 
ori, însă nimic nu îi ajuta. Atunci a hotărât că trebuie internată. Medicul specialist a 
declarat imediat că avea o meningită severă. Şansele ca ea să-şi revină erau foarte 
mici şi chiar dacă acest lucru s-ar fi întâmplat ar fi rămas cu sechele grave. 


Era sâmbătă seara. Cu mare întristare ne-am dus la biserică pentru privegherea 
de toată noaptea. In timpul slujbei, ne-am rugat la Vlădica loan. Am făgăduit că, 
dacă fetiţa se va vindeca, va arde tot timpul o candelă înaintea icoanei sale. 


A fost o mare surpriză pentru doctori că Duminică dimineaţă copilaşul nu mai avea 
febră şi s-a vindecat cu totul, aşa că nu a rămas cu nici o sechelă. De atunci, în 
biserica mănăstirii, arde tot timpul candela din faţa icoanei lui Vlădica loan. 


Un prieten, preot romano-catolic, auzise de viaţa sfântă a arhiepiscopului nostru 
Ioan şi a cerut o fotografie cu el. 


Într-o zi, a venit la el o asistentă medicală dependentă de morfină. Era măritată, 
avea copii. Ea l-a rugat pe preot să o ajute. Încercase totul ca să poată scăpa de 
dependenţă, în zadar însă. Făcuse şi multe pelerinaje, dar fără nici un rezultat. 
Părintele i-a dat fotografia cu Vlădica Ioan şi 1-a spus că trebuie să aibă credinţă. 


A doua zi de dimineaţă, femeia a scos toată morfina şi toți banu pe care îi 
ascunsese şi le-a dat soţului ei. A încetat definitiv cu morfina şi nu mai are nevoie 
de ea. (A povestit că în noaptea aceea arhiepiscopul loan a venit la ea şi au avut o 
mică discuţie. „Ochii aceia”, spunea ea, „ochii aceia...”). 


Rugaţi-vă pentru noi, sfinți Părinți, după cum şi noi vă pomenim în toate 
rugăciunile noastre. 


Ieromonahul Toma, 
Olanda, 1983 


29. Uşurarea durerilor de ochi şi de stomac 


Vă mulţumesc foarte mult pentru că ne-ai trimis mie şi fiicei mele fotografia cu 
Părintele Serafim, cu binecuvântările dumneavoastră scrise pe ea şi, bineînţeles, 
pentru uleiul din cripta Sfântului loan Maximovici. 


Părinte Gherman, vreau să vă povestesc despre minunile pe care le-am trăit atunci 
când m-am rugat Sfântului loan Maximovici. Am cordul uşor dilatat, ani întregi 
am 

avut şi hipertensiune, insomnie, durere de cap şi necazuri cu ochii. De multe ori 
îmi apăreau în faţa ochilor lumini în culorile curcubeului, care mă făceau să mă 
simt rău. Trebuia să mă întind, dar când făceam acest lucru îmi era şi mai rău, 
pentru că mi se părea că patul şi camera se întorc cu susul în jos. Apoi începeau 
durerile groaznice de cap. Parcă stătea să-mi plesnească. Am crezut chiar că sunt 
pe moarte. (Odată, tensiunea a fost atât de mare, încât doctorul a fost uimit că încă 
mai trăiesc şi 1-a spus acest lucru fratelui meu.) 


Apoi, într-o zi, eu şi fiica mea Garifallia am primit de la dumneavoastră şi de la 
părintele Serafim cartea pe care ne-aţi dăruit-o, „Fericitul loan”. Dumnezeu a ştiut 
câtă nevoie aveam de această carte şi v-a îndemnat să ne-o trimiteţi. 


Am început amândouă să ne rugăm Sfântului loan Maximovici şi, de fiecare dată 
când i-am cerut ajutorul, l-am şi primit. Vă voi povesti două astfel de întâmplări. 


Într-o zi, când aveam senzațiile acelea la ochi de la care îmi venea rău, am chemat- 
o pe Garifallia să-mi aducă uleiul din cripta Sfântului loan Maximovici (îl aveam 
de la părintele Inochentie din Tucson, Arizona, care ni l-a trimis după ce citisem 
cartea şi îl întrebasem cui trebuie să scriem ca să facem rost de acest ulei. El ne-a 
răspuns că un pelerin, care fusese la catedrală, trecuse prin Tucson şi îi dăduse 
uleiul.) 


Rugându-se lui Dumnezeu şi Sfântului loan Maximovici, fiica mea mi-a dat cu ulei 
pe ochi şi am simţit imediat o răcoare în globul ocular (ceva ce nu mai simţisem 
înainte), durerile şi luminile multicolore au încetat şi mi s-a oprit şi durerea de cap. 


Altădată, m-au apucat din senin nişte dureri foarte puternice de stomac, care au 
ținut trei ore. Mă durea atât de tare, că mi-a venit să plâng. M-am rugat din toată 
inima Sfântului loan Maximovici să mă ajute. M-am întins pe pat şi m-am uitat la 
ceas când am făcut acest lucru. Nu am dormit, ci doar stăteam aşa, cu ochii închişi, 
întrebându-mă ce are să se întâmple cu mine. Apoi, când m-am mai uitat o dată la 
ceas, am văzut că trecuseră douăzeci de minute şi nu-mi venea să cred cum se 
schimbaseră lucrurile, căci am simţit deodată o uşurare în trup, toate durerile 
dispăruseră şi eram bine. 


Cu ochii în lacrimi le-am mulţumit lui Dumnezeu şi Sfântului loan Maximovici. 
Am aprins o lumânare pentru el. 


Vreau să vă împărtăşesc, dumneavoastră şi altora, aceste experienţe. În fiecare 
dimineaţă, când îmi spun rugăciunile, inclusiv cele către PreaSfânta noastră 
Născătoare de Dumnezeu şi către Sfântul Nectarie, adaug rugăciuni către iubitul 
nostru Sfântul Ioan Maximovici. În timp ce mă rog, am în faţă o fotografie de-a sa, 
care îl înfăţişează în veşminte liturgice. 


Cât de minunate sunt lucrurile Domnului! 


Închei cu respect, a dumneavoastră întru lisus Hristos, 
Doamna Koumbo Pessimisi, 

2637-1 Dallas, N. E. 

Albuquerque, New Mexico, 

4/17 august 1953 


30. Ajutor pentru un şold fracturat 


Vă mulțumesc pentru încă o sticlă de „Untdelemn vindecător din cripta iubitului de 
Dumnezeu Vlădica loan”. Cu adevărat, mare este mijlocirea sa înaintea tronului 
Preaînaltului nostru Dumnezeu. 


Pe 12 decembrie 1981, mama mea a căzut şi şi-a fracturat şoldul. Mama a trecut 
deja de 83 de ani. Întorcându-se acasă, a spus că nu-şi mai simte aproape deloc 
piciorul stâng. Eu i-am dat cu ulei vindecător şi m-am rugat fericitului loan. Acum 
spune că îşi poate mişca degetele de la picioare, ceea ce nu putea înainte, şi îşi 
simte mai bine tot piciorul. Mi-am dat şi eu cu ulei pe urechi, pentru că aveam 
necazuri cu ele. Acum nu mai am. 


Sper să vină foarte curând ziua în care iubitul nostru loan va fi proslăvit. 


Robert Hali, 
Montana, ianuarie 1951 


31. Ajutor pentru găsirea unor lucruri 


Dragi Părinţi cinstiţi, pe când trăiam la mănăstirea Sfântul Gherman din Alaska, în 
februarie 1982 l-am însoţit pe ieromonahul de întreit-fericită amintire Serafim la 
Redding, în California, unde a ţinut o cuvântare în cadrul „Pelerinajului de iarnă 
Sfântul Gherman din Alaska” [o manifestare veche de aproximativ douăzeci de 
ani, în cadrul căreia tinerii se întâlnesc cu feţe bisericeşti, pentru a primi învăţătură 
de credinţă (asemănătoare cu Serile Filocalice din Bucureşti)] şi a săvârşit Sfânta 
Liturghie a doua zi, la Praznicul întâmpinării Domnului, în biserica parohiei de 
misiune Izbăvirea păcătoşilor. 


La scurtă vreme după Liturghia din ziua praznicului, părintele Serafim m-a trimis 
împreună cu câțiva frați să cumpărăm provizii şi alimente pentru mănăstire, 
încredinţându-mi o sută cincizeci de dolari. Ajungând la casă cu căruciorul plin de 
cumpărături, mi-am dat brusc seama că nu mai aveam banii. Am rămas 
înmărmurit, m-am simţit groaznic că pierdusem banii şi am început să învinuiesc şi 
să cert pe oricine altcineva şi orice altceva, cu glas tare şi în minte. Am sunat la 
biserică şi părintele Serafim ne-a spus să venim înapoi. 


După ce am parcat, am pornit spre biserică şi l-am întâlnit la jumătatea drumului pe 
părintele Serafim, singur, care mi-a spus: 

- Sunt chiar aici, şi a arătat spre pieptul meu. Arhiepiscopul loan mi-a spus. Nu te- 
al gândit să te rogi lui, nu ? 


Foarte sigur pe mine mi-am pipăit pieptul şi, cu bucurie şi în acelaşi timp cu ruşine, 
am găsit banii într-un buzunar pe care eram sigur că îl cercetasem şi, uimit, am 
răspuns că într-adevăr nu mă rugasem lui Vlădica Ioan. 


Părintele Serafim m-a mângâiat apoi, explicându-mi că după ce am vorbit la 
telefon a mers imediat la biserică, unde în partea stângă este un portret mare al 
arhiepiscopului loan, laolaltă cu mitra sa şi alte câteva portrete şi obiecte legate de 
Viaţa şi persoana sa, şi acolo l-a rugat pe Vlădica Ioan să ne ajute să găsim banii. 
Arhiepiscopul loan 1-a spus că banii erau chiar în buzunar - sub nasul meu! 


Astfel, prin mijlocirea drepţilor lui Dumnezeu, o încercare şi o ispită sigure s-au 
schimbat într-o descoperire a tainei sfinţeniei şi harului. 


Rasoforul Gherasim Eliel, 
Mănăstirea New Valaam, 
Spruce Island, Alaska, 
februarie 1954 


32. Uşurarea unei deformări a coloanei 


De când mă ştiu, am avut sau am fost în vreun fel de durere trupească, mai ascuțită 
sau mai surdă. Uneori nu mă doare atât de tare; alteori, foarte tare. 

Anul trecut (1984), în iunie, durerea a devenit aproape de nesuportat, aveam 
spasme musculare la gât şi spate, iar trupul meu devenise rigid şi mă durea foarte 
tare. 


Deşi întotdeauna m-a durut şi mi-a înţepenit spatele, şi de vreo două ori am avut 
dureri foarte mari, de data aceasta a fost cel mai rău. Am mers chiar şi la un 
chiropractician, care a fost „foarte îngrijorat” de starea trupului meu; şi, într- 
adevăr, diagnosticul lui nu prevestea nimic bun. Dar nu mă puteam hotărt să încep 
să merg la el de trei ori pe săptămână - mi se părea că era ca şi cum m-aş fi dat 
bătută şi aş fi renunţat - şi costa şi foarte mult. 


In cele din urmă am hotărât să-L las pe Dumnezeu să mă vindece sau să consider 
durerea o urmare a păcatelor mele, oricare dintre cele două. 


Pe vremea aceea, în ciuda temerilor că voi avea mereu dureri sau că într-o zi voi 
rămâne infirmă sau nu voi mai fi în stare de nimic, tot nu făceam ceea ce ştiam că 
ar trebui să fac - să-mi stabilesc în mod serios o viaţă de rugăciune, să mă urnesc 
ca să „pun umărul la treabă”, ca să zic aşa, şi să lupt împotriva lene. 


Fizic, aveam dureri mari şi eram înţepenită. Când mă sculam dimineaţa, nu puteam 
aproape deloc să mă mişc sau să umblu, doar şchiopătam încet, durându-mă 
picioarele, şoldurile şi spinarea. La slujbă nu puteam nici să stau în picioare, nici să 
îngenunchez. Am început să dorm mai mult, ceea ce într-un fel mi-a fost de ajutor. 
Această situaţie a continuat mai multă vreme şi am început să petrec mai mult timp 
stand liniştită în cameră, pentru a evita durerea şi oboseala. 


Pe 16 decembrie 1985, într-o duminică, am făcut lumânări aproape toată ziua şi de- 
abia mă mai puteam mişca, din pricina încordării şi a înţepenirii şi pentru că aveam 
dureri mari. Noaptea aceea urma să avem o slujbă specială pentru Sfântul Gherman 
din Alaska, la care vroiam să merg. 


După ce am făcut curat la locul unde lucrasem, m-am dus în camera noastră (a 
soțului meu şi a mea, dar el era plecat) şi m-am întins pe podea pentru câteva 
minute, ceea ce de obicei îmi uşura durerea şi înțepenirea, ca să pot apoi pleca la 
slujbă. Tot mai aveam dureri şi eram înţepenită, dar am hotărât chiar şi aşa să mă 
silesc să ajung la paraclis. Am şchiopătat până acolo, însă, ajungând la trepte, pur 
şi simplu nu am putut să le urc pe ultimele şi să mai şi rămân cel puţin o oră în 
paraclis. Acolo nu erau prea mulți oameni, ceea ce mi-a influenţat hotărârea, căci 
nu mi-aş fi putut ascunde chinul față de ei. Aşa că mi-am cerut iertare şi m-am 
întors, gândind că aş putea să citesc despre Sfântul Gherman în cameră pe timpul 
slujbei şi în felul acesta nu i-aş întoarce sfântului cu totul spatele. 


Nu am găsit însă cartea noastră cu Sfântul Gherman şi m-am gândit că trebuie să 
fie ceva despre el în numerele de început ale revistei Orthodox America (America 
ortodoxă), pe care le aveam. Aşa că am luat numerele din primii ani în cameră, ca 
să le citesc. 


Nu cuprindeau nimic despre Sfântul Gherman, dar aveau foarte multe lucruri 
despre fericitul loan Maximovici; şi am citit totul despre el cu interes şi inspiraţie. 
Am fost foarte mişcată de ceea ce am citit. 


Când am terminat şi m-am hotărât să mă culc, încă mai aveam dureri mari în tot 
trupul, dar mai ales la picioare, şolduri, spinare şi umeri, şi m-am simţit atât de 
frustrată şi de disperată. Nu ştiam câtă vreme voi mai putea îndura. Am observat o 
sticlă cu ulei pe măsuţa unde ne ţinem crucile şi icoanele - o sticlă cu ulei din 
candela de la racla fericitului loan Maximovici, folosită de soţul meu pentru a unge 
un frate bolnav - şi, în disperarea mea şi fiindcă tocmai citisem despre fericitul 
Ioan, m-am gândit să fac o încercare. Nu pot spune că a fost un act de credință 
conştient; mai degrabă o rugăminte. 


M-am dat cu ulei pe toate părțile corpului care mă dureau (în afară de laba 
piciorului, căci m-am gândit că s-ar lua pe podea). În acel moment m-am gândit că 
părintelui S. s-ar putea să nu-i placă faptul că am folosit tot uleiul, însă din cauza 
durerii nu-mi păsa prea mult. 


M-am rugat fericitului loan, sperând că mă va ajuta, căci nu eram lipsită de respect, 
deşi ştiam că nu aveam credință. M-am culcat apoi, „la capătul funie”, ca să spun 
aşa. 


A doua zi de dimineaţă m-am trezit foarte devreme şi este puţin spus că am fost 
uimită şi nu-mi venea să cred, fiindcă durerea dispăruse! M-am mişcat prin cameră 
- tot nici o durere, nici o încordare sau înţepenire, nicăieri. În tot trupul meu - până 
în străfunduri - nu mai aveam nici o durere şi nu-mi venea să cred. Nu-mi puteam 
aminti de când nu mă mai simţisem aşa. Pentru mine era o minune faptul că nu mai 
aveam dureri şi că mă mişcăm. Am putut să stau în picioare, să îngenunchez la 
slujbe şi să car lucruri grele. 


De Ziua Recunoştinţei am stat în picioare aproape toată ziua, am spălat vasele după 
o masă pentru două sute de oameni şi după toate acestea tot m-am simțit 
nemaipomenit. Era incredibil: o vindecare minunată pentru mine. 


Mi-era teamă să spun cuiva despre aceasta, ca nu cumva să-mi dispară sănătatea şi 
lipsa de durere şi pentru că era o experienţă personală, pe care o păstram în inimă. 
(Privind înapoi, cred că şi pentru că încercasem să ascund față de toți că aveam 
dureri atât de mari - întotdeauna mă mândrisem cu faptul că munceam din greu în 
ciuda durerilor şi că ascundeam acest lucru). 


Insă, în cele din urmă a trebuit să-i spun părintelui S. - şi din bucurie şi pentru că 
folosisem uleiul fără ca el să-mi îngăduie acest lucru. 


Atunci mi-a spus el să povestesc aceste lucruri în scris şi să le trimit la The 
Orthodox Word. 


În următoarele două săptămâni am mai simţit uneori o înţepenire sau un junghi 
dureros, însă în adâncul meu ştiam, aveam siguranţa şi credinţa că, în ciuda durerii 
din afară, durerea profundă dinăuntru fusese tămăduită cu ajutorul lui loan 
Maximovici şi cu rugăciunile sale către Dumnezeu. 


Îmi simţeam trupul, sufletul, mintea şi duhul reînnoite. Slăvit să fie Domnul nostru, 
şi mulţumiri fericitului loan! 


Post-scriptum: După ce am terminat de scris, mi-am mai amintit ceva remarcabil: 
cu câteva zile înainte de o sărbătoare mare, a cărei organizatoare eram (pe 7 
decembrie), am început să simt iarăşi durere şi înţepeneală, ceea ce m-a făcut să mă 
tem din nou de o revenire a durerii permanente. Sunt sigură că acest lucru a fost în 
parte din cauza tensiunii impuse de organizarea acestui mare eveniment şi de 
dorinţa de a face ca lucrurile să „meargă strună”. 


Când am înţepenit iarăşi, mi-a fost afectată în primul rând laba piciorului, unde nu 
dădusem cu ulei! O dată cu această revenire, m-am luptat cu teama, durerea şi cu 
celelalte sentimente: ruşinea că m-am îndoit şi am întors spatele darului dat mie 
prin fericitul loan Maximovici, puţinătatea credinţei, gândul că necredinţa şi 
îndoiala mea făcuseră ca darul să-mi fie luat înapoi etc. Toate acestea mi-au revenit 
pentru că am scris această povestire. 


După ce am teminat de scris, m-am rugat din nou şi după o vreme mi-am dat seama 
că nu mai şchiopătam şi nu mai aveam dureri! De asemenea, am spart şi tăcerea 
necredinţei mele şi le-am spus şi altora despre vindecarea minunată care a avut loc 
şi va continua. Îi mulţumesc lui Dumnezeu pentru darul pe care mi l-a dat. 


Katherine Kersting, 
Portland, Oregon 
29 decembrie 1985 


33. Tămăduire de nevralgie 


Mă rugam fierbinte arhiepiscopului loan în legătură cu o anumită problemă, 
cerându-i să-mi arate ce să fac şi să ne ajute. Am continuat să mă rog încă vreo trei 
minute şi după aceste trei minute o nevralgie îngrozitor de dureroasă care îmi 
cuprinsese gâtul, umerii şi spatele a dispărut! Această nevralgie mă cuprinsese pe 
neaşteptate joia trecută, acum şase zile. 


! Mitropolitul Pangratie, 

Eparhia ortodoxă greacă Vasiloupolis, 
Woodside, New York, 

16/29 mai 1986 


34. Ajutor minunat după citirea slujbei închinate fericitului Ioan 


Văzusem mai înainte cea mai recentă ediție a The Orthodox Word (numerele 123- 
124) şi calendarul Sfântului Gherman pe 1986, ambele conţinând o icoană în culori 


a fericitului loan, însă nu le aveam şi eu. Apoi, în cele din urmă, în ajunul zilei de 
23 ianuarie am primit prin poştă The Orthodox Word, dar nu şi calendarul. Şi iată 
ce s-a întâmplat: 


Eram, bineînţeles, foarte fericită că am primit The Orthodox Word - icoana cu feri- 
citul loan era aşa de frumoasă! Parcă era viu; ochii săi se uită ţintă la tine. M-am 
rugat fierbinte lui, după ce am citit minunile săvârşite de el în Paris, povestite de 
Zinaida. 


De vreme ce acel număr conţinea o slujbă întreagă închinată lui şi era sâmbătă, m- 
am hotărât să o citesc a doua zi, după ce mă întorc de la biserică. Duminică, citind 
slujba, a trebuit să mă aşez, fiindcă piciorul meu, care mă duruse mai mult de un 
an, încă mă mai necăjea. Era în ajunul zilei mele onomastice. 


Luni dimineaţa, stând într-un fotoliu, piciorul mă mânca îngrozitor de tare, aproape 
de nesuportat. Mi-am scos şoseta şi am văzut că era acoperit tot cu o pudră 
asemănătoare cu mătreaţa. Bineînţeles că mă scărpinasem atât de rău încât se 
înroşise. Toată şoseta era plină de pudra aceasta. M-am întrebat ce s-a întâmplat şi 
din ce motive. 


Acest lucru m-a făcut să-mi dau seama că piciorul nu mă mai durea. Dispăruse 
orice durere! Şi acum, chiar dacă tot mai şchiopătez, nu mai am dureri. eri chiar 
am mers pe jos tocmai până la magazin în oraş şi m-am întors cu bine. M-am 
sprijinit într-un baston, dar nu m-a durut! Este o minune săvârşită de fericitul loan, 
iar eu dau mărturie despre ea. 


Nina A. Fokine, 
Calistoga, California, 
8 februarie 1986 


35. Apropierea fericitului loan 


Doresc să vă aduc la cunoştinţă două întâmplări mici, dar nici pe departe 
neînsemnate, pe care le-am trăit ieri noapte. 


Eram singur în cameră, foarte confuz şi nervos. Mă simţeam frustrat de neputinţa 
mea de a mă concentra asupra unei singure activităţi. Eram tulburat mai ales de 
faptul că nu putusem duce la bun sfârşit nimic din ce începusem să scriu în ultimii 
doi ani. 


Hotărât să schimb această situaţie, m-am aşezat la birou, dar tot nu puteam găsi un 
subiect anume. Apoi am simţit un îndemn puternic să mă rog şi să cer ajutorul şi 
îndrumarea lui Dumnezeu. La ce vrea EI să lucrez? M-am dus deci în colţul cu 
icoane şi am început să mă rog. Tot priveam, pe rând, chipurile sfinților din faţa 
mea când, deodată, mi s-a părut că cel al fericitului loan străluceşte şi se 
însufleţeşte. 

În tot acest timp, unul dintre copiii care locuiau în apartamentul de deasupra mea 
țipase şi plânsese isteric, îl puteam auzi pe tatăl său încercând să îl liniştească, 
zadarnic însă. Aşa că m-am rugat fericitului loan să îl ajute şi să îl împace, 
amintindu-mi grija şi dragostea sa pentru copii. După vreo cincisprezece secunde 
erau o linişte şi o tăcere desăvârşite şi nu s-a mai auzit nici un scâncet toată 
noaptea. 


Apoi l-am rugat pe fericitul loan să mă ajute să scriu iarăşi (căci acest lucru îmi 
aduce atâta pace şi bucurie) şi să mă ajute să ştiu despre ce ar trebui să scriu. 


Şi, în urmă cu vreo jumătate de oră, am primit un telefon de la cineva din San 
Francisco, care mi-a cerut să scriu despre un anumit subiect. Nu mai avusesem 
veşti de la el de aproape un an. Slavă lui Dumnezeu întru Sfinţii Lui! 


M. Duff, Indianapolis, 
Indiana, 2 aprilie 19856 


36. Ocrotirea unor băieţi ortodocşi 
Dragi Părinţi, tot citesc, iar şi iar, despre fericitul Vlădica loan şi minunile sale, 
însă nu am reuşit până acum să vă împărtăşesc două minuni săvârşite cu doi băieți 


pe care îi cunosc. 


Nădăjduiesc că, o dată vestite aceste minuni, fiii duhovniceşti ai lui Vlădica loan se 
vor grăbi şi mai tare spre canonizarea sa. 


Timothy Lockhead, citeţ 
Timothy Lockhead, un băiat de șaptesprezece ani, a cărui mamă este româncă 
ortodoxă şi al cărui tată este scoțian convertit, a fost cuprins de o criză de 


apoplexie, din senin, fără nici un motiv clar, în 1984. 


Era într-un spital din Canada, inconştient şi cuprins de crize. Doctorii au descoperit 
o masă de celule maligne, o malformaţie din naştere a creierului. Fi au declarat 


că Timothy trebuia să moară cu ani în urmă şi că boala sa este „incurabilă”. 


Părinţii lui îndurerați, James şi Eva, au mers la preoţii lor de acolo — părinții 
Varlaam, Lazăr şi Moise - cerându-le să se roage. Părintele Lazăr avea la mănăstire 
o sticluţă cu untdelemn de al fericitului Ioan, au luat-o cu ei la spital şi au început 
molitva pentru bolnavi. Dar - spre groaza tuturor - cardiograful a arătat că băiatul 
nu mai avea puls: lui Timothy nu-i mai bătea inima! Murea! 


Părintele Lazăr a deschis repede sticla cu untdelemn de la fericitul loan şi a făcut 
semnul Crucii pe capul lui Timothy, rugându-se fierbinte pentru ajutorul lui 
Vlădica, cu lacrimi şiroind pe obraji... Şi - minunea minunilor - inima lui Timothy 
a reînceput să bată, crizele s-au oprit şi băiatul a deschis ochu! 


Doctorii erau uluiţi. Timothy a adormit liniştit, s-a trezit a doua zi de dimineaţă, s-a 
ridicat în capul oaselor în pat şi a cerut să meargă acasă. S-au luat măsuri de 
precauție: a mai fost ţinut în spital încă trei zile şi i s-au făcut radiografii ale 
creierului: celulele maligne dispăruseră! Mai rămăseseră doar puţine depuneri de 
calciu, care nu erau un motiv de îngrijorare pentru doctori. 


Timothy a terminat anul acesta primul an de facultate şi continuă să citească în 
biserică. Slavă lui Dumnezeu! Şi Sfântului loan! 


Anastassy Kortessis 


Anastassy Kortessis, un băiețel grec de opt ani, din parohia mănăstirii Sfântul 
Tihon, a ajuns dintr-o dată să aibă probleme cu un rinichi. Era palid şi a început 
curând să facă dializă de trei ori pe săptămână, lucru extrem de dureros pentru un 
adult, darămite pentru un copil. Doctorii au declarat că va muri peste puţin timp, 
fiindcă ambu rinichi funcționau prost şi starea lui se înrăutăţise. 


Părinţii lui erau îndureraţi şi se rugau, cerând ajutor de la Dumnezeu, de la 
Născătoarea de Dumnezeu şi de la toţi sfinţii. 


Într-o noapte, pe când dormea, doamna Kortessis a avut un vis. Se făcea că era 
într-un paraclis pe care nu-l mai văzuse vreodată. O monahie numită „Maica 
loanna” s-a apropiat de ea şi i-a spus că, dacă vrea ca Anastassy să se vindece, 
trebuie să aducă untdelemn din cripta arhiepiscopului loan Maximovici din San 
Francisco. 


- Cine eşti tu? a întrebat-o doamna Kortessis. 


- Eu sunt maica loanna, i-a răspuns monahia. 


Doamna Kortessis s-a trezit. 
- Cine e arhiepiscopul loan? l-a întrebat ea pe soţul ei, Stamatis, după ce l-a trezit 
din somn. 


- Nu ştiu, 1-a răspuns el. Hai să-i întrebăm pe preoţii noştri. 


Părintele Lazăr nu era la mănăstire. Părintele Varlaam le-a povestit celor doi 
despre fericitul loan Maximovici. 


- Ce bine-ar fi dacă San Francisco n-ar fi aşa de departe, nu putem să ne ducem 
acum acolo! a spus mâhnită doamna Kortessis. 


Părintele Varlaam şi-a adus însă aminte că are la mănăstire o sticluţă cu untdelemn 
de la Vlădica. 


Au mers repede la spital, au făcut molitva pentru bolnavi şi l-au uns pe Anastassy - 
mai ales în zona rinichilor - cu untdelemnul lui Vlădica. 


A doua zi, starea lui s-a îmbunătăţit, temperatura şi urina erau normale, durerea s-a 
oprit şi a putut să meargă! Doctorii erau uluiţi. 


Anastassy s-a întors la şcoală. Acum nu mai trebuie să meargă la spital decât o 
dată pe lună pentru o transfuzie de sânge, dar rinichii îi funcţionează normal. Slavă 
lui Dumnezeu şi Sfântului loan! 


Astfel se sfârşesc povestirile minunilor săvârşite cu aceşti băieţi ortodocşi pe care 
Dumnezeu i-a miluit prin Sfântul loan. 


Epilog 


De ce oare mulți oameni - episcopi, preoți şi mireni - nu recunosc nici măcar că 
Vlădica loan este „fericit”, cu atât mai puţin Sfânt, şi continuă să-i împiedice 
proslăvirea? Suntem oare aşa de orbiți de grijile şi ambițiile noastre - de viaţa 
aceasta, de matenalism şi modernism - încât, deşi ne numim creştini ortodocşi, ne 
spunem rugăciunile şi păstrăm tradițule Sfintei Biserici Ortodoxe, nu izbutim să 
înţelegem, pentru un motiv oarecare, ce înseamnă într-adevăr ortodoxia, care ar 
trebui să fie țelul nostru în această viaţă şi nu folosim cu înţelepciune puţina vreme 
pe care o avem? De ce oare suntem pizmaşi față de cei care săvârşesc binele, cum a 


fost Cain faţă de Abel? Şi de ce suntem pizmaşi când cei care fac bine devin 
populari şi noi nu? Nu ne dăm oare seama că, dacă şi noi ne-am ruga, am posti, ne- 
am lupta, am suferi şi ne-am lepăda de lucrurile acestei vieţi, Domnul ar lucra şi în 
noi, cum a lucrat în Vlădica? Este oare sfinţenia rezervată apostolilor sau sfinţilor 
Rusiei, dar nu şi nouă? Nu pot exista oare sfinți moderni? Doamne fereşte! lisus, 
1€r1 ŞI azi şi în veci, este acelaşi (Evrei 13, 8). 


Da, fraţilor: cei ce sunt numai oameni, chiar şi în secolul al 20-lea, se pot face 
îngeri, pot fi transformați şi pot săvârşi minuni cu rugăciune şi cu post (Matei 17, 
21); 


Dar ce înseamnă un sfânt? Oare un sfânt conduce automobile luxoase şi participă 
la întruniri unde ştie că va avea un jilţ de onoare tapiţat; este tot timpul popular, are 
tot timpul bani, n-are boli, griji sau dureri, este veşnic tânăr şi chipeş? Fals! 
Înşelăciune! Să nu credeţi asta! De obicei un sfânt nu-şi dă seama că e sfânt, 
fiindcă e prea ocupat, îngrijindu-se de durerile celorlalți... 


Bietul Vlădica a fost hărțuit în timpul vieţii şi este hărțuit şi acum, după ce ne- 
a părăsit. Dar oare chiar ne-a părăsit? Minuni ca cele săvârşite cu Timothy şi 
Anastassy continuă în fiecare zi! Pe măsură ce trece vremea, se măreşte şi lista lor! 


Proslăvirea lui Vlădica este amânată pentru că vrăjmaşul neamului omenesc 
lucrează în oameni, este pizmaş, îşi doreşte slava pentru sine şi continuă să-i 
învenineze 

pe alții cu mândrie, părere bună şi slavă de sine. Noi, fiii duhovniceşti ai lui 
Vlădica loan - fie oameni care l-am cunoscut, fie convertiți, fie oameni din diferite 
ţinuturi - simţim că proslăvirea lui este tot mai aproape. Ştim că Dumnezeu Însuşi 
îl va slăvi pe Sfântul nostru Părinte loan, fiindcă omul este în continuare orb şi 
căutător de mulțumire de sine. Ne rugăm pentru apropiata proslăvire a Sfântului 
Ioan şi pentru proslăvirea Bisericii noastre pătimitoare din Rusia. Ştim că Sfântul 
Ioan şi pătimirea au fost nedespărțiți şi că cele din urmă rugăciuni ale sale de pe 
acest pământ au fost pentru Rusia. 


Slavă lui Dumnezeu pentru toate - binecuvântat să fie Dumnezeu întru îngerii şi 
Sfinţi lui! 


păcătoasa monahie Nadejda, 
Seattle, Washington, 
2/15 aprilie, 1986 


37. O convorbire telefonică minunată 


(relatată în Ruskoye Vozrozhdenie, nr. 1, 1985, pag. 65-80) 
Îmi împărtăşesc cu bucurie din amintirile personale despre cel ce, pe atunci, era 
încă episcopul loan (Maximovici), reamintindu-mi următoarele cuvinte ale 
Sfântului Nestor cronicarul şi rugându-mă cu rugăciunea sa: 
„Vă rog fierbinte, iubiții mei fraţi, să nu mă osândiţi din pricina grosolăniei mele, 
pentru că, fiind atât de plin de dragoste pentru Sfânt, m-am hotărât să povestesc tot 
ce ştiu despre el, căci m-am temut să nu mi se aplice şi mie cuvintele Domnului 
nostrum despre sluga rea şi leneșă... Însă, înainte de toate, mă rog lui Dumnezeu: 
«Domnul meu Atotputernic, dătătorule de har, Tatăl Domnului nostru lisus Hristos, 
ajută-mi mie. Luminează inima mea, ca să înţeleg poruncile Tale şi deschide gura 
mea spre vestirea minunilor Tale şi slava bine-plăcutului Tău slujitor”. 


ŞI eu sunt „plin de dragoste pentru Sfânt”, dar mă tem de grosolănia mea, de 
neputinţa de a transmite „slava acestui bine-plăcut slujitor al lui Dumnezeu”. Și nu 
ştiu de unde să încep, cum să leg într-o ordine coerentă mulțimea imensă a 
amintirilor adânci, pline de har, despre acest mare drept, amintiri care s-au întipărit 
pe veci în inima mea. 


Episcopul şi-a început slujirea arhipastorală în Shanghai, acest mare port comercial 
internaţional al Chinei, în 1934 - anul naşterii mele. Familia mea avea o casă la 
doar trei străzi de marea catedrală închinată icoanei Preasfintei Născătoare de 
Dumnezeu „Izbăvirea păcătoşilor”; şi părinții mei obişnuiau să meargă cu noi, 
copiii lor, la această catedrală, Duminica şi în Zilele Sfinte. 


Eu şi fratele meu am stat în Shanghai din 1939 până în ianuarie 1949, când am 
plecat la Tubabao. Mergeam la şcoală chiar lângă catedrală, la „College de Sainte 
Jeanne d'Arc”, colegiu catolic. 


Imi aduc aminte vag momentul solemn în care episcopul loan a binecuvântat 
crucile uriaşe de aur şi acestea au fost ridicate pe cele cinci turle ale frumoasei 
catedrale de-abia construite. 


Lângă catedrală era o casă parohială cu mai multe etaje, din mijlocul căreia se 
înălța o clopotniţă. Îmi amintesc că în spatele acestei case era un teren viran pentru 
cea de-a doua biserică, neterminată; aici fericitul loan săvârşea întotdeauna slujba 
de sfințire a Sfintei Agheasme mari, binecuvântarea apei de Bobotează. 


Vara, când şcoala era închisă, eu şi fratele meu ne duceam deseori să ne jucăm pe 
acel teren întins al bisericii. 


Aveam cam opt sau nouă ani când, într-o zi fierbinte de vară, am intrat în catedrala 
imensă, veşnic răcoroasă, ca să mă adăpostesc de arşiţă. Era în timpul săptămânii, 
pe la 19 seara, şi afară mai era încă destulă lumină. Preotul de serviciu săvârşea 
slujba de seară, iar catedrala era aproape goală. 


La locul lui de lângă coloana masivă a catedralei, între altarul central şi altarul 
lateral din partea dreaptă, în faţa analogului său cu cărți de slujbe bisericeşti, era 
episcopul loan. Am aflat mai târziu că fericitul loan participa în mod consecvent la 
toate cele nouă slujbe [inclusiv Liturghia] din ciclul zilnic stabilit de Biserica 
Ortodoxă şi că se împărtăşea în fiecare zi. 


După slujbă, m-am dus la el ca să-mi dea binecuvântare. M-a întrebat cum mă 
cheamă şi m-a invitat să-i fac o vizită „ca să discutăm”. N-am să uit niciodată că, 
înainte de a pleca din biserică, a făcut multe închinăciuni până la pământ în faţa 
fiecărei icoane din catedrală, ca şi cum şi-ar fi luat rămas-bun pentru o vreme de la 
prietenii săi dragi - sfinţii. L-am urmat, ducându-i cârja episcopală. 


Sufletul meu tânăr a fost atras dintr-o dată către acest om extraordinar, simțind în 
mod inconştient acea dragoste profund creştinească pe care bunul episcop o făcea 
să crească în oameni, mai ales în copil. 


Pentru prima dată în viaţă, am intrat în biroul lui mare de la etajul al doilea al casei 
parohiale. Toată partea dreaptă a biroului, de la tavan până la nivelul analogului 
din colț, era acoperită cu o mulțime de icoane de mărimi diferite. Pentru un motiv 
oarecare, am presupus că este foarte firesc ca atunci când intră în birou să înceapă 
imediat să facă închinăciuni înaintea icoanelor şi să se roage din nou, pentru mult 
timp. 


In cele din urmă s-a aşezat la birou, care era pur şi simplu încărcat cu hârtii, şi a 
vorbit îndelung cu mine. 


Aşa cum avea să facă şi mai târziu, mi-a vorbit despre Biserică, despre Vieţile 
pustnicilor şi ale sfinților, despre Mucenici, despre sărbătorile Bisericii. Nu mai 
voiam să plec acasă, să mă îndepărtez de acest om neobişnuit. 


Se întunecase deja când episcopul loan m-a binecuvântat şi mi-a poruncit să mă 
duc acasă. După aceea, am început să merg zilnic - dimineaţa şi seara - la slujbele 


de la catedrală şi să ajut la altar. În timpul săptămânii, după Liturghie, consuma 
chiar el Sfintele Daruri, adâncindu-se în rugăciune pentru încă multă vreme după 
plecarea preotului slujitor. Şi iarăşi, ca întotdeauna, se închina la toate icoanele din 
catedrală înainte de a pleca acasă. 


Uneori, fericitul loan aţipea câteva secunde în timp ce vorbea cu mine în biroul 
său. Am aflat destul de curând că nu se culca niciodată în pat, ci îşi îngăduia numai 
perioade scurte de somn pe un scaun sau în genunchi în faţa iubitelor sale icoane, 
acolo unde îl surprindea uneori secretarul său, un anume domn Kantov. 


Am fost martorul unei întâmplări de necrezut, legată de somnul său conştient! Într- 
o seară, în timp ce vorbea cu mine în birou, a sunat telefonul de pe masă şi el a 
răspuns. Nu ştiu cu cine a vorbit, dar n-am să uit niciodată cum, continuând 
convorbirea, a lăsat să cadă receptorul şi a adormit. Receptorul stătea pe reverendă 
- pe genunchi - iar el, dormind, a continuat foarte multă vreme s-o audă şi să 
vorbească cu persoana care îl sunase. Conform legilor firii ar fi fost întru totul cu 
neputinţă - şi ca episcopul să-l audă pe cel care-l sunase, şi ca acela să audă ce-i 
răspundea fericitul loan. Cu toate acestea, ținând cont de durata şi conţinutul a ceea 
ce spunea ierarhul, îmi era clar că - în acest mod minunat - conversaţia continua cu 
adevărat! 


Odată, când eram la el în birou, i s-a adus cina: îmi amintesc că era un castron cu 
borş şi o ceaşcă de kisel [budincă de fructe]. Era singur, eu eram în camera 
alăturată, unde mi-au adus şi mie această masă modestă. Și prin uşa întredeschisă 
am văzut limpede cum fericitul loan a turnat kisel-ul dulce în castronul cu borş şi a 
început să mănânce acest amestec neplăcut la gust. Pe acea vreme, fiind copil încă, 
mi se părea absolut firesc ca episcopul să facă acele lucruri. 


Toţi copiii şi băieţii de la altar îl iubeau pe episcop, în ciuda severităţii sale. (Odată 
i-a poruncit epitropului Michael să-i biciuiască pentru fapta lor cea rea pe unii 
vinovaţi.) Fericitul loan a devenit idealul meu şi m-am hotărât să-l imit în toate. 


Odată, în Postul mare, nu mai dormeam în pat şi mă culcam pe podea; nu mai 
cinam cu familia, ca de obicei, şi mâncam numai pâine şi apă etc. Părinţii mei s-au 
mâhnit şi m-au dus la bunul episcop. După ce i-a ascultat, acesta i-a poruncit 
epitropului să meargă la magazin şi să aducă nişte salam de Bologna. Ca răspuns la 
rugămințile mele înlăcrimate că „totuşi este Postul mare acum”, înțeleptul 
arhipăstor mi-a poruncit să mănânc tot salamul care fusese adus şi să-mi amintesc 
mereu că ascultarea de părinți este mai importantă decât o postire pe care ţi-o 
impui tu. 


- Atunci, cum să continui, Vlădica? l-am întrebat eu, tot dorind să-mi continuu 
podvig-ul [faptă de asceză] într-un „mod deosebit”. 


Iar el mi-a răspuns: 

- Continuă să mergi la biserică aşa cum ai făcut până acum, însă acasă fă ce îţi 
spun tatăl şi mama ta. Îmi amintesc că i-am purtat pică pentru că nu mi-a 
încredinţat un podvig ascetic „deosebit”. 


Îmi mai amintesc o întâmplare remarcabilă, sau mai degrabă un incident, din viaţa 
fericitului loan, la care am asistat personal. Era în timpul săptămâni şi Liturghia 
era săvârşită de unul dintre preoţii catedralei din Shanghai. Fericitul loan stătea în 
locul său obişnuit, iar eu ajutam la altar parcă - nu-mi amintesc precis. 


Îmi aduc însă bine aminte că, în timpul predicii sale, acel preot l-a certat pe 
episcop, arătându-l cu degetul şi folosind cuvinte ca: „năpârcă, scorpion, broască 
râioasă, fățarnic” etc. Episcopul a continuat să stea la locul său, fără să manifeste 
vreo reacție la aceste atacuri iraționale ale preotului său, ci începând să citească 
dintr-o carte aflată în faţa sa, pe analog. 


După o vreme, tata mi-a povestit că el şi mulţi alţii au fost indignaţi de o asemenea 
purtare inacceptabilă a preotului față de episcopul său şi au cerut ca episcopul 

să-l pedepsească pe ticălos. Însă episcopul nu a luat nici o măsură, spunând că este 
o problemă personală. Ce sfântă nerăutate! Şi în general nimeni nu a auzit vreodată 
vreo vorbă de osândă ieşind din gura acestui drept. 


Răposatul preot Serafim Slobodski mi-a povestit că l-a întrebat odată pe fericitul 
Ioan: 

- Cine este vinovat pentru acea tristă ceartă din biserică privitoare la catedrala din 
San Francisco ? 


Iar fericitul i-a răspuns foarte simplu, cu un singur cuvânt: 
- Diavolul. 


„Grija pentru sufletul omenesc” este cuvântul care ar putea descrie cel mai bine 
acel impuls fundamental care a motivat viaţa şi lucrarea celui mai mare rugător şi 
drept - nu numai din secolul nostru căldicel, ci, o cred cu tărie, din toată istoria 
Bisericii creştine universale. Altminteri, cum s-ar putea explica toate lucrurile la 
care am fost martor? 


Am văzut, de pildă, cum uneori chipul său era pur şi simplu transfigurat în timpul 
Liturghiei, la praznicele mari, strălucind cu o lumină nepământească; şi cum ochii 
săi, veşnic plini de dragoste dumnezeiască, reflectau limpede o bucurie de nespus 
datorită prezenţei Sfântului Duh, bucurie la care nu putem ajunge noi păcătoşii. 
Am văzut cum în noaptea Paştilor zbura, purtat parcă de îngeri, în jurul catedralei 
din Shanghai construite de curând, exclamând cu o bucurie desăvârşită cuvintele 
purtătoare de biruinţă: 

- Hristos a înviat! Hristos a înviat! 


Bucuria sa adevărată părea că nu are limite: întreaga lui fiinţă era scufundată în 
bucuria lui lisus Hristos, pe Care II iubea cu adevărat şi desăvârşit. 


Cel mai uluitor însă era darul său de a vedea inimile oamenilor şi de a le atrage la 
Hristos. La urma urmei, dacă nu ar fi fost acest drept, nu m-aş fi gândit niciodată 
să slujesc Biserici în chemarea preoţiei. 


Şi ce uimitoare a fost profeția sa privitoare la ceea ce avea să ni se întâmple! În 
scrisoarea sa din 23 octombrie/7 noiembrie 1949 către mine şi fratele meu — când 
aveam numai cincisprezece, respectiv treisprezece ani, de abia sosisem în Australia 
venind din Insulele Filpine şi deja mergeam rar la biserică - ne-a avertizat 
dinainte: „Când părăsim căile Domnului, ne putem bucura de trupurile noastre 
numai O vreme - apoi vom simţi amărăciunea acelui rău, care pare dulce”. Nici 
măcar în ziua de azi nu pot citi acele cuvinte profetice fără lacrimi amare de 
recunoştinţă - după treizeci şi cinci de ani! 


EI ştia că aveam să-i scriu pe 19 mav/l iunie 1969 (?): „Of, ce mult aş vrea să putem 
vorbi, Vlădica! S-au întâmplat atât de multe lucruri care şi-au lăsat urma în mine 
de când am plecat din Filipine, încât nu mă mai recunosc. Nevoinţa duhovnicească 
a copilăriei mele s-a scufundat în lucrurile păcătoase, materialiste care mă 
înconjoară”. 


Însă marele sfânt a văzut că nu toate străduinţele mele duhovniceşti „se scufun- 
daseră” şi a continuat să mă cheme la slujirea Bisericii, sfătuindu-mă „să primeşti o 
educaţie teologică şi pentru aceasta să te înscrii la Seminarul Sfânta Treime. Fie ca 
Domnul să te ajute şi să te binecuvânteze pe acea cale”. (Scrisoare din 18/31 
ianuarie 1961.) 


Bineînţeles, nu am cuvinte potrivite pentru a-mi exprima recunoştinţa şi dragostea 
pentru arhipăstorul de neuitat. In timpul vieţii pământeşti a unui episcop, 


exclamăm în Liturghie: „Pentru sfintele rugăciuni ale stăpânului nostru, Doamne 
Iisuse Hristoase, Fiul lui Dumnezeu, miluieşte-ne pe no”. 


Insă de vreme ce Dumnezeu „Nu este Dumnezeul morţilor, ci al viilor” (Matei 22, 
32), după cuvintele adevărate ale Insuşi Mântuitorului nostru, eu chiar şi în ziua de 
azi continuu să-i cer ajutorul Sfântului loan cu aceeaşi rugăciune. 


Mulţumindu-l neîncetat lui Dumnezeu pentru darul de a fi martorul vieţii unui 
foarte mare sfânt al Său, prin rugăciunile căruia nu m-am scufundat de tot în 
deşertăciunea acestei lumi, nu am nici o îndoială că va veni ziua în care Biserica 
luptătoare îl va canoniza şi pe arhiepiscopul loan ca pe unul dintre cei „de care 
lumea nu era vrednică” (Evrei 11, 38) - iar noi Îi vom mulţumi lui Dumnezeu, 
minunat întru Sfinţii Lui. 


Părintele George Larin 
38. Îndepărtarea unei umflături 


Vlădica loan era pentru noi, orfanii, ca un tată iubitor, un prieten foarte bun, foarte 
înţelegător. La orfelinat dădea chiar petreceri pentru noi de câteva ori pe an, căci 
ştia că noi, copiii, trebuia să ne mai şi distrăm. Era un om înduhovnicit, un om cu o 
viaţă sfântă, însă înţelegea şi viaţa mirenilor. Puteam veni oricând la el ca să-i 
cerem ajutorul când aveam inima grea, iar el ne înţelegea întotdeauna şi ne 
mângâia cu dragoste. Glumea mereu cu noi, astfel că nu eram niciodată trişti. 


Pe mine mă iubea în mod deosebit pentru că eram prima fată care a venit la 
orfelinatul său. Obişnuia şi să mă viziteze aici din când în când şi îi iubea foarte 
muit pe copiii mei, care îi spuneau „tataia”. 


Fiica mea Olga a fost botezată de el la orfelinatul Sfântul 'Tihon de aici, din San 
Francisco. Când a murit el am pierdut şi un prieten foarte bun, şi un tată. 


Soţul meu era şi scandalagiu, şi ateu. Mă bătea. M-am plâns lui Vlădica, iar acesta 
l-a chemat şi l-a întrebat: 
- De ce o baţi pe Valia? 


La care soţul meu a răspuns: 
- Pentru că lucrează şi nu-mi dă mie banii. 


- Şi pe ce dă banii? a zis Vlădica. Îi cheltuieşte pentru copii. Este foarte bine că îi 
cheltuieşte pentru copii şi nu pentru un trai uşuratic. Dacă îi mai faci rău lui Valia o 
să o iau înapoi la orfelinatul Sfântul Tihon. Nu o să-mi fie greu să o țin acolo. Am 
crescut, cu ajutorul lui Dumnezeu, trei mii cinci sute de orfani, aşa că nu o să fie 
nici o problemă. 


Soţul meu a făgăduit să nu îmi mai facă rău şi după aceea a fost un soţ bun, atâta 
vreme cât a trăit Vlădica; însă după moartea acestuia s-a făcut iarăşi rău şi am 
divorţat de el. 


Motivul pentru care vă povestesc aceste lucruri este că mi s-a întâmplat o minune. 
În vremea când soţul meu mă lovea în piept, mi-a apărut o umflătură de mărimea 
unui pumn. Am fost la o doctoriţă, doamna Şimkin, şi i-am arătat-o. Ea mi-a spus 
că o serie de injecții ar trebui să o dizolve. După mai multe injecții umflătura s-a 
întărit. 


Atunci m-am dus la părintele Mitrofan şi i-am povestt tot ce se întâmplase. El mi- 
a spus: 

- Să mergem în cripta iubitului fericitului loan şi să facem un parastas pentru 
„Vladicenka”, cum îi spui tu. O să luăm nişte untdelemn din candela sa, iar tu să te 

ungi cu el de trei ori, zicând: „Pentru rugăciunile sfântului nostru arhiepiscop loan, 
0, Dumnezeule, dăruieşte-i sănătate roabei Tale Valentina, în numele Tatălui şi al 
Fiului şi al Sfântului Duh. Amin!”. 


M-am uns în patru dăți întocmai cum mi-a spus el şi umflătura a dispărut, aşa cum 
mă anunţase el că o să se întâmple. Între timp, doctorul Şimkin întrunise mai mulţi 

doctori ca să hotărască ce să facă cu mine şi m-a sunat. l-am spus că nu mai aveam 
umflătura, însă nu m-a crezut şi mi-a spus să vin la ea, ca să mă vadă cu ochii ei şi 
să se încredinţeze. lar când m-am dus la ea, m-a examinat şi a fost uimită că 
umflătura dispăruse cu desăvârşire. M-a întrebat apoi dacă poate veni cu mine să 
viziteze mormântul acelui om sfânt. 


I-am spus: 
- Bineînţeles, eu chiar am o cheie de la criptă. O să mergem să ne rugăm lui şi o să 
aprindeţi o lumânare pentru el. 


Ea mi-a replicat că este evreică. l-am spus că la Vladicenka vin oameni de toate 
credinţele şi confesiunile. Aşa că ne-am dus. Ea s-a rugat fierbinte şi apoi mi-a 
spus: 


- M-am simţit mult mai bine în inima mea pe când puneam o lumânare pentru 
sfântul vostru episcop. 


Doctora Şimkin, o femeie bună, a murit acum câţiva ani, iar părintele Mitrofan este 
paralizat şi nu poate scrie. Nu ştiu ce să fac. 


Aţi auzit probabil că acum trei ani era să mor în timpul unei operații; şi nici acum 
nu mă simt prea bine uneori. Însă fericitul loan m-a salvat încă o dată. Toţi 
cunoscuţii mei au făcut parastase pentru el ca să mă salveze. El mă ocroteşte mereu 
din tot felul de necazuri şi de accidente. O să vă scriu mai multe despre acestea, 
altă dată. 


Blagosloviţi! Pomeniţi-mă în sfintele dumneavoastră rugăciuni. 


păcătoasa Valentina Diatroptov, 
iulie 1985 


39. Mijlocire pentru un băiat evreu 
O doamnă evreică rusă avea un fiu bolnav şi toată îngrijirea pe care i-o dădea era 
zadarnică. Ajunsese aproape de deznădejde. 1 s-a spus că ruşii aveau un „Batiuşka 
loann” care slujea la catedrală, prin ale cărui rugăciuni mulți primiseră tămăduire. 
Ea a mers deci la catedrală şi a aşteptat până când fericitul loan, terminând 
slujbele, pleca. S-a dus la el şi l-a rugat să se roage pentru fiul ei, căruia se hotărâse 
să-i spună Mişa [diminutivul rusesc al numelui Mihail], ca fericitul loan să nu-şi 


dea seama că este evreu. 


Fericitul loan s-a uitat doar la ea şi a spus: 
- O să mă rog pentru Moise [sau Moses, adevăratul nume al băiatului. ] 


La puţin timp după aceea, băiatul a început să se însănătoşească. 


Vsevolod Alexandrovici Reyer, Brazilia, America de Sud 
(relatat din Russian Life (Viaţa rusească), 27 septembrie 1966) 


40. O înviere pascală aproape din morţi 


O asistentă de la Spitalul evreiesc din Shanghai povestea următoarele: În 
Săptămâna Luminată, fericitul loan a venit la spital pentru a vizita nişte ruşi 
ortodocşi. Trecând printr-unul dintre saloane, s-a oprit în faţa unui paravan care 
ascundea patul în care stătea o doamnă evreică în vârstă, care era pe moarte. 
Rudele sale, în holul spitalului, îi aşteptau deja moartea. 


Fericitul loan a ridicat crucea deasupra paravanului şi a strigat tare: 
- Hristos a înviat! 


Bolnava şi-a revenit şi a cerut apă; iar fericitul loan, ducându-se la asistentă, i-a 
spus: 
- Doamna cea bolnavă doreşte să bea. 


Personalul spitalului a fost uimit de schimbarea petrecută cu această doamnă, care 
tocmai fusese pe moarte. In scurt timp, ea s-a însănătoşit şi a părăsit spitalul. 


Vsevolod Alexandrovici Reyer, 
Brazilia, America de Sud, 
27 septembrie 1966 


41. Izbăvirea Shanghai-ului de bombardament 


In 1945, în Shanghai, după ce s-a terminat războiul şi au venit primii americani, 
fiul meu a adus la noi în vizită trei piloţi americani. Am luat cina şi stăteam de 
vorbă. Subiectul discuţiei era, desigur, războiul care tocmai se sfârşise. 


Comandantul piloților a spus, vorbind cu mine şi cu soţul meu: 
- Aveţi aici, în Shanghai, un mare om sfânt rugător, datorită căruia nu aţi suferit 
NICI un rău. 


Când l-am întrebat despre cine vorbeşte, mi-a răspuns că odată li s-a dat ordinul de 
a bombarda Shanghai-ul. Cu numai câteva minute înainte de zbor, ordinul a fost 
anulat. 


- Ştim că cineva se ruga foarte fierbinte pentru voi, pentru scăparea voastră, a spus 
pilotul. 


Prin mintea mea, ca şi prin mintea soţului meu, a fulgerat un singur nume - fericitul 
Ioan. Numai el l-ar fi putut implora pe Dumnezeu cu rugăciunile sale ca noi să fim 


cruțaţi aşa. ȘI indiferent cu cine am vorbit despre acest lucru, toţi, fără nici o 
excepţie, s-au gândit la iubitul nostru fericitul Ioan, înalt-cinstitul nostru păstor. 


S. Feodorova, 
Australia, 
11 mai 1963 


42. Păzitorul unor creştini ortodocşi spanioli 


Domnul ne arată încontinuu ocrotirea iubitoare prin credinciosul Său slujitor, 
fericitul loan, întemeietorul lucrării misionare ortodoxe în Spania. Vă voi povesti 
unul dintre miracolele sale, săvârşit - fără îndoială, prin mujlocirea sa - chiar în casa 
noastră. 


Într-o noapte, soţia mea şi cu mine eram deja în pat şi dormeam, cam pe la ora trei 
dimineaţa. Deodată, un zgomot foarte ciudat, venind din bucătărie, ne-a trezit pe 
amândoi. Ne-am sculat imediat şi am văzut că frigiderul luase foc în spate. 
Flăcările ajunseseră la acoperişul bucătăriei, care deja se înnegrea. Lângă frigider 
(la nu mai mult de 15 centimetri) era o fereastră care avea perdele din acril; acest 
material, după cum vă puteţi închipui, se aprinde foarte repede, însă nimic nu a ars. 
După aceea, ne-am dat seama că pe peretele care desparte dormitorul nostru de 
bucătărie erau o fotografie a fericitului loan şi o bucată din rasa sa! 


ÎI slăvim pe Domnul, Dumnezeul Nostru Adevărat şi pe fericitul nostru 
arhiepiscop, a cărui ocrotire ne-a fost arătată nouă, păcătoşilor, în chip atât de 
minunat. 


Jose G. Oncina Hevia, 
Madrid, Spania, 
22 octombrie/4 noiembrie 1977 


43. Redarea sănătăţii mentale 


lertaţi-mă că vă răpesc din timp scriind aceste rânduri şi pentru engleza mea nu 
prea bună, însă doresc să vă împărtăşesc unele lucruri legate de întâlnirile mele cu 
fericitul episcop loan. Am fost copleşită de bucurie să aud că nu va mai trece multă 
vreme până să îi vedem moaştele nestricate. Fă să fie aşa, Doamne! 


L-am întâlnit întâia oară când m-a învrednicit Domnul pe mine, păcătoasa, să 
petrec prima săptămână din Postul mare în Catedrala din San Francisco, când 


slujea fericitul loan. Trebuie să mărturisesc că înţelegeam foarte puţin din ceea ce 
citea şi din rugăciunile lungi pe care le spunea. Cu toate acestea, în afară de timpul 
când mergeam la lucru, mi-am petrecut tot Postul mare fără să ies din Catedrală. 
Prima săptămână a zburat într-o clipă, într-o asemenea stare extatică eram atunci. 


Am trăit acelaşi lucru când fericitul loan ne-a vizitat Biserica Acoperământul 
Maicii Domnului pentru a o târnosi. Nu am vorbit niciodată cu el personal, 
socotindu-mă nevrednică de a-i ocupa timpul. Nu o să uit niciodată momentele de 
la înmormântarea sa. 


Acum o să vă povestesc două dintre situaţiile în care m-a ascultat, după moartea sa: 
1. Sora mea, Juliana, a rămas în Bătrâna Țară şi trăia singură în căsuţa noastră. Era 
singură şi bolnavă, însă nu s-a plâns niciodată de viaţa ei. Numai o dată mi-a scris 
cerându-mi să mă rog fierbinte pentru ea, căci simţea că ceva nu este în regulă cu 
capul ei. Nu se putea ruga şi avea foarte des amețeli. Avea probleme cu circulația 
şi în cele din urmă a murit de cangrenă. 


Am fost foarte necăjită şi mi-am spus: „Ce pot să fac?”. Rugăciunile mele nu ar fi 
străpuns tavanul, ca să ajungă la ceruri, dar cunoşteam puterea rugăciunilor 
sfântului nostru episcop. Aşa că am făcut un parastas pentru el şi i-am trimis surorii 
mele o fotografie de-a sa, cu o notă în care îi spuneam să i se roage şi ea stăruitor. 


În chiar următoarea scrisoare mi-a răspuns: „Draga mea soră! Nu-l pot mulțumi 
îndeajuns Domnului! Capul meu s-a limpezit de tot! Mă pot ruga! Mă simt de 
parcă mâna cuiva le-a îndepărtat pe toate de la mine. Cu adevărat, minunat este 
Domnul întru Sfinţii Lui!”. 


2. Când m-am pensionat, m-am confruntat cu o întrebare: unde m-aş putea duce ca 
să mă mântuiesc şi să nu pier în vremurile noastre înfricoşătoare? Pe când eram 
copilă voiam să merg la mănăstire, însă Domnul m-a îndrumat pe o altă cale. Se 
părea că acum venise vremea, deşi trecuse mult din viaţa mea, să-mi îndeplinesc 
vechiul meu vis - dar unde? ŞI, aşa, trei nopți de-a rândul am avut acelaşi vis. Mi-a 
apărut înainte fericitul loan - atât de limpede, de parcă ar fi fost viu. 


Stăteam tremurând în faţa lui, în vreme ce el îmi arăta clar şi desluşit spre Biserica 
noastră, a Acoperământului - în a cărei casă parohială locuiesc - şi îmi spunea: 
- Aici te vei mântui. 


In toate cele trei nopţi, am avut întocmai acelaşi vis! Am renunţat deci să mai visez 
să plec undeva, şi trăiesc fericită aici făcând curat în biserică şi amintindu-mi 
mereu de dragul nostru fericit arhiepiscop loan. 


Slavă lui Dumnezeu pentru toate! Vă rog să mă iertaţi pentru că v-am făcut să 
acordaţi atât de mult din timpul dumneavoastră citirii acestor lucruri. Blagosloviţi 
şi rugați-vă pentru mine! 


Cu dragoste întru Hristos, 
păcătoasa Alexandra Kiritis, 
Los Angeles, California 

14 iulie 1982 


44. Izbăvire de moarte 


Nota editorului: în Shanghai au trăit două surori, Sofia şi Anna Cijoff, care iau fost 
cu desăvârşire devotate fericitului loan. Fiicele unui preot prigonit de Soviete, ele 
fuseseră silite să fugă din satul lor în împrejurări groaznice, străbătând pe jos multe 
mile, pentru a trece granița în China. Această experienţă le-a trezit conştiinţa unei 
alte lumi. Nu s-au căsătorit şi şi-au închinat întreaga viaţă slujirii Bisericii, mai 
întâi în Shanghai şi apoi în America. 


În San Francisco au continuat să trudească statornic în catedrala în care slujea şi 
unde a fost mai apoi îngropat fericitul. Asemenea femeilor purtătoare de mir, 
tăinuind cu smerenie şi linişte în inimile lor, trecute prin multe suferințe, minunile 
extraordinare pe care el le săvârşea, îl urmau cu dăruire desăvârşită pretutindeni 
unde era nevoie de ele - la început în parohie, apoi la orfelinat şi în alte locuri. 


Când fericitul loan a murit, l-au plâns cu lacrimi amare, fiind martore la lucrările 
minunate ale lui Dumnezeu, săvârşite prin credincioasa sa slugă. Nu au mai trăit 
mult după el: Anna a murit pe 3 aprilie 1973, iar Sofia, şase ani mai târziu, pe 14 
februarie 1979. Mărturia lor tăcută nu poate fi uitată. 


La cererea noastră aceste două surori ne-au trimis următoarele scurte informaţii, 
care privesc perioada când fericitul loan era în Shanghai, imediat după Al doilea 
război mondial. La acea vreme, agenţii sovietici îi ademeneau pe emigranții ruşi 
din China să se întoarcă în Rusia. Fericitul loan a purtat o campanie energică 
împotriva acestui lucru şi a salvat astfel multe vieți. 


Însă faptele sale i-au primejduit viaţa: s-a încercat de câteva uciderea lui. Mulţi 
dintre cei care îi erau credincioşi - surorile Cijoff, băieţi care ajutau la altar, orfani, 
seminarişti şi alții - îl străjuiau zi şi noapte. Întotdeauna cel puţin doi sau trei dintre 
ei erau în preajma lerarhului prigonit. Mai-marele său, episcopul Victor, era de 
partea Sovietelor şi în cele din urmă a plecat în Uniunea Sovietică, luând cu el 
mulți credincioşi, care mai apoi, când era prea târziu, au regretat toți această 
plecare. Fericitul loan avusese dreptate. 


Anna Cijoff, autoarea celor ce urmează, a locuit şi în New York, ca să aibă grijă de 
fericitul loan atunci când acesta participa în acel oraş la întrunirile Sinodului (vezi 
Pravoslavny Blagovestnik, nr. 6 din iunie 1969, pag. 81-82). 


În Shanghai s-a petrecut o minune deosebită cu un spaniol, un bărbat din Hailai. 
Era internat într-un spital franțuzesc care avea drept infirmiere călugăriţe romano- 
catolice. Starea sa era atât hpsită de nădejde, încât fusese aşezat după un paravan, 
ca nimeni să nu-l tulbure în ultimele clipe de viaţă. Nu mai avea nici o nădejde de 
însănătoşire: putea muri oricând. 


Deodată, în salonul lui a sunat un clopoțel, o infirmieră măicuţă s-a dus acolo şi l-a 
văzut ridicându-se de unul singur şi întorcând-se spre ea cu întrebarea: 

- Cine a fost aici adineauri? Ce fel de preot era? Eram pe moarte şi el s-a rugat 
lângă mine şi am simţit cum îmi revine sănătatea. 

Maica a răspuns că nu a văzut pe nimeni. 


Când a ieşit din spital, bărbatul a fost la toate bisericile romano-catolice, 
nădăjduind să-l găsească acolo pe preotul care îl vizitase. Unul dintre preoții 
catolici l-a sfătuit să încerce să viziteze şi catedrala noastră şi să caute acolo, căci, 
i-a explicat el, acolo era un episcop ortodox, un om neobişnuit, un fel de nebun 
pentru lisus Hristos. 


În acea vreme, când episcopul Victor trecuse deja de partea Sovietelor, însă mai 
locuia încă în reşedinţa episcopală, noi toţi eram neliniştiţi, fuindcă el era vizitat de 
mulți agenţi sovietici. Băieţii de la orfelinat şi de la şcoala de comerț încercau să 
nu-l lase singur, fără pază, pe episcopul nostru [Fericitul loan]. 


Astfel, într-o seară am venit la catedrală la Vecernie. În timpul slujbei am văzut un 
bărbat uriaş intrând în biserică. Era bine îmbrăcat, avea un costum albastru foarte 

arătos şi o floare roşie mare la rever. Ne-am tulburat toţi, socotind că este 
„bolşevic” [adesea, bolşevicii purtau ceva roşu, pentru a arăta cine sunt, iar 
oamenii au presupus că floarea acestui bărbat este un astfel de semn]. După 


Vecernie, când toată lumea s-a dus să primească binecuvântare la plecare, am văzut 
că făcea şi el acelaşi lucru. Ne-am strâns încet mai aproape de episcop, voind, în 
caz de primejdie, să-l apărăm măcar prin faptul că eram o mulţime. Însă, spre 
uimirea noastră, l-am văzut pe acest uriaş apropiindu-se de fericit, îngenunchind în 
faţa lui şi cerându-i sfânta binecuvântare, explicând apoi că l-a găsit pe cel care îl 
tămăduise în chip atât de minunat în spital. 


Ierarhul s-a luminat, i-a zâmbit cu blândeţe şi l-a binecuvântat. Noi toţi am răsuflat 
uşuraţi! Nici o primejdie nu-i ameninţa viaţa, ci slava lui Dumnezeu strălucea 
asupra sa! Acel om i-a mulțumit, numindu-l ierarh universal. 


Era în Shanghai o maică, Marina, care obişnuia să ne înveţe: 

- Este un mare om sfânt; este un mare rugător, un mijlocitor al nostrum înaintea 
Domnului, un făcător de minuni, un văzător cu duhul. Şi ne-a spus ce i s-a 
întâmplat unei doamne care venise la catedrală, îmbrăcată în haine simple, 
plângând şi povestind că sora ei din Rusia avusese o cădere psihică, înnebunise şi 
că nu o putea ajuta în nici un chip. Toată lumea, fireşte, a trimis-o la sfântul nostru 
ierarh. După ce a ascultat-o, fericitul loan nu i-a spus nimic, ci a binecuvântat-o 
numai cu semnul Crucii şi a plecat... Ea a izbucnit în lacrimi şi mai amare decât 
înainte şi a început să cârtească împotriva celor de acolo, pentru că o trimiseseră la 
cineva căruia nici măcar nu-i părea rău pentru ea. 


A trecut apoi cam o lună. Odată, când fericitul loan slujea în catedrală, femeia s-a 
întors. De data aceasta ţinea în mâini o scrisoare, în care 1 se spunea că sora ei, 
Barbara, se însănătoşise. Ea venise să-l mulţumească Domnului pentru acest lucru. 


Episcopul tămâia, mergând cu cădelniţa prin catedrală, şi se apropia de femeie. In 
acea clipă ea 1 s-a adresat în gând: „Vezi, sora mea s-a făcut bine fără rugăciunile 
tale”. 


Pe când trecea pe lângă ea şi cădelniţa înspre ea, episcopul i-a spus: 
- Ei, mărit să fie Domnul! Slavă Domnului, sora ta Barbara s-a făcut bine. Şi a 
mers mai departe. 


Sărmana femeie a fost îngrozită; au început să-i ardă picioarele [expresie rusească 
pentru cineva care se simte groaznic de vinovat]; îi venea să intre în pământ de 
ruşine. Îi spusese „sora mea s-a făcut bine fără rugăciunile tale” când el o îndrepta 
spre mila lui Dumnezeu, precizându-i numele surorii ei, deşi ea nu i-l spusese 
înainte. 


A înţeles, fireşte, ce mare slujitor al lui Dumnezeu era ierarhul nostru, fericitul 
arhiepiscop loan. Da, sfântul nostru Ierarh Ioan era într-adevăr un ierarh universal. 


Anna Cijojf, 
New York, 1969 

45. Izbăvire de foc 
Icoana reinnoită 


Cu bucurie doresc să vă împărtăşesc şi să povestesc tuturor despre arhiepiscopul 
Ioan. L-am cunoscut în Shanghai, unde mergeam la şcoala de comerţ. Episcopul ne 
vizita adesea şcoala şi ne binecuvânta pe noi, copiii. Mi-am petrecut toată viaţa, ca 
să spun aşa, sub ocrotirea sa făcătoare de minuni; altminteri, ar fi cu neputinţă de 
explicat numeroasele situaţii din care am scăpat în chip minunat de moarte sigură 
prin sfintele sale rugăciuni, care m-au ocrotit. 


În copilărie, când aveam doisprezece sau treisprezece ani, în Shanghai, am avut un 
vis. Am văzut cum cineva mă ia de mână, mă duce şi-mi arată pe Domnul Savaot, 
Care stătea în ceruri cu toţi sfinţii. Când am stat la capătul scărilor, L-am văzut pe 
Dumnezeu binecuvântându-ŞI toţi sfinţii şi în acelaşi timp şi pe mine. Am văzut o 
lumină nemaipomenită izvorând din braţele larg deschise ale Domnului. Era atât de 
strălucitoare, ca razele puternice ale soarelui. Aceste raze străluceau în linu drepte 
pornind din mâna Domnului, din vârf până la treapta pe care stăteam eu. 


Au trecut mulți ani de la acest vis şi acum am o icoană în faţa căreia îi plăcea 
foarte mult fericitului loan să se roage când era în Shanghai. Icoana aceasta le 
aparţinea baronului şi baroanei (Maria) Von Delinghausen şi este foarte veche. Ea 
a început să se reînnoiască în chip minunat, ca multe icoane din Extremul Orient la 
acea vreme. Era cu totul întunecată, pictată pe lemn; şi era cu neputinţă să se 
înțeleagă ceva din ce era pictat pe ea. Fericitul loan picura ceară pe acele părți care 
începuseră să se curețe. Acum se pot vedea feţele tuturor sfinţilor, iar petele de 
ceară se pot observă până în ziua de azi. 


In jurul capului împărătesei cereşti, pata de lumină (curățată) de pe aureolă se 
mişcă asemenea unei flăcări care se plimbă sus-jos. Icoana înfăţişează toți sfinţii pe 
nori: Domnul Dumnezeul Savaot stă pe tron deasupra unor nori ca nişte trepte, pe 
care sunt 


zugrăviți sfinţii, exact cum i-am văzut în visul din copilărie. Aceasta era icoana 
preferată a fericitului loan, în faţa căreia se ruga adesea, şi care mi-a fost dată mie 
de baroană. 


Misteriosul meu tămăduitor 


Au trecut apoi mulți ani, care ne-au împrăştiat pe toţi în diferite ţări. Episcopul 
Ioan s-a dus în Filipine, la Tubabao. Mai târziu a fost trimis în Franţa, iar noi - 
adică eu, 

soţul meu şi fiica mea, Tatiana - am mers în Brazilia, unde ne-am stabilit în San 
Paulo. 

În 1954, am făcut „gripă spaniolă”, care m-a epuizat total. Pe deasupra, m-am 
îmbolnăvit de multe ori. Am avut o lună şi jumătate cu temperatură mare, neputând 
coborî din pat. În fiecare zi făceam febră de peste 39* C (variau zecimile) şi nici un 
medicament nu era de folos. În fiecare zi venea un doctor de la farmacie care îmi 
făcea injecții cu antigripale şi penicilină, dar în zadar. Nu era nimeni care să aibă 
grijă de mine, pentru că soţul meu lucra la centrala electrică şi nu avea un program 
fix. Fiica noastră mergea la şcoală şi se întorcea cam pe la cinci seara, fiindcă 
şcoala ei era departe şi dura mult până să ajungă acasă. Eram deci nevoită să stau 
singură. Soţul meu încuia şi ţinea cheile, împreună cu fiica mea Tatiana. 


După câteva săptămâni, cât am fost în această stare, delirând tot timpul, în cele din 
urmă mi-am revenit. S-a întâmplat cam pe la ora patru după-amiaza. Îmi amintesc 
precis, fiindcă atunci când am deschis ochii chiar în faţa mea era ceasul de pe 
noptieră. 


În aceeaşi clipă, am văzut un „stareț” la capătul patului. Purta veşminte de culoare 
cenuşiu-albăstruie: mi-a rămas limpede în minte materialul veşmintelor, care părea 
lucrat manual. Ținea în mâna stângă un toiag lung de lemn, mai înalt decât el, făcut 
dintr-o ramură noduroasă. „Stareţul” nu era înalt. Părul său cărunt nu era prea des 
şi îi cădea pe umeri, avea barba încărunţită, cam rară şi mustaţa căruntă. Ochii 
păreau albaştri. 


Privindu-l, nu l-am recunoscut imediat pe fericitul loan, care avea ochii căprui. 
Stătea acolo, dând din cap spre mine şi binecuvântându-mă fără oprire. Mi-am tras 
pătura peste cap şi m-am gândit: cum a putut să intre în casă, când aceasta era 
încuiată cu cheia? În plus, podeaua de obicei scârțâia în unele locuri, iar eu nu 
auzisem nimic din toate acestea: nici scârțâitul, nici zgomotul cuiva care a intrat pe 
uşa din faţă. Stând sub pătură, mi-am spus că poate era numai închipuirea mea; 


însă când am ridicat pătura, acelaşi „stareţ” stătea acolo, la fel ca înainte, dând din 
cap şi continuând să mă binecuvânteze. 


Nu ştiu ce s-a întâmplat după aceea, decât că am adormit profund. Când soţul meu 
s-a întors de la serviciu şi fiica mea de la şcoală, nu m-au trezit, fuindcă au văzut că 
dorm adânc. Atunci a venit şi doctorul pentru injecția obişnuită. Punându-mi mâna 
pe frunte, el i-a spus soţului meu că nu am febră şi că nu este nevoie de injecție. 
Doctorul şi soţul meu au schimbat totuşi cearşaful pe care dormisem, pentru că era 
ud tot. Parcă stăteam într-o băltoacă. 


Am dormit toată noaptea şi ziua următoare şi m-am trezit de-abia seara. Nu mai 
aveam temperatură, dar eram încă foarte slăbită. Într-o săptămână, starea mea s-a 
îmbunătăţit şi m-am mai întărit. Însă cine era acel „stareţ” sfânt care sunt sigură că 
m-a vindecat, de vreme ce doctorul îmi spusese că medicina nu poate face nimic şi 
că Dumnezeu este singura mea speranţă? Mă întrebam de ce nu l-am recunoscut. 


Am căutat peste tot, în toate bisericile, dar nu am putut găsi chipul acelui sfânt 
„stareţ”. Acum însă, când mă uit mai des la trăsăturile feţei fericitului loan, găsesc 
mereu o mare asemănare între el şi acel sfânt „stareţ” care m-a binecuvântat când 
eram bolnavă în Brazilia. Şi am ajuns la o concluzie: că Domnul îi îndrumă pe toţi 
prin lucrările Sale măreţe, pentru sfintele rugăciuni ale fericitului loan. 


Tămăduirea unei afecțiuni la vezica biliară 


În 1955 ne-am mutat din Brazilia în Statele Unite şi ne-am stabilit în San 
Francisco, Califorma. Aici a avut loc prima dintre crizele mele de bilă, care avea să 
fie urmată de încă opt. Cea mai puternică, a noua, s-a întâmplat în 1961. 


Pe 1 ianuarie am fost dusă la Spitalul Moffat, iar a doua zi am fost operată. Cum 
m-au deschis, vezica biliară s-a rupt şi viaţa mea nu mai putea fi salvată. Însă, prin 
rugăciunile arhiepiscopului loan a avut loc o adevărată minune. Doctorul mi-a spus 
mai târziu că, în 100% din cazurile din istoria medicinei, oamenii care s-au găsit în 
starea mea nu au supravieţuit. Chiar şi pe fişa mea de spital era scris „o minune!”. 
Domnul mi-a redat viaţa ca să îndeplinesc o misiune care îmi fusese încredinţată. 


Fratele meu Nicholas, care fusese copil de altar al fericitului loan în Shanghai, s-a 
îmbolnăvit cam în acelaşi timp. I-am scris de multe ori sfântului episcop în Franţa, 
cerându-i să se roage pentru el, dar nu am primit nici un răspuns. Abia după ce s-a 
întors în San Francisco mi-a spus că a primit toate scrisorile şi s-a rugat. Iubitul 
meu frate a murit destul de tânăr, iar eu am supravieţuit. 


Scăpare dintr-un incendiu la avion 


În 1966 ne-am dus câteva zile în concediu la Lacul Tahoe, împreună cu iubita 
noastră prietenă Nina Holte şi cu soţul el. Întorcându-ne acasă, noi am luat un 
avion, iar familia Holte a mai rămas câteva zile în Tahoe. Ne-au dus cu maşina la 
aeroport şi au stat lângă pista de aterizare, ca să ne vadă decolând. Îndată ce m-am 
aşezat în avion, am spus că nu o să ni se întâmple nimic rău, fiindcă fericitul loan 
este cu noi. Eu întotdeauna port cu mine o fotografie a fericitului loan: oriunde 
călătoresc, această fotografie mă însoţeşte mereu. 


Avionul era mic, pentru numai zece sau doisprezece pasageri. M-am aşezat în 
partea dreaptă, iar soţul meu Boris în stânga, despărțiți de un spaţiu îngust. Era o zi 
minunată şi soarele strălucea puternic prin fereastră. M-am uitat afară când am 
decolat şi am văzut siluetele pinilor şi ale altor copaci sub noi. Zburam pe deasupra 
pădurilor, care acopereau munţii. Dar deodată n-am mai văzut decât cerul albastru 
din faţa pilotului, care purta căşti şi primea mesaje. Pe ferestrele din dreapta şi din 
stânga nu puteam întrezări nimic din cauza unor nori. 


Zburând drept înainte, pilotul se tot uita înapoi. l-am atras atenția soţului meu 
asupra acestui lucru, spunându-i că avem un pilot ciudat. După cum am aflat apoi, 
imediat după ce am părăsit pământul, avionul acesta mic a suferit un incendiu la 
ambele motoare. 


Fiind înăuntrul lui, nici nu am ştiut măcar că eram în mare pericol. Noi eram 
singurii pasageri: cu pilotul şi căpitanul, eram în total patru persoane. Sinceră să 
fiu, nici nu am simţit măcar primejdia - era departe de mine. 


Și astfel am zburat multă vreme cu un avion care ardea, până la Aeroportul 
Lakeland [lângă Oakland]. Acolo, avionul a aterizat repede în mijlocul unui câmp 
împânzit de maşini pentru stingerea incendiilor, gata de acţiune. Deasupra lor 
pâlpâiau lumini galbene. Căpitanul avionului a deschis repede uşa şi nişte oameni 
ne-au tras repede afară, aruncându-ne imediat într-o camionetă care venise lângă 
avion. Camioneta s-a îndepărtat cu o viteză incredibilă de avionul care ardea şi ne- 
a adus la aeroportul din Oakland. 


Pe drum l-am întrebat pe şofer de bagajele noastre şi el mi-a răspuns: 
- Lăsaţi bagajele, doamnă. Noi vrem doar să vă salvăm viaţa! 


Neînţelegând că ne aflasem într-un pericol atât de mare, l-am întrebat ce s-a 
întâmplat de fapt. 


- N-aţi ştiut că zburaţi într-un avion în flăcări? a răspuns el. 


Imediat cum decolasem, ambele motoare luaseră foc, deşi noi nu ştiusem şi nici nu 
simțisem că suntem în pericol. 


Am stat cam trei ore la aeroport, aşteptând să ne aducă bagajele, ceea ce au şi 
făcut, după ce au reuşit să stingă incendiul din avion. 


În timp ce ne dădea bagajele, pilotul care ni le-a adus ne-a spus: 

- Probabil că Domnul a iubit mult pe cineva, pentru că de obicei un avion în flăcări 
explodează în aer după câteva minute, iar noi am zburat mult timp şi am putut să 
aterizăm, să stingem focul şi să vă salvăm şi pe dumneavoastră, şi pe noi. 
Bineînţeles, s-a întâmplat o minune, a conchis el. 


Cred cu tărie că, în timp ce eram în avionul care ardea, rugăciunile arzătoare ale 
marelui nostru rugător şi drept ne-au salvat de la o nenorocire imposibil altfel de 
evitat. 


Ocrotire de glonte 


În vremea când fericitul loan murise deja, chiar în Ajunul Crăciunului pe stil nou, 
pe 24 decembrie 1967, la noi la restaurant a avut loc un incident. 


Am avut însă un vis înainte de această întâmplare. L-am văzut pe fericitul loan 
intrând în restaurant îmbrăcat în negru, arătând puţin mai solid decât în timpul 
Vieţii. S-a oprit exact pe locul unde era pianul cu scaunele din jurul lui; mi-a spus 
ceva, apoi m-a luat şi m-a trecut repede înapoia lui, apărându-mă parcă de ceva cu 
trupul său. Şi m-am trezit. 


A doua zi am fost tulburată tot timpul, dar nu-mi puteam explica această încordare. 
În seara zilei de 24 decembrie, m-am dus la restaurantul nostru, dar starea mea 

de tulburare nu a făcut decât să crească. La un moment dat a intrat un tânăr rus, 
care s-a certat cu un american şi s-a mâniat foarte tare. A fugit repede afară şi s-a 
întors peste scurt timp cu un pistol în mână. S-a dus drept la acel tânăr american şi 
i-a pus pistolul în burtă. 


Eu m-am ridicat şi m-am aşezat în faţa americanului. Pistolul era acum îndreptat 
spre abdomenul meu. În acel moment, cineva a sărit de la o masă unde stăteau mai 
mulţi tineri şi a îndepărtat cu repeziciune mâna cu pistolul dinspre mine. Aceste 
lucruri s-au întâmplat exact în locul unde îl văzusem pe fericitul loan şi pe mine în 


vis. Tânărul mânios a ieşit din restaurant şi a tras în prima maşină parcată, maşina 
soţului meu... 


Mi-am amintit apoi visul meu cu sfântul episcop care m-a acoperit cu trupul său, 
trecându-mă în spatele său şi salvându-mă de glonț. Oriunde şi oricând, iubitul 
nostru fericit loan ne păzeşte, şi pe mine, păcătoasa, de asemenea. 


Stingerea unui foc 


La praznicul Bobotezei, arhiepiscopul loan ne-a binecuvântat restaurantul de două 
ori. De fiecare dată a venit cu Galina Pikulin pe la ora trei după-amiază, stropind 
cu apă sfințită întregul restaurant şi pe toţi cei care erau atunci acolo, inclusiv pe 
soţul şi pe bunica mea, care veneau de obicei mai devreme decât restul angajaților. 
Dreptul rob al lui Dumnezeu, slujind mereu Lui şi oamenilor, nu ne-a uitat nici 
chiar pe noi păcătoşii, nici în timpul vieți sale şi nici după moarte. 


În 1968 a avut loc un incendiu la băcănia din colţul blocului nostru, aşezată chiar 
lângă restaurant. Între noi era numai un perete. Focul a pornit din spatele băcăniei, 
iar camera noastră frigorifică era lângă gardul despărțitor. Aveam alarmă de 
incendiu, ale cărei fire au ars imediat şi astfel au transmis un semnal la secția de 
poliţie, cu care eram conectaţi. Aceste lucruri s-au întâmplat la ora nouă şi jumătate 
seara. 


Fiica noastră, Tania, de-abia se aşezase să ia cina când a văzut mult fum ieşind de 
sub peretele care ne despărțea de băcănie şi pătrunzând cu o iuţime incredibilă în 
restaurant. Nu puteam înţelege de unde venea tot fumul acela, de vreme ce chiar cu 
o zi înainte verificasem amănunţit toate firele electrice pentru siguranţă în caz de 
incendiu. Toate erau introduse în tuburi metalice, deci nu se putea ca focul să fi 
pornit de la reţeaua electrică. 


În acel moment am auzit sirenele pompierilor şi, uitându-mă afară, am văzut o 
privelişte înfricoşătoare chiar lângă noi. Circulaţia fusese întreruptă pe tot 
Bulevardul Geary. Nu se vedeau decât maşinile pompierilor, o salvare şi maşini de 
poliţie. Pompierii lucrau ca nişte profesionişti, trebuie să recunoaştem. Spărgeau 
geamurile de la băcănie şi se luptau cu focul. Acesta se înteţea cu o viteză 
incredibilă pentru că bătea un vânt puternic dinspre ocean, dinspre vest, iar 
restaurantul nostru era în partea de est a băcăniei. 


Bulevardul Geary se întinde în linie dreaptă de la ocean şi este mereu măturat de 
vânturi puternice. Flăcările s-au întins foarte repede pe Strada 17. Gardul dintre 


magazin ŞI casa din spatele lui au luat foc. O parte din casă arsese deja şi din ea era 
scoasă o doamnă în vârstă, căreia doctorii 1-au administrat oxigen. 


Eu am ieşit ultima din restaurant. Înăuntru, toate funcționau: aragazurile nu 
fuseseră închise, pentru că nu avusesem timp să o facem. Toţi oamenii care se 
adunaseră afară au fost împinşi de poliţişti spre celălalt trotuar, deoarece în 
restaurant nu erau închise gazele şi putea avea loc oricând o explozie. Era o 
privelişte înfricoşătoare. Stăteam în mijlocul Bulevardului Geary, fiindcă erau 
oameni peste tot. 


M-am întors spre vest, ca să privesc catedrala, am îndreptat o rugăciune fierbinte 
spre fericitul loan - care se odihnea sub ea în cripta sa - şi am spus cu glas tare: 
- O, drepte ierarh! Opreşte focul, opreşte vântul! 


Și exact în clipa aceea vântul a încetat să mai bată, de parcă s-ar fi supus unei 
porunci! Aerul nu se mai mişca deloc şi oamenii din mulțime au început să 
vorbească tare despre aceasta: 

- Uite, uite, vântul s-a oprit, nu mai bate! 


Eu am împietrit! I-am mulțumit îndată fericitului loan pentru ajutorul pe care ni l-a 
trimis! Toţi oamenii din jur erau uimiți, dar nu puteam spune ce se întâmplase - de 
teamă că îmi vor respinge spusele, explicând totul în felul lor. Într-adevăr, s-a 
petrecut o minune prin rugăciunile fericitului loan. 


Restaurantul nostru nu a avut de suferit - flăcările nu l-au atins. Nimic din 
restaurant nu a ars: chiar şi camera frigorifică, aşezată imediat lângă băcănie, a 
rămas neatinsă. Era ca şi cum focul sărise de restaurant şi începuse să ardă gardul 
şi casa alăturată de pe Strada 17, care a suferit foarte multe pagube. A doua zi, 
firma noastră de asigurări a schimbat toate covoarele, a văruit şi a schimbat 
catifeaua de pe pereţi. Nu am închis nici măcar o zi restaurantul, am adus numai 
maşini de curăţat aerul, care au absorbit fumul. Mirosul de fum a rămas în restau- 
rant aproape un an, fiindcă venea încontinuu de alături. 


Imi amintesc adesea tot ce s-a întâmplat şi îi mulţumesc, în gând sau cu voce tare, 
fericitului loan pentru rugăciunile sale stăruitoare pentru noi. 


Dumnezeu să-ţi dăruiască Impărăţia cea Cerească, dreptule al lui Dumnezeu, mare 
rugător pentru noi! 


Vera 1. Vertloogin, 


San Francisco, California, 
18 mai 1977 


46. Înlăturarea durerilor de artrită 


În 1937 am venit pentru scurtă vreme în Shanghai, din Japonia. Vechiul meu 
prieten, părintele Vasil Ciuvaşev, m-a invitat la cină acasă la episcopul Ioan, 
pentru a mă prezenta acestuia. În timpul mesei, ierarhul mi-a pus multe întrebări 
despre Japonia şi despre viaţa coloniei ruseşti din oraşele japoneze. Discuţia a 
durat toată seara. 


Prima conversaţie cu episcopul loan rămâne de neuitat pentru mine, fiindcă în acea 
seară am simţit imediat ce înrâurire (influență) spirituală uriaşă avea asupra 
sufletului meu. De atunci, am păstrat o legătură neîntreruptă cu fericitul loan până 
în ultimele zile ale vieţii sale pământeşti. 


Și în Shanghai, şi aici, în San Francisco, el mi-a fost întotdeauna îndrumător 
duhovnicesc. Şi chiar şi acum, când nu mai este cu noi, eu şi mulți alţii îi simţim 
influenţa spirituală asupra sufletelor şi inimilor noastre... 


L-am ajutat pe fericitul loan să-şi mute mare parte a păstoriţilor în America. Voiam 
foarte mult să fim cu el atunci, însă a fost trimis în Europa. Ca întotdeauna când 
pleca, am simţit o mare apăsare în suflet. Însă, aproape mereu când se întâmpla 
ceva şi trebuia luată o hotărâre, îl vedeam în vis sau primeam o scrisoare de la el şi 
apăsarea dispărea brusc. 


În 1963 m-am îmbolnăvit de artrită şi am rămas mult timp în starea aceasta. M-am 
internat de mai multe ori, stând de fiecare dată mai mult de o lună în spital. Am 
fost silit şi să stau țintuit la pat acasă. De-abia mă mai puteam mişca. 


Într-o zi, în luna iunie, când familia mea s-a dus la Râul Rus, nu m-am dus cu ei. 
Nu eram în stare să călătoresc şi m-am hotărât să stau acasă, fiindcă mă dureau rău 
toate oasele. Nu puteam să mănânc, să beau sau să dorm. Noaptea, durerea s-a 
întețit atât de mult, încât am sunat la Spitalul Kaiser şi a venit o salvare să mă ia. 
Mai întâi m-au dus acolo unde erau primiţi toţi pacienţii dar, când a venit doctorul 
meu, m-a transferat imediat în secția de urgenţă pentru cei grav bolnavi. 


Fericitul nostru loan era în San Francisco pe atunci, căci treceam prin zilele acelea 
îngrozitoare când se oprise construirea noii catedrale. O dată cu sosirea 
arhiepiscopului loan, lucrările au fost reluate şi donațiile curgeau pur şi simplu în 


valuri, ca răspuns la apelul său. Însă în acelaşi timp avea loc procesul, acel proces 
de care nu-ţi poţi aminti fără să te doară inima, în care iubitul nostru fericit loan, 
marele nostru rugător, a fost pus în banca acuzaților. Acest proces a fost de fapt o 
încercare pentru sfântul nostrum episcop. Ştim că, înainte de proces, judecătorul 
Day, care avea un respect profund pentru fericitul Ioan, i-a propus să stea într-o 
cameră alăturată în timpul procesului, însă el i-a refuzat oferta şi a stat în sală, 
împreună cu cei care au dorit să-i fie alături: ierarhii Leontie, Sava şi Nectarie. 


In ciuda faptului că trecea prin aceste momente groaznice, chinuitoare, ericitul 
Ioan nu i-a uitat pe bolnavi. M-a vizitat de câteva ori la spital, o dată venind chiar 
cu Icoana făcătoare de minuni din Kursk. 


Eu slăbeam văzând cu ochii: aveam numai patruzeci şi patru de kilograme şi eram 
numai piele şi oase. Nu puteam mânca nimic, iar durerea era insuportabilă. Şi 
atunci, exact în timpul acelor zile grele ale bolii mele, la sfârşitul lui iunie, fericitul 
Ioan a venit într-o zi şi mi-a spus: 

- Totul e în regulă. Mâine o să te simţi mai bine. 


A doua zi, durerea a dispărut de parcă nu fusesem niciodată bolnav. Imi amintesc 
uimirea doctorilor. M-au mai ţinut trei zile în spital şi apoi m-au trimis acasă. 


Eram, bineînţeles, foarte slăbit, aşa că trebuia să vină o asistentă acasă să îmi facă 
injecții. După puţin timp nu a mai fost nevoie nici de acest lucru şi puteam să merg 
singur şi să mă duc la doctor. A fost o minune. Astfel am fost atins de harul lui 
Dumnezeu prin rugăciunile fierbinţi ale marelui nostru rugător. 


Pe când zăceam în spital, mi-am făgăduit că, dacă mă va ajuta Domnul să mă 
însănătoşesc, îmi voi pune toate puterile în slujba Bisericii noastre. Şi m-am dăruit 
îndată acestei lucrări. Era în vremea construirii catedralei. Fericitul loan invitase şi 
numise oameni în noul Comitet de construcție; iar cu m-am alăturat lor, numit de 
către arhiepiscop. Păstrez cu grijă până în ziua de astăzi documentul prin care am 
fost numit, cu semnătura fericitului loan. 


Legătura cu fericitul s-a păstrat de-a lungul tuturor anilor în care a fost cu noi şi 
duhovniceşte nu a încetat nici chiar după moartea sa... [i simt prezenţa şi cred că se 
roagă pentru noi toţi înaintea tronului Dumnezeului Atotputernic. 


In ajunul plecăru fericitului loan la Seattle, cu doar câteva zile înainte de trecerea 
sa la cele veşnice, l-am dus cu maşina pe la spitale, cum făcusem întotdeauna, zi 


şi noapte, când fusese nevoie. Aceste două zile, duminică şi luni, au fost ultimele 
în care l-am văzut în viaţă. După aceea a plecat la Seattle şi sâmbătă a sosit vestea 
înfricoşătoare, dureroasă, a morţii sale. 


Este greu să îmi amintesc şi să vorbesc despre acele zile, care au fost absolute 
groaznice pentru noi toţi. Am fost însă onorat să-mi fie dată în îngrijire cripta 
marelui nostru rugător, a făcătorului nostru de minuni, la a cărui viaţă am fost 
martor. 


II văd adesea în vis pe fericitul loan. L-am văzut de curând, binecuvântându-mă 
cu crucea. 


Eu ţin întotdeauna cu stricteţe posturile rânduite de Biserica noastră, însă o dată, 
din greşeală, am mâncat nişte carne în Postul mare şi în acea noapte l-am văzut pe 
fericitul loan. A venit la mine şi m-a certat, spunându-mi că am încălcat postul! L- 
am văzut atât de clar şi de intens, ca şi cum ar fi fost în viaţă. 


Vizitatorii care vin la Cripta fericitului loan sporesc în fiecare an, lucru care se 
poate observa din numărul lumânărilor aprinse la racla sa. Tot mai mulți oameni 
cer ulei din candela care arde neîncetat în criptă, crezând cu tărie că acest ulei le 
potoleşte bolile. 


Fie ca scrisoarea aceasta a mea, această mărturie, să mai adauge câteva rânduri la 
cartea cinstirii fericitului loan. 


Vladimir M. Naumoff, San Francisco, 
California, 1976 

(din corespondenţa personală şi 

din Memoriile mele, 

în limba rusă, San Francisco, 

1975) 


47. Tămăduirea unui doctor bolnav fără speranţă 


În colonia rusă din Shanghai din anii 1940, era un doctor binecunoscut, Nicholas 
Ciurilin, care s-a îmbolnăvit grav. Boala sa era atât de serioasă, încât la patul lui 

se perinda consiliu după consiliu de medici. Cei mai buni specialişti au venit de 
departe ca să îl vadă, însă starea bolnavului nu se îmbunătăţea, iar soţiei sale 1 s-a 
dat a înţelege că trebuie să fie pregătită pentru sfârşitul lui. 


Într-o noapte grea de veghere la patul soţului bolnav, doamna C. nu a mai putut 
îndura disperarea şi lăsându-l pe bolnav în grija unei asistente de gardă, a alergat la 
catedrala „Izbăvirea păcătoşilor”. Singurul ei gând era să-l vadă pe episcopul loan, 
să-l implore să se roage şi să obțină ajutorul său. 


Afară era întuneric. De la spital la catedrală trebuia să parcurgi cam cincisprezece 
cvartale lungi. Slujba de seară din catedrală se încheiase demult. Doamna C. a 
mers spre străduța îngustă care ducea, pe lângă catedrală, la casa unde locuia atunci 
episcopul. Pe strada întunecoasă, a apărut o siluetă scundă, grăbită, care se îndrepta 
ca o umbră spre ea. Silueta s-a apropiat şi în cele din urmă l-a recunoscut pe 
episcopul loan. 


Nedându-i posibilitatea să scoată un cuvânt, acesta 1-a spus: 
- Ştiu, ştiu. Să mergem să ne rugăm. 


Au intrat în catedrala întunecoasă. El s-a dus în altar şi s-a rugat acolo vreme 
îndelungată. Doamna C. a fost şi ea cuprinsă de nevoia fierbinte de rugăciune şi s-a 
rugat din tot sufletul. 


- Şi acum să mergem la el, a spus episcopul, şi s-au dus la spital, străbătând străzile 
învăluite în întuneric ale oraşului adormit. 


Episcopul s-a rugat la căpătâiul bolnavului care zăcea inconştient şi l-a 
binecuvântat. Apoi a binecuvântat-o pe femeie şi a plecat. Ca întotdeauna, după o 
rugăciune înălțătoare, atât de caracteristică lui, ochii fericitului loan străluceau cu o 
lumină puternică. După aceea, doamna C. le povestea adesea prietenilor ei cum 
străluceau ca stelele ochii episcopului. 


Spre dimineaţă, doctorul s-a simțit mai bine şi, în câteva zile, a început să-şi revină 
încet, până s-a făcut bine. El a emigrat împreună cu ceilalți ruşi din Extremul 
Orient, trecând prin toate etapele. A lucrat doi ani ca medic în tabăra de refugiați 
din Tubabao, apoi a venit în America şi a muncit câţiva ani, nu ca medic, dar tot în 
domeniul medical. Aceasta era puterea credinţei şi a rugăciunii fericitului loan. 


Noi, cei care lam cunoscut în China, Europa sau America, putem povesti un şir 
nesfârşit de cazuri când, datorită puterii rugăciunii şi credinţei sale în Dumnezeu, 
oameni, care fuseseră bolnavi fără speranță şi condamnaţi la moarte, s-au 
însănătoşit. 


Olga Ivanova Semeniuk, 


San Francisco, California, 
iulie 1972 


48. Ajutor pentru crize de astm 


Dragii mei prieteni! Vă felicit cu ocazia sărbători Naşterii Domnului şi a Anului 
Nou şi vă doresc sănătate şi numai lucruri bune. Dar mai ales sănătate. In viaţă ea 
este cea mai importantă: dacă nu este sănătate, viaţa devine grea. 


Citesc şi recitesc tot timpul revistele pe care mi le-aţi trimis [despre Arhiepiscopul 
Ioan în The Orthodox Word şi Pravoslavny Blagovestnik]. Fiindcă lucraţi pentru 
Societatea memorială „Arhiepiscopul loan”, ar trebui să vă intereseze ceea ce am 
trăit deja de mai multe ori. 


Eu sufăr de crize puternice de astm. De fiecare dată când acestea încep, îndrept o 
rugăciune către fericitul loan ca să mă ajute înaintea Domnului - şi uit până şi de 
existența astmului vreme de câteva luni, în timp ce înainte sufeream fără 
întrerupere. 


Să vă dea Dumnezeu toate cele bune. Să vă păzească pe dumneavoastră şi pe 
apropiații dumneavoastră. 


Cu adânc respect, 
Olga Serikov, 

San Paulo, Brazilia 
15 decembrie 1967 


49. Izbăvire de tifos 


Amintirea dragului nostru, fericitul loan, este vie şi nu se va şterge niciodată din 
mintea generaţiei noastre, a celor care i-am fost contemporani. 


Mi-l amintesc când a venit prima oară în Shanghai şi era încă tânăr episcop. Pe 
atunci aveam douăzeci şi trei de ani dar, în ciuda tinereţii mele, îmi fusese rânduit 
să beau mult amar şi să vărs multe lacrimi. Mă duceam în fiecare zi cu băieţelul 
meu la Liturghia de dimineaţă, slujită mai totdeauna chiar de episcopul loan. De 
parcă ar fi simţit în ce stare se găsea sufletul meu, m-a întrebat odată, cu atâta 
blândeţe şi compasiune: 

- Ai vreo supărare? 


I-am povestit, pe scurt, iar el a înţeles imediat şi m-a alinat. După aceea a devenit 
pentru mine un înlocuitor de tată, la care puteam veni oricând pentru un sfat sau 
alinare. 


Încă din prima zi de când a venit, fericitul loan a avut mereu o activitate energică, 
dăruindu-şi tot timpul - zilele şi, de multe ori chiar, şi nopţile - bolnavilor, 
năpăstuiţilor, micilor orfani şi rugăciunilor şi slujbelor sale extraordinare, uitând de 
sine, uitând să mănânce sau chiar pur şi simplu să se îmbrace cum se cade, aşa 
după cum era normal pentru rangul său. Cu toate acestea, era înconjurat de mulți 
adversari răufăcători, care nu numai că îi făceau probleme în diferite moduri în 
ceea ce lucra, dar care chiar îl învinuiau de cele mai ridicole lucruri, de care şi 
acum ne amintim cu înfiorare. 


Într-adevăr, fericitul loan nu se îngrijea de felul cum se îmbrăca, nu avea grijă de 
el: purta sandalele pe piciorul gol, îşi punea în grabă camilajca, cum îi venea mai 
la îndemână. Aceste lucruri îl făceau să pară nepotrivit pentru imaginea rangului 
său înalt. 


Însă cei care îl cunoşteau îndeaproape şi care îi vedeau zâmbetul luminos, ca de 
copil, ochii buni şi prietenoşi - mai ales când vorbea cu copiii -, acei oameni nu 
puteau să nu vadă în el un păstor adevărat, care îşi punea sufletul pentru turma sa. 
În timpul războiului, m-am înscris la cursuri de asistente medicale şi eram trimisă 
să fac de gardă la diferite spitale şi clinici. Îmi amintesc cum fericitul Ioan vizita 
toate spitalele, cum se apleca la căpătâiul bolnavilor, consolându-i şi rugându-se cu 
el. 


Ştiu că de multe ori, după vizitele sale, bolnavii se simțeau mai bine, aveau moralul 
mai ridicat, iar suferinţele nu li se mai păreau atât de groaznice. 


Erau mulţi ruşi în Shanghai în vremea aceea. Mulţi dintre ei erau şi în închisori. 
Chiar şi acolo fericitul loan le aducea lumină şi nădejde, dojenindu-i, adeseori 
spovedindu-i şi împărtăşindu-i, alinându-i pe cei întemnițați, aprinzând credinţa şi 
nădejdea în el. 


Nu pot nici măcar începe să vorbesc despre ce a făcut fericitul loan pentru refugiați 
atunci când China a căzut în mâinile comuniştilor. Este adevărat că nimeni nu voia 
să-i primească pe ruşii fără adăpost, cărora li se luase orice drept şi tot ce aveau. Şi 
toată lumea ştie cum Fericitul loan, în genunchi, fiind deja arhiepiscop, a obţinut 
permisiunea să ducă refugiații pe insule, de unde au plecat când diferite ţări au 
început să le ofere adăpost! Ştiu că unii oameni au fost salvați astfel din mâna 


comuniştilor chinezi, comuniști care nu numai că erau nemulțumiți de toate 
acestea, dar au îndrăznit chiar să îl defăimeze pe episcop, care a îndurat însă cu 
smerenia sa obişnuită. 


Atacul respingător la care l-au supus ruşii din America pe fericitul Ioan, 
trimițându-l în banca acuzaților în tribunalul american, acuzaţiile, amenințările şi 
defăimările sfruntate — toate, nu i-au trezit decât un zâmbet blând acestui om drept 
şi neprihănit, „răstignit” şi chinuit sufleteşte de oameni din propriul său popor, 
chiar de frați săi episcopi, cărora nu le făcuse niciodată vreun rău, ci numai bine! 


Nu voi intra în detalii cu privire la nesfârşitele minuni care s-au petrecut atât în 
timpul vieţii sale, cât şi acum, la mormântul său. S-ar putea scrie o carte întreagă 
despre ele. Chiar şi mie, păcătoasei, mi s-a dăruit să primesc ajutor de la el, nu 
numai când era lângă mine, ci şi de la mare depărtare, când ne-a ajutat şi ne-a 
alinat familia ameninţată de un pericol imposibil de evitat. 


Ca să ilustrez în mod grăitor aceste lucruri, permiteţi-mi să citez un exemplu de 
ajutor prin rugăciune, povestit de prietena mea, Olga Ivanovna Semeniuk, care era 
foarte apropiată de biserică şi de problemele acesteia în Shanghai şi care acum se 
află în America, în California: 

„Mi s-a întâmplat să fiu foarte fericită când doctorii mi-au cerut să am grijă, pentru 
o perioadă de timp, de fericitul Ioan, care era bolnav. În acele zile, am văzut prima 
oară în viaţa mea un om dăruit în întregime Domnului. Nu se oprea nici o clipă din 
rugăciune. Ignora cu desăvârşire recomandările doctorilor şi nimic nu-l putea ţine 
departe de slujbele bisericeşti. Dacă se întâmpla ca doctorii să-i ceară să stea în pat, 
în câteva minute el era deja în altar, săvârşind Sfânta Liturghie. La scurtă vreme, 
am trăit chiar eu puterea rugăciunilor şi mijlocirilor sale, pentru noi păcătoşii, 
înaintea Domnului. 


Fiul meu cel mai mare, B., îl ajuta întotdeauna pe fericitul Ioan la altar, însă pe 
neaşteptate, duminică, pe 16 noiembrie 1943, mi-a spus că nu putea să se ducă la 
priveghere. Avea deja 17 ani. L-am întrebat de ce. 

- Mamă, mi-a răspuns băiatul, mă doare capul şi am o durere groaznică în burtă. 


M-am alarmat şi l-am trimis în pat, sperând că în timpul nopţii durerea va dispărea. 
Deodată, la ora 23 noaptea, fericitul loan a venit în vizită şi, rugându-ne să ieşim 
din camera fiului nostru, a rămas numai cu el şi s-a rugat mult, mult timp. Când a 
ieşit, a spus: 

- Nu vă temeţi, totul o să fie bine. 


Eu nici măcar nu am înţeles că eram în mare pericol. Fericitul loan a plecat. 
Dimineaţa fiul meu delira, avea febră mare şi se plângea de dureri groaznice în tot 
corpul. 


Înspăimântaţi, am chemat mai mulţi medici, care s-au consultat între ei. Doctorii 
ne-au spus că trebuie să-l ducem imediat pe băiat la spital. Atunci, episcopul nostru 
a venit din nou, l-a spovedit şi l-a împărtăşit pe băiat şi ne-a mai îmbărbătat o dată. 


Când l-am dus pe fiul nostru la spital, a fost din nou examinat amănunţit de mai 
mulţi doctori, care i-au pus diagnosticul: dizenterie, pneumonie la plămânul stâng 
şi tifos. Ne-au sfătuit imediat să-l ducem la alt spital, cel al „Frăției Ortodoxe”, 
unde era o cameră spațioasă, caldă, pentru băiatul nostru bolnav. 


Doctorul rus de la acest spital, doctor Alexeienko, l-a examinat şi mi-a spus: 
- Nu mai are nici o speranţă. Fiul dumneavoastră nu va supravieţui. 


Cu totul deznădăjduită şi îndurerată, am alergat la fericitul loan. Am căzut în 
genunchi înaintea lui şi, plângând, l-am implorat: 

- Salvează-mi fiul! Roagă-te pentru el! Cred numai în mijlocirea ta înaintea lui 
Dumnezeu! 


Fericitul loan era serios. M-a îmbărbătat cât de cât şi apoi a mers cu mine la spital. 
Începând de atunci I-a vizitat zi şi noapte pe fiul meu şi s-a rugat tot timpul la 
căpătâiul lui. Cam după trei zile, când am venit să-mi văd fiul, acesta îşi recăpătase 
cunoştinţa şi mi-a spus: 

- Mamă, ce vis ciudat am avut azi! L-am văzut pe fericitul loan, şi mulți doctori şi 
asistente, şi m-am văzut şi pe mine, de parcă ar fi fost ieri, îmbrăcat tot în alb; şi 
apoi m-am trezit. 


Mi-am spus că probabil fiul meu o să moară şi că ar trebui să-l îmbrac în alb. 
Doctorii renunţaseră să mai încerce să îl facă bine, pentru că îl considerau ca şi 
mort. 


Însă, a doua zi după acest vis, fiul meu a început să-şi revină. Astfel, datorită 
rugăciunilor sfântului nostru, s-a făcut bine şi 1 s-a dat chiar să-şi vadă viitorul în 
vis. Căci, în prezent, cu destul succes şi cu dragoste, lucrează ca doctor şi deci este 
îmbrăcat în alb. 


Răposatul doctor Alexeienko şi alți martori au confirmat că numai rugăciunile 
fericitului loan l-au adus pe fiul meu de la moarte la viaţă. 


Slavă lui Dumnezeu, Care ne-a dat un asemenea rugător! Slavă lui Dumnezeu că 
am fost învredniciţi să trăim şi să ne rugăm împreună cu un asemenea drept ca 
răposatul nostru Ierarh loan! Fie el veşnic pomenit”. 


Am în faţă un pachet de scrisori ale fericitului loan, pe care le păstrez ca pe o 
comoară. Sunt atât de greu de înţeles: mâzgălituri, litere mici, urâte, dar care îmi 
sunt atât de dragi şi pe care le înţeleg aşa de bine! Trăirea vieții mă arunca prin 
diferite ţări şi fericitul loan nu mai ştia nimic de mine şi apoi brusc primeam câte o 
scrisoare: „Am fost de curând în Bruxelles, în catedrală [închinată Noului Mucenic 
Nicolae II], de ziua numelui tău şi m-am rugat pentru tine”. Îşi amintea de toţi. Se 
ruga pentru toţi. 


Citind „Fericirile”, îţi dai seama că toate i se aplică. Mai rămâne de adăugat un 
singur lucru: „Bucuraţi-vă şi vă veseliți, căci plata voastră multă este în ceruri!”. 


Cu Sfinți odihneşte, Doamne, sufletul robului tău, pururea pomenitul episcop 
Ioan şi pentru sfintele sale rugăciuni, miluieşte-ne pe noi! 


Regina Van Setters, 
Cannes, Franţa, februarie 1977 


50. Tămăduire de apendicită 


Dragi Părinți, vă scriu acum pentru a vă povesti următoarea întâmplare care s-a 
petrecut anul acesta, la o săptămână după ziua trecerii la cele veşnice a 
arhiepiscopului loan. 


Pe 25 iunie 1977, dimineaţa târziu, am fost cuprins de o durere de abdomen de 
neîndurat, cel mai tare durându-mă jos, în partea dreaptă. M-am aşezat în pat, dar 
durerea a continuat. Pe la ora trei am luat agheasmă, mi-am făcut semnul Crucii şi 
am băut puţină. Apoi, după ce m-am rugat arhiepiscopului loan, am băut din 
sticluţa cu ulei din candela care arde în cripta sa din San Francisco. 


Proprietăreasa mea, care este asistentă la Spitalul Veteranilor de aici, s-a gândit că 
este apendicită şi a vrut să mă ducă la doctor, ceea ce a şi făcut la începutul serii, 
când durerea tot nu scăzuse. După ce m-a examinat, doctorul a spus că am toate 
simptomele de apendicită şi m-a trimis imediat la spital, unde m-a văzut un 
chirurg, care a confirmat constatănile doctorului şi m-a internat. Chirurgul nu m-a 
operat imediat, fiindcă a intuit că era într-o fază de început şi voia să vadă cum 


evoluează. Din această cauză nu au putut să-mi dea nimic pentru dureri, care erau 
atât de mari, încât nu puteam adormi. 


În cele din urmă am adormit pe la ora trei dimineaţa, spunând rugăciunea lui lisus, 
însoțită de rugăciuni spontane către arhiepiscopul loan. Când m-am trezit, pe la ora 
opt, în dimineaţa zilei de 26 iunie, durerea scăzuse foarte mult, iar până a doua zi, 
27 iunie, dispăruse cu desăvârşire şi am ieşit din spital în acea după-amiază. S-au 
făcut multe analize pe multele probe, de sânge şi de alte feluri, pe care mi le-au 
luat. Deşi aveam toate simptomele de apendicită, toate analizele au ieşit negative, 
negăsind nimic! 


Ii mulțumesc lui Dumnezeu pentru această vindecare minunată săvârşită prin 
mijlocirea fericitului nostru arhiepiscop loan. În ciuda multelor mele neajunsuri şi 
păcate, îmi vine totdeauna în ajutor! 


John Van Hulten, 
Huntington, New York, 6 octombrie 1977 


51. Ajutor pentru a dobândi educaţie la seminar 


Anul trecut, în luna noiembrie, am avut probleme din cauza unei neînţelegeri foarte 
grave care ar fi putut să mă facă să pierd acreditarea academică, de care aveam 
nevoie pentru a continua să slujesc poporului lui Dumnezeu ca preot. Până la urmă, 
după multe întâlniri şi discuţii cu comunitatea şi conducerea academică, totul a 
ieşit bine. 


În această vreme, m-am rugat lui loan Maximovici şi am făcut un parastas la cripta 
sa. Domnul Boris Troian a pus numele meu sub mitra arhiepiscopului şi m-am 
putut bucura de o anumită linişte sufletească, deşi treceam printr-o perioadă 
zbuciumată. 


In cursul acelei săptămâni, s-au lhmpezit titlurile universitare şi acum mă bucur să 
slujesc poporului lui Dumnezeu ca preot. 


Dumnezeu este proslăvit întru Sfinţu Lui, simțind în continuare alături de noi 
prezenţa rugătoare şi iubitoare a fericitului loan. 


Părintele Iosif, 
New York, 13 septembrie 1978 


52. Tămăduire de emfizem 


Cumnata mea, Sofia Nicolaevna Verhiţchi, mi-a trimis din Santa Barbara o 
bucăţică de vată cu ulei din candela care se află în cripta fericitului loan, împreună 
cu o rugăciune către Domnul nostru lisus Hristos „pentru rugăciunile fericitului 
Ioan din Shanghai şi ale arhipreotului Mitrofan”, care a fost martirizat de bolşevici. 
Vata era însoțită de instrucţiuni ale arhimandritului Mitrofan [fiu duhovnicesc şi al 
fericitului loan şi al protoiereului Mitrofan], ca, spunând această rugăciune, să ung 
timp de o lună părțile bolnave de pe trupul soţului meu. 


Îmi pierdusem orice nădejde fiindcă starea spirituală şi fizică a soţului meu se 
înrăutățise. El are 89 de ani şi este profesor în medicină, iar când şi-a văzut 
ultimele radiografii a spus: 

- Nici un medic nu o să mă poată ajuta - numai Dumnezeu poate. Boala mea este o 
boală de bătrâneţe, emfizem pulmonar, care este incurabil. 


Emfizemul s-a dovedit a fi canceros şi mai putea încă să fie îndepărtat pe cale 
chirurgicală. Însă, dacă în prezent tuberculoza este tratată cu succes, emfizemul nu 
se rezolvă prea mult nici chiar atunci când este tratat pe cale chirurgicală. Mai 
mult, numai oamenii foarte bogaţi îşi pot permite asemenea operaţii. Aşa că ne-am 
pus toată nădejdea în mila lui Dumnezeu. 


Vă puteţi închipui, bineînţeles, cât de încântați am fost să primim uleiul sfințit. Eu 
am început imediat să ung pieptul şi spatele soţului meu şi, de asemenea, fruntea, 
aşa cum fac de obicei preoții când miruiesc, spunând cu credință rugăciunea 
menționată mai sus. După aceasta, exact în a treizecea zi, respirația lui s-a 
îmbunătăţit simţitor, nu i se mai întâmpla să nu aibă aer şi avea mintea mai trează... 


Iar acum, soţul meu este pe deplin sănătos. Un lucru care mai persistă încă este un 
somn foarte lung, dar se spune că „în timpul somnului se duce toată boala”. Incet 
încet îi revine şi pofta de mâncare şi sperăm că în curând va fi în puteri. 


l-am scris toate aceste lucruri cumnatei mele din California, care mi-a dat adresa 
părintelui Mitrofan. 


Vă cer sfintele dumneavoastră rugăciuni şi binecuvântare pentru noi, robii lui 
Dumnezeu - Theodore şi Catherine. 


Cu mult respect, a dumneavoastră, 
Catherine Nicolaevna Verhiţchi, 


Buenos Aires, Argentina, 
Praznicul Sfintei Treimi - Rusaliile, 14 iunie 1970 


53. Ajutor pentru găsirea unui serviciu 


Slăvindu-l pe arhiepiscopul nostru de neuitat, loan, aş vrea să împărtăşesc şi altora 
cum am simţit de mai multe ori puterea minunilor săvârşite prin rugăciunile sale. 


Am ajuns în America împreună cu fiul meu pe 25 ianuarie 1952. Veneam din 
Tubabao, din Filipine, unde mă urcasem pe vapor venind direct din spital. În 
America ne-am stabilit în casa celui care ne plătise călătoria. Starea mea de 
sănătate era proastă şi de aceea era greu să găsesc de lucru; în plus, eram într-o ţară 
străină, unde se vorbea o limbă străină. Disperată, i-am scris arhiepiscopului loan, 
rugându-l cu lacrimi ca, prin sfintele sale rugăciuni, să mă ajute în această situaţie 
dificilă. A doua zi, după ce am trimis scrisoarea, am fost chemată şi mi s-a oferit 
un loc într-o fabrică. 


Munca era grea, dar cu harul lui Dumnezeu şi cu rugăciunile fericitului loan am 
reuşit să lucrez un an şi jumătate acolo fără nici o problemă. Ținând cont că eram 
dezavantajaţi ca imigranţi, am simţit lămurit că, datorită rugăciunilor fericitului 
Ioan, mi s-a dat o infuzie de energie, atât morală, cât şi fizică, dovedită în chip atât 
de minunat prin găsirea serviciului, ceea ce a dus la reuşita stabilirii noastre într-o 
țară străină. 


Nina Sigizmundovna Makavoi, 
Bryte, California, 
mai 1968 


54. Tămăduirea degetelor 


A doua oară când fericitul loan a mijlocit pentru mine a fost când am primit 
vindecare în timpul vieţii sale. Lucram la o fabrică de aparate electronice. Trebuia 
să polizez pe o curea electrică de ascuțit cam trei mu de piese foarte mici pe zi. 
Degetele îmi erau foarte solicitate şi articulațiile au început să „sară” de la locul 
lor, lucru neplăcut şi dureros. Am consultat mai mulți doctori. La început le-au 
aplicat căldură într-un fel special, dar nu a fost de ajutor. Apoi m-au operat la 
ambele degete, dar ele au continuat „să sară” din articulaţii, la fel ca înainte. După 
două luni, au mai încercat o operaţie, dar starea mea a rămas aceeaşi. Fram 
disperată şi nu ştiam ce să fac. 


Pe atunci, dragul nostru arhiepiscop loan urma să viziteze Los Angeles-ul şi m-am 
dus şi eu acolo. Erau mulţi oameni; toată lumea voia să primească binecuvântare. 
Eu stăteam într-o parte, cu degetele bandajate, îmi era greu să răzbat printr-o 
asemenea mulțime. 


În acel moment, părintele Boris Kriţki s-a apropiat de mine şi m-a întrebat: 
- De ce nu-i ceri arhiepiscopului loan să se roage pentru tine? 


I-am arătat mulţimea care îl înconjura pe fericitul loan. El m-a luat de mână şi a 
început să se deplaseze energic prin mulțime, cerând să fie lăsată să treacă o 
persoană bolnavă. M-am apropiat de fericitul Arhiepiscop şi i-am spus pe scurt ce 
aveam, cerându-i cu ochii în lacrimi să se roage pentru mine. Şi s-a petrecut o 
minune prin rugăciunile sale. 


La puţin timp după aceasta, m-am dus din nou la părintele Boris, care m-a întrebat: 
- Ce-ţi mai fac degetele ? 


Degetele? Eram mirată, fiindcă uitasem cu totul de ele. Degetele mele erau 
complet sănătoase. Era neîndoielnic o minune. Mare este puterea neuitatului nostru 
arhiepiscop loan. 


Nina Sigizmundovna Makavoi, 
Bryte, California, 
mai 1968 


55. Dispariţia unui carbuncul 


Rugăciunile fericitului loan au mai săvârşit încă o minune cu mine. lată ce s-a 
întâmplat: Înotând în mare, am făcut o infecţie. Aceasta s-a transformat într-o 
umflătură uriaşă pe gât, care s-a dovedit a fi un carbuncul foarte primejdios. De la 
el mi s-a umflat nu numai gâtul, ci şi capul. Mi s-a injectat penicilină, dar nu a fost 
de ajutor. Nici nu evolua, nici nu dispărea. Mi se părea că nu o să mai pot îndura şi 
o să mor. Şi astfel, când a devenit deosebit de grav, mi-am folosit ultimele puteri 
pentru a pune mâna pe telefon şi a-i cere lui A.T. Simonovici să mă pomenească la 
Proscomidie, la Sfânta Liturghie. După aceea, am luat o pastilă şi am adormit. 


Când m-am trezit, am aflat vestea îmbucurătoare că A.T. Simonovici îi trimisese 
imediat o telegramă în Franţa fericitului loan, cerându-i să se roage pentru mine. 
Când am aflat aceasta, mi-a pierit şi cea mai mică umbră de îndoială cu privire la 
însănătoşirea mea. După trei zile a venit răspunsul fericitului loan: „Mă rog”. 


De vreme ce carbunculul persista şi nu se spărgea, doctorii au tăiat o parte din el, 
pentru biopsie. Şi de-abia după aceea au aflat cum să-l trateze. Au trecut patru luni. 


Când m-am făcut în sfârşit bine, doctorul Rybo i-a spus soţului meu în prezenţa 
mea: 

- Nu mă aşteptam la rezultate bune. Viaţa soției dumneavoastră a fost salvată 
printr-o minune. 


Și eu ştiam că rugăciunile arhiepiscopului loan îmi redaseră sănătatea şi mă 
puseseră pe picioare. 


Întotdeauna credincioasă dragului nostru fericit loan şi slăvindu-l, 


Nina Sigizmundovna Makavoi, 
Bryte, California, mai 1968 


56. Ajutor pentru a nu face o operaţie 


L-am cunoscut prima dată pe Prea Sfinția sa, arhiepiscopul loan, pe când biserica 
noastră din Paris era adăpostită, modest, într-un garaj de pe Strada Ribera. Acolo 
slujea duminica, venind de la Versailles, unde locuia la Şcoala de cadeți. Pe atunci 
lucram ca şofer de taxi, închiriind o maşină de la un garaj şi dându-I proprietarului 
ei o anumită parte din ce câştigam în fiecare zi. Mergeam în mod regulat la 
modesta noastră biserică. 


Într-o duminică, epitropul bisericii m-a întrebat dacă nu vreau să-l duc pe episcop 
cu maşina la Versailles. Am primit, dar episcopul a fost reținut mult timp în 
biserică: trebuia să vorbească ba cu unul, ba cu altul, pentru a le spune ce să facă 
sau pentru a lua diferite hotărâri. În cele din urmă am pornit. 


Tot drumul, episcopul a stat lângă mine şi a vorbit. Ne-am adus aminte de anii 
petrecuţi în corpul de cadeți; s-a bucurat să audă că am fost şi eu cadet, deşi în alt 
corp - Vladimir-Kiev. Toată călătoria a fost plină de discuţii însuflețite. Eu încă nu 
pot să-mi dau seama cine conducea maşina sau de ce putere era purtată. 


Când am ajuns, în sfârşit, în Versailles, episcopul, după ce mi-a dat binecuvântare, 
m-a lăsat să plec. 


De-abia atunci am putut să-mi încep lucrul. Pierzând atâtea ore prețioase, eram 
îngrijorat, neştiind dacă o să mai pot avea atâtea curse ca să-l pot da şefului meu 


banii cu care îi eram dator. Mă îngrijoram însă zadarnic: mi-a mers atât de bine, 
încât în scurt timp am strâns mai mulţi bani decât era necesar. Am fost incredibil 
de binecuvântat. 


Nu am nici o îndoială că reuşita aceasta excepțională mi-a fost trimisă fundcă 
episcopul s-a rugat pentru mine, pentru serviciul pe care 1-l făcusem. De atunci |- 
am condus de multe ori cu maşina şi nu a trebuit niciodată să îmi fac griji - 
întotdeauna mi-a mers bine. 


Când arhiepiscopul loan a întemeiat în Paris, pe strada Claude Lorrain, minunata 
biserică închinată Tuturor Sfinţilor Rusiei, avea acolo şi chilia sa modestă şi slujea 
în fiecare zi, dacă putea. Miercurea şi vinerea în Postul mare săvârşea „Liturghia 
Darunilor mai înainte Sfințite”, în timpul căreia eram numai trei oameni în biserică: 
episcopul, în altar, unde împreună cu el slujea părintele Mitrofan, şi eu în strană. 
Când slujea, acest mare rugător ştia să exprime şi să trezească în ceilalți o 
deosebită putere a credinţei şi sârguinţă în rugăciune. 


Când am fost secretarul consiliului parohial al bisericii noastre, m-am convins - nu 
numai la şedinţe, ci şi din întâlnirile de afaceri - cu câtă înţelepciune, simplitate şi 
iubire creştină ştia episcopul să rezolve problemele complicate care apăreau 
adesea. În vremea sa, biserica şi parohia noastră au fost înfloritoare, deoarece eram 
ocrotiți de rugăciunile sale mântuitoare. 


Îmi amintesc un astfel de caz. Printre enoriaşii noştri se numărau şi doi soţi, numiţi 
T.S. Bărbatul s-a îmbolnăvit şi a fost dus la spital, unde doctorii i-au propus 
singurul lucru care îl putea salva: operaţia imediată. Bolnavul şi-a trimis soția la 
fericitul loan pentru a-i cere sfat şi binecuvântare. Soţia a venit la biserica de pe 
strada Claude Lorrain, dar nu a putut să vorbească cu episcopul - acesta plecase cu 
treburi la Bruxelles. 


Părintele stareţ Mitrofan 1-a spus: 
- Fericitul loan mă sună în fiecare zi la o anumită oră. O să vorbesc în curând cu el 
ŞI îl voi spune de bolnav. 


Aşa s-au înţeles, iar când fericitul loan a aflat de operația propusă, s-a gândit un 
timp, s-a rugat, bineînţeles, şi a spus: 
- Nu este nevoie de operaţie, o să se facă bine. 


A doua zi de dimineaţă, bolnavul nu a acceptat să fie operat şi a fost externat. S-a 
făcut bine şi mai trăieşte şi azi. 


Şi mie mi s-a întâmplat ceva asemănător. În 1965, m-am înscris la pelerinajul anual 
în Ţara Sfântă. Cu zece zile înainte de plecare, m-am îmbolnăvit pe neaşteptate de 
o boală ciudată, într-o formă atât de gravă, încât nu se mai putea concepe să plec 
undeva. M-am grăbit imediat să-i scriu fericitului loan în San Francisco şi i-am 
anunţat pe conducătorii grupului. Cu trei zile înainte de plecare, am primit o 
scrisoare de la fericitul Ioan. Nici o vorbă de boala mea acolo! Îmi dădea 
binecuvântare să plec în pelerinaj şi chiar, fiindcă fusesem de multe ori în Țara 
Sfântă, îmi încredința doi noi pelerini. 


După ce am primit scrisoarea, „am uitat” automat de boala şi durerile mele. Cu 
binecuvântarea Arhiepiscopului Ioan, pelerinajul din acel an s-a dovedit a fi cel 
mai plin de har. 


Mai pot spune şi că dumnezeiescul nostru ierarh slujea pentru ultima dată în 
Europa - o Sfântă Liturghie la mănăstirea Lesna - când Domnul nostru mi-a trimis 
marea Sa milă: mi-a îngăduit să-i slujesc episcopului în altar, îmbrăcat în stihar, 
îndeplinindu-mi astfel dorinţa arzătoare. Cred că acest lucru a avut o semnificație 
deosebită. 

Fără îndoială, fericitul nostru loan se află acum înaintea tronului lui Dumnezeu 
Celui Preaînalt şi nu încetează să se roage pentru noi. lar noi cei de pe pământ 
trebuie să alergăm la mijlocirea sa, cerându-i sfintele sale rugăciuni. Căci ştim că 
pururea pomenitul arhiepiscop loan este omul lui Dumnezeu, iar canonizarea sa de 
către Biserica luptătoare este numai o chestiune de timp. Pot mărturisi sub 
jurământ despre adevărul celor de mai sus. 


Nikolai Ivanovici Bucinski, 


Montmorency, Franţa, 
7/20 martie 1977 


57. Tămăduire de o boală a creierului 


Am venit în Shanghai în 1946. Fund tânără şi urmând modei, foloseam foarte mult 
ruj de buze. Odată, m-am dus la catedrală când slujea acolo episcopul loan. La 
sfârşitul Liturghiei m-am dus la el ca să iau binecuvântare, vrând să sărut Crucea; 
însă el nu mi-a dat-o ca să o sărut. M-am tras deoparte şi am aşteptat un timp. Apoi 
m-am dus iar: el m-a binecuvântat, dar nu m-a lăsat să sărut Crucea. 


leşind din catedrală aproape plângând, i-am spus unei doamne că episcopul nu mi- 
a dat voie să sărut Crucea. 


Dar femeia aceea mi-a spus: 
- Uită-te la tine, cât ruj ai pe buze! 


De atunci nu mi-am mai dat niciodată cu ruj când mergeam la biserică şi îi 
mulțumesc fericitului loan pentru acest lucru. 


x 


Am plecat din Shanghai împreună cu emigranţi ruşi în insula Tubabao din Filipine. 
Toţi cei care veneau acolo erau aşezaţi pe sectoare. In Sectorul 11 era împreună 
cu noi o rusoaică, Olimpiada Elnik. 


Iată ce mi-a povestit aceasta: 

„În Shanghai locuiam cu mama, care este în vârstă, într-o cameră foarte mică, de 
care făcusem rost cu mare greutate. Plătisem o sumă mare de bani pentru cheie, 
cum se obişnuia acolo. Era greu să ai un apartament şi fără mulți bani era aproape 
imposibil să ai o cameră. 


Proprietăreasa noastră era o femeie ursuză, nervoasă, dar o suportam pentru că 

nu aveam unde să ne ducem în altă parte. Într-o zi a venit şi ne-a spus brutal că 
trebuie să ne mutăm, pentru că vinde casa şi că până la o anumită dată camera 
noastră trebuie eliberată. Lacrimile şi rugăminţile noastre nu au avut nici un efect 
asupra ei. Mama şi cu mine eram disperate, ştiind bine că era pur şi simplu 
imposibil să găseşti o cameră undeva. Nu ştiam ce să facem. 


Mi-a venit gândul să mă duc să-i cer episcopului loan să se roage pentru noi. 
Auzisem că episcopul se roagă toată noaptea în catedrală. Am scris o scrisoare în 
care am povestit tot necazul nostru, implorându-l să se roage pentru noi. 


La ora 4 dimineaţa, când încă era întuneric, m-am dus la catedrală. Era deschis. 
Am intrat; era înfricoşător. Catedrala pustie era cufundată în beznă; numai ici şi 
colo pâlpâiau candele în faţa icoanelor. Uitându-mă în jur, am văzut o siluetă 
îngenuncheată lângă iconostas, în partea dreaptă. Era episcopul. M-am apropiat cu 
sfială şi mi-am întins către el mâna în care ţineam scrisoarea, cerându-i să se roage. 
Dar el mi-a dat la o parte mâna, m-a binecuvântat şi mi-a spus: 

- Mergi cu Dumnezeu, totul o să fie bine. 


Am plecat şi de-abia atunci mi-am amintit că de frică nu îi spusesem nimic despre 
necazul nostru. Nu-mi luase scrisoarea, deci cum putea să ştie pentru ce îi cerusem 


să se roage? M-am întors acasă abătută şi m-am culcat. Dimineaţa devreme, cineva 
a ciocănit la uşă. Când am deschis am văzut-o pe proprietăreasa noastră, care ne-a 
zâmbit politicos (ceea ce nu se mai întâmplase până atunci) şi ne-a spus: 

- Am hotărât să nu vând casa. Rămâneţi şi locuiţi aici cât aveţi nevoie”. 


Aceste lucruri mi-au fost povestite mie personal şi nu mă îndoiesc de adevărul lor. 
Olimpiada este o femeie evlavioasă şi cinstită, care trăieşte acum în Australia. 


x 


Cred că viaţa fiicei mele a fost salvată datorită rugăciunilor fericitului loan. La 
zece ani, fetiţa a făcut meningită. Fericitul loan a vizitat-o de două ori la spital, cu 
Icoana făcătoare de minuni din Kursk a Preasfintei Născătoare de Dumnezeu. Prin 
rugăciunile sale, ea s-a făcut bine şi boala nu a lăsat nici o urmă. Slavă puterii Tale, 
Doamne! 


x 


Acum trebuie să spun ceva despre mine. Toată viaţa, înaintea momentelor cruciale, 
am avut vise profetice, care s-au împlinit. L-am visat pe fericitul loan şi o să-mi 
amintesc totdeauna acest vis, fiindcă m-a întărit în credinţă. 

La scurtă vreme după moartea arhipăstorului nostru, am avut acest vis: o biserică 
uriaşă era plină de oameni care plângeau amar, cu voce tare, moartea fericitului 
Ioan. Eu stăteam într-o cameră mică alăturată, lângă un coşciug, ca într-o criptă. În 
acel coşciug l-am văzut pe fericitul loan. M-am apropiat şi m-am uitat la chipul 
său. Mi-a zvâcnit inima când am văzut că are ochii deschişi. Și el, cu o privire 
pătrunzătoare, intensă, se uita drept în sufletul meu, cum făcuse şi în timpul vieții 
sale, şi mă privea cu dragoste şi cu o bucurie evidentă. Am fost foarte mişcată. Cu 
bucurie şi emoție, m-am dus la uşa care dădea în biserică, am deschis-o larg şi am 
început să strig tare către oamenii de acolo: 

- Nu mai plângeți şi Jeliți! Ştiu că arhipăstorul nostru trăieşte, i-am văzut ochii! Nu 
plânge, el trăieşte! E fericit! Trăieşte! Trăieşte! 

Şi m-am trezit strigând că fericitul loan trăieşte. 


x 
Prietena mea din copilărie şi colega mea de la şcoala de maici [din Shanghai], Alla 
Leonova, Şi-a pierdut soţul. Când era în Mukden, în 1945-1946, a fost luat de 
sovietici ŞI trimis într-un lagăr de concentrare din Siberia. Alla a fost nevoită să 
crească singură doi copii. 


In 1949, găsindu-se, ca mulţi alții, pe insula Tubabao, s-a dus la fericitul Ioan, 
înainte de a pleca în Australia, cerându-i voie să divorţeze, de vreme ce era 
limpede că nu mai exista nici o şansă să-şi revadă vreodată soţul. 


Fericitul loan i-a spus: 

- Dacă vrei, divorţează, însă îți vei mai vedea soţul. Cuvintele fericitului loan s-au 
împlinit. După 28 de ani, în 1977, soţul ei a ajuns în San Francisco, în urma 
încercărilor reuşite ale fiicei sale. 


În luna mai a anului 1978, Alla s-a îmbolnăvit foarte rău. Creierul ei a fost atacat 
de un virus. Am fost sunată noaptea şi mi s-a spus că de cinci zile este în comă. 
Mai mulți preoţi au venit la ea şi s-au rugat. 


În dimineaţa următoare, după ce m-au sunat, m-am dus la catedrală, am trimis 
numele ei la altar, la Liturghie, şi apoi am coborât în cripta fericitului loan. Am 
strecurat un bileţel de pomenire pentru sănătatea Alle: sub mitra de pe raclă. Mai 
târziu mi s-a spus că exact la acea oră ea a deschis ochii. Slavă puterii Tale, 
Doamne! Slavă puterii rugăciunilor slujitorului Tău! 


La început, memoria Allei era slăbită, însă în scurt timp - spre uimirea tuturor 
doctorilor - a început să-şi revină, şi boala a părăsit-o fără nici o urmă! Doctorii 
spun că cine are această boală, chiar dacă îi supravieţuieşte, ceea ce se întâmplă 
rar, rămâne cu sechele. 


Adeseori eu, păcătoasa, mă îndurerez şi mă rog şi plâng pentru că duhovniceşte 
sunt oarbă şi proastă. Mă gândesc adesea „Doamne, Doamne! Un atât de mare 
Sfânt şi rugător, cu o putere duhovnicească aşa de mare, a trăit printre noi şi noi - 
nu Noi, Ci eu - l-am prețuit aşa de puţin”. 


În general nu suntem prea deştepţi, nu suntem nişte oi clarvăzătoare. Nu ne preţuim 
păstorii. Şi Alla spune acelaşi lucru. 


lartă-mă, fericite loane, iartă-mă pe mine, păcătoasa şi nevrednica! 


Cu dragoste în lisus Hristos, 
Vera S$. Terehov, 

San Francisco, California 
27 iulie 1978 


58. Tămăduire de arsuri ale pielii 


L-am cunoscut foarte bine pe fericitul loan când locuiam în Shanghai. Fiul nostru 
îl ajuta la altar pe sfântul episcop, în inima căruia şi el, şi noi ocupam un loc 
deosebit. Ştim multe întâmplări minunate, de netăgăduit la care au asistat mulţi 
oameni care au mărturisit prin viu grai despre ele. Însă nu au fost publicate atât de 
multe. 


De aceea vrem ca povestirile noastre, aşa scurte cum sunt, să vadă lumina tiparului. 
Când am venit din China în America, ne-am stabilit în Monterey. Fericitul loan ne- 
a vizitat de câteva ori în vremea când fostul său paracliser, fiul nostru Vladimir, 
mergea la şcoală. Avem chiar o fotografie reuşită, noi împreună cu sfântul episcop 
în faţa Bisericii Sfântul Serafim, unde fiul nostru a fost, de asemenea, ajutorul la 
altar al părintelui Grigorie Kravcina, parohul acelei biserici. 


Trebuie să mărturisesc că în acea parohie s-au întâmplat mai multe lucruri 
neplăcute, ceea ce ne-a slăbit râvna de a merge la biserică. Însă, de vreme ce 
arhiepiscopul loan îi tot scria fiului nostru să nu se lase de biserică, el s-a simţit 
obligat să meargă regulat şi făcea acest lucru cu sârguinţă. Eu însă am cârtit. 


Intr-o zi, când mi s-a reamintit să duc oamenii cu maşina la biserică, am protestat, 
spunând că, la un asemenea stres, nu merită să dai banii pe benzina de care este 
nevoie pentru a ajunge la biserică... 


La foarte puţin timp după aceea, ni s-a întâmplat ceva groaznic. Pe 2 mai 1954, 
eram singură acasă şi încercam să scot cu benzină petele de pe o pelerină de ploaie 
de cauciuc. Eram pe veranda noastră mică; toate ferestrele erau închise. Din cauza 
unui încălzitor cu gaze deschis, a avut loc o explozie. Totul era cuprins de flăcări şi 
eu ardeam. Am sărit afară şi m-am scufundat într-o piscină. Vecinul nostru a 
chemat salvarea. 


A venit un doctor, care a spus că era o minune că ochii îmi scăpaseră neatinşi, 
ținând cont că se topiseră şi geamurile ferestrelor. Am fost dusă de urgenţă la 
spital, unde am zăcut câteva zile, apoi m-au adus acasă pe targă şi în fiecare zi mă 
vizitau un doctor şi o asistentă. Am zăcut acasă şapte luni. Mâinile şi picioarele, de 
la călcâi la genunchi, ca şi faţa şi gâtul, erau acoperite în întregime de arsuri. Nu 
puteam dormi pentru că aveam peste tot puroi. Doctorul îmi schimba zilnic 
pansamentele, dar nimic nu era de folos. 


De-abia după şapte luni mi-am amintit de fericitul loan şi i-am scris o scrisoare, 
spunându-i: „Patru doctori mi-au spus că o să rămân infirmă pentru restul zilelor. 
Singura mea nădejde este în rugăciunile dumneavoastră”. 


Am trimis scrisoarea şi am început să număr zilele până când avea să o primească. 
După cinci zile, într-o seară, i-am spus soţului meu că episcopul o să primească 
scrisoarea mea, o să se roage pentru mine şi o să-mi fie mai bine. Am dormit atunci 
fără nici o problemă toată noaptea, până la ora şase dimineaţa. Am fost uimită să 
descopăr apoi că picioarele erau puţin mai uscate şi că starea mea începuse să se 
îmbunătăţească. 


Când a venit doctorul, la ora patru ca să îmi schimbe bandajul, a văzut şi el şi a 
spus că este o minune. Am început să-mi revin rapid şi acum sunt perfect 
sănătoasă, deşi bineînţeles că am pe tot corpul urme de la acel accident groaznic. 


Mai târziu, episcopul mi-a confirmat că a primit scrisoarea mea şi că evident s-a 
rugat. Dumnezeu ştie ce s-ar fi întâmplat fără sfânta sa mijlocire. 


Domnul şi doamna Vladimir Sirakuzov, 
Pacific Grove, California, 
august 1967 
59. Îndepărtarea eczemei 


Prin rugăciunile fericitului loan s-au săvârşit multe minuni, chiar şi în familia 
noastră. Pe când eram în Shanghai în 1935, imediat după ce ne-am căsătorit, soţul 
meu a făcut eczemă şi 1 se aduna lichid în toate cutele pielii. Era groaznic. Am 
încercat toate leacurile posibile şi nimic nu a fost de folos. 


De ziua lui onomastică, pe 15/28 iulie, soţul meu s-a dus la biserică şi s-a 
împărtăşit. l-am rugat pe preoți să ne facă molitva pentru bolnavi, separat de 
ceilalți, dar din cauză că era Sfântul Vladimir şi că erau mulți care îi purtau 
numele, după Liturghie, preoții au ieşit şi au făcut molitva pentru toţi. 


Când am văzut că această molitvă comună s-a terminat şi că preotul intră în altar şi 
apoi pleacă din biserică, m-am dus la pangar şi am cerut să ni se facă o molitvă 
separată, însă mi s-a spus că este prea târziu, pentru că se făcuse una comună. 


Eram supărată că mai aveam doar doi dolari şi am izbucnit în plâns. Stăteam pe 
trepte şi plângeam în hohote. 


Deodată, a venit la mine fericitul loan, care m-a întrebat ce s-a întâmplat. l-am 
spus că eu cred în puterea molitvei pentru bolnavi, dar nu a uneia comune. Atunci 
episcopul mi-a spus să mă liniştesc. Cineva s-a dus să îl aducă pe preot, care 
plecase deja. Preotul a început să slujească, în timp ce episcopul a intrat în altar şi a 
început să se roage stăruitor Domnului. S-au rugat îndelung. Când au terminat, 
fericitul loan a ieşit din altar cu o icoană a Sfântului Vladimir, l-a binecuvântat pe 
soţul meu cu ea şi a spus liniştit: 

- Mergi cu Dumnezeu şi totul o să fie bine. 


Şi, spre uimirea noastră, la puţin timp după aceea, boala soţului meu a dispărut 
- şi nu a mai revenit până în ziua de azi! 


Domnul şi doamna Vladimir Sirakuzov, 
Pacific Grove, California, 
august 1967 


60. Tămăduirea imediată a unei boli îndelungate 


Când era în Shanghai, fericitul loan nu folosea niciodată ricşele, considerând că nu 
este bine ca fiinţele umane, care au fost făcute după chipul lui Dumnezeu, să fie 
folosite ca animale care să tragă alte fiinţe umane. De aceea se ducea pe jos 
oriunde şi, bineînţeles, adeseori la toate spitalele. 


Aveam o prietenă internată la Spitalul evreiesc, pe care a vizitat-o fericitul loan. 
Această prietenă a mea, o rusoaică ortodoxă, 1-a povestit totul despre el pacientei 
de lângă ea, care era evreică. 


Aceasta a spus: 
- Ce păcat, eu am altă religie şi episcopul dumneavoastră nu o să se roage pentru 
mine. 


Femeia era de doi ani ţintuită acolo, la pat. Când fericitul Ioan a venit din nou să o 
viziteze, prietena mea 1-a spus: 

- Ce păcat, nu o să vreţi să vă rugaţi pentru această prietenă a mea, pentru că este 
evreică. 


Atunci episcopul a spus: 
- Inaintea lui Dumnezeu toţi oamenii sunt egali. 


S-a dus să o întrebe cum o cheamă şi a început să se roage. După câteva zile 
numai, acea doamnă şi-a revenit! 


Ea a venit la catedrala noastră la fericitul loan şi 1-a spus: 
- V-aţi rugat pentru mine şi m-am făcut bine. Vreau să trec la ortodoxie. 


Insă episcopul i-a răspuns că numai faptul că s-a însănătoşit nu este motivul cel 
bun pentru care să vrea să devină ortodoxă şi nu a vrut să o boteze. 


Aceste lucruri s-au întâmplat în anii 1930. 


Domnul şi doamna Vladimir Sirakuzov, 
Pacific Grove, California, 
august 1967 


61. Scăparea celor fără de casă 


Doamna Granovski, care trăieşte acum în Miami, Florida, ne-a povestit 
următoarele: Când ea şi familia ei au sosit în Shanghai, nu aveau nici un ban şi, din 
cauza sărăciei, au locuit temporar în nişte săli de clasă din Şcoala de Comerţ, 
denumită „Remr”. Au locuit acolo cam două luni, însă trebuiau să plece până pe 
data de 15 a lunii următoare, fiindcă urma să reînceapă şcoala. 


Frământându-se, neștiind ce să facă, s-a dus la fericitul loan. Acesta s-a uitat la ea 
cu o privire concentrată şi apoi I-a spus: 

- Nu-ţi face griji. O să vă mutaţi pe 15. 

Ea s-a întrebat cum se poate întâmpla aşa ceva, de vreme ce soţul ei era şomer. 


Dar fericitul loan a spus, liniştit: 
- Mergi cu Dumnezeu! 


Şi exact la data de 15 a acelei luni, soţul ei a primit de undeva nişte bani la care nu 
se aşteptau şi, fericiți, s-au putut muta, întocmai cum le prezisese el. 


A mai fost un caz interesant, când fericitul loan a tămăduit un fiu bolnav al unui 
om de prestigiu din Manila, Filipine; şi alt caz, cu o americancă paralizată din San 
Francisco, care stătea de ani de zile într-un scaun cu rotile şi apoi s-a ridicat. 


Fericitul loan a venit la acea biată femeie cu Icoana din Kursk. Din păcate, detaliile 
acestor întâmplări nu-mi sunt cunoscute. Ar fi bine să le aflăm. 


Domnul şi doamna Vladimir Sirakuzov, 
Pacific Grove, California, 
august 1967 


62. Salvarea unui ochi 


Am venit din Iran în San Francisco, în martie 1963 şi de-abia ne stabiliserăm când, 
în mai, Michael, fiul meu de şaptesprezece ani şi jumătate, a avut un accident 
îngrozitor. Eu cred că a fost salvat în chip minunat prin rugăciunile fericitului loan. 


Când am ajuns în San Francisco, am cunoscut o altă familie care, de asemenea, de- 
abia venise din Iran. Fiul lor mai mare, George Nazarenko, era de aceeaşi vârstă cu 
Michael şi amândoi au devenit ajutoarele fericitului loan la altar. George şi-a 
cumpărat maşină şi cei doi prieteni se plimbau cu ea, foarte entuziasmați. 


Într-o zi, în mai, undeva pe lângă San Rafael, a fost un accident pe şosea şi maşina 
în care se aflau George şi Michael a intrat drept în şasiul maşinii deja răsturnate. 

George şi-a rupt nasul şi s-a rănit la față. Partea dreaptă a capului lui Michael era 
spartă şi ochiul drept îi atârna afară din orbită. Am fost chemată imediat la spitalul 
din San Rafael şi am alergat acolo. Situaţia era foarte gravă: viaţa lui era în pericol. 


Când am ajuns noi, fericitul loan era deja acolo. Sunt încă uimită, întrebându-mă 
de unde putuse să afle şi, fiind atât de ocupat, cum de ajunsese atât de repede 
acolo. EI a fost cel care m-a întâmpinat atunci când am ajuns şi a început să mă 
îmbărbăteze. Am fost impresionată şi am început să-mi cer scuze, spunând că este 
atât de ocupat şi cu toate acestea a venit acolo, deşi are atâtea alte îndatoriri. 


EI mi-a răspuns cu dragoste: 
- Matuşka, (nu eram soţie de preot) totul o să fie bine cu fiul tău! Dumnezeu o să-i 
salveze ochiul. 


Eu i-am spus din nou că îi mulţumim pentru aceasta, dar este atât de ocupat etc... 
EI m-a asigurat că este datoria lui să se roage pentru bolnavi şi mi-a spus că a fost 
prezent la operaţie, tot timpul cât a durat aceasta. Doctorul acela bun 1-a salvat 
ochiul lui Michael, i-a pus treizeci şi şase de copci şi, deşi operaţia costa douăzeci 
şi trei de mii de dolari, nu ne-a cerut decât două mii, fiindcă eram imigranţi săraci. 
George a făcut operaţie plastică la nas şi acum este bine. 


Intotdeauna l-am respectat şi l-am cinstit mult pe fericitul loan şi m-am simțit 
copleşită în prezenţa sa. li ceream mereu binecuvântarea şi încercam să fiu 
prezentă de fiecare dată când slujea. 


Viaţa noastră în America a fost binecuvântată prin sfintele sale rugăciuni şi viaţa şi 
vederea fiului meu au fost salvate în chip minunat. Deşi acum, după douăzeci şi 

trei de ani, are adesea dureri de cap, fiindcă i-au fost vătămaţi nervii frunţii, în rest 
este sănătos, având o funcţie de răspundere la o firmă de aparate de aer condiționat. 


Cele două fiice ale mele, Elizabeth şi Tatiana, precum şi mama mea pot sluji drept 
martori pentru cele povestite. 


Olga N. Viisusev, 
Sacramento, California, 
21 august 1986 


63. Regăsirea unui prieten pierdut 


Dragi Părinți, vă mulţumesc foarte mult pentru ultimele numere despre arhie- 
piscopul loan. Povestirile Zinaidei V. Julem şi ale părintelui George Larin despre 
experienţele pe care le-au trăit alături de fericit au fost înălțătoare şi ziditoare de 
suflet. Ambele m-au ajutat să-mi sporesc credinţa. Mă rog ca mulți dintre norocoşii 
care au trăit alături de arhiepiscop să scrie despre timpul petrecut cu el. 


Vă rog să-mi îngăduiţi să povestesc o minune legată de arhiepiscopul loan care ni 
s-a întâmplat mie şi soţiei mele în vara aceasta, când călătoream prin ţară. 


Înainte de a pleca din San Francisco, am vizitat cripta arhiepiscopului loan, pentru 
a-i cere binecuvântarea. Primind atunci o prescură, eram siguri că purtând-o cu noi 
aveam binecuvântarea arhiepiscopului loan pe timpul călătoriei. L-am vizitat pe 
tatăl meu în Aspen, Colorado. 


Într-o zi când ne duseserăm să luăm nişte fotografii pe care le făcuserăm, eu 
aşteptam în maşină şi am avut un impuls să mut maşina în altă parte. Atunci l-am 
văzut pe un prieten foarte apropiat de-al nostru, din biserica din Indianapolis, pe 
care nu-l mai văzusem de ani de zile. El mi-a explicat că se descurcase atât de bine 
la şcoală, încât fusese trimis la Aspen să muncească vara la festivalul de muzică. 


L-am invitat acasă la tatăl meu ca să ne rugăm împreună. El ne-a spus că are nişte 
ulei din cripta arhiepiscopului loan, pe care însă nu l-a folosit decât în ultimele trei 


zile, rugându-se să se întâlnească cu cunoscuţi de-ai săi. Am împărțit toţi o parte 
din prescură şi l-am mulţumit lui Dumnezeu pentru mijlocirea Sfinților Săi. 


Ştiu că arhiepiscopul loan a fost cel care ne-a adus împreună. Dumnezeu să vă 
binecuvânteze! 


Jacob Myers, 
Atlanta, Georgia, 
13 august 1986 


64. Salvarea piciorului unui copil 


Mă simt apropiată de fericitul loan, fiindcă de fiecare dată când mă rog lui simt un 
răspuns cald şi iubitor imediat din partea a ceea ce cred sincer că este duhul sau 
prezenţa sa din locul unde sfinții stau cu Dumnezeu. Răspunsul duhovnicesc pe 
care îl simt este curat, sfânt şi liniştitor, cum este, bineînţeles, şi prezenţa Domnu- 
lui nostru lisus Hristos, de care fericitul loan trebuie să fie foarte aproape. 


De curând, fiul meu de cinci ani a sărit jos de pe bancheta din spate a camionetei 
noastre Chevrolet şi piciorul stâng 1-a fost prins în întregime sub roata din spate, 
când maşina s-a oprit. Copilul a ţipat şi soţul meu a încremenit şi s-a temut să dea 
înapoi, înainte de a ieşi să vadă exact cum era prins sub maşină. Până a ajuns el la 
băiat şi eu am trecut pe locul şoferului ca să dau maşina de pe el, piciorul copilului 
a stat, aproape un minut întreg, sub greutatea unei maşini de nouă persoane. 


L-am dus cu blândeţe în casă, pe când el continua să ţipe, şi mi s-a dăruit o pace 
adâncă şi un mare calm, aşa cum li se întâmplă uneori mamelor rugătoare. Am 
simțit imediat impulsul de a mă ruga fericitului loan Maximovici. Mi-am pus 
mâinile pe piciorul copilului, acolo unde cauciucul lăsase o urmă adâncă. Ne-am 
rugat câteva minute şi fiul nostru s-a liniştit. M-am simţit complet asigurată de 
fericitul loan că „totul este bine”. 


Insă, după cum ne îndeamnă bunul simţ, ne-am gândit că s-ar putea să aibă ceva 
rupt sau sfărâmat la gambă sau la genunchi şi ne-am hotărât să îl ducem imediat să 
I se facă o radiografie. 


Încrezătoare în răspunsul imediat de vindecare al fericitului loan, care vine de 
fiecare dată când mă rog pentru copiii mei, m-am gândit că am fi binecuvântați 
dacă în următoarele şase luni piciorul băiatului ar fi numai învinețit şi ar arăta rău - 
m-am rugat fierbinte să nu fi fost afectat definitiv. 


Ei bine, doctorul nu a găsit nici un os rupt sau fisurat, spunând că este o minune. 
Când fiul nostru a adormit, urmele de roată deveniseră de un roşu închis. (Totul 

s-a întâmplat pe la orele şapte-nouă seara). A doua zi de dimineaţă pe picior nu mai 
era nimic (nici o urmă, nici o vânătaie), iar eu eram încântată. În ziua aceea a 
şchiopătat puţin, iar seara târziu şi a doua zi a alergat şi s-a jucat de parcă nu s-ar fi 
întâmplat nimic... 


Fericitul loan îşi întinsese mâna şi îl binecuvântase pe băieţelul meu şi îl vindecase 
complet cu dragostea și blândeţea lui lisus Hristos. Îi sunt atât de recunoscătoare 
fericitului loan şi personal sunt convinsă că este un sfânt care locuieşte în Ceruri 
acum, cu sau fără o canonizare oficială. 


Sunt numai o mamă cu trei copii (al patrulea este pe drum). Însă ştiu că numai 

un sfânt de la Dumnezeu Însuşi poate aduce atât de multă dragoste, bunătate, 
alinare, căldură şi vindecare, şi bucurie imediată tâmplelor şi sufletelor mititele ale 
copiilor mei. 


Fericitul loan a ajuns la inima mea fundcă, indiferent cât de mare sau de mică 
nevoie am de el, atunci când mă rog cu sinceritate, el îmi răspunde întotdeauna. 


Mamele au adesea nevoie ca cineva din ceruri să le fie alături şi li mulţumesc cu 
umilinţă lui Dumnezeu, Tatălui nostru din Ceruri, pentru minunatul său slujitor, 
fericitul loan, prin care este limpede că săvârşeşte multe minuni. 


Nu cu mult timp în urmă, când cealaltă parte a duplexului unde locuiam s-a 
eliberat, doream să ne mutăm acolo, din câteva motive: aveam mai mult loc unde 
să ne creştem copiii, aveam grădină, era la marginea unui parc etc. Nici nu ne 
gândeam noi că, schimbându-se proprietarii clădirii, noul proprietar avea intenția 
să crească foarte mult chiria, aşa încât nu ne vom mai permite să locuim acolo. L- 
am informat că o să ne căutăm altceva. 


Ei bine, am tot căutat, dar nu am putut găsi nimic care să ne placă la preţul pe care 
ni-l puteam permite. În cele din urmă, disperată pentru că trebuia ca într-o 
săptămână să părăsim casa, m-am rugat fericitului loan pentru un cămin pentru 
familia noastră, care să ne ofere lucrurile de care aveam nevoie. L-am lăsat însă pe 
Dumnezeu să hotărască de ce anume aveam nevoie, prin slujitorul Său şi făcătorul 
de minuni fericitul loan. 


La zece minute după ce m-am, rugat proprietarul a bătut la uşă şi 1-a spus soţului 
meu că îi convine să ne ţină (putuse deja să vadă, vizitându-ne de câteva ori, că o 


să avem grijă de noua sa „investiţie”) şi s-a oferit să micşoreze chiria, încât să ne 
permitem să locuim în partea cealaltă, unde voiam noi de fapt să stăm. Nu numai 
atât, ci a pus un covor nou şi împreună cu fiul său au văruit peste tot, încât arăta 
foarte frumos. 


Lucrurile despre care vorbesc sunt atât de materiale, însă, mamă fiind şi având în 
grija mea căminul familei, pentru ca acesta să fie un loc unde să se manifeste 
Biserica cea singură adevărată şi un loc de rugăciune şi închinare - chilia noastră - 
ferită de influenţa lumii decăzute (cel puţin în măsura în care nu îi dăm voie acelei 
lumi să intre), pentru mine contează foarte mult ca Dumnezeu să ne aleagă un loc 
atât de important. 


Iţi mulţumesc, fericite Ioane Maximovici, pentru că ai ascultat umilele mele 
rugăciuni. Am atâta încredere în acest sfânt minunat! Slavă părintelui nostru iubi- 
tor! 


Vă trimit dragoste întru 

lisus Hristos, Domnul nostru, 
Deborah Kuolk, 

Portland, Oregon, 

23 august 1986 


Legătură mistică cu inimile copiilor de episcopul Sava de Edmonton 
Un cuvânt către copii 


Fericitul loan avea cu copiii o relaţie cu desăvârşire unică, un simţ deosebit pentru 
ei. În prezent, am mai multe însemnări privitoare la acest lucru. Să le prefațăm însă 
cu o predică de-a sa, scrisă pentru copiii de la orfelinatul „Sfântul Tihon din 
Zadonsk”, pe care le-a trimis-o pe când era plecat, pentru mai multă vreme de 
lângă ei, în Europa. [atunci orfelinatul se mutase în San Francisco, California]. 


Ce cuvinte părinteşti calde! Ce simplitate şi putere conţine predica sa, ce grijă care 
cheamă conştiinţa copiilor! 


„Intrarea în Biserică a Maicii Domnului 

21 noiembrie 1952 

Dragi copii! Începând din această zi, cântăm Ia slujbele bisericeşti: „Hristos se 
naşte, măriţi-L!”. Aceste cuvinte ne vestesc Naşterea lui Hristos şi astfel, suntem 
chemaţi să ne pregătim să-L întâmpinăm. 

Ce înseamnă această pregătire? Înseamnă că trebuie să ne aducem sufletul în starea 
de a fi, cum s-ar spune, iesle pentru Copilul lisus Hristos. Praznicul are rolul de a 
ne ajuta să facem acest lucru. 

La sfârşitul Postului Crăciunului, Biserica slăveşte în mod deosebit pe cei trei tineri 
şi pe proorocul Daniil, arătându-i a fi pilde vrednice de urmat. Şi cum au devenit ei 
vestiți? Ştiţi, când erau copii şi creşteau la curtea regelui Nabucodonosor, s-au 
lipsit de toate mâncărurile alese de la masa regelui, mâncând numai zarzavaturi, ca 
să nu calce legea Bisericii Vechiului Testament. Dumnezeu i-a răsplătit pentru 
asemenea înfrânare şi supunere față de legea Bisericii, dăruindu-le înţelepciune, cu 
care şi-au întrecut toţi semenii. 


Prin post, sufletele lor s-au întărit şi astfel au putut să respingă poruncile regelui de 
a se închina unui idol. Şi atunci când, din pricină că nu s-au supus poruncilor 
păgâneşti, cei trei tineri au fost aruncaţi într-un cuptor încins, iar Daniil, în cuşca 
leilor, Domnul i-a apărat de tot răul. 


In fiecare zi la Utrenie se cântă imnuri despre acest lucru, reamintindu-ne de 
eroismul acelor tineri şi dându-ni-i drept pildă. 


Copii! Vă găsiţi acum într-o situaţie asemănătoare cu aceea a tinerilor din Babilon. 
Suntem înconjurați de oameni care nu cunosc Credinţa Ortodoxă şi nu se supun 
legilor Bisericii. Vă găsiţi în faţa unei alegeri - ori să vă ghiftuiţi cu toate 


mâncărurile oprite de Biserică, ori, asemenea lui Anania, Azaria şi Misael, să 
lepădaţi cu voie liberă ceea ce este oprit. Cu cine vreţi să fiți - cu aceşti tineri sau 
cu cei care erau împotriva lor? Vreţi să-i urmaţi pe aceşti sfinţi care aveau vârsta 
voastră sau vreți să apucaţi calea cea largă, dispreţuind toate regulile? 


Cei trei tineri au avut nevoie de foarte multă bărbăție şi tărie de character pentru a 
ține legile Bisericii şi tradițiile strămoşeşti - la urma urmei, erau numai patru în 
mijlocul unei mulțimi nenumărate de necredincioşi. Pentru aceasta, Domnul, în 
mila Sa, i-a proslăvit înaintea întregii lumi pentru toate veacurile. Domnul vă va 
răsplăti şi pe fiecare dintre voi, dacă veţi urma pilda acestor tineri. 


Oricând simţiţi ispita de a vă face pe plac mâncând ce mănâncă alţii care nu cunosc 
legile dumnezeieşti ale Bisericii lui lisus Hristos, amintiți-vă de Daniel şi de cei 
trei tineri. Apoi dați-vă singuri răspuns - sunteţi cu ei, sunteți gata să îi urmaţi şi să 
fiți sub ocrotirea lui Dumnezeu sau vă interesează mai mult să vă bucuraţi de 
lucruri dulci care pot părea nevătămătoare, însă care ne fac, de fapt, să încălcăm 
ceea ce i-a făcut pe acei tineri puternici, slăviți şi de neînvins. Cu cine sunteţi, 
COPII, ŞI cui vreţi să-i urmaţi? 


Domnul să vă apere de ispite, să vă dea tărie şi Sfântul Tihon din Zadonsk să vă 
înveţe să mergeţi pe drumul cel bun. Binecuvântarea Domnului să fie cu voi cu 
toţi, dragii mei copil. 

Cu dragoste, 


i 


Arhiepiscopul loan”. 


65. Tămăduirea unui copil 


Sunt multe povestiri mişcătoare despre cum fericitul loan ştia în chip tainic unde 
era un copil bolnav şi la orice ceas din zi şi din noapte venea să-l aline şi să-l 
vindece. (Vezi uimitoarea poveste a lui George Kalfov de la numărul 68 — 
Tămăduire de peritonită). 


La rândul lor, copiii îi răspundeau în mod spontan. El nu îi lua niciodată de sus 

şi nici nu era pedant cu ei, ci stabilea o legătură directă. Un lucru şi mai însemnat 
este faptul că şi după moarte el le-a apărut copiilor şi a stabilit legături tainice cu 
ei, din lumea cea nevăzută, unde se bucură acum de fericirea veşnică. 


lată o scrisoare trimisă de curând de părintele Petru Simovskikh, despre fiul său, 
Konstantin, micul „Kotik” (în limba rusă „pisoiaşul”). Ea ilustrează acea legătură 
duhovnicească deosebită dintre fericitul loan şi sufletele copiilor. 

Iată ce scriu părintele şi Matuşka sa: În 1967 am venit din Australia în America, la 
New York, şi pe drum ne-am oprit în San Francisco, pentru a ne vizita rudele de 
acolo. Băieţelul nostru, Kotik, nici nu mergea încă pe atunci - avea doar un an şi 
douăzeci de zile. În ziua când am ajuns în San Francisco eram în sufrageria 
unchiului nostru, plină de covoare, iar Kotik mergea de-a buşilea peste tot. A ajuns 
la o măsuţă cu marginea foarte ascuţită, apoi a şovăit şi a căzut cu toată greutatea 
pe margine, lovindu-se la sprânceana stângă chiar lângă ochi şi tăindu-se până la 
os. A început să-i curgă sângele şiroaie. Noi ne-am speriat toți foarte tare şi am 
început îndată să-i dăm cu doctorie acolo, însă sângerarea nu s-a oprit. Dimineaţa 
arcada era foarte umflată, rana nu se vindecase, iar ochiul era pe jumătate închis. 
Arăta groaznic. 


Ne-am hotărât să mergem la Catedrala „Bucuria întristaților”, la mormântul 
răposatului arhiepiscop loan. Nu-l văzusem niciodată în viaţă, ci numai auzisem 
foarte multe despre el de la rudele noastre. Fusesem rugați de oamenii din 
Australia să slujim un parastas în cripta sa. 


Kotik a primit Sfânta Împărtăşanie în acea zi. După o scurtă slujbă, săvârşită pentru 
că era ziua de nume a Mitropolitului Filaret, l-am pus pe Kotik pe mantia 
fericitului loan de pe raclă. Imediat, Kotik a început să plângă şi să sărute mantia. 
Plângea atât de amarnic, că aproape nu-l mai puteam linişti; nu mai voia să plece, 
ținând strâns de mantie cu mânuţa şi plângând. 


Când ne-am întors acasă la unchiul nostru şi l-am culcat pe Kotik, cum se 
obişnuieşte să doarmă după prânz copiii mici, am observat că umflătura dispăruse 


ŞI că sângerarea continuă fusese înlocuită de un firişor subțire de sânge uscat. L-am 
examinat şi nu am găsit nimic în neregulă: ochiul era cu desăvârşire sănătos. Slavă 
lui Dumnezeu, prin rugăciunile dreptului episcop! 


La un timp după aceea, când trăiam în reşedinţa sinodală din New York, Kotik 

s-a îmbolnăvit de anghină difterică. Am chemat de două ori acasă doctorul, care 
ne-a dat medicamente şi i-a făcut o injecție, însă a spus că cel mai bun medicament 
sunt băile cu abur. Locuiam într-o singură cameră şi nu aveam baie, nici măcar o 
chiuvetă. Trebuia să alerg până la cea comună de pe hol. 


După baie, Kotik se simţea mai bine şi respira cu uşurinţă. Anghina aceasta este o 
boală a gâtului: aici apar nişte cruste mici, care cresc şi tot cresc, sufocându-l pe 
copil. Băile de aburi mai înmuiau deci crustele întărite, însă cam după o jumătate 
de oră începea iar să se sufoce. 


În ciuda tuturor încercărilor noastre, Kotik nu avea nici o uşurare. Din cauza 
slăbiciunii, în a cincea zi de boală nu mai putea nici măcar să-şi ridice capul. La un 
moment dat a adormit, apoi s-a trezit deodată şi a cerut să fie ridicat. Ne-a arătat că 
vrea să meargă în acea parte a camerei unde aveam un castron cu fructe pe masă. 
Noi ne-am gândit că 1 se făcuse foame, semn bun, de vreme ce de cinci zile era 
hrănit numai cu apă îndulcită. 


Când l-am dus la fructe, a arătat cu degetul mai departe, spre locul unde aveam un 
portret al arhiepiscopului loan. L-a luat, şi l-a pus pe cap şi a început să plângă 
foarte tare. L-am pus în pat cu tot cu portret şi a adormit imediat. 


l-am povestit aceste lucruri părintelui Nikita, care a telefonat îndată la San 
Francisco pentru a cere să fie slujit un parastas la racla fericitului loan. Şi după 
ziua aceea, Kotik a început să se însănătoşească. 


Odată, pe când se juca în sufragerie, Kotik a venit deodată în fugă în bucătărie, 
înspăimântat. Foarte agitat, ne-a povestit, cu cuvintele lui de copil, că fericitul loan 
tocmai intrase în hol, îi zâmbise şi îl ciocănise cu cârja. l-am arătat o fotografie de- 
a episcopului şi ne-a asigurat că el fusese. 


Acum locuim la Mănăstirea New Diveievo şi s-a întâmplat şi aici ceva ciudat. 
Trezindu-se după somnul de după-amiază, Kotik ne-a spus: 

- Fericitul loan a venit la mine, m-a binecuvântat şi m-a mângâiat pe cap. Avea o 
haină albastră (voia să spună rasa) şi mantie, camilafcă şi cârjă şi a vorbit cu mine. 


- EI, şi ce ţi-a spus? l-am întrebat noi. 


Kotik a răspuns: 
- Fericitul loan mi-a zis să nu spun nimănui. 


La nu mai puţin de o jumătate de oră după aceea, a venit prietenul nostru D.S. 
Kulikovski, care ne-a adus vederi cu arhiepiscopul Ioan, în care acesta era 
fotografiat purtând o rasă albastră, camilafcă şi cârjă, numai că nu avea mantie. 
Am fost uimiţi de o asemenea concidenţă şi am început să-l întrebăm pe Kotik cum 
îl văzuse pe episcop. 


Kotik ne-a spus că îl văzuse exact ca în fotografie, dar avea şi mantie. I-am spus 
toate acestea lui D.S. Kulikovski, care a scos atunci un portret mare de-al 
episcopului şi l-a întrebat: 

- E1, ce ţi-a spus episcopul? 


Insă Kotik nu a spus nimic. Mai târziu, 1-a mărturisit totuşi prietenului nostru: 
- Fericitul loan mi-a zis să nu spun nimic la nimeni. 


Atunci ne-am dat seama de ce tăcuse: fiindcă făcea ascultare de episcop. Astfel, 
prin asemenea contacte invizibile, dar neîndoielnice, îl cunoaştem prin experienţă 
personală pe fericitul loan. 


Din păcate, nu l-am întâlnit în timpul vieţii, însă îl venerăm profund şi îl 
considerăm a fi un sfânt. Eu mă rog lui şi văd că mă aude şi mă ajută. De fapt, 
despre el se pot spune multe lucruri minunate, şi de la martori direcţi, şi din 

auzite - este un ocean de povestiri. 


În general, trebuie să spunem că fericitul loan este un fel de „cumpănă a apelor”, 
îndeosebi în vremurile noastre, între oameni. Pot fi observate multe exemple 
lămurite: cei care îl cinstesc pe fericitul loan se dovedesc a fi oameni dăruiți şi 
credincioşi Bisericii lui lisus Hristos, iar cei care nu-l cinstesc, ba chiar îl 
defăimează, se descoperă a urmări scopuri mercantile (neguţătoreşti, materiale) şi a 
fi plini de trufie. De aceea, este o atât de mare alinare să vezi că mai există oameni 
care îl cinstesc pe fericitul loan, şi deci oameni de acelaşi suflet şi minte. 


Dumnezeu să-l binecuvânteze pe cei care se nevoiesc pentru proslăvirea fericitului 
Ioan. Sunt din ce în ce mai puţini cei care, chiar şi în rândul clericilor, îl venerează 
pe acest mare ascet al zilelor noastre, însă acest lucru nu este surprinzător. La urma 


urmei, Hristos Insuşi a spus: „Dar Fiul Omului, când va veni, va găsi, oare, cre- 
dință pe pământ?” (Luca 18, 8). 


Preot Petru Simovskikh 
Brisbane, Queensland, Australia 


66. Tămăduirea unei hernii de disc 


Voiam să vă povestesc despre o minune săvârşită cu mine, folosind uleiul din 
cripta fericitului loan din San Francisco. Luna trecută am făcut hernie de disc, din 
cauză că am ridicat ceva greu. Niciodată nu m-a durut spatele atât de incredibil de 
tare. S-a întâmplat dimineaţa şi m-am luptat cu durerea toată ziua, sperând că are 
să mă mai lase. Acest lucru nu s-a întâmplat, aşa că în noaptea aceea m-am dus la 
unul dintre cei mai buni chiro-practicieni din oraş. El mi-a spus ce am şi că se 
inflamase foarte tare, drept pentru care trebuia să pun pungi cu gheaţă. 


Înainte de a merge la culcare, soţul meu mi-a uns spatele cu ulei de la fericitul 
Ioan. M-am trezit după câteva ore şi eram numai puţin înţepenită. Durerea 
puternică dispăruse! A doua zi, când m-am dus la chiro-practician, acesta a fost 
foarte uimit şi mi-a spus că nici măcar nu mai trebuia să lucreze la disc. Era perfect 
în regulă! 


Le-am fost atât de recunoscătoare fericitului loan şi lui Dumnezeu, care a ascultat 
rugăciunile Sfântului Său pentru mine, o biată păcătoasă. 


Kathy Langston, 
Toronto, Ontario, Canada, 
18/31 decembrie 1986 


67. Tămăduirea unui deget, a unui ochi şi a spatelui 


Am auzit prima dată de fericitul loan acum cel puţin un an şi jumătate de la cineva 
din comunitatea noastră (nu îmi mai amintesc de la cine). La acea vreme, era mai 
mult curiozitate. Locuind în San Francisco, nu departe de locul unde se odihneşte, 
m-am dus să mă rog acolo şi am simţit o foarte mare căldură în suflet. Nu ştiu cum 
să descriu altfel acest lucru, însă acolo, fără nici o îndoială, era prezenţa palpabilă a 
unui mare sfânt. 


Pe atunci ştiam atât de puţine lucruri despre fericitul loan - despre viaţa sa, despre 
scrierile sale, despre locul său în Biserică - şi nu aveam ce să consult, nici o carte, 


pe nimeni pe care să-l întreb despre el, aşa că m-am rugat lui să mă ajute să îl 
cunosc mai bine. 


După vreo două zile (lucrurile acestea se întâmplau probabil în luna octombrie a 
anului 1985) m-am dus la librăria Catedralei Sfintei Fecioare pentru a vedea încă o 
dată dacă găsesc ceva despre fericitul loan şi mă învârteam pe acolo, când m-am 
simţit atras de o fotografie mare cu Mitropolitul Filaret dintr-un raft. Am luat-o de 
acolo ca să mă uit mai de aproape la ea şi chiar în spate, ascunsă în întregime de 
aceasta, era o copie xerox a cărții „Fericitul loan” de Episcopul Sava, prinsă cu o 
agrafă de hârtie! Mi s-a spus că acea carte nu se mai tipărise de ceva vreme, aşa că 
nu ştiu cum altfel aş fi putut-o găsi. 


M-am bucurat foarte tare când am auzit că va fi republicată în curând. Lumea 
ortodoxă vorbitoare de limbă engleză are cu adevărat nevoie să citească despre un 
asemenea făcător de minuni şi iubitor de Dumnezeu şi de oameni. 


Prima vindecare, pe care am primit-o prin fericitul loan, s-a petrecut în decembrie 
1985. Comunitatea noastră organizează în fiecare an un târg de Crăciun, ca să 
strângă fonduri pentru şcoala copiilor noştri. Oameni pricepuţi la diferite lucruri se 
adună, pentru a face obiecte, pe care apoi le vând. Eu lucram la obiecte muzicale 
cu corzi, folosind o maşină de găurit. 


Era sâmbăta de dinaintea târgului şi pregăturile erau departe de a fi terminate, aşa 
că mă simţeam presat şi nu mă puteam concentra. La un moment dat, bucata de 
lemn la care lucram s-a blocat şi s-a răsucit brusc, trăgându-mi degetul mare de la 
mâna stângă în maşină. Degetul a fost prins între lame şi pielea de pe încheietură a 
fost făcută bucăţi. După ce mi-am bandajat degetul, am descoperit că nu-i simţeam 
vârful şi că, bineînţeles, nu-l puteam îndoi deloc. Persoane care se pricepeau la 
medicină mi-au spus că vor trece săptămâni întregi până să se vindece - şi cu toate 
acestea mai aveam atâtea de făcut în săptămâna următoare. 


Apoi mi-am amintit că unul dintre colegii mei de cameră fusese la fericitul loan în 
ziua de dinainte de accident şi adusese o sticluţă cu ulei de la candela din criptă. 
Aşa că atunci când am schimbat pansamentul am pus câteva picături de ulei pe 
deget şi m-am rugat să se vindece măcar atât cât să-mi pot continua lucrul. Am 
făcut acest lucru timp de trei zile şi a treia zi îmi puteam simţi vârful şi puteam 
îndoi degetul suficient pentru a mă putea întoarce la treabă. După câteva zile se 
vindecase aproape complet şi cei care l-au văzut mi-au spus că s-a vindecat mult 
mai repede decât s-ar fi aşteptat. 


A doua vindecare a avut loc cam la o lună după aceea. Într-o zi, a început să mă 
doară un ochi şi uitându-mă în oglindă am descoperit o rană în interiorul pleoapei 
de sus. Nu ştiam de ce anume fusese provocată, însă îmi era din ce în ce mai rău. 
La amiază mă durea foarte tare când clipeam şi atunci mi-am amintit de fericitul 
Ioan şi am pus o picătură din uleiul de la el pe rană. În curând mi s-a făcut somn, 
aşa că am dormit vreo oră-două. Când m-am trezit, durerea dispăruse cu 
desăvârşire; iar când m-am uitat în oglindă, n-am mai văzut nici urmă de rană. 
Această durere nu a mai apărut niciodată şi nici nu am aflat vreodată ce a fost. 


A treia vindecare s-a petrecut în 1986, exact înainte de Paşti. De cinci ani lucrez ca 
tâmplar şi, pe parcursul acestor cinci ani, am avut dureri musculare puternice în 
partea de jos a spatelui. Am fost la chiropracticieni şi am făcut acupunctură, lucruri 
care m-au ajutat uneori, însă întotdeauna, până la urmă, simptomele reveneau. 


Aşa s-a întâmplat şi anul acesta în Săptămâna mare. Statul în picioare mult timp 
este unul dintre lucrurile care înrăutăţesc durerea. Şi în Săptămâna mare, 
bineînţeles, ne rugăm foarte mult, în cea mai mare parte stând în picioare. În 
Sâmbăta mare durerea devenise atât de puternică, încât am fost silit mai întâi să 
îngenunchez şi în cele din urmă să mă aşez pe podeaua paraclisului cu genunchii 
strânşi la piept. lată deci, ajunsesem în ajunul celei mai sfinte zile din calendarul 
creştin şi eram sigur că nu o să pot sta în picioare la slujbe şi nici măcar nu ştiam 
dacă o să pot lua parte la ele. De aceea, înainte de a mă culca în seara aceea, m-am 
rugat fericitului loan să mă ajute, am luat o picătură de ulei şi mi-am făcut semnul 
crucii pe frunte. 


A doua zi de dimineaţă, de abia pe la jumătatea slujbei mi-am dat seama, cu mare 
uimire, că stătusem în picioare toată dimineaţa şi nu simţisem nici o durere! Şi de 
atunci nici nu am mai avut vreun necaz cu spatele. 


Și aşa, cu mare mulţumire adresată lui Dumnezeu, Domnului şi Mântuitorului 
nostru lisus Hristos, Preasfintei Născătoare de Dumnezeu şi neobositului slujitor al 
Domnului şi al oamenilor, fericitul loan Maximovici, îmi adaug mărturia la cele 
ale nenumăraţilor oameni care au trăit mijlocirea minunată a unui Sfânt adevărat 
din vremurile noastre. Fie ca Proslăvirea sa de către Biserică să fie aproape! 


Zachariah Liebmann, 
San Francisco, California 
6 noiembrie 1956 


68. Tămăduire de peritonită 


Era în Shanghai un băiat cam de vreo nouă ani, foarte bolnav. Părinţii lui credeau 
că are o problemă cu stomacul. Durerea era groaznică, zi după zi. Timp de trei zile 
băiatul nu şi-a putut ridica piciorul drept. 


In a treia zi, stătea întins, când a venit la ei paracliserul fericitului loan, care le-a 
bătut la uşă şi le-a spus: 
- Vlădica m-a trimis să îi spun fiului dumneavoastră să meargă imediat la spital. 


Aşa că părinţii au încercat să-l ridice. Băiatul nu îşi putea ridica piciorul, fiindcă 
durerea era îngrozitoare. L-au dus la spital; era amiază. lar când l-au văzut doctorii 

au spus: 

- Băiatul acesta o să moară pentru că are peritonită. S-ar putea să nu reuşim să-l 
salvăm - este prea târziu. 


L-au dus imediat să-l opereze şi i-au dat trei zile ca să vadă dacă va trăi sau nu. 
Dacă supravieţuia crizei, avea să trăiască. 


Aceste lucruri se întâmplau într-o zi de sâmbătă, pe 7 octombrie, dacă îmi amintesc 
bine. Seara târziu, cam când se termina Vecernmia, băiatul s-a trezit şi lângă patul 
său era episcopul, care a spus: 

- George! 


Băiatul a ridicat privirea. Nu a trebuit să se ducă prea departe pentru a-şi recăpăta 
viaţa. Băiatul acela eram eu. 


George Kalfov, 
februarie 1982 


69. Tămăduire de boli intestinale 


Pe 22 octombrie (1986) mi s-a rupt colonul în timpul nopţii. Parcă mi-ar fi căzut 
măruntaiele în burtă. Din pricină că mi-a fost din ce în ce mai rău, în noaptea aceea 
aproape că nu am putut dormi. În cele din urmă, a doua zi de dimineaţă m-am dus 
la doctor şi am hotărât împreună să încerc o injecție calmantă, cu nădejdea că era 
doar o diverticuloză şi că avea să treacă. 


După patru ore, era limpede că starea mea se înrăutățea. Deja ajunsesem să am 
40,5 grade. In cele din urmă, a venit o ambulanţă, care m-a dus la spitalul din San 


Antonio. Acolo a fost foarte mare agitaţie pentru că doctorul nostru de aici, din 
Blanco, mă trimisese la un anumit spital, fiindcă voia să mă vadă un anumit 
chirurg. Spitalul făcea parte din lanţul de unități Humana Hospitals. Fireşte, nu era 
un spital de binefacere. Din păcate, mănăstirea nu are asigurare medicală. Din 
această cauză, cei de la internări nu voiau nici măcar să mă lase să-mi fac analizele 
de urgenţă cerute de doctori. 


Am petrecut vremea rugându-mă. Câteva ore mai târziu, după sosirea unei rude 
care a adus bani, mi s-au făcut în sfârşit acele analize. 


Chirurgul a venit să mă vadă şi mi-a spus că mi s-a rupt colonul. Mi-a explicat că 
acest lucru se petrecuse de șaptesprezece sau de optsprezece ore şi că aveam o 
peritonită foarte gravă. L-am întrebat ce şanse de supravieţuire mai am. El mi-a 
răspuns că am nouăzeci la sută şanse să supraviețuiesc operaţiei, însă nu-mi poate 
da nici pe departe aceleaşi speranţe pentru peritonită. 


Mi-am dat seama că probabil voi muri. Toate păcatele mi-au apărut îndată înainte. 
Simţeam foarte puternic dorinţa de a avea mai mult timp de pocăință. Am început 
să mă rog şi mai fierbinte. În câteva clipe mi-am dat seama că va trebui să 
nădăjduiesc în mila unui Dumnezeu de o mare milostuivire. L-am rugat pe părintele 
Pangratie, care era cu mine, să-l sune pe cel mai apropiat preot ortodox şi să-l 
roage să-mi aducă Sfânta Împărtășanie şi să mă spovedească. L-am rugat pe doctor 
să mai aştepte treizeci de minute ca să facem aceste lucruri. 


Când părintele Pangratie s-a întors la mine după ce a dat telefon, i-am dat câteva 
îndrumări privind viitorul mănăstirii. l-am spus să îl aducă imediat acasă pe 
Arhimandritul Vasili şi i-am dat mesaje pentru acesta. După un scurt timp petrecut 
astfel, am simţit că lucrurile au fost puse în ordine pe cât a fost cu putinţă şi atunci 
a sosit preotul. Acesta m-a spovedit şi m-a împărtăşit şi apoi am fost dus în sala de 
operaţie. 


Acolo, anestezistul mi-a observat mătăniile şi m-a întrebat dacă mă rog pentru 
viaţa mea. l-am răspuns că nu, ci mă rog pentru el şi pentru chirurg, ca să-i 
îndrume Dumnezeu. Mi s-a părut că l-am şocat puţin. 


Următorul lucru pe care mi-l amintesc este că zăceam la terapie intensivă şi, 
privind în sus, l-am văzut pe Vlădica loan Maximovici (un sfânt recent, la a cărui 
Proslăvire am luat parte). Acesta s-a apropiat de mine şi mi-a spus: 

- Încă nu a venit vremea ta. 


Și alții l-au văzut. In acea clipă, mi-am dat seama că încă mai trăiam (căci la 
început crezusem că mă apropiam de Impărăţia Cerurilor). In timpul operaţiei se 
rugaseră mulţi lui Vlădica loan pentru tămăduirea mea. 


A doua zi, toată lumea era gata să înceapă lunga bătălie cu peritonită. Febra însă 
îmi trecuse deodată. Vlădica Ioan, fără îndoială. Am zăcut douăsprece zile cu un 
tub băgat prin nas până în stomac, care îmi pompa bila de acolo. În tot acest timp 
nu mi-a fost îngăduită nici măcar o înghiţitură de apă. Toţi erau îngrijoraţi fiindcă 
colostomia nu începuse încă să funcţioneze. În cele din urmă s-a întâmplat şi acest 
lucru. Mi-au fost scoase tuburile, slavă Domnului. După încă trei sau patru zile am 
fost externat. Întors acasă, am avut vreme din belşug să mă rog, aşa cum am făcut 
şi când zăceam în spital, postind acele douăsprezece zile. 


Ajungând în apropierea morţii, m-am pregătit pentru ea. Acum parcă fiecare clipă 
este un dar de la Dumnezeu. Ştiu că acest dar nu este pentru mine, ci pentru 
Biserică. Rugaţi-vă să-l folosesc cu înţelepciune şi să fiu simţitor la acele lucruri la 
care mă cheamă lisus Hristos pentru binele Sfintei Biserici. 


Episcopul Benedict, 
Mănăstirea New Sarov Blanco, Texas, 
noiembrie 1956 


70. Scăpare de o erupție 


Noi, cei din St. Louis, am fost încântați să ne primim păstorii - neavând nici unul 
de mai bine de un an - şi aceştia au adus un asemenea har bisericii noastre. Chiar 
înainte de sosirea lor, mi-a apărut o erupție pe picioare şi pe mâini. La început nu 
era prea mare şi nici nu prea mă deranja, însă se răspândea cu repeziciune. Cum se 
curăța o pată, apărea alta. Doctorul meu nu şi-a putut da seama despre ce este 
vorba însă a spus că este doar ceva extern şi mi-a dat o alifie. Am consumat trei 
tuburi de alifie în trei luni petrecute în grija că această eczemă nu o să dispară. 


In cele din urmă, l-am rugat pe părintele nostru să-mi dea o binecuvântare 
vindecătoare. El mi-a dat mai întâi o sticluţă de ulei binecuvântat de fericitul loan 
Maximovici şi m-a învăţat să mă ung şi să îmi dau cu el pe erupție. 


Imi era cunoscut harul salvator care vine din acest ulei, fiindcă a fost folosit de 
mulți oameni din comunitatea noastră şi de fiecare dată le-a fost dată o mare 
binecuvântare. Imi era ruşine că nu m-am gândit mai înainte să cer şi eu ulei. 


L-am luat acasă şi după trei zile erupția dispăruse. Mai erau nişte pete şterse în 
locul ei, însă nu mai erau umflături, ca înainte. Lăudat să fie Domnul! 


După aceea m-am gândit că a fost bine că nu mi-a dat mai devreme prin gând să 
cer ulei, pentru că probabil aş fi presupus că s-a vindecat de la sine. Acum ştiu că 
rugăciunile fericitului loan au mijlocit pentru mine, ca să ajute la curățirea 
păcatului meu încăpățânat. Slavă lui Dumnezeu pentru harul Sfinților Săi! 


Martha Mills, 
St. Louis, Missouri, 
18 decembrie 1956 


71. Tămăduire de nevralgie şi de virusul HIV 


Aş vrea să vă povestesc două minuni petrecute în familia mea anul acesta (1986), 
datorită rugăciunilor şi ajutorului lui Vlădica Ioan. 


Fiica noastră de douăzeci de ani, Lara, a început să aibă dureri foarte puternice 

de cap anul trecut, în februarie. Prima dată 1 s-a pus diagnosticul de migrenă, apoi 
stres şi, în cele din urmă, nevralgie. Durerea a continuat în martie, aprilie şi mai. A 
venit Postul mare, apoi au venit Paştile. 


Lara este o persoană foarte credincioasă şi a făcut tot ce era posibil ca să se 
însănătoşească: s-a făcut o rugăciune la Icoana Stăpânei noastre din Kursk; s-a 
spovedit şi s-a împărtăşit de mai multe ori. Şi-a uns partea de cap care o durea cu 
vată de la icoana izvorâtoare de mir din Montreal. 


După ce a fost văzută de mulți doctori, după ce şi-a abandonat studiile la facultate, 
a mers cu noi la un alt medic - al şaptelea. Acesta i-a pus diagnosticul de nevralgie 
occipitală severă - ceea ce înseamnă că nervul occipital se crăpase şi era deschis 

ca un fir electric sub tensiune. Singurul lucru care o putea ajuta, în afară de 
medicamente, era să fie liniştită, însă acest lucru era imposibil, fiindcă durerea nu 
înceta niciodată. Din cauza medicamentelor, care erau toate narcotice, începuse să- 
1 fie afectată mintea şi starea ei se înrăutăţea. 


Unul dintre prietenii noştri apropiaţi ne-a sugerat să îi scriem lui Vlădica, să ne 
deschidem inimile în faţa lui într-o scrisoare şi să o trimitem părintelui Ia din San 
Francisco. Am scris imediat şi am trimis scrisoarea în după-amiaza aceea de la 
oficiul poştal. 


După ce a primit-o, părintele Ilia a slujit un parastas pentru Vlădica şi a pus 
scrisoarea sub mitra acestuia [care este păstrată în criptă]. 


În ziua în care s-a săvârşit parastasul, fiica noastră a simţit că i s-a luat o povară de 
pe umeri şi a început să ne spună cum a trăit în ultimele luni. După mai multe zile, 
am primit o scrisoare de la părintele Ilia. L-am sunat imediat ca să-i spun că se 
întâmplă ceva cu Lara. El mi-a spus că făcuse o molitvă pentru ea în acea 
dimineaţă. Tot atunci Lara încetase să mai ia medicamente, lucru pe care ni l-a 
spus mult mai târziu. 


NI se sugerase că Lara ar trebui să consulte un psihiatru şi am făcut o programare 
pentru a doua zi. Acesta ne-a confirmat boala Larei, însă a spus că este o persoană 
normală şi că nu este nevoie să vină la el decât dacă vrea ca. 


A doua zi, am lăsat-o pe Lara dormind şi m-am dus la muncă. Lara m-a sunat pe la 
ora zece dimineaţa şi mi-a povestit că s-a trezit şi a simțit că nu este în pat, ci 
pluteşte deasupra. Era un sentiment ciudat, fiindcă ştia că s-a întâmplat ceva. S-a 
sculat din pat şi tot simţea că picioarele nu-i ating pământul. Atunci şi-a dat seama 
că nu o mai durea nimic. Îşi simţea capul limpede, era plină de energie şi bucurie. 


Ea nu ştia ce am întreprins noi şi, când i-am explicat că Vlădica a ajutat-o, nu a 
înţeles şi s-a uitat la noi cu uimire. A continuat să-şi recapete puterile şi a devenit 
din nou ea însăşi. 


Am sunat-o pe doamna Troian din San Francisco să-i spunem vestea cea bună, am 
dat să se facă o rugăciune, iar Lara s-a spovedit şi s-a Împărtăşit. Apoi am primit o 
sticluță cu ulei sfințit şi o fotografie cu Vlădica. Lara ne-a spus că 1 se pare 
cunoscut, însă nu-l văzuse niciodată, fiindcă el murise înainte ca ea să se nască. Au 
trecut luni de zile şi o dată, uitându-se la fotografie, Lara şi-a amintit unde îl mai 
văzuse. 


Cu câteva luni înainte de a se îmbolnăvi, Lara avusese un vis foarte urât. Cobora 
scările la noi în casă şi a văzut că în sufragerie icoanele erau întoarse cu capul în 
Jos şi tot acolo stătea o siluetă îmbrăcată în negru, ţinând în braţe o pisică neagră. 
Şi-a dat seama că este diavolul şi a încercat să fugă, dar nu putea. Din senin a 
apărut o persoană scundă, înveşmântată în negru, care a prins-o de mână şi a fugit 
afară cu ea. Fa i-a văzut faţa însă nu a ştiut cine este până de curând, când şi-a 
amintit de acel vis. Era Vlădica loan, care a salvat-o cu luni de zile înainte de a se 
îmbolnăvi. 


A doua minune s-a petrecut cu o rudă foarte apropiată, care voia să intre în Paza de 
Coastă, însă îi era greu să treacă de analizele pe care trebuia să le facă. Ultima a 
fost testul HIV, care este obligatoriu. Rezultatul testului a fost pozitiv. I-au fost 
descries toate aspectele negative ale acelei boli şi i s-a spus că, bineînţeles, nu o pot 
primi. 


În acea zi i s-a mai făcut o dată analiza, rezultatul urmând să vină peste două zile. 
Eu am sunat-o pe doamna Troian şi i-am explicat că a doua zi trebuie făcute un 
parastas pentru Vlădica şi o rugăciune specială. Părintele Ilia le-a făcut a doua zi de 
dimineaţă. Rezultatele care au venit a doua oară erau negative. Paza de Coastă nu a 
crezut şi a mai comandat un test. A durat câteva zile până să vină rezultatele, însă 
şi acestea au fost negative. Fata a fost invitată în Paza de Coastă. 


Din nou, Vlădica a ajutat o persoană aflată în suferință, ca să aibă încă o şansă la 
viaţă. Intotdeauna i-am cerut ajutorul lui Vlădica, pentru orice - lucruri mici - iar el 
m-a ajutat. Acestea două au fost nişte favoruri foarte mari şi nu m-a uitat. 


Singurul mod în care pot să-mi manifest recunoştinţa este să îl fac cunoscut şi 
altora care îi cer rugăciunile şi dragostea. Iți mulțumesc, Vlădica, pentru că mi-ai 
ascultat umilele rugăciuni. 


Irene Dutikow, 
Flushing, New York, 
29 decembrie, 1956 


72. Izbăvire de insomnie 


Vreau să vă povestesc ce mi s-a întâmplat în legătură cu fericitul loan Maximovici. 
Lucrurile au decurs astfel: Era august, noaptea târziu, şi eu mă chinuiam de ceva 
vreme cu o alergie. Mă ţinea trează toată noaptea, nu puteam să dorm. Această 
situație dura de două-trei săptămâni şi ajunsesem la capătul puterilor. Eram 
epuizată, aproape de deznădejde. Se făcuse ora trei dimineaţa şi încă nu ador- 
misem. Nasul îmi curgea încontinuu, iar capul şi sinusurile îmi erau înfundate. 

Aşa că m-am sculat din pat şi m-am dus la măsuţa pe care ţineam o icoană a 
fericitului loan. Privind-o, am văzut că strălucea. 


M-am rugat fericitului loan: „Ie rog, fă să dorm, te rog, adoarme-mă. Am atâta 
nevoie de puţină odihnă”. Apoi m-am întors în pat. Am adormit imediat şi l-am 
visat pe fericit. 


În vis conduceam o maşină, căutând prin tot oraşul (cred că era San Francisco, dar 
nu sunt sigură) locul unde fericitul loan săvârşea Liturghia. L-am găsit: slujea 
afară, într-o piață mare, şi a trebuit să străbat o stradă lungă pentru a ajunge la el. 
M-am dus acolo unde stătea el şi a venit şi şi-a pus mâinile pe capul meu. Am 
simţit cea mai minunată binecuvântare revărsându-se din mâinile sale în fiinţa mea. 
Era ceva foarte puternic. Această pace dulce s-a revărsat în sufletul meu şi m-a 
umplut cu dulceaţa ei. 


După ce m-am trezit, binecuvântarea primită de la fericitul loan a rămas cu mine şi 
încă mai simt acea dulceaţă extraordinară şi puterea acelei binecuvântări... 


O să vă mai povestesc încă ceva despre Sfântul nostru. Tatăl preotului nostrum 
(părintele J.) are cancer şi doctorii i-au dat între şase luni şi doi ani de trăit. O dată 
pe săptămână, ne strângem câţiva şi citim acatistul fericitului loan pentru tatăl 
părintelui J. 


Într-o noapte - imediat după ce terminasem canonul - mama lui ne-a sunat ca să ne 
spună că starea lui este critică, însă ea se simte extraordinar de calmă, liniştită, 
acceptând toată situaţia, deşi până atunci fusese isterică. Apoi, a doua zi, a sunat să 
ne spună că soţul ei şi-a revenit uimitor, starea lui nu mai este critică şi se simte 
mult mai bine. Acum face chimioterapie, însă este bine. 


Părintele J]. tocmai a fost în vizită la el. Eu i-am dat o icoană cu arhiepiscopul loan, 
pe care a luat-o cu el şi i-a dat-o, împreună cu o sticluţă cu ulei de la mormânt. 


Părintele le-a spus totul despre arhiepiscopul loan tatălui şi mamei sale şi ei l-au 
crezut şi se vor ruga arhiepiscopului loan şi vor folosi uleiul, pentru că au simţit 
roadele mijlocirii sale pentru ei. 


Deci Sfântul nostru lucrează încontinuu. Şi trebuie să spun că, atunci când cânt 
acatistul arhiepiscopului loan pentru tatăl părintelui ]., simt întotdeauna cele mai 
minunate binecuvântări de la el. Este cu adevărat aproape de noi şi ne iubeşte. Îmi 
place foarte mult să fac acatistul lui. 


Povestind aceste lucruri, aş putea să vă mai spun unul: deşi este ceva mic, este 
important pentru mine. Înainte de Crăciun, voiam să mă spovedesc, dar îmi era 
foarte greu să o fac din cauza inimii mele împietrite. Pur şi simplu nu simţeam 
căință pentru păcatele mele şi acest lucru mă chinuia, fiindcă mă simţeam 
împovărată. Aşa că am cântat canonul fericitului loan cu rugăciunea de a mijloci 


pentru mine şi de a-mi înmuia inima ca să îmi pot mărturisi păcatele. Am cântat 
canonul cu această rugăciune în inimă şi apoi m-am spovedit. 


Mi s-au revărsat lacrimile şi inima mea s-a înmuiat - Domnul a fost milostiv cu 
mine datorită mijlocirii dericitului nostru sfânt. Slavă lui Dumnezeu întru Sfinții 
Lui! 


Elaine Herndon, 
Indianapolis, Indiana 
19 septembrie şi 30 decembrie 1986 


73. Minunea insignei 


lertați-mă pentru o tăcere atât de lungă. Am fost foarte grav bolnavă. Vreme de 
vreo trei ani, inima mea a fost într-o stare de plâns. Mi-am pierdut cunoştinţa de 
câteva ori, aşa că în cele din urmă am fost silită să chem salvarea şi să mă grăbesc 
să mă operez. Inima era atât de bolnavă, încât puteam să mor oricând. Însă, într-o 
zi, mi s-au întâmplat următoarele. 


Era hramul bisericii noastre, Înălţarea, şi am vrut să merg la slujbă. Ajungând 
acolo, m-am grăbit spre balconul unde stă corul, ca să nu cad pe scări. Aşezându- 
mă pe o bancă, am leşinat însă şi am căzut pe podea. Oamenii au încercat să mă 
facă să-mi revin, însă nu au reuşit. 


În balconul corului era şi un domn din San Francisco, care încerca şi el să mă facă 
să-mi recapăt cunoştinţa. Deodată a văzut o insignă cu fericitul loan, prinsă la 
pieptul meu. A desfăcut-o şi, cerând ajutorul fericitului loan, m-a binecuvântat de 
trei ori cu ea. Am „înviat” imediat, m-am ridicat în capul oaselor acolo, pe podea, 
şi am fost uimită să mă văd stând pe jos, întrebată ce s-a întâmplat. După aceea m- 
am simţit bine, m-am dus în grădina din spate şi am rămas chiar şi la masa comună 
de după slujbă. 


Insă uimitor este faptul că dimineaţa, când mă pregăteam să mă duc la biserică, am 
uitat să-mi pun insigna, aşa că trebuise să mă întorc după ea ca să mi-o pun. 


Nu este o minune? Sfântul Ierarh loan m-a salvat de la moarte sigură de mai multe 
ori. O mare parte din acele întâmplări au fost deja scrise [vezi minunile 53, 54, 55, 

56: Ajutor pentru găsirea unui serviciu, Tămăduirea degetelor, Dispariţia unui 
carbuncul, Ajutor pentru a nu face o operaţie], însă mai este mult de scris şi acum 
acest lucru nu este posibil. Nu vă uit în rugăciunile mele; dimineaţa şi seara mă rog 


să fiți izbăviți de prigoană ca să continuaţi să propovăduiţi adevărata noastră 
Credinţă Ortodoxă şi să-l proslăviţi pe pururea-pomenitul nostru arhiepiscop loan. 
Blagosloviţi şi rugaţi-vă pentru mine. lertaţi-mă pentru scrisoarea lungă. 


Nina Sigizmundovna Makavoi, 
Sacramento, California, 
17 decembrie 1986 


74. Mijlocire pentru un nou-născut 


Pe 28 aprilie 1980, după câteva avorturi spontane şi o sarcină cu probleme, soția 
mea a născut primul nostru copil, un bebeluş prematur, de treizeci de săptămâni, 
care cântărea în jur de 1,5 kilograme. Copilul a fost dus la Terapie Intensivă şi 
părea să fie mai bine, când deodată a început să aibă suflu sistolic. Ştiam că acest 
lucru ar putea însemna operaţie, lucru extrem de dificil ţinând cont de cât de mic 
era copilul. 


Ne-am rugat la Sfânta Născătoare de Dumnezeu şi la alți sfinţi să ne ajute. L-am 
rugat şi pe Dumnezeu, prin mijlocirea arhiepiscopului loan Maximovici şi am 
făgăduit şi să vă scriu aceste lucruri. 


După patru zile, în timpul Sfintei Liturghu, suflul s-a oprit brusc. Eu am aflat după 
Liturghie, când m-am dus la spital. Şi doctorii erau uimiţi de această îmbunătățire. 
De atunci, copilului i-a mers bine, a fost externat când cântărea 2,3 kg şi a fost 
botezat şi încreştinat în Biserica „Sfânta Varvara” din Durham. 


Slavă Sfintei Treimi, Maicii Domnului, Sfinţilor şi fericitei pomeniri a arhie- 
piscopului loan! 


Întru dragostea Domnului nostru 
Iisus Hristos, 

Gregorios Palamas Cognetti, 
Durham, Carolina de Nord, 
Dumnezeiasca arătare, 1981 


75. Scularea unui paralitic 


Ieri, după Vecernie, prietena mea Olga A.C. mi-a povestit o minune petrecută într- 
un spital de aici, din New York. 


Sâmbătă, un preot, pe care îl cunoştea bine, care slujea în altă parohie şi cu care era 
foarte bună prietenă, a sunat-o şi i-a spus, disperat, că la spital era un om pe 
moarte. Acest om era dirijorul corului bisericii unde slujea dânsul. Preotul o chema 
(o ruga) pe Olga să facă un podvig (o faptă eroică, de asceză), căci omul din spital 
murea de cancer. Fusese operat, însă era prea târziu: avea să moară în noaptea 
aceea, noaptea de sâmbătă, ajunul Învierii lui Iisus Hristos, sărbătorită de Biserica 
Ortodoxă în fiecare Duminică. 

Spitalul, unde se afla acest om, era foarte departe, într-un cartier prăpădit şi era 
primejdios să mergi acolo noaptea. Olga, bineînţeles, nu a vrut să se ducă, însă 
preotul a stăruit, spunând că nimeni nu voia să meargă acolo şi să o ajute pe soţia 
omului, care era foarte obosită şi se temea să rămână singură cu soţul ei muribund. 


În cele din urmă, Olga, care îl venera pe arhiepiscopul loan, care a răposat de 
curând, a consimţit să se ducă. Ea l-a rugat pe arhiepiscopul loan, marele şi sfântul 
ierarh, să o ajute în toate şi să nu îi fie teamă să meargă noaptea pe acele stăzi 
mizere, şi astfel să facă tot ceea ce poate ca să uşureze suferința soției muribun- 
dului. 


Întărită de rugăciunile arhiepiscopului loan, a luat cu ea şi agheasmă. Şi-a amintit 
şi de nişte vată sfințită care fusese binecuvântată la moaştele Marei Muceniţe 
Barbara, adusă din Rusia de mama ei. A luat o bucăţică din acea vată şi s-a dus la 
spital. 


Ajungând acolo fără probleme, a fost întâmpinată de o soră (0 călugăriţă romano- 
catolică), care nu îngăduia ca bolnavii să fie vizitaţi noaptea. 


Disperată, Olga stătea acolo şi se gândea: „Ce să fac? Fericite Ioane, ajută-mă!”. Şi 
deodată sora 1-a spus: 

- Bine, bine, o să vă duc la bolnav. 

Chiar şi numai acest lucru a fost o minune. 


Soţia stătea împietrită la căpătâiul bărbatului său muribund. Ea a luat vata de la 
Olga, a înmuiat-o în agheasmă şi a uns cu ea fruntea, ochii, obrajii şi buzele 
bolnavului. Acesta era paralizat, un braţ îi atârna ca o cârpă. După o vreme, soţia a 
hotărât să mai facă o dată ce făcuse înainte şi îndată ce a început să umezească 
buzele bolnavului, acesta i-a apucat cu putere mâna cu braţul paralizat şi şi-a 
recăpătat cunoştinţa. Dimineaţa, doctorul a fost pur şi simplu uluit de schimbarea 
stării bolnavului. 


Iar ieri, Olga s-a dus iarăşi să o viziteze pe soţia lui. Când a ajuns, l-a văzut stând 
relaxat pe perne şi mâncând. Soția 1-a povestit că toţi doctorii din spital îl vizitau 
încontinuu şi erau uimiţi de ceea ce se petrecuse: toți au confirmat faptul că era o 
minune. 


În tot acel timp, Olga se rugase în gând marelui nostru răbdător, fericitul Ierarh 
Ioan, pentru ajutor. Lucrurile petrecute au mişcat-o foarte tare şi crede că toate au 
fost lucrarea nevăzută a sfântului ierarh, un răspuns la rugăciunile ei. La urma 
urmei, toţi cei care îl cunoşteau pe bolnav erau convinşi că avea să moară în acea 
noapte. 


Cunoscând-o bine pe Olga A.C., pot să dau mărturie că aceasta este încă o 
mijlocire minunată a fericitului loan. 


Anna Cijoff , 
New York, 
16/29 decembrie 1967 


76. Înainte-vederea Fericitului loan 


1. Prietena mea, doamna Popova, care a trăit ani de zile în Shanghai în vremea 
când oraşul era ocupat de japonezi, mi-a povestit despre cazul doamnei 
Vandenburg, care trăieşte acum în Berkeley şi pe care am întâlnit-o şi eu. 


Doamna Vandenburg era soția unui om înstărit din Olanda, care fusese arestat de 
japonezi şi trimis într-un lagăr de concentrare. În acelaşi timp, fiul său George se 
îmbolnăvise foarte grav. Ea 1-a scris episcopului loan şi chiar a doua zi fiul ei era 
complet sănătos. Familia Vandenburg a devenit foarte dăruită ierarhului şi de 
atunci l-au ajutat foarte mult în activitatea sa de binefacere. 


2. În Shanghai mai era o doamnă, Elizabeth Ivanovna De Blaise, o femeie foartă 
frumoasă, căreia îi plăcea să se îmbrace cu haine la modă şi să se distreze. Soţul 
său, Michael Arturovici De Blaise, era căpitan în marina comercială şi provenea 
din familia nobilă a conților De Blaise. Înainte de Revoluţia Rusă, el fusese 
locotenent în marina rusească. Strămoşul său fugise din Franţa în Rusia în vremea 
Revoluţiei Franceze. 


Următoarele lucruri s-au petrecut în Shanghai: într-o noapte, Elizabeth Ivanovna |- 
a văzut în vis pe lerarhul loan, pe care nu-l cunoştea aproape deloc. In vis, el o 
chema la biserică. Aşa că dimineaţa ea a hotărât să se ducă să-l vadă pe ierarhul din 


vis. Era aceeaşi persoană. Când, la sfârşitul Liturghiei, s-a apropiat să sărute 
Crucea pe care o ținea lerarhul în mână, cum se face de obicei, spre marea ei 
uimire, el a ridicat Crucea sus, deasupra capului ei, şi nu a vrut să îi îngăduie să o 
sărute. Atunci a aflat că a făcut acest lucru, pentru că avea ruj pe buze. 


S-a mâniat foarte tare şi era indignată. S-a dat deoparte cu ură şi a hotărât că 
trebuia să se ducă la el şi să pretindă scuze, pentru că fusese insultată. 


Insă când s-au întâlnit, el i-a spus liniştit: 
- Mă bucur că ai venit la mine. Am foarte mare nevoie să vii să lucrezi la mine la 
orfelinat. 


Atunci ea a fost uluită şi şi-a dat seama că de aceea o chemase el într-un mod atât 
de tainic. 


A muncit pentru el cu mare râvnă până la sfârşitul perioadei în care au stat în 
Shanghai, fiind unul dintre ajutoarele cu cea mai mare dăruire pe care le-a avut. 


Au existat totuşi discuţii între ei doi. Odată, el i-a dat o scrisoare pe care ea trebuia 
să o înmâneze altcuiva. Fiindcă scrisoarea conţinea o mustrare, ea s-a simțit 
stânjenită şi nu a dat-o cui trebuia, ci a ţinut-o la ea în geantă foarte mult timp. 


Intr-o zi, fericitul loan a întrebat-o: 
- Ai transmis scrisoarea? 


- Da, a răspuns ea. 
- Ce păcat, a spus el. Imi pare rău de ce am scris acolo. 


Atunci ea a spus: 
- A, uitaţi-o. Nu am dat-o. 


Am cunoscut-o bine pe această Elizabeth Ivanovna şi am auzit aceste lucruri din 
gura el. A fost o femeie foarte bună, avea de fapt o bunătate deosebită. Acum, 
bineînţeles, este moartă. Familia ei a locuit înaintea noastră în apartamentul acela 
de la parter de pe Strada Divisadero. Acolo era multă umezeală şi ea suferea de 
artrită, de care a şi murit. 


3. Vindecarea minunată a doctorului Vladimir Semeniuk din vremea copilăriei 
acestuia s-a petrecut astfel: Pe când erau băieţei, Vladimir şi fraţii lui îl însoțeau 


totdeauna pe fericitul loan, chiar şi noaptea, când vizita bolnavii. Când cel mai mic 
dintre ei, Boris, era epuizat, Vladimir, cel mai mare, îl purta în spate. Ei erau copiii 
de altar ai fericitului loan. 


Odată, când Vladimir s-a îmbolnăvit, episcopul a venit şi le-a spus să nu 
deznădăjduiască; însă în acel moment nimeni nu se gândea că este ceva grav. S-a 
dovedit apoi că avea pneumonie şi alte boli primejdioase. A fost dus la spital, unde 
cazul lui a fost considerat fără speranţă. Însă episcopul I-a vizitat încontinuu şi s-a 
rugat pentru el şi băiatul s-a făcut bine, în ciuda primejdiei de moarte. 


Nu este adevărat că episcopul loan nu mânca deloc în Postul mare. 


Soţia lui Vladimir, Olga Semeniuk, mărturiseşte următoarele: Când era în 
Shanghai, fericitul loan a fost otrăvit de mai multe ori cu mâncare. EI s-a aflat într- 
o primejdie atât de mare, încât doctorii i-au mai dat doar două luni de viaţă şi i-au 
recomandat să abandoneze totul şi să se ducă într-un sanatoriu chinez. Însă el nu a 
fost de acord şi a cerut ca doamna Olga Ivanovna Semeniuk să îi pregătească 
mâncarea. Doctorii i-au spus acesteia să accepte, de vreme ce oricum arhiepiscopul 
nu o să mai trăiască mult. Dar el a început să se însănătoşească. 


Ea îl hrănea astfel: în Săptămâna Brânzei îi făcea găluşti de brânză, varenniki, cu 
smântână şi alte mâncăruri asemănătoare. Apoi, în prima săptămână din Postul 
mare nu mânca nimic şi nici nu bea cafea sau ceai. Sâmbătă mânca supă de 
legume, fără ulei însă. Iar în ceea ce priveşte celelalte zile, mânca fără ulei lunea, 
miercurea şi vinerea. În Săptămâna mare, când îi pregătea legumele, îi spunea să le 
gătească separat, adică sau numai morcovi, sau sfeclă, sau cartofi, astfel încât să nu 
fie amestecate. Bineînţeles, fără ulei. 


În Postul Crăciunului (Naşterii Domnului), nu mânca nimic în ultima săptămână, 
iar lunea, miercurea şi vinerea mânca fără ulei. Olga Semeniuk îi aducea ea însăşi 
mâncarea şi stătea cu el cât mânca, pentru ca nimeni să nu se atingă de mâncare. 
Dacă, dintr-un motiv oarecare, nu putea să facă acest lucru, mâncarea era pregătită 
de Anna Nikolaevna Cijoff, o fecioară cu o viaţă sfântă, care a murit de curând, 
acum numai două luni, în San Francisco. Sora ei, Sofia, încă mai trăieşte. 


lată un exemplu de cum se încerca să fie otrăvit. Odată, după Liturghia de Paşti, 
după ce consumase Sfintele Daruri şi ieşise afară să pună capăt postului, a vomitat. 
Anna Cijoff a strâns vărsătura şi a îngropat-o în grădină. Aceste lucruri s-au 
întâmplat în faţa tuturor. 


Ținând cont de ceea ce ne-a spus mai târziu părintele Petru Triodin, este foarte 
posibil ca vinovatul să fi fost preotul Medvedev. Se pare că cel care l-a otrăvit a 
fost un preot, dacă a vărsat după ce a consumat Darurile, fiindcă otrava a fost pusă 
în zapeefka [un vas cu vin şi apă folosit la curățirea potirului] sau chiar în potir. 
Împăratul Alexandru III a fost otrăvit într-un mod asemănător, de doctorul Zaharin, 
care mai apoi a venit în America şi chiar s-a lăudat cu lucrul acesta. 


Olga Ivanovna Semeniuk era preşedinta comitetului de femei care a ajutat la 
înfiinţarea orfelinatului. Doamnele, dându-și seama că ideea fericitului loan de a 
întemeia un orfelinat era cu neputinţă de realizat, s-au împotrivit la început. Însă 
Olga a început să meargă din uşă în uşă, la toate pieţele, la băcan, la brutar etc. şi 
aceştia trimiteau alimente. Apoi au fost găsiţi binefăcători şi astfel a fost început 
orfelinatul. Doamnelor din comitet le fusese teamă să înceapă fără nici un fel de 
fonduri, fără nici un ban de fapt. 


În legătură cu acest preot Medvedev, părintele Petru Triodin ne-a povestit ce 
persoană respingătoare era. În vremea tulburărilor bisericeşti de la începutul anilor 
1960, a publicat în ziarul rusesc „Apusul” calomnii îngrozitoare la adresa 
fericitului Ioan. Însă la sfârşitul vieţii, l-a rugat pe fericitul Ioan să îl ierte şi 
bineînţeles că Vlădica s-a bucurat foarte tare. 


Medvedev şi editorul „Apusului” fuseseră vrăjmaşi fățişi ai fericitului loan. 
Medvedev avusese un comportament scandalos în Shanghai. 


Olga Ivanovna Semeniuk ştia multe lucruri despre episcop. Când acesta a sosit 

în Shanghai, i-au pregătit cearşafuri albe, pături etc. însă apoi au văzut că au rămas 
acolo nefolosite, aşa că au împachetat aşternuturile şi le-au trimis părinților lui, în 
America de Sud. 


Helene Y. Kontzevitch, 
Berkeley, California, 
23 ianuarie 1972 


77. Fericitul loan grabnic-ascultătorul 


După cum v-am făgăduit, vă mai scriu două întâmplări vrednice de însemnat, care 
s-au petrecut în urma rugăciunilor mele către dragul meu fericitul loan. 


În 1982, Phillip al meu, după ce a terminat tratamentul, a vrut să mergem în 
America, să viziteze toate locurile sfinte de acolo. Fiindcă mai fusese de câteva ori 


în America şi ştie destulă engleză cât să se descurce, am acceptat să îl însoțesc. 
(Bineînţeles, am făcut acest lucru mai mult pentru el, gândindu-mă că o să-i fie de 
mare folos). Cu atât mai mult, cu cât un arhimandrit îmi trimisese un cec în 
memoria iubitului meu episcop, fericitul loan, pentru a acoperi costul unui bilet; 
altminteri, desigur că nu aş fi putut merge. Adunasem cumva şi banii pentru biletul 
lui Phillip, fiindcă economisisem ici şi colo. 


Trebuie să mărturisesc că nu eram prea încântată de călătorie, îndeosebi pentru că 
era chiar înainte de Crăciun şi era prima oară când aveam să fiu departe de biserica 
mea la nişte sărbători atât de mari. Numai pentru el fusesem de acord să merg. 


S-a întâmplat însă că în ajunul plecării noastre, când trebuia să cumpărăm biletele, 
Phillip „s-a pomenit” că nu mai are bani: îi cheltuise şi nu-mi spusese nimic, 
sperând că o să apelez la economiile mele, care din păcate nu existau. Eram 
disperată şi nu ştiam ce să fac. Gândeam că o să fie un dezastru pentru echilibrul 
său sufletesc când va înţelege că nu mai plecăm. Şi atunci i-am cerut ajutorul 
dragului arhiepiscop loan: „Dragă Vladicenka, dacă tu crezi că această călătorie o 
să îi fie de folos lui Phillip, ajută-ne. Dacă nu, atunci o să îndur tot ce se întâmplă 
într-o astfel de situaţie”. 


Şi ce credeţi? Chiar în ziua aceea am primit un aviz de la poştă că sosise pe numele 
meu un mandat de 7700 de franci - exact cât îmi trebuia pentru bilet. M-am dus 
acolo cât am putut de repede, ca să văd dacă pot lua banii imediat sau dacă trebuia 
să aştept până îi transferă, cum se obişnuieşte. Banii erau însă la poştă şi îi puteam 
lua fără nici o problemă. Și mi i-au şi dat, în ciuda faptului că nu aveam nici un act 
la mine, iar actul este necesar chiar şi pentru scoaterea unei sume foarte mici. Nu 1- 
am spus nimic lui Philhp până când nu ne-am întors din America. Dar i-am 
mulțumit bunului episcop. Dragul de el, îmi vede întotdeauna necazurile şi mă 
ajută. 


În același timp, în America trebuia să cumpăr candele roşii, pentru că în Franţa nu 
avem aşa ceva. Când am fost în New York şi în alte locuri, am uitat cu desăvârşire 
de ele, deşi am văzut astfel de candele în biserici. Însă când eram în cripta 
fericitului loan, în ultima zi dinainte de plecare, exact în momentul în care am 
intrat în acea biserică mi-am amintit că am nevoie de candele. Le-am cumpărat pe 
loc, şi numai la ceva vreme după ce m-am întors în Franţa mi-am dat seama că 
fericitul loan îmi adusese aminte de ele şi că mi le oferise exact din biserica lui. 


Și iată încă o întâmplare, tot atât de însemnată. Pe când fericitul loan era cu noi, 
ne-a povestit odată despre minunea săvârşită de Arhanghelul Mihail în Hone. 


| Minunea, petrecută în secolul al 4-lea, se leagă de un izvor minunat din Frigia, de 
lângă Hierapolis, a cărui apariție fusese prevestită de Sfântul evanghelist loan 
Teologul şi de Sfântul apostol Filip, care proorociseră şi că acolo se va arăta 
Sfântul Arhanghel Mihail. Un păgân bogat, care avea o fiică mută, a fost îndemnat 
de Sfântul Arhanghel să o aducă la izvorul tămăduitor unde, prin rugăciune către 
el, aceasta a fost vindecată. Apoi tatăl, împreună cu fiica şi toată casa lui, s-au 
botezat şi au primit învăţătură de credinţă; de asemenea, el a construit în acel loc 
biserica Sfântul Mihail. Pe lângă această biserică s-a stabilit Arhip, care a slujit 
timp îndelungat acolo. În vremea sa, păgânii au vrut să inunde biserica, schimbând 
cursul a două râuri de munte, însă, la rugăciunea lui Arhip, a apărut Sfântul 
Arhanghel Mihail, care a crăpat cu sulița muntele de lângă biserică, iar apele s-au 
scurs pe acolo]. 


Mi-a dat o iconiţă din hârtie cu această minune, spunându-mi să o acopăr cu plastic 
şi mi-a arătat locul exact unde să o agăţ. Am făcut întocmai cum mi-a spus. Însă 
după plecarea părintelui Mitrofan a venit un alt preot, care a luat icoana aceea de 
pe perete şi a pus-o undeva. L-am rugat de câteva ori să mi-o înapoieze, însă mi-a 
spus că nu îşi aminteşte unde a pus-o. Am încercat mulţi ani, după plecarea la 
Domnul a fericitului loan, să găsesc o icoană asemănătoare aceleia, însă nu am 
reuşit. Apoi, acum doi ani, mergând la biserică să aprind candelele, mi-am amintit 
că peste câteva zile avea să fie sărbătoarea minunii săvârşite de Arhanghelul 
Mihail în Hone. 


Fără să-mi dau seama ce fac, am spus spontan: 
- Dragă Vladicenka, poţi să mă ajuţi să găsesc icoana aceea? 


Şi chiar în acea zi am primit o scrisoare de la Ieromonahul T., în care era această 
icoană. Am acoperit-o imediat cu plastic şi am agăţat-o în locul pe care mi-l arătase 
fericitul loan. ŞI vă puteţi imagina ce bucurie a fost pentru mine, ce fericire. 


Vă rog să mă iertaţi pentru că scrisoarea este atât de lungă, însă nu sunt în stare să 
scriu scrisori scurte. Să o corectaţi dumneavoastră. Domnul nostru şi Sfânta Sa 
Maică, pentru rugăciunile dragului şi neuitatului nostru Ierarh loan, să vă aibă în 
pază! 


Cu dragoste întru Domnul, 
nevrednica Zinaida Julem, Paris, 
Franţa, 

10/23 decembrie 1986 


78. Ajutor pentru mănăstirea Lesna 


Nota editorului: Mai multe persoane din Franţa, precum şi măicuţele de la 
Mănăstirea Lesna ne-au informat adesea despre intervenția fericitului loan în 
vieţile lor personale, ca şi despre ajutorul dat la găsirea noului loc al mănăstirii, în 
Provemoni. 


Dragi Părinţi, în scrisoarea domniilor voastre, din 14/27 ianuarie, ne rugaţi să vă 
povestim cum ne-a ajutat arhiepiscopul loan Maximovici să găsim noul loc pentru 
mănăstirea noastră. Mă tem însă că, deşi credem cu tărie că arhiepiscopul loan a 
săvârşit multe minuni, nu putem dovedi că aceasta a fost tot o minune. 


lată povestea venirii noastre în Provemont. Şiţi probabil că mănăstirea noastră 

a fost întemeiată acum aproape o sută de ani (în 1885), cu binecuvântarea stareţului 
de la Optina, Ambrozie şi a Sfântului loan din Kronstadt - avem o scrisoare a 
acestuia din urmă în care spune: „Am ajutat şi voi ajuta întotdeauna mănăstirea 
Lesna”. 


Ei bine, când am reuşit să scăpăm din Iugoslavia comunistă, am avut voie să 
plecăm, dar nu şi să luăm bani cu noi; aşa că am ajuns la Paris fără nici un ban. Am 
fost găzduite de nişte călugăriţe catolice vreme de patru luni, până când nişte 
călugări catolici, care aveau o casă în Fourqueux, ne-au închiriat-o cu 15.000 de 
franci pe lună. 


Unul dintre prietenii noştri ruşi a întrebat-o pe stareţa noastră (maica Teodora, care 
a răposat în 1976) cum are de gând să plătească această chirie. Matuşka 1-a răspuns 
liniştită: 
- Nu am nici cinci, nici cincisprezece mii, aşa că îmi este indiferent cât trebuie să 
plătesc. 


- Dar pe ce contaţi? a întrebat-o el. Trebuie să vă bizuiţi pe ceva real. 


- Contez pe singurul lucru real din lumea aceasta, a spus matuşka, pe ajutorul 
Domnului nostru, al Stăpânei noastre şi al Sfinților - eu sunt realistă, nu 
dumneavoastră! 

S-a dovedit că matuşka a avut deplină dreptate - totdeauna am putut plăti chiria. 


După câțiva ani, când arhiepiscopul loan era deja în Franţa, proprietarii noştri ne- 
au spus că trebuie ori să cumpărăm casa din Fourqueux, ori să o părăsim. Am 
adunat o parte din banii necesari când, brusc, călugării s-au răzgândit. Insă, între 


timp, arhiepiscopul loan a trebuit să plece din Versailles. Nu puteam îngădui ca 
Vlădica al nostru să nu aibă adăpost, aşa că i-am dat toţi banii pe care îi adunasem 
şi cu aceştia şi cu banii pe care îi avea şi el şi-a cumpărat o casă în Paris, unde era 
loc şi pentru o biserică. Apoi a plecat în State şi a murit brusc, fără să ne dea înapoi 
toţi banii pe care îi dădusem. 


Pe 19 decembrie, ziua Sfântului loan din Kronstadt, ni s-a spus să plecăm din 
Fourqueux, pentru că terenul era rechiziţionat de autorităţi. 


Maicile bătrâne, care îl cunoscuseră personal pe Sfântul loan şi îşi aminteau de 
venirea sa la Lesna, ne-au spus că nu trebuie să ne îngrijorăm - batiuşka avea să ne 
dea cu siguranţă ceva mai bun decât Fourqueux - numai că nu aveam bani să 
plătim. Însă banii au început să vină în chip minunat. Eram sigure că erau trimişi 
de Stăpâna noastră şi de Sfântul Ioan din Kronstadt, dar şi de Vlădica Ioan, care îşi 
plătea datoria; însă, după cum vedeţi, nu putem dovedi ajutorul acestuia din urmă, 
şi nici măcar să atribuim toate acestea numai rugăciunilor sale, deşi ştim că se 
roagă întotdeauna pentru noi. 


EI ne-a dat o dovadă minunată a grijii sale iubitoare în chiar ziua morţii sale. În 
acea zi, ne-a trimis o scrisoare (expediată, bineînţeles, înainte de Liturghie) care 
cuprindea doar aceste puţine cuvinte: „Vă trimit binecuvântarea mea tuturor şi 
fiecăreia dintre voi în parte”. Suntem încredințate că ştia că avea să moară în acea 
ZI Şi ne-a trimis ultima sa binecuvântare. 


Vă rugăm să ne blagosloviți şi să ne pomeniți în sfintele rugăciuni ale domniilor 
voastre. Cu dragoste întru lisus Hristos, 


Stareța Magdalina şi toate maicile, 
Provemont, Franţa 
22 ianuarie/4 februarie 1951 


79. Înainte-văzătorul 


Pe când fericitul loan era plecat de acasă din Versailles, Lydia S. a murit în 
Medon, lângă Paris. Una dintre maicile de la noi de la mănăstire a venit să citească 
Psaltirea pentru răposată. 


Când Vlădica s-a întors la Versailles, secretarul său, P.S. 
Lopucin, a început să-i povestească: 
- In Medon a murit... 


Episcopul l-a întrerupt şi a spus: 
- Da, ştiu: Lydia. Şi o maică de la mănăstirea Lesna a citit Psaltirea. Exact aşa 
fusese. 


80. Sfântul 


Intr-un spital din Paris era o bolnavă, Alexandra Lavrentievna Y., despre care 1 
s-a vorbit episcopului. EI a transmis mesajul că o să vină să o împărtăşească. 


Fiind într-un salon comun unde erau cam patruzeci-cincizeci de persoane, ea s-a 
simţit stânjenită faţă de franțuzoaice că o să fie vizitată de un episcop ortodox 
înveşmântat în haine ponosite şi desculț pe deasupra. 


După ce Vlădica a împărtăşit-o şi a plecat, franțuzoaica din patul alăturat i-a spus: 

- Ce binecuvântată sunteţi că aveţi un asemenea îndrumător spiritual. Sora mea 
locuieşte în Versailles şi când i se îmbolnăvesc copiii îi scoate afară, pe strada pe 
unde trece de obicei episcopul, şi îl roagă să îi binecuvânteze. Și, întotdeauna după 
aceea, copiii se fac imediat bine. Noi îl considerăm un sfânt. 


81. Tămăduitorul 


Un preot romano-catolic, care vizita bolnavii din Versailles, venea adesea la 
fericitul loan, cerându-i să se roage sau să îi viziteze pe fiii săi duhovniceşti, 
crezând că aceştia vor fi vindecaţi datorită acestor lucruri, ceea ce adesea se şi 
întâmpla. 


Vă rugăm să ne blagosloviţi şi să ne pomeniţi în sfintele rugăciuni ale 
domniilor voastre. 


Cu dragoste întru lisus Hristos, 
Cu respect adânc, 

nevrednica monahie Anna, 
Mânăstirea Lesna, 

Provemont, Franţa, 

13/26 iulie 1977 


$2. Lumină necreată 


O maică bătrână de la Lesna mi-a povestit următoarea întâmplare: Pe când ea şi 
celelalte maici locuiau la Lesna, fericitul loan venea adesea la o anumită icoană din 


biserică, cea cu Maica Domnului de la Iveron, care se pare că îi plăcea foarte mult 
şi în faţa căreia obişnuia să se roage. 


Odată, când se ruga astfel înaintea acelei icoane, maica a intrat şi a văzut că... 
Fericitul loan era învăluit de o lumină strălucitoare şi nu stătea pe pământ, ci 
deasupra lui! 


Zinaida V. Julem, 
Paris, Franţa, 1978 


83. Tămăduirea unei infecţii interne 


Am avut destulă vreme, în îndelungata mea colaborare cu arhiepiscopul loan, să 
îmi dau seama că este un mare rugător şi drept. Eu am lucrat mai mulţi ani ca 
epitrop şi secretar. 


Pe lângă faptul că era răspunzător de Eparhia Europei Apusene, Ierarhul avea în 
păstorire şi Biserica Ortodoxă Franceză de rit apusean, care era şi încă este foarte 
defăimată. În timpul vieţii arhiepiscopului, s-au înmulţit acuzaţiile împotriva sa din 
cauză că sprijinea această Biserică. 


Când a fost trimis în Eparhia Americii Apusene, înainte de a pleca la San 
Francisco, mi-a poruncit să rămân în Biserica Ortodoxă Franceză, să ţin legătura cu 
ei şi chiar să slujesc ca ipodiacon. 


Administrația Eparhiei Europei Apusene a fost reorganizată şi s-a mutat la Geneva. 
Arhipăstorul ei, încă de când era episcop vicar, fusese totdeauna împotriva 
arhiepiscopului loan. Părintele Mitrofan, care rămăsese în Franţa după plecarea 
arhiepiscopului loan, s-a dus şi el la San Francisco. Apoi B.N. Trezvinski a plecat 
din Paris şi la scurtă vreme după aceea arhiepiscopul loan a murit pe neaşteptate în 
Seattle. 


În 1971, în septembrie, m-am îmbolnăvit foarte grav. Am fost operat imediat. 
Chirurgul a spus că nu era cancer al intestinelor, ci un caz foarte grav de intoxicație 
cu bilă; în acelaşi timp am avut o criză de apendicită. Noaptea aceea, după 
operaţie, a fost absolut critică. Şi eu, şi personalul medical am crezut că nu o să 
mai trăiesc până dimineaţa. Îmi verificau încontinuu tensiunea, îmi pierdeam 
cunoştinţa şi apoi îmi reveneam şi tot timpul mă rugam fierbinte arhiepiscopului 
loan să se roage pentru mine ca să se facă voia Domnului. Prin rugăciunile lui, nu 
am mai avut căderi de tensiune, dimineaţa am început să mă mişc şi am 


supravieţuit. Şi apoi mi-au revenit toate: sănătate, putere, energie - şi mă simţeam 
de parcă întinerisem cu douăzeci de ani. 


Acum câteva zile am avut un vis. L-am văzut pe arhiepiscopul loan, care nu era 
înveşmântat complet, ci avea numai epitrahilul, crucea şi panaghia. În mâna stângă 
ținea o cârjă - obişnuita cârjă neagră, folosită de episcopi în afara slujbelor 
bisericeşti. Am recunoscut îndată acel epitrahil. Pe cap nu purta mitră, ci o 
camilafcă neagră. M-a binecuvântat cu mâna dreaptă, apoi mi-a arătat cu aceeaşi 
mână să continuu să merg pe aceeaşi cale pe care mi-o arătase când a plecat la San 
Francisco - adică să merg pe calea Bisericii Franceze Ortodoxe. 


Fiind din nou sănătos, am înțeles că nu trebuie să stau şi să fiu inactiv ci, 
dimpotrivă, să-mi reîncep lucrarea pentru aceleaşi scopuri. Aceasta este calea mea. 
După cum este scris în a doua epistolă a Sfântului Pavel către Timotei: „Lupta cea 
bună m-am luptat, călătoria am săvârşit, credinţa am păzit”. L-am apărat pe dreptul 
arhiepiscop loan. Se pare că aceasta este calea mea. Vă rog să vă rugaţi pentru 
mine. 

Vladimir Grabbe 

Bolonia, Franţa, 

septembrie 1972 


84. Tămăduire de difterie 


Dacă veţi sta de vorbă cu ruşii din Shanghai, oricare dintre ei vă va spune că era 
preferatul lui Vlădica; şi ei chiar cred lucrul acesta. Este cu neputinţă să nu crezi 
aşa ceva, fiindcă atunci când Vlădica se uita la tine, erai singurul copil din faţa lui, 
erai iubirea lui, totul. Atât de preocupat de tine era. Nu era doar superficialul: „Eşti 
unul dintre fiii mei”. Era dragoste adevărată. 


Am trăit într-adevăr ceva neobişnuit în legătură cu Vlădica. La acea vreme eram o 
fată foarte, foarte tânără şi mă îmbolnăvisem de difterie. A venit doctorul şi casa a 
trebuit să fie pusă în carantină. Părinţii mei au încercat să mă ducă la spital, dar 
spitalul era plin. Îmi amintesc că oscilam între două stări, pierzându-mi şi 
recăpătându-mi cunoştinţa. 


Trecând prin faţa catedralei, m-am gândit: „Am pierdut slujba, n-am fost azi la 
slujbă”. Şi următorul lucru pe care mi-l amintesc este că eram la spital şi a ieşit o 
asistentă, care a spus: 

- Nu avem paturi. Luaţi-o înapoi. 


Aşa că părinții mei m-au adus înapoi acasă şi în cea mai mare parte a timpului 
eram în comă. Apoi am avut un vis ciudat, că alunecam în sus şi în jos pe nişte 
pante. 

Mama m-a trezit şi mi-a spus: 

- A venit Vlădica! 


Iar eu m-am gândit: „Ce vrea? Vreau să dorm”. M-am uitat la el şi el a spus: 
- Ce se întâmplă cu tine? Ai face orice numai să nu vii la slujbă. 


Tot uitându-mă la el, i-am spus: 
- Vreau să dorm. 


- Nu poţi să dormi, a spus el, trebuie să-ţi spun o glumă. 


De-abia îmi mai puteam ţine ochii deschişi. Nu înţelegeam ce se întâmplă: avea de 
gând să-mi spună o glumă? Stătea acolo şi râdea şi, mă credeţi sau nu, a spus 
glumă după glumă până când, uitându-mă la el, am început să râd pentru că toată 
situația era amuzantă. Şi când am râs, am râgâit. 


EI a chemat-o pe mama şi i-a spus: 
- Acum este bine. Să o curăţaţi. 
Mama mi-a curăţat gura. Totul se rupsese şi puteam din nou să respir. 


După ce m-a curăţat mama, el mi-a pus mâna pe frunte şi a spus: 
- Acum că ai râs la gluma mea, poți să dormi. 


Până acum câţiva ani nici măcar nu mi-am dat seama că aceasta a fost o minune. 
Singura urmă a difteriei a fost că vocea mea s-a îngroşat puţin, însă în afară de 
acest lucru, am supravieţuit. Doctorul chinez, care mă îngrijea, le spusese părinților 
mei că nu o să supraviețuiesc. 


Valentina Harvey, 
Redding, California, 
februarie 1982 


85. Tămăduire de meningită 
După al doilea război mondial, Selma (Olga) Rodukoft a făcut o formă foarte gravă 


de meningită. Doctorii erau siguri că, dacă şi-ar fi revenit cumva, ar fi rămas oarbă, 
surdă şi cu afecţiuni psihice. Arhiepiscopul loan s-a rugat pentru ea şi şi-a revenit 


complet. Acum trăieşte în Australia. Este foarte bătrână, trebuie să aibă peste 
optzeci de ani, însă a repetat această poveste de multe ori. 


Mai este apoi încă o întâmplare cu vicepreşedintele Comitetului rus de la biserică, 

Cevelov, care povesteşte următoarele: Odată, era foarte bolnavă şi arhiepiscopul a 

venit să o viziteze şi 1-a spus: „Ridică-te!”. Ea s-a ridicat şi de atunci nu a mai fost 
niciodată bolnavă. 

Blagosloviţi, 

Nadia P. Pitts, 

St. Ives, Australia, 

23 ianuarie 1987 


Nota editorului: Autoarea mărturiei de mai sus l-a cunoscut pe arhiepiscopul loan 
chiar din ziua în care a sosit în Shanghai. Fii ei i-au fost paracliseri şi martori ai 
mijlocirilor sale minunate. Mai târziu a corespondat cu el; şi este uimitor cum, 
având un program atât de încărcat, el scria nişte răspunsuri atât de meticuloase şi 
complete la toate întrebările ei. Tot ea a fost şi prima consultată când episcopul 
Sava a început să adune povestiri despre minunile săvârşite de fericitul loan. 


86. Foc din ceruri 


Bătrâna noastră monahie, maica Augusta, a scris, la rugămintea noastră, 
următoarele: „Să mă iertați că vă supăr. Am şovăit multă vreme dacă să scriu 
despre arhiepiscopul Ioan din Shanghai. Însă, pentru că sunt înaintată în ani şi pot 
să mor în curând, nu vreau să iau cu mine în mormânt ceea ce mi-a arătat Domnul 
pentru învățătură. Într-adevăr, arhiepiscopul loan avea o credinţă foarte mare. 


Am suferit mult... În 1939 mi-am trimis fiica în Italia, la soţul ei. Soţul ei a venit să 
o ia de pe vapor, a dus-o la părinţii lui, a trăit cu ea unsprezece zile şi apoi a fost 
trimis în Africa. După ce a plecat, rudele lui i-au spus fiicei mele că trebuie să 
plece de la ei. Necunoscând limba şi neavând decât şaptesprezece ani, mi-a trimis 
nişte scrisori pline de deznădejde. 


M-am rugat mult. Au trecut două luni. Mă duceam în fiecare zi la catedrala din 
Shanghai, însă credinţa mea începuse să se clatine. Aşa că într-o zi am hotărât să 
nu mă mai duc la biserică, ci să-mi vizitez prieteni; şi astfel nu m-am grăbit să mă 
scol mai devreme. 

Drumul meu trecea pe lângă catedrală şi am auzit că se cânta înăuntru. Am intrat. 
Slujea Vlădica loan. Uşile altarului erau deschise. Vlădica spunea rugăciunea 
„Luaţi, mâncaţi, acesta este Trupul Meu, şi acesta este Sângele Meu [...] spre 


iertarea păcatelor” şi după aceea a îngenuncheat şi a făcut o mătanie mare. Atunci 
am văzut Potirul cu Sfintele Daruri descoperit şi, după cuvintele lui Vlădica, de sus 
a venit o flacără care a coborât în Potir. Flacăra avea forma unei lalele, dar era mai 
mare. Niciodată în viaţa mea nu m-am gândit că voi vedea sfințirea Sfintelor 
Daruri ca o flacără. În mine a fost reaprinsă credinţa. Domnul mi-a arătat credinţa 
lui Vlădica şi mi-a fost ruşine de lhpsa mea de tărie. 


Cred că ar fi bine să adăugaţi această întâmplare biografiei vieţii arhiepiscopului. 
Numai vă rog să o corectaţi şi să o semnaţi cum credeţi de cuviinţă. lertaţi-mă şi 
mă blagosloviţi!”. 


Episcopul Sava a adăugat următoarele, cu privire la această întâmplare: „Există un 
caz asemănător în Viaţa Sfântului Serghie din Radonej, scrisă de Sfântul Epifanie 
înțeleptul, ucenicul Sfântului Serghie, la scurtă vreme după adormirea Sfântului. 


lată ce este scris în Viaţă: Odată, Sfântul Serghie slujea Sfânta Liturghie şi era 
prezent acolo ucenicul său, Simon ecleziarhul. Acesta a văzut o arătare minunată. 
EI a povestit cum, în timp ce Sfântul slujea, a văzut un foc mişcându-se de-a lungul 
Sfintei Mese, luminând masa şi tot altarul. Când Sfântul se pregătea să primească 
Sfânta Împărtăşanie, focul dumnezeiesc s-a răsucit ca o batistă şi a intrat în Sfântul 
Potir. Astfel a primit Sfântul Împărtăşania. Văzând aceste lucruri, Simon s-a 
înfiorat şi a început să tremure. 


Sfântul, coborând de la Sfânta Masă, a înţeles că lui Simon îi fusese dat să vadă 
această arătare minunată şi, chemându-l, i-a spus: 
- Fiul meu, de ce s-a tulburat duhul tău? 


Iar celălalt a răspuns: 
- Stăpâne, am văzut un lucru minunat: Harul Sfântului Duh lucrează în tine. 


Atunci Sfântul i-a poruncit: 
- Să nu spui nimănui cele ce ai văzut, până ce nu mă va chema Domnul din viaţa 
aceasta. 


lată ce spune Dimitrie din Rostov despre un alt caz: Scrie în Viaţa Sfântului 
Epifanie, episcopul Ciprului, că acest mare ierarh al lui Dumnezeu avea de la EI 
Harul de a putea vedea pogorârea Sfântului Duh asupra Sfintelor Daruri în timpul 
Jertfei celei fără de sânge. El nu oprea revărsarea rugăciunii până ce nu vedea 
pogorârea Sfântului Duh. 


Odată, pe când se ruga şi rostea rugăciunea aducerii Sfintei Jertfe, nu a văzut 
semnul venirii Sfântului Duh. Neterminând rugăciunea, a luat-o de la început, însă 
din nou Sfântul Duh nu a venit. Asemenea şi a treia oară. Nevăzând Sfântul Duh, 
s-a mirat, a început să plângă şi să Îl roage în gând pe Dumnezeu să îi arate din a 
cui vină Darurile aduse erau lipsite de Sfântul Duh. Apoi, uitându-se la diaconul 
care ţinea evantaiul în stânga sa, a văzut chipul acestuia întunecat de tulburare, 
desfigurat de parcă avea lepră. 


Atunci Sfântul i-a luat evantaiul, spunându-i cu blândeţe: 
- Fiule, nu primi Sfintele Daruri şi mergi la casa ta. 


După ce l-a scos pe diacon din sfântul altar, Sfântul Epifanie a văzut iarăşi Harul 
Sfântului Duh venind peste Darurile aduse. După ce a terminat Sfânta Liturghie, 
Sfântul l-a chemat pe diacon, întrebându-l ce fel de păcat săvârşise, care 
împiedicase venirea Sfântului Duh peste cinstitele Daruri. 


Și atunci diaconul a mărturisit adevărul, că în noaptea dinainte fusese împreună cu 
soţia sa... 


Atunci, Sfântul Epifanie, chemând toţi preoţii şi diaconii şi tot clerul său, le-a 

spus: 

- O, fiilor, de vreți să fiți vrednici să slujiți în altar, lepădaţi patimile voastre 
trupeşti, iraționale. Nu întrați în dumnezeiescul altar înlănțuiți de porniri de 
desfrânare ci ascultați de apostolul care a spus: „cei ce au femei să fie ca şi cum nu 
ar avea” (1 Corinteni 7, 29)”. 


Şi eu pot da mărturie: Când am vizitat Mănăstirea Sfânta Treime din Jordanville, 
New York, în timpul înmormântării părintelui nostru întru lisus Hristos, mitro- 
politul Anastasie, s-a petrecut următoarea întâmplare, care atunci nu mi s-a părut 
deloc ceva extraordinar. 


Eram împreună cu maica Mariamna în biserica mănăstirii. Am hotărât să primim 
Sfintele Taine ale lui Hristos şi eu m-am dus să mă spovedesc. Când m-am întors, 
maica Mariamna mi-a spus în grabă că o femele cu frica lui Dumnezeu voia să 
vorbească cu mine şi, arătându-mi-o, a plecat şi ea să se spovedească. Femeia 
aceea, pe care nu o cunoşteam deloc, a început să-mi povestească despre soțul ei, 
care era străin şi al cărui nume nu mi-l amintesc precis. Ea a adăugat că doreşte 
foarte mult să se întâlnească şi să vorbească cu arhiepiscopul loan, care venise din 
Shanghai şi locuia acum cu noi în San Francisco. Stăteam de vorbă în biserică, 
destul de departe de altar. 


Imediat după ce a terminat de spus aceste cuvinte, l-am văzut pe arhiepiscopul loan 
ieşind din altar şi venind drept spre noi. Aceste lucruri se întâmplau cu mult înainte 
de a fi citite Ceasurile înaintea Liturghiei. 


Văzându-l, i-am spus femeii: 
- lată-l pe episcop. 


Apoi m-am apropiat de amvon, i-am arătat-o pe femeie episcopului şi i-am spus: 
- Această roabă a Domnului ar dori să vorbească cu domnia voastră. 


Și deodată l-am auzit limpede spunând grăbit: 
- Ştiu, ştiu. 


M-am dat la o parte, nedorind să le stau în cale. La scurtă vreme ea s-a întors la 
mine cu ochii plini de lacrimi şi m-a întrebat: 

- Cine oare i-ar fi putut spune episcopului despre necazul meu? Episcopul mi-a 
spus că ştie tot şi că se roagă... 

Episcopul îi dăduse pe loc învățături mântuitoare femeii aceleia nefericite. 


Cu privire la această întâmplare, este interesant să notăm faptul că era cu neputinţă 
ca arhiepiscopul loan, fiind în altar, să audă discuţia noastră, căci eram — după cum 
am mai spus - destul de departe de altar şi vorbeam foarte încet. Cum a aflat de 
supărarea ei? Ce l-a făcut să vină la ea înainte pentru ca ea să aibă timp să i se 
adreseze? Lucrurile rămân, bineînţeles, neştiute. 


Oricum, această întâmplare este o nouă dovadă a înainte-vederii episcopului, de 
vreme ce nu o mai întâlnise vreodată pe femeie. Mai mult, ea arată marea grijă a 
episcopului faţă de supărările oamenilor şi mijlocirea rugăciunilor sale înaintea lui 
Dumnezeu pentru ei - în cazuri în care cei aflaţi în supărări nici măcar nu şi le 
exprimaseră faţă de el. 


Stareţa Ariadna, 
Mănăstirea Stăpâna Noastră din Vladimir, 
San Francisco, California, 1967 


87. Chemare la pocăință 


Dragi Părinţi, fericitul loan nu mijloceşte numai pentru a ne ajuta şi vindeca, ci şi 
pentru a ne învăţa lecţii preţioase: 


De curând am vizitat, împreună cu un prieten, Mănăstirea Jordanville. Am fost 
tratați foarte bine, unul dintre călugări ne-a condus prin mănăstire. El ne-a povestit 
despre sfinţii îngropaţi acolo. 


Ne-am închinat la moaştele Sfântului Serafim, ale Sfântului loan Botezătorul, ale 
Sfinților din Peşterile Kievului şi chiar la un fir din veşmântul Fericitei Născătoare 
de Dumnezeu. Ne-am rugat în biserica pictată minunat şi în cele din urmă am 
vizitat librăria, unde ni s-a dat fiecăruia dintre noi, spre marea şi neaşteptata 
noastră bucurie, o bucată dintr-un veşmânt purtat de fericitul loan. Am plecat de la 
mănăstire cu comorile noastre, minunându-ne de o asemenea revărsare de dragoste. 


S-ar putea crede că această revărsare avea să mă ducă spre fapte de binefacere, însă 
nu a fost aşa. Când am ajuns în oraş, ne-am întâlnit cu un alt bun prieten, pe care l- 
am luat deoparte şi căruia i-am povestit tot. El m-a întrebat dacă pot să-i dau o 
parte din bucata mea. I-am rupt o bucăţică foarte mică, păstrând cea mai mare parte 
pentru mine. 


Mai târziu, la despărțire, prietenul cu care fusesem la Jordanville şi-a tăiat în două 
bucata şi i-a dat o jumătate celuilalt. Imediat, eu i-am cerut înapoi bucăţica pe care 
1-0 dădusem, socotind că nu are nevoie de două bucăţi. 


Ne-am despărțit şi eu mi-am continuat călătoria spre alt oraş, unde am băgat mâna 
în buzunar după bucata mare de veşmânt pe care o aveam şi nu am mai găsit-o. Mi- 
am întors valiza cu josul în sus şi mi-am răvăşit toate hainele, căutând de cinci sau 
şase ori prin ele, însă nu era nicăieri. Am simțit atât de puternic sentimentul 
pierderii. Singura bucată care îmi mai rămăsese era cea foarte mică pe care 1-0 
dădusem prietenului meu şi pe care i-o cerusem înapoi. Am fost copleşit de 
conştiinţa zgârceniei mele. Am sunat în oraşul unde fusesem, însă bucata nu era de 
găsit nici acolo. Mi-am dat seama că fericitul loan îmi dăduse o lecţie aspră despre 
roadele zgârceniei. 


După mai multe zile, bucata a fost găsită de fiica prietenului meu, care s-a uitat la o 
iconiţă cu arhiepiscopul loan şi a observat că veşmântul său avea aceeaşi culoare 
ca o bucată de panglică cu care se jucase ea în biserică în urmă cu o zi. 


Prietenul meu s-a dus la biserică şi bucata era în mijlocul ei... ca şi cum 
arhiepiscopul loan îngăduise ca ea să fie găsită după ce m-am căit de greşeala mea. 
Când mi s-a înapoiat bucata, am tăiat-o imediat în două şi i-am dat o jumătate unui 
alt prieten. Am jumătate din bucata mare şi bucăţica cealaltă în colțul meu cu 


icoane, dar bucăţica îmi aminteşte tot timpul de mijlocirea iubitului Sfânt pentru 
mântuirea sufletului meu. 


Al dumneavoastră în lisus Hristos, 
I.M. 

Atlanta, Georgia, 

3 februarie 1987 


88. Auzirea chemării unui moribund 


In a patra săptămână a Postului mare, după Liturghie, s-a apropiat de mine o 
doamnă care mi-a dat un plic închis, spunându-mi că acesta conţine ce a scris ea 
despre răposatul nostru arhiepiscop loan. 


Înainte de a părăsi Vancouver-ul, am desfăcut scrisoarea şi am citit o dovadă 
limpede a înainte-vederii fericitului loan... Mai târziu, am sunat-o pe acea doamnă, 
rugând-o să-mi confirme că în scrisoare era adevărul despre întâmplarea descrisă, 
ceea ce a şi făcut. 


Este vorba despre Helen Mihailovna Brynner, o femeie care se trăgea dintr-o 
familie cunoscută a Rusiei pre-revoluționare. Era o familie bogată, de milionari, şi 
foarte bine cunoscută de toți ruşii din Extremul Orient. Bineînţeles, Helen 
Mihailovna şi-a pierdut toată bogăţia materială din Rusia, însă în locul acesteia a 
dobândit bogății duhovniceşti, care nu se pot compara cu cele materiale. [A fost 
mătuşa celebrului star de cinema Yul Brynner.] 


Iată ce mărturiseşte această slujitoare a Domnului, în scrisoarea menţionată mai sus 
[Cele de mai jos au fost scrise de către episcopul Sava (vezi Pravoslavnic Rus, 
1971, nr. 19, pag. 6)]: Aceste lucruri s-au petrecut în Shanghai, în 1948. Locuiam 
chiar lângă Spitalul Frăției Ortodoxe Ruse. O asistentă de acolo venea în fiecare zi 
la mine ca să-mi facă injecții. Eram bolnavă. Într-o zi a venit foarte agitată şi mi-a 
povestit ce se întâmplase în noaptea aceea, când fusese de gardă. Pe la ora trei 
dimineaţa a fost chemată la un om grav bolnav, care a rugat-o să îl cheme imediat 
pe fericitul loan, pentru că îi era foarte rău. Simţea că va muri şi a cerut să vină 
episcopul ca să îl împărtăşească. Afară era o furtună puternică: se dezlănţuise un 
taifun şi ploua torențial. Vântul dobora cablurile electrice. Asistenta 1-a spus 
muribundului că nu îi poate îndeplini rugămintea pentru că telefonul nu merge, ea 

este singură în tot spitalul şi îi este cu neputinţă să plece. Bolnavul s-a întristat şi 
repeat încontinuu că trebuie să-l vadă imediat pe episcop. Atunci ea i-a făgăduit că 


îndată ce soseşte o altă asistentă, la ora şase, o să alerge fără întârziere la episcop şi 
o să îi transmit rugămintea lui. 


Apoi, deodată, cam după treizeci-patruzeci de minute, s-a auzit o bătaie foarte 
puternică în poarta spitalului. 


La întrebarea paznicului adormit: „Cine-i acolo?”, s-a auzit răspunsul: 
- Deschideţi poarta! Sunt Episcopul loan - sunt chemat, sunt aşteptat. 


Paznicul 1-a deschis. Episcopul a traversat repede curtea şi a intrat în spital. 


Văzând-o pe asistentă, care i-a deschis uşa, a întrebat-o: 
- Unde este aici un om foarte bolnav care mă aşteaptă? Duceţi-mă la el! 


Am citit în articolele domniei voastre, dragă Vlădica [Sava], descrierile multor 
cazuri de vindecări minunate şi de înainte-vedere a răposatului arhiepiscop loan şi 
de aceea v-am scris această întâmplare adevărată: cum fericitul loan a auzit gândul 
şi nevoia celui grav bolnav şi a venit noaptea să răspundă chemării lui, prin vântul 
acela îngrozitor, udat până la piele de ploaia torențială. 


Fără îndoială, aceasta este încă o dovadă palpabilă a darului înainte-vederii pe care 
îl avea arhiepiscopul loan. 


Helen M. Brynner, 
Postul Mare, aprilie 1971 


89. Ajutor după o operaţie la plămâni 


Intorcându-mă acasă dintr-o călătorie în Vancouver, B.C., am găsit o scrisoare de 
la un prieten, un inginer care locuieşte în San Francisco, cu data de 5 aprilie a 
acestui an (1971). 


Printre alte lucruri, îmi scrie următoarele: „La cazurile de ajutor venit prin 
rugăciunile arhiepiscopului Ioan, s-a mai adăugat încă unul. Unul dintre cântăreții 
din corul bisericii din Burlingame [California] a suferit joi o operaţie prin care i s-a 
scos un plămân. Sâmbătă, soţia sa, o prietenă pe care o cunoşteam din China, ne-a 
sunat şi, plângând, ne-a spus că rana nu se vindecă şi că nici după două zile nu i s-a 
oprit hemoragia. 


I-am spus că trebuie să vină imediat [în cripta fericitului loan] şi noi toți o să fim 
acolo şi o să slujim un parastas pentru arhiepiscopul Ioan. 


Parastasul a avut loc la ora trei şi jumătate după-amiază. Când s-a întors la spital 
după parastas, i s-a spus că hemoragia s-a oprit şi că viaţa soţului ei nu mai este în 
pericol. Acum bărbatul este deja acasă; şi, deşi îşi revine foarte încet, totuşi nu a 
murit, cum se aşteptaseră doctorii. 


Părintele Mitrofan, care slujeşte parastase la racla arhiepiscopului loan, vă poate 
povesti despre mai multe cazuri asemănătoare... 


Datorită eforturilor noastre, Cripta este acum mai mare; iar iconarul Pimen 
Sofronov a realizat deja trei picturi murale - icoane în mărime naturală cu lisus 
Hristos, Golgota şi Acoperământul Preasfintei Maici a Domnului. Până la Paşti va 
fi aproape gata. 


Foarte mulți oameni vin să se roage înăuntru. Se vând lumânări, pe care oamenii le 
aprind la icoane - în valoare de mai mult de o sută de dolari pe săptămână. Este de 
netăgăduit că în timpul vieţii fericitului loan au fost foarte multe cazuri de ajutor 
minunat. Însă faptul că au început să se petreacă vindecări minunate la mormântul 
său după moarte aduce într-adevăr foarte mare alinare. 


Domnul a spus: „Spre cine voi căuta, fără numai spre cel blând şi smerit cu inima, 
care tremură de cuvintele mele?” (Isaia 66, 2). Nu era oare fericitul loan chiar 
aşa?”. 


Episcopul Sava, 
Postul mare, aprilie 1971 


90. Ajutor într-o infecţie respiratorie 


Pe când eram în San Francisco (continuă episcopul Sava), într-o zi, după 
Dumnezeiasca slujbă din noua catedrală, m-a dus acasă cu maşina un fost membru 
al Consiliului parohial al Catedralei, domnul Viktor Şakaloff. Pe drum mi-a 
povestit cum băieţelul său Dimitri, căruia îi spuneau Dima, s-a îmbolnăvit la doi 
ani şi jumătate. L-au dus la spital, unde doctorii i-au găsit un virus străin: cu alte 
cuvinte, sistemul respirator era infectat. Infecția a început să se răspândească şi 
băieţelul se sufoca şi suferea îngrozitor. Apoi, doctorii au spus că numai 
rugăciunea poate fi de ajutor, pentru că ei nu pot face nimic. 


Şakaloff, tatăl copilului, s-a îngrozit. A telefonat îndată la Orfelinatul Sfântul 
Tihon din Zadonsk şi a cerut să vorbescă cu arhiepiscopul Ioan. I s-a spus că 
episcopul slujeşte şi nu poate veni la telefon. Atunci a plecat imediat de la spital şi 
a alergat la orfelinat. Până să ajungă el, ierarhul intrase la o întrunire a Consiliului 
parohial. 


Când l-a văzut pe Şakaloff, s-a dus imediat la el, i-a pus mâna pe umăr şi 1-a spus: 
- Viktor, mergi acasă, mergi acasă - m-am rugat. 


Domnul Şakaloft s-a dus acasă, cerându-le altora să se roage pentru salvarea fiului 
său. 


Dimineaţa devreme, s-a dus la spital şi s-a întâlnit cu doctorii, care aveau chipuri 
fericite! Ei i-au spus că s-a petrecut o minune, pe care nu o pot înţelege: băieţelul 
începuse pur şi simplu să respire normal, fără nici o piedică. 


Peste trei-patru zile, tatăl şi-a luat băiatul acasă, cu desăvârşire sănătos. 


Șakaloff mi-a mai spus că într-o zi, cam după un an şi jumătate, când băiatul avea 
deja patru ani, arhiepiscopul loan a slujit în biserica din Burlingame şi l-a văzut pe 
fiul lui Şakaloft în mulţime. 

- Dima, Dima, l-a strigat el, vino să-mi ţii cârja! 


Dima s-a dus la el şi i-a ţinut cârja tot timpul cât a durat slujba. 


Și atunci Şakaloff a dat mărturie: 
- N-au decât să-l defăimeze cât vor pe arhiepiscopul loan: eu sunt încredinţat că în 
primul rând prin rugăciunile lui a fost salvat fiul meu de la moarte. 


Viktor Şakalofj, 
aprilie 1971 
9]. Salvarea a două vieţi 


O doamnă în vârstă (cam de şaptezeci de an1), o bună creştină din San Francisco, 
mi-a povestit amănunţit tămăduirea ei minunată, rugându-mă numai, dintr-un 
motiv special, să nu îi pomenesc numele. 


Odată, ducea nişte cutii şi pachete la poştă. Intrând în clădire, a alunecat fundcă 
podeaua era umedă şi alunecoasă. A căzut cu faţa în jos şi pieptul ei, lângă mâna 


dreaptă, s-a lovit de o cutie. După ceva vreme a observat că sub vânătaie a apărut o 
gâlmă de mărimea unui măr care, cu timpul, a început să o stingherească. 


A vorbit despre acest lucru cu o altă doamnă, al cărei fiu fusese vindecat de o boală 
îngrozitoare prin rugăciunile arhiepiscopului loan, nici un doctor neputând să îl 
ajute în boala lui incurabilă. Această doamnă a sfătuit-o deci să îi scrie arhiepis- 
copului loan şi să îi ceară să se roage pentru ea. La acea vreme, arhiepiscopul loan 
locuia în Franţa şi nu se mutase încă în San Francisco. 


Și aşa, ea a început să-i scrie o scrisoare. A scris jumătate din ea şi apoi s-a oprit, 
gândindu-se: „Nu este bine să îi scriu aşa în grabă arhiepiscopului loan - trebuie să 
mă gândesc bine, ca să o scriu cum trebuie”. Şi astfel, scrisoarea nu a fost 
terminată niciodată. 


Nu la multă vreme după aceea, arhiepiscopul loan a venit pentru o lună sau două în 
San Francisco. Intr-o zi, slujea într-o biserică. După slujbă, doamna bolnavă a venit 
la el ca să ia binecuvântare. 


Episcopul a binecuvântat-o, apoi i-a ţinut mâna un timp, s-a uitat cu atenţie în ochii 
el şi a întrebat-o: 

- Dumneavoastră mi-aţi scris? 

- Nu, Prea Sfinţia voastră, a răspuns ea, nu v-am scris. 


După câteva zile era din nou în biserica unde slujea fericitul Ioan şi iarăşi, când s-a 
apropiat să 1a binecuvântare |cum făcea toată lumea la sfârşitul slujbei], el a 
întrebat-o a doua oară dacă 1-a scris. ŞI, la fel ca înainte, ea i-a răspuns că nu. Era 
foarte uimită: cum ştia fericitul loan că ea începuse să-i scrie o scrisoare, de vreme 
ce nimeni nu ştia acest lucru? Am uitat să o întreb de ce i-a răspuns fericitului loan 
că nu i-a scris: fiindcă nu a expediat scrisoarea sau fiindcă a fost surprinsă şi nu a 
spus că începuse să scrie, dar nu a terminat şi nu a expediat scrisoarea? 


După câteva zile, durerea s-a întețit foarte mult şi a silit-o să meargă la arhiepiscop 
ŞI să îi ceară să se roage pentru ea. Presupun că s-a dus să-l vadă la Orfelinatul 
Sfântul Tihon din Zadonsk. 


A vorbit foarte puţin, spunându-i: 

- Sfinte Vlădica, sunt foarte bolnavă. Vă rog, rugaţi-vă pentru mine! 

- O să mă rog, i-a răspuns arhiepiscopul. 

După aceea s-a întors acasă. În seara aceea, înainte de a se culca, a observat că 
gâlma ieşise în afară. Dimineaţa, când s-a sculat - exact în clipa aceea - umflătura 


s-a spart şi sângele a ţâşnit cu putere. A fost dusă la spital, unde a fost examinată 
de o doctoriță rusoaică; aceasta a fost foarte uimită şi a sfătuit-o să se opereze 
imediat, ceea ce a şi făcut. 


După două luni, doctoriţa aceasta 1-a spus că are cancer într-o formă foarte agresivă 
şi că, după experienţa medicală, ar fi trebuit să mai trăiască cel mult trei-patru zile 
după operaţie sau, în mod excepţional, treizeci-patruzeci de zile. Însă faptul că mai 
trăia era o minune! 


Încheindu-şi povestirea, ea mi-a spus: 

- Vedeţi, Prea Sfinţia voastră (Sava), au trecut deja cinci ani de la operaţie şi sunt 
încă în viaţă şi nu mă mai deranjează nimic legat de operaţie şi de cancer. Cred cu 
tărie că operația a reuşit atât de bine numai datorită rugăciunilor răposatului 
arhiepiscop loan. 


Când îmi povestea aceste lucruri fericitul loan plecase deja în Ceruri. Era anul 
trecut, nu cu mult după adormirea arhiepiscopului: nu-mi amintesc dacă era după 
înmormântare sau la patruzeci de zile după moarte, când m-am dus iarăşi la San 
Francisco, la parastas. 


Sora cumnatului meu, din Canada, a fost pur şi simplu adusă la viaţă din moarte 
sigură de rugăciunile arhiepiscopului loan. Arhiepiscopul a vizitat-o foarte des în 
spital, unde zăcea cu ambii plămâni sfâşiaţi, coastele rupte şi suferind îngrozitor. 
Avusese un accident de maşină. Când a fost internată prima dată în spital, avea 
chipul umflat ca o pernă, aşa încât nu i se vedeau ochii, dar era conştientă. Când 1- 
am spus că fericitul loan este lângă ea, şi-a desfăcut pleoapa cu degetele şi l-a 
văzut. Apoi 1-a apucat mâna şi a apăsat-o pe buze - căci nu putea vorbi din cauza 
tubului din gâtul său sfâşiat. Din crăpături (ce avea ea în loc de ochi) s-au scurs 
lacrimi de bucurie. 


După acea, primă dată, episcopul a vizitat-o de mai multe ori şi ea a început să-şi 
revină. Odată, ne-am dus acolo şi - îndată ce am intrat în salonul comun al 
spitalului municipal, unde erau pacienţii care aveau nevoie de terapie intensivă - 
fericitul loan, care încă nu auzise nimic, ne-a spus: 

- Mousia este într-o stare critică acum. 


Apoi s-a dus la ea, a tras perdelele şi s-a rugat vreme îndelungată la căpătâiul ei. 
Intre timp au venit doi doctori şi i-am întrebat fără ocolişuri: cât de critică este 
starea ei şi dacă să-i spunem fiicei sale - căreia îi ascunsesem că mama ei avusese 


un accident de maşină ca să nu o mâhnim prea tare - să vină din Canada? Ambii 
doctori mi-au răspuns: 

- Vă priveşte dacă o chemaţi sau nu pe fiica ei, dar nu garantăm că o să mai 
trăiască până dimineaţă... 


Slăvit să fie Domnul - după noaptea aceea, nu numai că a supravieţuit, ci s-a făcut 
ŞI bine şi s-a întors în Canada. 


După moartea fericitului nostru arhipăstor, mi-a scris exprimându-și dragostea şi 
recunoştinţa pentru el. Mi-a spus că este sănătoasă, la un an după cele întâmplate. 
Împreună cu sora ei, care era la volan când s-a petrecut accidentul, ne-a spus 

că ele cred că, fireşte, rugăciunea fericitului loan a salvat-o. Numele ei este Maria 
Tuscia. 


Episcopul Sava, 
mai 1967 


92. Tămăduirea unui braţ paralizat 


Eu, Alexandra Iliinicina Mullins, dau mărturie despre vindecarea braţului meu 
deformat, paralizat, prin rugăciunile fericitului loan (Maximovici). 


Totul a început în 1964, când braţul a început să mă doară îngrozitor. Imediat am 
cerut ajutorul doctorilor. Diferiţi medici au folosit diferite metode, dar nimic nu a 
fost de folos. Braţul nu se mai îndoia din cot şi bineînţeles că nu mai puteam ţine 
un serviciu. Având credinţă în puterea rugăciunilor fericitului nostru loan, i-am 
cerut de câteva ori să se roage pentru mine, însă cu siguranţă ierarhul voia să îmi 
încerce credinţa în Dumnezeu. 


De fiecare dată mă binecuvânta şi îmi spunea: 

- Roagă-te la Dumnezeu. 

A trecut un an. Mă gândeam că deja devin infirmă, de vreme ce toate tratamentele 
doctorilor nu reuşiseră să mă ajute. Atunci i-am cerut din nou ajutorul episcopului, 
să îl roage pe Domnul şi să îmi atingă braţul suferind. Episcopul, ca întotdeauna, a 
devenit foarte serios: şi-a ridicat ochii la cer, şi-a pus mâna pe locul care mă durea 
ŞI a început să se roage. 


Cu credinţă tare şi cu nădejde, mă rugam şi eu Domnului Dumnezeu. Și aşa au 
trecut câteva zile şi braţul meu deformat a devenit flexibil şi am început să lucrez. 


Un sentiment de adâncă recunoştinţă faţă de Domnul Dumnezeu şi de vrednicul 
Său slujitor şi rugător mă îndeamnă să fac cunoscută tuturor credincioşilor această 
minune săvârşită prin rugăciunile iubitului nostru arhiepiscop loan. 


Alexandra Mullins, 

12558 - 13th Ave. 

San Francisco, California, 
25 iulie 1968 


93. Ajutor pentru găsirea unui loc de muncă 


„Nu fi necredincios, ci credincios” (loan 20, 27). Fiica mea cea mare îşi căuta de 
lucru de mult timp, în zadar. Din cauza acestui eşec, era complet deprimată. Şi eu 
aveam o stare proastă, dar încercam să nu arăt acest lucru, pentru că nu aveam cum 
să o consolez. 


În perioada aceea, mi-au fost dăruite o mică revistă misionară, „Ihe Orthodox 
Word”, şi un supliment în limba rusă intitulat „Fericitul loan Maximovici”, care 
mi-a atras atenția. Automat am început să-l citesc. Nu-l cunoşteam pe 
arhiepiscopul loan, dar ştiam că foarte mulți oameni îl venerează pentru viaţa şi 
rugăciunea sa şi că acum se odihneşte sub noua catedrală, într-o criptă pregătită 
special pentru el. 


Brusc m-a luminat gândul să îi cer fericitului loan să se roage pentru ca fiica mea 
să-şi găsească o slujbă. Involuntar, am îngenuncheat şi am început să plâng fără să 
mă pot controla şi să-l implor pur şi simplu pe fericitul loan să-mi asculte 
rugămintea. 


Era pe la mijlocul săptămânii. Duminică am sunat-o din nou pe fiica mea, fără nici 
un fel de speranţă de a auzi ceva încurajator. Punându-i aceeaşi întrebare privitoare 
la serviciu, am auzit deodată o sclipire de nădejde, deşi postul pe care îl voia ea 
mai fusese solicitat de încă zece fete. 


Fără să mai stau pe gânduri, i-am spus să vină imediat la mine, să ne rugăm unui 
ierarh ortodox despre care citisem cu câteva zile înainte şi aflasem că are o 
rugăciune foarte puternică. 


A venit fără întârziere şi i-am spus: 
- Fata mea! Tu eşti catolică. Dar acest ierarh se ruga pentru toți. 


I-am arătat fotografia lui din revistă. 

- Hai să ne rugăm împreună. 

Aşa că ne-am rugat cum am ştiut noi mai bine, îngenunchind şi plângând amar. 
Ne-am rugat, am implorat... 

Luni, fiica mea m-a sunat şi mi-a spus: 

- Mamă, am obţinut slujba. O să lucrez. 


Era ceva atât de neaşteptat că am încremenit pur şi simplu, simțind un singur lucru, 
că fericitul loan ne ascultase. Acum fiica mea, cu ajutorul lui Dumnezeu, munceşte 
cu bine. Toată lumea se poartă bine cu ea şi este mulţumită şi de colegi şi de ceea 
ce face. 


Rugându-se la fericitul loan, şi-a exprimat dorinţa de a fi membră a Fondului 
Arhiepiscopul loan Maximovici din Los Angeles şi a început să ceară să 1 se 
trimită ceea ce s-a scris despre arhiepiscopul loan. Slavă Dumnezeului nostru! 


Z. Sylvonic, 
Los Angeles, California 
17 august 1971 


94. O vedenie dătătoare de sănătate 


Am aflat cu tristeţe adâncă despre decesul brusc, neaşteptat al adânc veneratului, 
neuitatului, dragului şi mult-iubitului fericit Ierarh, arhiepiscopul loan Maximovici, 
a cărui amintire purtătoare de lumină nu se va şterge niciodată şi la ale cărui 
rugăciuni ajutătoare alergăm în clipele grele ale vieţii. 


Doresc să vă împărtăşesc o vedenie pe care am avut-o. Acum şase sau şapte ani, 
aşteptam o viză de la fiica mea din America, eu trăind temporar în Franţa. Într-o zi 
de luni, am primit o scrisoare de la ea, în care îmi spunea să ne întâlnim într-o gară 
duminica următoare. În aceeaşi zi i-am răspuns că o să vin cu siguranţă. Şi exact în 
ziua aceea, luni, m-am îmbolnăvit foarte tare: aveam aproape 40*C, mă durea 
pieptul într-o parte şi aveam o tuse uscată - simptome ale pneumoniei sau 
pleureziei. În ciuda tuturor încercărilor doctorilor, situaţia nu s-a îmbunătăţit deloc 
şi eram disperată, gândindu-mă că nu o să mă pot întâlni cu fiica mea. 


Vineri dimineaţă, am început să mă rog fierbinte Sfântului arhiepiscop loan. În 
după-amiaza aceea, l-am văzut limpede pe sfântul ierarh, îmbrăcat cu toate 
veşmintele, cu o cârjă, venind şi aşezându-se pe un scaun de lângă patul meu. 
Copleşită şi extraordinar de fericită, mi-am întins mâinile spre el, ca să mă 


binecuvânteze, însă viziunea a dispărut şi locul a rămas gol. Atunci m-am sculat, 
m-am dus la masă şi mi-am turnat un pahar cu apă. După ce am băut, m-am întins 
iarăşi. Nu trecuse nici măcar un minut, când episcopul a apărut a doua oară, 
purtând aceleaşi veşminte, stând lângă uşă cu cârja sa. Am sărit din pat - şi nu mai 
era nimeni! Încurajată şi fericită, m-am întins din nou, foarte sigură că totul avea să 
fie bine. Şi m-am cufundat într-un somn adânc, pentru prima dată de când mă 
îmbolnăvisem. 


A doua zi m-am sculat, după ce avusesem febră de 40%. Deşi mai eram încă foarte 
slăbită, eram cu desăvârşire sănătoasă şi aveam 37* - şi toată boala dispăruse dintr- 
o dată. Puterea rugăciunilor neuitatului nostru fericit loan m-a pus pe picioare în 
câteva ore. Neuitate, dragă fericite Ioane, roagă-te lui Dumnezeu pentru noi! 


Nota bene: în ciuda faptului că atunci aveam şaizeci şi şapte de ani, când slujea 
dânsul, oricât de mult ar fi durat slujbele, nu simţeam deloc oboseală sau greutate 
din cauza statului în picioare vreme îndelungată. Dimpotrivă, mă învăluia un 
sentiment nepământesc de fericire, nu numai pe mine, ci şi pe copui mei, iar 
vedenia minunată pe care am descris-o aici este întipărită pe vecie în mintea mea. 


Dragul nostru Sfânt Ierarh, nu ne uita în sfintele tale rugăciuni. Nici noi nu o să te 
uităm vreodată. 


Nadejda Vladimirovna Leviţkaia, 
200 West 109th St., Apt. 134, 
New York, New York 

22 mai 1967 


95. Izbăvire dintr-o obsesie cu ascultarea 


Cred că este datoria mea să vă fac cunoscut cum am fost izbăvită în chip minunat 
datorită rugăciunilor arhiepiscopului loan. 


După trecerea la odihna veşnică a soţului meu, am scris la Mănăstirea Lesna, 
cerând să fiu primită acolo. De zece ani aveam un mare dor, o dorinţă arzătoare să 
fac acest lucru. lar maica stareță Teodora şi părintele Nicandru au fost de acord să 
mă primească la mănăstire. Am fost atât de fericită, încât, fără întârziere, mi-am 
vândut şi mi-am dat toate lucrurile şi apoi am mers repede la această mult-aşteptată 
mănăstire. 


Eram acolo cam de patru ani, când deodată a început să se întâmple ceva ciudat cu 
mine: două săptămâni la rând nu mai voiam să mănânc sau să iau vreun 
medicament. Zile şi nopţi în şir stăteam în capul oaselor în pat, fără să ies din 
chilie, şi nu vorbeam aproape deloc cu nimeni, pronunţând numai câte un cuvânt 
dacă era neapărat nevoie. 


Maica stareță Teodora m-a vizitat de câteva ori, avertizându-mă că dacă nu încep 
să mănânc va fi silită să mă trimită la spital, însă totul era în zadar, fiindcă eu eram 
încredinţată că fac ascultare de duhovnic. 


Aşa că am fost trimisă la un spital de psihiatrie, unde am stat câteva luni, însă de 
vreme ce spitalul era departe de mănăstire, înainte de praznicele mari, veneau să 
mă ia pentru câteva zile la mănăstire. O, ce fericită şi recunoscătoare eram să stau 
măcar câteva zile la iubita mea mănăstire! Însă după câteva zile mă aduceau înapoi 
la spital. 


Prietenii mei din Venezuela au aflat despre ce mi se întâmpla, au adunat nişte bani 
şi au trimis un prieten să mă aducă înapoi. Cum la vremea aceea mă chinuia rău 
reumatismul - din cauza căruia nu îmi mai puteam îndoi degetele de la mâini şi mă 
dureau tare umerii, coatele şi genunchii - am primit să mă întorc pentru o vreme 
într-o zonă cu climă caldă, ca să mă mai însănătoşesc, dacă primeam binecuvântare 
de la maica stareță şi de la duhovnic. 


Am luat binecuvântare şi m-am întors în Venezuela, arzând de dorinţa de a reveni 
cât de curând posibil la draga mea mănăstire. Domnul însă a socotit altfel... În 
Venezuela, din nou m-am îmbolnăvit foarte tare şi am reînceput să fac „greva 
foame!” şi mai des, aşa încât eram aproape mereu în spital, adesori leşinând sau 
pur şi simplu cedând fizic din cauza slăbiciunii excesive. Astfel, stăteam tot timpul 
(îmbrăcată) în pat. 

Îndeosebi înaintea sărbătorilor mari nu mai mâncam şi nu mai beam nimic şi 
nimeni nu mă putea convinge să o fac. Drept urmare, în loc să mă duc la biserică, 
ajungeam la spital. 


Da, mă puteam ruga atunci, însă în taină, în reprize scurte, rostind iute câte o frază 
mică, întreruptă, dintr-o rugăciune şi făcându-mi repede cruce, de parcă cineva nu 
mă lăsa să mă rog. 


Odată, când zăceam în pat, am văzut limpede, deasupra mea, capul maicii stareţe 
Teodora şi pe al părintelui Nicandru, şi amândoi îmi spuneau desluşit: „Nu mânca 


nimic şi nu bea”. lar eu, proasta, am făcut ascultare şi după aceea am mai ajuns de 
câteva ori la spital din cauza „grevei foamei”. Bietul părinte Nicandru îmi scria că 
nu îl ascult pe el, ci pe vrăjmaş şi că trebuie să mă silesc să mănânc şi să beau. Însă 
înşelătorul mă convinsese foarte bine că îndeplineam dorința părintelui meu. 
Ascultam de vrăjmaş, fiind încredinţată că făceam ascultare de duhovnic. 


Odată, părintele Nicandru mi-a scris că trebuie să vă scriu imediat dumneavoastră, 
părinte Mitrofan [în San Francisco], cerându-vă să vă rugați arhiepiscopului loan 
pentru tămăduirea mea. Vă sunt foarte recunoscătoare, părinte Mitrofan, că mi-aţi 
răspuns atât de repede, spunându-mi că aţi slujit un parastas în cripta fericitului 
Ioan şi că vă rugaţi lui pentru tămăduirea mea. Da, şi stareţa Teodora, în scrisoarea 
părintelui Nicandru, a întărit că este întru totul de acord cu el. În scrisoare mi-aţi 
trimis bucăţica de vată plină de har şi m-aţi învăţat să stau înaintea Sfintelor icoane 
şi să mă rog aşa: „Doamne lisuse Hristoase, Fiul lui Dumnezeu, pentru rugăciunile 
arhiepiscopului loan, tămăduieşte-mă pe mine păcătoasa” - şi să fac semnul crucii 
de trei ori pe frunte cu vata sfințită, spunând de fiecare dată: „în numele Tatălui şi 
al Fiului şi al Sfântului Duh”, ceea ce fac în fiecare dimineaţă cu credinţă. M-am 
rugat astfel vreme de treizeci de zile, cum mi-ați scris să fac, însă deja după 
douăzeci şi una de zile eram vindecată. 


lată cum s-au petrecut lucrurile: Într-o zi, când am fost chemaţi toţi la micul dejun, 
eu nu m-am dus (locuiesc în căminul de bătrâni al Eparhiei). Atunci, directorul 
căminului a urcat la mine şi s-a oferit să-mi aducă o ceaşcă de ceai, ca măcar să 
beau nişte ceai, însă nu am primit. Şi apoi, după ce toată lumea mâncase şi se 
strânsese masa, am devenit deodată conştientă de gândul pe care îl tot repetam în 
minte: „Numai nu fi ascultătoare; în nici un caz să nu fii ascultătoare”. Şi - lucru cu 
totul neaşteptat pentru mine - am sărit deodată din pat şi m-am dus repede şi cu 
hotărâre la bucătărie, unde am băut două ceşti de cafea cu lapte. După aceea am 
început să mănânc şi să beau normal, mi-am recăpătat puterile şi Domnul milostiv 
m-a luminat să-mi dau seama că fusesem într-o stare demonică de „prelest”, care 
durase doi ani. 


Când i-am spus acest lucru preotului din localitate, părintele Sergius Gudzenko, 
acesta mi-a spus: 

- Părintele Nicandru şi cu mine ştiam acest lucru (de vreme ce, presupun, au 
comunicat în scris despre mine). 


| Cuvântul prelest a fost preluat în limba engleză din limba rusă, în lipsa unui 
echivalent exact, deşi este tradus adeseori cu termeni ca „amăgire duhovnicească, 
înşelare duhovnicească, iluzie”. 


Arhiepiscopul Teofan de Poltava explică cele două feluri în care este folosit acest 
cuvânt: prelest, în general, înseamnă să uiţi şi să nu îți dai seama de păcatele tale. 
Sfântul Ignatie Briancianinov spune că toţi suferim de prelest, pentru că nu ne dăm 
seama pe deplin de păcatele noastre. Prelest propriu-zis înseamnă să te crezi drept 
atunci când de fapt nu eşti. Arhiepiscopul Teofan comentează un fragment din 
scrierile Sfântului Isac Sirul, spunând că prelest este când omul încearcă să trăiască 
peste puterile sale: „fără să se fi curăţat de patimi, se nevoieşte pentru o viaţă de 
contemplare şi visează la desfătările harului duhovnicesc” („Orthodox America”, 
din scrisorile Arhiepiscopului Teofan). 


„Părinţii ne învaţă că prelest, sau amăgire duhovnicească, este starea sufletească în 
care omul primeşte o minciună ca fiind un adevăr. El începe să se roage şi să 
citească plin de aviditate din Sfintele Scripturi şi încet-încet începe să se 
socotească mai bun decât ceilalți. În alte cazuri, se crede un fel de autoritate 
duhovnicească sau liturgică şi devine iritabil faţă de toţi ceilalţi, în cele din urmă 
văzându-i pe aceştia ca fiind nişte proşti neştiutori, pe care îi dispreţuieşte. 


Cum putem şti dacă cineva suferă de prelest? Încercaţi să îl provocaţi şi urmăriţi-i 
reacția. Dacă izbucneşte imediat cu mânie sau este încontinuu iritabil şi critic când 
este luat la întrebări, atunci cu siguranță suferă de prelest”. (Părintele Serafim 
Gascoigne, în „Russian Orthodox Pastoral Theology Newsletter”, nr. 8 din 18 
august 2002)]. 


După ce m-am tămăduit prin rugăciunile fericitului loan, a doua zi - chiar din zori - 
vrăjmaşul m-a atacat cu sălbăticie, astfel că nu mă puteam ruga, stând în chilia 
mea, ca de obicei. Tot timpul îmi făceam ceva de lucru, mă duceam în oraş cu 
diferite treburi, pentru ca acestea să mă distragă de la atacurile vrăjmaşului. Intram 
adesea în camera mea, mă rugam înaintea icoanelor, repetam propoziţii din 
rugăciuni, îmi făceam cruce, băteam mătănii şi iarăşi plecam. Îmi tremurau mâinile 
şI picioarele. Nu mai puteam îndura şi am mers la părintele Sergius. l-am spus tot 
matuşkăi sale, care mi-a citit rugăciunile de exorcizare şi apoi am plecat liniştită 
acasă. Însă atacurile vrăjmaşului nu s-au sfârşit aici, deşi au slăbit mult. A început 
să mă atace noaptea, de seara până dimineaţa, însă acest lucru s-a întâmplat numai 
de câteva ori. M-am hotărât cu tărie să nu cedez; am rezistat, cerându-l ajutorul 
Domnului, şi Domnul m-a ajutat. 


Dintr-un motiv oarecare, vrăjmaşul mă ataca mai puternic când stăteam întinsă 
în pat, aşa că vreme de două săptămâni şi dormeam şi mă războiam cu el stând într- 
un fotoliu. Din această pricină, picioarele mi s-au umflat atât de tare, că nu mă mai 


puteam încălța cu pantofi şi a trebuit să umblu în papuci. Însă de la începutul 
Săptămânii Patimilor până astăzi - slavă Domnului - a fost linişte. 


Blagosloviți şi vă rugați pentru mine, 
păcătoasa Galina Hockheim, 
Valencia, Venezuela, 

11/24 mai 1972 


96. Întoarcerea celui iubit 


După ce am citit cartea „Fericitul loan Maximovici” (în limba rusă), pe care am 
cumpărat-o de la cripta sa, am fost foarte mişcată şi m-am hotărât să mai adaug 
ceva la ceea ce am scris până acum (vezi 57. Tămăduire de o boală a creierului). 


Iată o altă întâmplare care mi-a fost povestită de o veche clientă a mea, în care am 
încredere şi pe care o cred. Fa are drept chiriaşă o tânără bună, muncitoare, care a 
suferit foarte mult... Fata aceasta a cunoscut un bărbat divorţat care avea un fiu din 
prima căsătorie. S-a îndrăgostit de el şi au început o relaţie, din care s-a născut o 
fetiţă. Era însărcinată din nou, când bărbatul a făcut o pasiune pentru o altă femeie, 
lăsând-o pe ea şi pe copil fără nici un sprijin. Biata fată era disperată. S-a dus la 
cripta arhiepiscopului loan şi a plâns şi s-a rugat acolo. 


Între timp, bunica bărbatului i-a scris acestuia (soţului), amintindu-i că mulţi din 
familia lor muriseră de cancer şi că dacă nu se însoară cu fata şi nu recunoaşte 
copiii, s-ar putea să fie şi el pedepsit de Domnul cu aceeaşi soartă. Iar el i-a dat 
ascultare. S-a întors la ea şi a luat-o de soţie. Li s-a născut un băieţel, care a fost 
botezat, având-o naşă pe clienta mea (proprietăreasa lor). Acum ambii părinți 
lucrează şi viaţa lor a intrat pe un făgaş normal, datorită celui care a auzit 
rugăciunile suferinţei omeneşti atunci când au fost îndreptate către el. Acestea sunt 
lucrurile pe care am simțit că trebuie să vi le fac cunoscute. 

Povestea nu este complicată şi poate este ceva prea obişnuit pentru cei care privesc 
din afară; dar ce tristețe năvăleşte asupra unei inimi iubitoare când îşi pierde 
obiectul dragostei! Fericitul loan a ştiut acest lucru! 


Vera S$. Terehov, 
San Francisco, California, 15 octombrie 1971 


97. Citirea gândurilor 


Slăvit să fie Dumnezeul nostru pentru că ne-a fost dat să trăim şi să ne rugăm 
alături de un drept ca răposatul nostru Ierarh loan! Fie pomenirea sa veşnică şi 
binecuvântată. 


Odată, eram la biserică şi slujea arhiepiscopul loan. Slujba mi se părea foarte lungă 
şi istovitoare. Fiind foarte obosit, mi-am spus: „Ce bine ar fi dacă episcopul ar 
scurta puţin slujba”. Am continuat însă să stau răbdător în picioare. 


După slujbă mă dusesem cu toţi ceilalți, după obicei, să luăm binecuvântare de la 
ierarh, când deodată acesta mi-a spus: 

- Dacă nu poţi să stai în picioare vreme îndelungată şi te dor picioarele, poţi să stai 
Jos sau şi mai bine, pleacă din biserică, de vreme ce locuieşti în apropiere. Am fost 
uluit de cât de uşor îmi citise gândurile fericitul loan. 


T.B. 
98. Curaj înainte-văzător 


Vă trimit două fotografu: una cu arhiepiscopul loan... şi una cu catedrala 
„Izbăvirea păcătoşilor” din Shanghai. Aceasta este aşezată în Concesiunea franceză 
ŞI are trei altare: cele laterale sunt închinate unul Sfântului Inochentie din Irkuţk şi 
celălalt, apostolului Simon Zelotul. Eu locuiam chiar vizavi. 


În anii 1940, a fost un conflict între chinezi şi japonezi. Chinezii au adunat forțe şi 
au deschis focul, peste teritoriul Concesiunii engleze, asupra cuirasatelor ancorate 
pe râul Wampoo. Navele erau aproape de țărm, ascunse după o clădire mare, lungă, 
cu terasă, care avea treizeci şi şase de apartamente. În mijlocul acestei case era 
biserica noastră ortodoxă. Puşcaşii chinezi au tras în această clădire şi au distrus 
complet toate apartamentele din ea. Prima dată când s-a tras, oamenii care locuiau 
acolo au fugit din apartamente. Fericitul loan a primit vestea că toate apartamentele 
din dreapta şi din stânga bisericii au fost distruse în întregime. La etajul întâi, unde 
fusese mai înainte o bucătărie, era un depozit de medicamente. Un obuz căzuse 
acolo şi toate recipientele de sticlă şi chiar şi etajerele fuseseră distruse - însă 
apartamentul în care era biserica era neatins. Pereţii erau întregi, fără nici o 
crăpătură. Nimeni nu a a dat crezare acestui zvon. 


Însă Arhiepiscopul loan a hotărât să meargă să vadă biserica noaptea, când nimeni 
nu umbla nici măcar pe străzile Concesiunii. Ajungând la un pod peste un canal, a 

fost oprit de gărzi japoneze. Fiindcă japonezii nu-l înțelegeau, unul dintre ei a fugit 
să aducă un interpret, care i-a spus episcopului că nu se poate merge pe străzile 


spre biserică, deoarece infanteria chineză se luptă cu soldaţii din marina japoneză 
pe toată strada. Se auzeau limpede împuşcăturile. 


Iar interpretul i-a spus: 
- Mergeţi la moarte sigură. 


Episcopul însă a cerut un permis scris, ca să meargă acolo chiar şi aşa. Atunci 
interpretul a alergat înapoi şi 1-a adus permisul de la cartierul general. 


Fericitul loan a înaintat pe strada întunecoasă şi, când a intrat în zona în care se 
trăgea, împuşcăturile s-au oprit cât a străbătut-o şi au continuat înapoia lui. 


A cercetat biserica şi s-a întors în acelaşi fel. Mai târziu a povestit că în toată casa 
până şi geamurile erau neatinse şi că nici o icoană nu căzuse de unde era. lar când a 
străbătut podul, garda japoneză a executat salutul militar, fiindcă erau uluiţi, 
spunând că Dumnezeu îl dusese până acolo şi înapoi. 


Iată cum Arhiepiscopul loan a văzut în sufletul unui om şi i-a citit gândurile: După 
cum am spus mai înainte, locuiam vizavi de Catedrala „Izbăvirea păcătoşilor”. 


Intr-o sâmbătă seara, la ora şase băteau clopotele de Priveghere şi m-am dus la 
poarta catedralei. Voiam să mă împărtăşesc duminică, însă trebuie să spun că nu 
vorbisem cu nimeni despre acest lucru. 


Apropiindu-mă de poartă, l-am văzut pe fericitul loan venind din partea opusă, 
întorcându-se, cu siguranţă, dintr-o vizită la Spitalul „Frăției ortodoxe”. M-am dus 
la el să iau binecuvântare. 


Episcopul m-a întrebat: 

- Te împărtăşeşti mâine? 

- Nu, Vlădica! am răspuns eu. 

- Dar de ce? m-a întrebat. 

- De fapt, vroiam să mă împărtăşesc, dar am fost în vizită la Basil Ivanovici, care 
mi-a oferit nişte cotlet. (Deşi nu era post atunci, eu nu mănânc niciodată carne 


înainte de Sfânta Împărtăşanie.) 


- Dar în suflet ce este? 


- Mă căiesc, Vlădica, am răspuns eu. 


- Atunci ce legătură are carnea? Îţi dau binecuvântare să te împărtăşeşti, mi-a spus 
el şi a plecat. 


Monahul Nestor Levitin, 
Syracuse, New York, 
28 august/10 septembrie 1969 


99. Tămăduirea celor care s-au întors împotriva Sfântului 


Aflând că strângeți material despre răposatul arhiepiscop loan din Shanghai, 
consider de datoria mea să vă informez despre cazurile în care rugăciunile sale au 
adus ajutor, la care am fost martoră prin cuvintele unor oameni pe care îi cunosc 
personal foarte bine. 


1. Mai întâi, cazul vindecării unei fete, T. Aceasta a devenit complet infirmă pe 
când trăia în Tubabao [Filipine] şi a fost transferată, din tabăra rusească de acolo, 
la spital. In vremea aceea, fericitul loan lipsea din Tubabao. 


Fata era o fostă elevă a Liceului Rus din Shanghai, unde predase şi fericitul loan 
când ea învăţa acolo. Dânsul a fost cel care a reuşit să scoată din Shanghai toţi 
refugiații ruşi. 


Când ea s-a îmbolnăvit, fericitul loan nu era în Shanghai, dar le scria ruşilor din 
tabără. Şi fata aceasta a primit o scrisoare de la dânsul, în care îi spunea: „Roagă- 
te! Totul o să fie bine”. Aceste lucruri se petreceau în 1950 sau în 1951: nu îşi mai 
aminteşte precis. 


In scurtă vreme T., fata bolnavă, s-a însănătoşit şi a primit permisiunea de a veni în 
SUA, în vreme ce înainte aceasta nu îi fusese acordată din cauza faptului că fusese 
expusă la tuberculoză. 


2. În spitalul din Shanghai era, printre ruşi, o letonă. Aceasta mi-a povestit mie 
personal, când era deja în SUA, cum într-o zi a venit la spital fericitul loan, care a 
început să împartă bucățele de prescură bolnavilor, apropiindu-se de fiecare dintre 
el. 


A venit şi la această femeie, dar ea 1-a spus: 
- Nu sunt ortodoxă, dar vă rog foarte mult să vă rugaţi pentru mine. 


Arhiepiscopul loan i-a spus că nu este nici o problemă că nu este ortodoxă şi i-a 
dat o bucată de prescură. După ce 1-a vizitat pe toţi, fericitul Ioan a plecat. 


„În curând m-am făcut bine şi am plecat în SUA. Cred în puterea rugăciunii 
fericitului loan şi ştiu că el m-a vindecat” - aşa şi-a încheiat Maria Osolin 
povestirea despre vindecarea ei. 


3. O persoană, din rangurile înalte ale clerului, se îmbolnăvise de răceală şi 
tratamentul obişnuit nu i-a fost de ajutor. În fiecare zi, la ora patru după-amiaza, îi 
creştea foarte mult temperatura. Medicii nu au putut diagnostica boala, iar bolnavul 
era din ce în ce mai slăbit. 


Intr-una dintre vizitele pe care i le-am făcut, mi-a spus: 
- M-am hotărât să îi scriu arhiepiscopului loan să se roage pentru mine, păcătosul. 


In vremea aceea, arhiepiscopul loan era în Franţa. Indată ce a primit scrisoarea cu 
rugămintea bolnavului, acesta s-a însănătoşit complet. Aceste lucruri se întâmplau 
în 1955, în California. 


Atunci, persoana despre care vorbim, îl preţuia foarte mult pe arhiepiscopul loan şi 
avea un respect profund pentru dânsul. Însă în timp atitudinea sa faţă de fericitul 
Ioan, ca şi a multor altora, s-a schimbat în rău şi a uitat de vindecarea primită. Pot 
confirma acest caz de vindecare prin jurământ în prezenţa acelui om care a fost 
vindecat prin sfintele rugăciuni ale arhiepiscopului Ioan. 


4. O vindecare dintr-o boală foarte gravă. 


Un anume domn A.K. se îmbolnăvise, plângându-se de amețeli, greţuri şi o 
slăbiciune generală. Analizele au arătat că îi apăruse apă în urechea medie. Trata- 
mentul din spital nu a fost de folos şi starea lui s-a înrăutățit. În curând a intrat în 
comă, de-abia mai respira. 1 se administra oxigen. 


Urmându-mi sfatul, 1-a fost trimisă o telegramă fericitului loan în Franţa, cu 
rugămintea de a se ruga pentru cel grav bolnav. Chiar a doua zi, boala a dispărut de 
parcă nici nu existase şi prietenul nostru a fost externat. Era cam prin 1957-1958, 
în Los Angeles. 


Cu timpul, influenţat de alți oameni, fostul bolnav şi-a schimbat radical atitudinea 
faţă de fericitul loan, uitând de cum a fost vindecat. EI l-a făcut pe fericitul loan să 
sufere foarte mult. 


In anii următori, această cunoştinţă a noastră a suferit de tensiune mare, depresiune 
nervoasă şi scleroză generală într-o formă greu de tratat. A murit acum trei ani. 


5. Un rus ortodox foarte evlavios se îmbolnăvise foarte rău. EI trebuia să hotărască 
dacă să facă sau nu o operaţie complicată: înlocuirea unei porţiuni deteriorate din 
coloana vertebrală cu o porţiune artificială, din plastic. Dimineaţa devreme, înainte 
de operaţie, i-am trimis o telegramă fericitului loan în San Francisco, cerându-i să 
se roage pentru cel grav bolnav, spunându-i ora operației şi numele lui. 


Fericitul loan îi cunoştea familia şi îi iubea. Noi credem că operaţia a reuşit dato- 
rită rugăciunii arhiepiscopului loan. Bolnavul a început să îşi revină repede şi mai 
târziu s-a întors la locul său de muncă. Operația a avut loc în ziua Sfinților Chiril şi 
Metodie, 11/24 mai 1966, în Los Angeles. Înainte de operaţie, bolnavul, M.P., a 
primit Sfânta Împărtăşanie, lăsându-se în voia lui Dumnezeu. Şi în ziua de azi este 
sănătos. Slavă lui Dumnezeu pentru toate marile sale milostiviri, pentru rugăciunile 
răposatului arhiepiscop loan Maximovici. 


Nadejda Șumlianski, 
28915 N. Banquet Cyn. Rd. 
Saugus, California 91350 
24 iulie/6 august 1971 


100. Readucere la viaţă prin Sfintele Taine 


Binecuvântează, Doamne! Doresc să povestesc despre o minune săvârşită prin 
rugăciunile pururea pomenitului arhiepiscop loan. 


În 1945, în Shanghai, o rudă de-a mea lucra ca ajutor de soră medicală la Spitalul 
evreiesc. Odată, la miezul nopţii, a sunat cineva la uşă şi ea s-a dus să vadă cine 
este. Uitându-se printr-o ferestruică din uşă, neştiind dacă să deschidă imediat, 
fiindcă lucra acolo de puţin timp, i-a spus asistentei-şefe că este arhiepiscopul loan 
ŞI aceasta i-a cerut: 

- Deschide repede uşa. 


Ea a deschis şi s-a dus să primească binecuvântare. Fără să spună nimic, fericitul 
loan a început să străbată coridorul. S-au uitat după el, întrebându-se la care dintre 
bolnavii din secție se va duce. Apoi el a intrat acolo unde era o femeie în comă. 
Consiliul medicilor declarase că va muri în noaptea aceea. Lângă ea stătea fratele 
ei, 


Fericitul loan a scos o icoană şi a început să se roage. Apoi, după cea 
binecuvântat-o, l-a întrebat pe fratele ei dacă femeia se împărtăşise. 

- Nu, i-a răspuns fratele, ne ducem rar la biserică. S-a îmbolnăvit şi s-a dus direct la 
spital. 


Episcopul a plecat şi, după ceva timp, ea a deschis ochii şi i-a spus fratelui ei: 
- Am văzut un călugăr stând lângă patul meu, care m-a întrebat dacă m-am 
împărtăşit. l-am spus că nu şi el m-a binecuvântat şi a plecat. 


Fratele a întrebat-o dacă ar vrea să se împărtăşească şi ea a spus că da. Atunci el s-a 
consultat cu asistenta ce să facă şi aceasta 1-a spus că o să telefoneze la catedrală 
dimineaţa devreme. Dar înainte de a suna ei, a venit un preot care le-a spus că era 
trimis de episcop la o anumită secţie, ca să împărtăşească bolnava. Aceasta a primit 
Sfânta Împărtăşanie cu foarte mare bucurie şi a început să se însănătoşească. Mai 
târziu a plecat din spital şi a venit, împreună cu fratele ei, la catedrală. 


Când l-a văzut pe episcop, 1-a spus: 
- Prea Sfinţia Voastră, dumneavoastră aţi venit la mine în spital. 


EI a discutat cu ei şi în încheiere le-a spus: 
- Nu uitaţi de Domnul şi mergeţi la biserică şi vă rugaţi. 


După aceea ea a devenit o creştină evlavioasă. lar portarul acelui Spital evreiesc a 
primit ordinul ca, la orice oră din zi sau din noapte, uşile să fie deschise pentru 
fericitul loan. 


Acesta vizita spitalul cu paracliserii săi la praznicul Botezului Domnului, aducând 
apă sfinţită şi binecuvântându-i prin stropire pe creştinii ortodocşi de acolo, în timp 
ce băieţii cântau troparul: „În Iordan botezându-Te Tu, Doamne, închinarea 
Treimii s-a arătat...” şi aşa mai departe. Acelaşi lucru îl făcea şi de Naşterea 
Domnului (Crăciun). 


Anna (Luşnikova), 
1967 


101. Redobândirea sănătăţii de către o victimă a unui accident de maşină 


O mare supărare s-a abătut asupra noastră: Arhiepiscopul loan al nostru a fost 


transferat la Bruxelles [din Franţa]. Am fost la slujba sa de rămas-bun. 
Arhiepiscopul purta „pălăria ca o schimă” [o mitră ciudată care se putea strânge, 
creată de orfani săi]. 


Predica lui a fost de numai câteva cuvinte. Insă părea trist. In zilele noastre, cred că 
acest om stă deasupra tuturor oamenilor din întreaga lume. Deja trăieşte la un nivel 
străin nouă. 


Nu degeaba, se spune, într-o biserică (romano-catolică) din Paris un preot, 
vorbindu-le tinerilor, le-a spus: 

- Cereţi dovezi; spuneţi că nu mai există minuni acum, că nu mai sunt sfinţi. La ce 
vă folosesc dovezile teoretice când azi pe străzile Parisului umblă un sfânt? 


În vara trecută, lângă biserica din Versailles, am întâlnit o franţuzoaică convertită 
la ortodoxie. Arătându-mi strada, mi-a povestit că după un accident de maşină era 
pe moarte în spital. A cerut să vină fericitul loan, despre care auzise multe lucruri. 
Când acesta a sosit şi s-a apropiat de ea, femeia i-a văzut ochii. Fericitul a început 
să se roage şi ea s-a simţit mai bine; durerea a încetat şi a adormit. Când s-a trezit 
dimineaţa era sănătoasă. Doctorii au fost uimiţi, spunând că pur şi simplu s-a 
întâmplat o minune şi că ea va trăi. La puţină vreme după aceea era din nou pe 
picioare... 


Olga Rudolfovna Gutan, 
Franţa, 1961 


102. Încetarea unei secete 


În 1978 a fost o secetă îngrozitoare în partea de vest a Statelor Unite, îndeosebi în 
centrul Californiei, de unde provine cea mai mare parte a produselor agricole ale 
țării. ŞI cei doi ani dinainte fuseseră lipsiţi de ploi. În 1978, pământul ajunsese atât 
de uscat, încât se crăpase peste tot, după cum putea observa oricine călătorea pe 
autostrăzile din zona de câmpie. Îndeosebi priveliştea vitelor slabe, suferinde era 
dureroasă; îți dădeai seama că dacă cerurile nu vor trimite ploi bogate pe pământul 
însetat - şi asta, încă repede! - vitele vor trebui să fie omorâte, fiindcă nu vor mai fi 
bune nici de carne. 


Cu astfel de gânduri negre, doi prieteni ai Frăției Sfântul Gherman, soţ şi soţie, 
călătoreau adesea în zona Salinas River Valley, odinioară fertilă, acum fierbinte şi 

uscată. Fiind buni creştini ortodocşi, nu puteau decât să se cutremure la gândul 
unor asemenea urmări jalnice dacă Dumnezeu nu avea să-Şi trimită ploaia. 


Desigur, în toată ţara, poporul lui Dumnezeu se ruga pentru apă dătătoare de viaţă - 
însă treceau săptămânile şi nu ploua deloc. Era ca şi cum Dumnezeu nu-i auzea. 


Într-o zi, călătorind prin acest peisaj dureros al naturii chinuite, soţia, văzând mile 
în şir aceeaşi privelişte, a ajuns într-o stare de deznădejde totală. Ştia că oamenii se 
rugau neîncetat în multe locuri - în zadar însă. Ea a strigat către Domnul în inima ei 
plină de căință: „La cine ar trebui atunci să ne rugăm pentru ploaie? Ale cui 
rugăciuni vor mijloci pentru natura care suferă? Ajută-ne, Doamne!”. 


Şi la scurtă vreme a avut un vis ciudat. Când ne-a vizitat mănăstirea, după un timp, 
ne-a spus de acest vis, iar noi am rugat-o să îl descrie într-o scrisoare. 


Iată conţinutul acelei scrisori: 

„Cu privire la visul meu - tot ce pot să spun este că nici măcar atunci nu mi-l 
aminteam prea bine. Ar fi trebuit să îl scriu imediat, dar nu am făcut-o, păcătoasa 
de mine. Îmi amintesc însă cu siguranţă că l-am văzut pe arhiepiscopul Ioan. Dar 
nu mi-a spus nimic. Parcă stătea jos - nu-mi amintesc precis dacă era îmbrăcat cu 
toate veşmintele sau nu. Apoi m-am dus la el să iau binecuvântare şi, înclinându- 
mă, mi-am spus: „A, uite! lată cui trebuie să ne rugăm”. Nu pot spune cu siguranță 
dacă m-a binecuvântat atunci sau nu (deşi este foarte important dacă în vis apare 
semnul Crucii). 

Însă, ca şi cum ar fi răspuns gândului meu, arhiepiscopul Ioan s-a răsucit puţin şi a 
luat din spatele său şi mi-a dat o sticluţă cu ceea ce părea a fi apă sfințită şi în acel 
moment visul s-a terminat. 


Am hotărât că acesta era cu adevărat răspunsul: adică, să ne rugăm lui pentru 
ajutor. Aşa că am început să mă rog pentru odihna sufletului arhiepiscopului loan, 
adăugând la sfârşit „pentru rugăciunile sale” şi cerând ploaie. Şi peste puţin timp a 
venit ploaia - şi seceta s-a sfârşit: desigur, nu prin rugăciunile mele. 


Atunci mi s-a părut foarte ciudat, fiindcă eu personal nu-l cunoşteam deloc pe 
arhiepiscopul loan şi nici nu mă gândisem la el; în legătură cu seceta, vreau să 
spun. Şi de ce tocmai eu să am un asemenea vis? Este un lucru de neînțeles şi 
aproape de necrezut pentru mine, mai ales pe măsură ce trece timpul. Nu era 1976, 
ci 1978, după câte îmi amintesc; şi exact atunci s-a terminat seceta. 


Cu respect, 
Doamna Irene V., 
Salinas, California, 
7/20 noiembrie 1979 


103. Ajutor la naştere 


Vă salut în numele Domnului nostru lisus Hristos! Vă mulţumesc încă o dată 
pentru că mi-aţi trimis această carte despre Fericitul Vlădica loan... l-am simţit 
intens rugăciunile când eu însămi mă rugam; l-am rugat fierbinte să mijlocească 
înaintea Domnului nostru. 


Acum două săptămâni eram la spital cu o femeie care năştea. În mijlocul unui 
travaliu foarte activ, mama a simţit dureri acute, continue, în zona abdominală, iar 
copilul a început să sufere (după cum se vedea pe monitorul fetal, ritmul bătăilor 
inimii se înjumătăţise). A fost dusă de urgenţă în sala de operaţii ca să fie scos 
copilul cu forcepsul. M-am dus cu ea; stând afară din sala de operaţii şi uitându-mă 
înăuntru pe geam, am început să mă rog lui Vlădica să mijlocească pentru această 
femeie şi copilul ei. Imediat inima copilului a început să bată normal şi a rămas aşa 
până la naştere, care a avut loc cam după zece minute. 


Iţi mulţumesc, fericite Vlădica Ioan, pentru că îi asculți pe toţi cei care te cheamă 
în ajutor. Dumnezeu să vă binecuvânteze lucrarea. 


Întru Iisus Hristos, 
Anne Barkham, 
Vancouver, Canada, 
30 martie 1987 


Consimţământul Sfântului pentru publicarea minunilor 


Începând de la procesul josnic din San Francisco, când o parte dintre colegii 
împreună-slujitori ai arhiepiscopului loan au încercat să îl defăimeze public pe 
acest drept, s-a simţit o nevoie foarte puternică de a face cunoscute faptele bune şi 
sfinte ale fericitului. Însă când neaşteptata sa trecere la cele veşnice a venit ca o 
urmare de neocolit a faptului că era supus unor hărțuieli neîncetate, nevoia de a-i 
publica Viaţa şi minunile a devenit o datorie a conştiinţei universale a Bisericii. 


Părea firesc ca o asemenea lucrare să fie încuviințată, sprijinită şi încuraj ată de toţi. 
Însă, în locul unei astfel de reacţii - spre uimirea tuturor celor care Îl iubesc pe 
Dumnezeu şi pe Sfinţii Săi - o adevărată prigoană s-a abătut asupra celor care 
voiau să spună o vorbă bună despre noul făcător de minuni, ales de Dumnezeu, al 
secolului al 20-lea! 


Lucru destul de uimitor, o întreagă serie de încercări vădit plănuite au început să 
înăbuşe veştile cele bune despre fericitul loan. Ca să pomenim numai câteva dintre 
ele: primul său biograf, episcopul Sava, le-a scris celor care au alcătuit această 
carte că, din cauza activităţii sale de răspândire a cinstirii lui Vlădica loan, va fi 
prigonit şi îşi va încheia viaţa în acest chip. EI a fost apoi silit să se retragă, a fost 
redus la tăcere şi nu 1 s-a mai îngăduit să fie episcop, din care pricini a şi murit 
peste scurtă vreme (în ianuarie 1972), neducând la bun sfârşit încercările sale 
biografice. 


S-au publicat într-adevăr două mici lucrări despre Sfânt, însă vânzarea lor a fost 
interzisă în librăria Sinodului şi au fost înapoiate editurii. Sfintele Liturghii din 
Cripta Sfântului, care odinioară erau săvârşite des (de cele mai multe ori de către 
Arhimandritul Mitrofan), au fost limitate oficial la o dată pe an şi a fost interzisă 
chiar şi obişnuita citire din Psaltire în cripta sa în timpul slujbelor, când aceasta era 
deschisă. 


Iar Frăția „Sfântul Gherman” a fost mustrată pentru că a publicat material despre 
fericitul loan aproape de fiecare dată când apăreau mărturii despre minunile sale - 
în presa liberă din America liberă! 


Când a fost întrebat de răposatul părinte, Serafim Rose, episcopul de atunci, a spus, 
indignat: 

- Nu publicaţi nimic despre arhiepiscopul loan până ce nu mor duşmanii săi! 

- Dar de ce? a fost reacția firească la aceste cuvinte. Până atunci vor muri şi 
prietenii săi şi nu va mai fi nimic de publicat! 


A urmat răspunsul semnificativ: 

- Atunci veţi putea scrie ce vreţi! - adică atunci nu va fi nici o problemă să „ţesem” 
legende neputincioase, inofensive, şi să nu păstrăm consemnări adevărate, care 
poate tulbură, despre un Sfânt real, întemeiate pe fapte la care au fost martori cei 
care chiar l-au cunoscut pe Sfânt aşa cum era el cu adevărat. 


Frăția „Sfântul Gherman” s-a plâns despre această înăbuşire a adevărului unui alt 
ierarh, episcopul Nectarie, prieten şi apărător al fericitului loan. Ca răspuns, 
episcopul Nectarie s-a ridicat, şi-a făcut cruce şi a conchis: 

- Aţi săvârşi un păcat dacă, primind aceste mărturii şi verificându-le personal, nu 
le-aţi publica, din orice pricină. 


Ceea ce ne interesează însă este următorul lucru: care este voia Sfântului privind 
încercările de a publica materiale despre el? Sunt multe cazuri în trecut când Sfinții 
au confirmat după moarte adevărul vieților lor. 


De pildă, când scrierile marelui episcop Ignatie Briancianinov erau supuse criticii, 
sfântul episcop 1 s-a arătat unei femei şi 1-a spus: „Lot ce scrie în cărțile mele este 
adevărat”. 


In chip asemănător, fericitul loan i s-a arătat după moarte celui mai apropiat 
prieten şi ucenic al său, arhimandritul Mitrofan, binecuvântându-l şi încurajându-l 
în lucrarea de consemnare a mijlocirilor sale minunate şi de răspândire a cinstirii 
sale. 


Iată cum descrie părintele Mitrofan aceasta: „Pace sufletelor voastre şi mântuire! 
Am luat hotărârea să mă silesc cu foarte mare seriozitate să adun material despre 
Vlădica loan... Am simţit o nevoie imperioasă să fac acest lucru, şi în noaptea după 
ce am luat hotărârea l-am văzut limpede şi de aproape pe arhiepiscopul loan. Era 
foarte bucuros şi m-a binecuvântat. Lăudaţi pe Domnul întru Sfinţii Lui. Este un 
lucru bine-plăcut lui Dumnezeu, pentru că Sfinţi lui Dumnezeu nu săvârşesc 
minuni cu putere de la ei, ci prin Puterea Sa cea Dumnezeiască. 


Am verificat deja o serie de cazuri în care oamenii au fost tămăduiţi... Vă sărut 
întru Domnul. Mă voi ruga cu râvnă pentru domniile-voastre în Țara Sfântă. 


Rugătorul vostru fierbinte înaintea lui Dumnezeu, 
nevrednicul arhimandrit Mitrofan, 
San Francisco, California, 17/30 august 1972” 


Epilog 


Însemnătatea fericitului Ioan pentru oamenii secolului al 20-lea nu poate fi 
subestimată. Cei care au citit cartea aceasta în întregime au auzit mărturii de 
netăgăduit - din toate colțurile lumii - despre puterea spirituală colosală a acestui 
omuleţ firav. 


Dumnezeu a fost atras spre inima arzătoare, iubitoare a fericitului loan, care a 
devenit vas al harului Său. EI i-a încredinţat sfântului taine cereşti şi puterea de a 
trece dincolo de legile firii, făcând din el un punct de legătură între EI, Făcătorul şi 
noi, făptura Sa. 


Acum, fundcă, de douăzeci de ani, cei care îl cinstesc pe fericitul Ioan încearcă să 
îl prea slăvească în toată lumea, numele său este din ce în ce mai mult asociat 
imaginii unui erou curajos, aventuros care făcea ceva minunat aproape la fiecare 
mişcare. 


Cu siguranţă, aceasta este imaginea care ne apare dacă privim la viaţa sa din punct 
de vedere duhovnicesc. Însă cei care nu l-au cunoscut în timpul vieţii ar trebui să 
se întrebe cu sinceritate: l-am fi privit oare aşa dacă l-am fi văzut direct, nu prin 
filtrul a două decade de cinstire universală? 


Să ne amintim că mulți credincioşi practicanți, clerici conştiincioşi şi ierarhi foarte 
respectaţi l-au respins sau chiar l-au disprețuit pe fericitul loan când acesta trăia. Ei 
îşi manifestau sonor dezaprobarea când intra în biserică, spuneau că este „mândru” 
şi că suferă de „prelest” şi îl asemănau personajului negativ al lui Dostoievski, 
părintele Ferapont din „Fraţii Karamazov”. 


Auzind asemenea lucruri, reacţia noastră imediată este: „Cum de a fost cu putinţă o 
asemenea orbire? Nu se vedea limpede că era un Sfânt?”. Nu, nu se vedea „lim- 
pede”! Dacă te uitai la înfăţişarea fericitului, era o privelişte şocantă: neîngrijit, 
încovoiat, cu un defect de vorbire din cauza căruia părea că bolboroseşte fără sens. 
Neclintirea voinţei sale îndreptate spre Dumnezeu - însăşi calitatea datorită căreia a 
ajuns la o asceză atât de înaltă - a fost socotită mândrie şi încăpățânare iraţională. 


Pentru mulți, el era numai un bătrân ciudat, care făcea voia sa şi avea idei fixe, 
„greşite”, cu privire la ceea ce trebuie să facă Biserica. Şi mai rău, pentru cei cu 
înţelepciune lumească, era faptul că nu putea fi folosit pentru slava nici unei clici 
sau partide. Era liber înaintea lui Dumnezeu. 


Pe scurt, după gândirea lumească, era o ruşine deplină, aceasta (lumea) văzând 
numai înfăţişarea din afară a lucrurilor şi căutând foloase vremelnice pentru 
oameni sau pentru grupul lor. 


Lumea, care zace în rău şi al cărei stăpânitor este diavolul, a căutat să împuţineze 
însemnătatea fericitului loan. 


Deşi este cu neputinţă ca ceea ce este dumnezeiesc să „aibă succes” pe pământul 
acesta căzut, stricăcios, Sfinţii ca fericitul loan sunt cu adevărat biruitori în faţa 
veşniciei şi a Judecăţii de Apoi. 


Stăpânirea de acum a răului nu trebuie să ne facă să îngăduim, pasiv, ca 
nedumnezeirea să iasă învingătoare. Este datoria noastră să apărăm binele de 
atacurile lumii. 


Prin urmare, chiar dacă am fi fost printre cei care au văzut dincolo de cele din afară 
şi de părerile comune, chiar dacă inimile noastre ar fi fost alături de fericitul loan 
atunci când era defăimat şi dat în judecată, nu este de ajuns. Dacă vrem să urmăm 
celor dumnezeieşti, trebuie să fim eroi întocmai cum a fost fericitul loan. Trebuie 
să fim gata să ne primejduim chiar şi „numele cel bun” - poziția noastră sau a 
grupului nostru şi credibilitatea” - când vestim puterea nemijlocită a lui 
Dumnezeu, care este proslăvit întru Sfinţu Lui. 


Un preot ortodox, care a văzut personal câteva minuni ale fericitului loan, a spus 
bine că „Fericitul loan este un fel de «cumpănă a apelor», îndeosebi în vremurile 
noastre, între oameni. 


Pot fi observate multe exemple lămurite: cei care îl cinstesc pe fericitul loan se 
dovedesc a fi oameni dăruiți şi credincioşi Bisericii lui lisus Hristos, iar cei care 
nu-l cinstesc, ba chiar îl defăimează, se descoperă a urmări scopuri mercantile 
(materiale) şi a fi plini de trufie”. 


De cele mai multe ori, pizma este cea care îi face pe oameni să micşoreze slava 
unui Sfânt. Ca un adevărat apostol al lui lisus Hristos, fericitul loan îi făcea să se 
simtă stânjeniți pe simplii funcționari, cărora le lipsea duhul său. EI era purtat de 
dragoste şi această dragoste îi era întoarsă în aceeaşi formă curată, necondiționată. 


Cei care îl pizmuiau erau mânaţi de calcule despre ce este cel mai „prudent” iar 
orice fel de „dragoste”, pe care ar fi putut să o primească, era numai respectul 


condiționat care li se acordă de obicei persoanelor de rang înalt. Ei doreau să scape 
de fericitul loan pentru că îi incomoda foarte tare dragostea sa. 


Neînţelegerile privitoare la cinstirea unui Sfânt nu sunt lucru nou în Biserică. De 
pildă, cu toţii îl cunoaştem şi îl iubim pe Sfântul Serafim ca pe un mare sfânt rus. 
Ceea ce nu se cunoaşte însă este cât de mult l-au batjocorit oameni în timpul vieţii 
sale şi cât au căutat să îl şteargă din amintirea credincioşilor după moarte. Ucenicii 
săi au înfruntat greutăţi foarte mari în proslăvirea părintelui şi învățătorului lor. 


De fapt, dacă nu ar fi intervenit ţarul mucenic Nicolae II pentru canonizarea 
sfântului, vrăjmaşiu săi pizmaşi ar fi biruit şi sfântul ar fi fost aproape necunoscut 
în ziua de azi. 


În ciuda încercărilor diavolului de a ascunde imaginile înălțătoare ale Sfinților, 
care au o putere de nepreţuit în a trezi şi a inspira credinţă creştinilor, lisus Hristos 
a făgăduit că porțile iadului nu vor birui Biserica (Matei 16, 18). 


În cazul fericitului loan, mărturiile despre sfinţenia sa au devenit atât de bogate şi 
de lămurite, încât înşelăciunile şi vicleşugurile celui rău nu au putut să o ascundă. 
Sunt episcopi ortodocşi care au săvârşit deja slujbe închinate în întregime 
fericitului loan, care constituie proslăviri (canonizări) locale ale sale ca sfânt. 


Nu încape îndoială că fericitul loan a fost trimis ca un dar de sfințenie oamenilor 
din zilele cele de pe urmă. În vremurile acestea, în care imitaţia a devenit lege în 
toate aspectele vieţii, când duhul adevărat al Credinței creştine este atât de ascuns, 
încât mulți oameni au uitat chiar că mai există, fericitul loan poate fi privit ca o 
pildă de autenticitate. 


EI este un fel de „băț de măsurat” [Engleză „measuring stick”. Autorul a preluat 
probabil expresia de la înţelesul cuvântului ebraic „kaneh”, de la care provine 
cuvântul românesc „canon”. „Kaneh” însemna „„trestie” sau băţul cu care se măsura 
(un zid sau altceva), apoi orice măsură. Este vorba deci aici de un model de urmat, 
de o normă, o regulă. (Vezi Preot Profesor loan Constantinescu, Studiul Noului 
Testament, Editura Credinţa noastră, Bucureşti 1997, pag. 13)] care arată cine şi ce 
este real în vremurile noastre tulburi. Unitatea de măsură nu este altceva decât 
dragostea creştinească adevărată, din care fericitul loan avea şi dăruia din belşug. 


Având această dragoste, lupta aprigă a vieţii duhovniceşti merită osteneala. Fără 
ca, tot ceea ce rămâne din relațiile umane şi din viaţa bisericească este un fel sau 


altul de manipulare: fie în forma defăimării şi a capcanelor înşelătoare, fie în forma 
linguşelilor şi recunoaşterii reciproce. 


Fericitul loan a arătat lumii moderne cum trebuie să fie adevărata apostolie. Tot 
mai mulţi oameni venind la Biserica Ortodoxă a lui lisus Hristos înainte de ultima 
dezlănţuire a răului, fie ca ei să îl socotească îndrumătorul lor iubitor şi un păstor 
care nu cunoaşte moarte. 


„Spuneţi-le oamenilor: deşi am murit, tot viu sunt!” - Fericitul loan 


POZE 


Mişa Maximovici, Mișa Maximovici 
viitorul Arhiepiscop loan, la douăzeci de ani 
la cincisprezece ani 

Episcopul loan 
în biroul său 
din Shanghai 

Catedrala din Shanghai închinată icoanei Maicii Domnului, „Izbăvirea păcătoşilor”. 


Digital Image O 2008 University of Wisconsin-Milwaukee Libraries 


Digital Image 2 2008 University of Wisconsin-Milwaukee Libraries 


Catedrala din San Francisco închinată Maicii Domnului, „Bucuria întristaților”. 


http://sfsobor.com 


leromonahul loan (centru) împreună cu studenți 
de la Seminarul din Bitolia, 1931 


Consiliul episcopal de la Harbin. 
De la stânga la dreapta: 
Episcopul Dimitrie din Hailar (tatăl Mitropolitului Filaret 
de New York), Mitropolitul Nestor, Mitropolitul Meletie 
de Harbin, Episcopul loan și Episcopul luvenal, 1935 


Episcopul loan împreună cu copiii de altar, anii '40. 
Adulții, de la stânga la dreapta: părintele Elias Ven, 
părintele Chiril Zaiţev (care avea să devină Arhimandritul Constantin), 
Fericitul loan și părintele Filaret Astrahanski 


Ieromonahul loan la Infirmeria Seminarului din Bitolia 
cu seminariștii bolnavi și fără casă, 
pentru care a fost cea mai populară figură 
de-a lungul anilor pe care i-au petrecut la seminar 


Arhiepiscopul loan împreună cu părinții săi 
Boris și Glafira Maximovici, 
când i-a vizitat în Caracas, Venezuela în anii '50 


Părintele loan Maximovici slujind împreună cu părintele David Cevcenko, 30 
august 1948, Sindao, China. 


Când autorităţile sovietice au ordonat închiderea bisericii, Episcopul loan nu a 
șpvăit să săvârşească Sfânta Liturghie în faţa bisericii. În această fotografie, face o rugăciune 
specială. Femeia cu păr negru şi geantă albă este Anna Petrovna Luşnikova (vezi ). 


Primirea Episcopului loan în 
Shanghai, 1934 


Consiliul episcopal de la Harbin. 
De la stânga la dreapta: 
Episcopul Dimitrie din Hailar (tatăl Mitropolitului Filaret 
de New York), Mitropolitul Nestor, Mitropolitul Meletie 
de Harbin, Episcopul loan și Episcopul luvenal, 1935 


„Catedrala” din Paris a Arhiepiscopului loan Maximovici, de fapt o biserică în 
garaj, în anii 1950. În faţa ei stă Părintele Mitrofan, un ucenic al Arhiepiscopului loan. 


[Jos] Împreună cu preoți din biserica Olandeză Ortodoxă. De la stânga la dreapta 
privitorului: ieromonahul Iacov, Arhiepiscopul loan Maximovici, ieromonahul Adriaan. 


De la stânga la dreapta privitorului: ierarhii Petros, Nectarie, loan Maximovici, 
Averchie, Sava şi Leontie. 


Fotografie publicată în San Francisco Examiner, 9 iulie 1963. Arhiepiscopul loan la 
tribunal, înconjurat de prieteni: (de la stânga la dreapta) episcopul Sava, arhiepiscopul Leontie, 
episcopul Nectarie, părintele Nicolae Dombrovski și părintele Nicolae Upşinski. 


Împreună cu episcopii care l-au apărat când a fost judecat în San Francisco: (de la stânga 
la dreapta) Arhiepiscopul Leontie, Arhiepiscopul loan, Episcopii Sava şi Nectarie. 


Cripta unde se află înmormântat Sfântul loan Maximovici. 

